Garry Kilworth Attica În memoria lui Nelson, o pisică cu trei picioare şi cu o personalitate cât patru la un loc Prin podurile vieţii mele Trec şterse vise ireale Şi gusturi, de limbă neştiute, Şi lumini multe nevăzute Când nu-i ureche să asculte Tu al tău cântec dăruiai Attics of My Life The grateful dead 1 Conversaţii într-o grădină Podul casei mirosea a praf şi a vechi Jordy privi printr-o rază de lumină încărcată cu firişoare plutitoare şi văzu o reţea de traverse şi de stâlpi Îşi aminti că nu-i era frică de locuri misterioase Totuşi, liniştea şi întunericul din pod, împreună cu aerul închis, erau destul pentru a le da fiori până şi celor mai curajoşi dintre băieţi Dintr-un cotlon se auzi un sunet Să fi fost păsări cuibărite în acoperişul casei sau, şi mai rău, şobolani? Cine putea şti? Poate erau cufere cu trupuri putrezite, secrete vechi uitate şi păstrate ani la rând, mărturii ale unor crime teribile Ar fi putut fi orice — Hai, Jordy, cutia asta e grea, mă dor mâinile! Tresări la auzul vocii, care i se păruse foarte puternică — Scuze, Clo, spuse el întinzându-se în josul scărilor după cutia cu vechituri Eu voiam doar să — Te-am speriat, nu-i aşa? zise sora lui vitregă Ai sărit cât colo — Nu chiar, răspunse el printre dinţi Doar că locul ăsta îţi dă fiori Vino să vezi! — Nu, mulţumesc, e prea murdar Împinge şi tu cutia înăuntru Nu e nevoie să mergi până sus de tot Locurile de felul ăsta se umplu de praf odată cu trecerea timpului Mama mea şi tatăl tău – niciunul dintre copii nu se obişnuise deocamdată cu noile schimbări, şi nu ştiau cum să-şi numească părinţii – vor trebui să urce lucrurile grele singuri — Sunt destul de puternic — Şi eu, dar nu când vine vorba de ridicat mobilă Continuă să vorbească, dar Jordy nu o mai asculta, pentru că se holba la lumea pe jumătate luminată a podului Pereţii nu se distingeau în întuneric Lumina care răzbătea printr-o frântură a ferestrei părea a fi singurul lucru palpabil de acolo – bineînţeles fără să fie solid, ci doar aer, raze de soare şi praf plutitor Sub o grindă reuşi să distingă o grămadă de haine vechi, pe care era aşezat ceva ce semăna cu o carte de cântece religioase sau cu o Biblie ponosită La început, zdrenţele i se părură a fi rămăşiţele unei creaturi fantastice, însă, după nasturii negri şi bereta turtită, cocoţată deasupra maldărului, îşi dădu seama că era doar uniforma unui soldat, un soldat mort în vreun război uitat de vreme Pe Jordy îl trecură fiorii, aşa că se retrase pe scări Apoi, pentru a scăpa de starea sumbră, imită în glumă o voce răguşită şi-i spuse lui Chloe: — Să nu te duci sus! E îngrozitor! — Termină! zise Chloe, şi îl lovi cu pumnul în umăr Coborâră împreună scările, alăturându-se celor din familie Stăteau cu toţii în grădina din faţă, uitându-se la calabalâcul rămas după ce noul lor apartament cu trei dormitoare se umpluse Nu că ar fi fost mare lucru de privit, după cum recunoştea şi Dipa, iar asta pentru că, în mare parte, nu erau altceva decât vechituri Din mutarea împreună a celor doi părinţi singuri, rezultase întâlnirea a două valuri masive de mobilier – lucrurile din cele două case se înghesuiseră laolaltă şi formaseră o grămadă uriaşă de mese, scaune, bufete, dulăpioare şi alte asemenea Ca de obicei, Dipa preluă iniţiativa — Din tot, eu zic să păstram bufetul nostru şi biroul vostru, iar pe cele rămase să le donăm! zise ea — Cum rămâne cu scăunelul meu vechi pentru pian? spuse Ben, puţin iritat L-am făcut chiar eu Uite, Nelson are nevoie de el! — Nelson ar dormi şi pe un pat de sticlă dacă ar fi destul de cald, pufni Dipa, ştii bine asta Nelson, motanul lor roşcat cu trei picioare, stătea întins pe scaunul tapiţat cu satin, corpul lui îmblănit absorbind razele soarelui Nelson îşi pierduse piciorul din faţă într-o luptă nedreaptă cu un camion, iar acum îşi folosea handicapul pentru a atrage atenţia, când ştia că avea ceva de câştigat din asta Câteodată şchiopăta mai mult decât de obicei, scoţând un mieunat disperat care se transforma repede într-un mârâit aprig, dacă nu primea ce-şi dorea Chiar şi aşa, tot mai putea să ţâşnească fulgerător după vrăbiile din curte Zâmbind, Dipa îşi puse mâna pe umărul noului ei soţ — Dragule, talentul tău de tâmplar este uimitor, însă nu avem un pian — Bine, păstrăm câte una din fiecare Probabil aşa-i cel mai bine, oftă Ben resemnat Cei trei copii stăteau deoparte şi priveau, sătui şi plictisiţi de greutăţile mutatului Jordy era singurul fiu al lui Ben – un băiat înalt şi subţirel, care afişa o figură indiferentă şi un aer de superioritate Apoi urma Chloe, foarte frumuşică, cu părul negru ca tăciunele, moştenit de la strămoşii ei asiatici Privirea ei sfidătoare spunea că nu îi plăcea să fie luată peste picior În sfârşit, cu doi ani mai tânăr decât sora lui, era Alex, ceva mai bine legat decât ceilalţi doi şi cu o fire mai calmă Ochii lui negri erau de nepătruns, fiind foarte greu să ghiceşti la ce se gândea — Acum putem merge la o pizza? întrebă Jordy Aţi spus că ne daţi voie să mâncăm în oraş — Păi, mai mult ca sigur n-o să gătesc nimic, aşa că aţi face bine să vă duceţi, zise Dipa Numai să sun la magazinul de vechituri, să nu se strice tot ce e pe aici, dacă plouă Ben, poţi să le dai nişte bani copiilor şi după aceea să plăteşti muncitorii? Vezi că aşteaptă în maşină Dipa nu mai aşteptă răspunsurile Se avântă pe uşa principală şi, mai departe, până în apartamentul de la etajul întâi Noul lor cămin se afla într-o casă mare cu terasă, în stil victorian, care aparţinuse unui domn pe nume Grantham încă înainte de modificarea ei într-o clădire cu două apartamente Domnul Grantham, un om foarte în vârstă, locuia acum la parter, şi vânduse apartamentul de deasupra familiei Wilson Dipa sună la magazin, le spuse de unde să vină să ia mobila, după care i se alătură lui Ben Cei doi îşi urmară copiii în oraş, la o pizzerie pe care o descoperiseră cu ceva timp în urmă Jordy, Chloe şi Alex se simţeau mult mai bine acum că erau îndestulaţi cu băuturi răcoritoare şi mâncare — Hei, uite-i! strigă Jordy când îi văzu pe Dipa şi pe Ben, proaspăt sosiţi din luptele cu dulapurile şi canapelele Chiar în acel moment lui Ben îi sună mobilul – melodia era din serialul TV „ER“ Răspunse şi apoi se scuză: — Îmi pare rău, familie, trebuie să plec Stuart nu s-a prezentat pentru tura de noapte Probabil e bolnav Copiii oftară, însă se obişnuiseră cu astfel de situaţii Ben era asistent medical şi Dipa doctor, aşa că părinţii lor erau deseori chemaţi la serviciu Măcar Dipa avea gardă la spital abia peste două zile, deci era în siguranţă încă patruzeci şi opt de ore Femeia îndesă în gura soţului ei o felie din pizza lui Chloe şi îi spuse să-şi comande ceva de mâncare pentru mai târziu Apoi, după ce acesta plecă, se alătură copiilor pentru a se bucura de timpul petrecut împreună cu ei Domnul Grantham era un om singuratic şi distant, într-adevăr nefericit, deşi nu avusese o viaţă deosebit de grea Luptase în cel de-al Doilea Război Mondial, fusese căsătorit timp de cincizeci de ani, şi în cea mai mare parte a acestui timp nu avusese prea multe griji Acum, însă, nu mai avea altceva de făcut decât să stea şi să se gândească şi, dintr-un motiv sau altul, nu-i veneau în minte momentele plăcute, ci mai degrabă cele în care fusese nedreptăţit — Gălăgioşii ăştia, bombăni el în timp ce auzea noii vecini urcând scările N-au niciun pic de respect! Televizorul porni zgomotos la etaj, fiind apoi dat mai încet Bineînţeles că avea propriul televizor, dar îi dădea rareori drumul Jumătate dintre programe nici nu le înţelegea – aşa numitele reality-show-uri, cu adolescenţi tolăniţi pe scaune, ţipând unii la alţii Cealaltă jumătate era ticsită cu prezentatori foarte tineri, vulgari şi gălăgioşi, prea plini de ei înşişi, ale căror emisiuni păreau a fi locuri de ceartă Domnul Grantham nu se dădea în vânt după propria persoană, însă tot se considera mai interesant decât compania fantomatică a tinerilor cu părul făcut ţepi şi a fetişcanelor săltăreţe şi zâmbăreţe Majoritatea nici măcar nu mai vorbeau engleza britanică Nu, în vremurile astea prefera să asculte radioul Domnul Grantham nu se bucura prea tare că trebuia să-şi împartă casa cu nişte străini, dar dificultăţile financiare îl forţaseră să facă acest compromis La două săptămâni de la mutare, în timpul vacanţei de vară, o zi însorită şi călduroasă întâmpină familia Wilson în noul ei cămin Jordy se juca pe calculator în camera lui, Alex asambla un zmeu uriaş şi complicat, iar Chloe se hotărâse să iasă afară şi să citească o carte Grădina din spate putea fi folosită de toată lumea, domnul Grantham păstrându-şi dreptul de a o folosi, dar în acelaşi timp dându-le voie şi celorlalţi locatari să se bucure de ea Nu că ar fi fost cine ştie ce Era mai mult ocupată cu straturi de flori şi tufişuri şi de ceea ce s-ar fi putut numi un gazon neîntreţinut, de merii din fundul curţii şi de o fostă parcelă de legume Din pricina spatelui şubrezit, domnul Grantham nu mai putea să aibă grijă de grădină, deşi încă mai era în stare să tundă iarba Stătea aşezat acolo, în şezlongul său, privind fluturii şi păsările, când Chloe se trânti pe un scaun de pânză din apropiere — Sper că nu vă deranjez, domnule Grantham, spuse ea, afişând unul dintre zâmbetele ei faimoase Promit să nu scot un sunet Nelson, care o urmase pe Chloe în grădină, se tolăni în iarbă, lângă şezlongul domnului Grantham — Fă cum crezi, domnişoară, îngână domnul Grantham Doar e şi grădina ta — Chloe, zise ea Mă cheamă Chloe — Şi pe mine domnul Grantham Se lăsă liniştea, care fu întreruptă din când în când doar de sunetele naturii şi de foşnetul paginilor cărţii lui Chloe — Ce citeşti? întrebă domnul Grantham în cele din urmă Vreun Harry Potter din ăla? — De data asta nu, zise Chloe arătând cartea Se numeşte Peşteri şi este despre un băiat din America — Nu-mi povesti acţiunea, o întrerupse repede domnul Grantham, făcându-i semn să tacă cu degetele sale subţiri Nu e nimic mai plictisitor decât să-ţi povestească altcineva intriga unui roman Mă scoate din minţi! Chloe nu se lăsă enervată de bătrân Dintotdeauna crezuse că se pricepea să îmbuneze oamenii ursuzi, iar aceasta era o nouă provocare — Preferaţi Harry Potter? spuse ea Domnul Grantham nu se putu abţine să nu chicotească — Ei, bravo! — Am tot timpul cu mine o listă cu primele douăzeci dintre cărţile mele preferate, zise Chloe scoţând din buzunarul pantalonilor o bucată de hârtie împăturită Vreţi să v-o arăt? — Nu neapărat Vrei să auzi povestea vieţii mele? Întrebase ironic şi fu surprins când Chloe îi răspunse: — Da, sunt sigură că e foarte interesantă Îşi puse dinadins cartea deoparte Nelson căscă sănătos şi se întoarse pe spate, cu cele trei picioare ale sale întinse în aer, şi cu privirea îndreptată spre domnul Grantham, de parcă ar fi aşteptat ceva de la el — Păi spuse domnul Grantham încurcat, gonind o viespe care se apropiase prea mult de el, nu cred că e aşa de interesantă pentru o persoană tânără ca tine Schimbă subiectul — Asta e pisica ta? Cum o cheamă? — Pisica noastră, şi îl cheamă Nelson — De ce? îi plac apa şi corăbiile? — Nu, bineînţeles că nu, dar şi-a pierdut un picior în acelaşi loc cu amiralul, răspunse Chloe zâmbind — O, bravo, zise domnul Grantham, şi încercă să-l gâdile pe burtă pe Nelson, acesta răspunzându-i cu o privire indignată De unde eşti, Chloe? Din India? Te-ai născut acolo? — Nu, m-am născut aici, în Portsmouth, răspunse ea calmă Tatăl meu era pe jumătate englez – a vrut să avem nume care să sune englezeşte – dar părinţii mamei mele sunt din Bengal Fratele meu, Alexandru, s-a născut în Brighton, şi Jordy în West Country, cred Parcă în Minehead Nu e fratele meu adevărat, suntem fraţi vitregi, dar ne înţelegem bine Dumneavoastră unde v-aţi născut? — Întâmplarea face că am venit pe lume în India, spuse el Tatăl meu era în armată acolo, aşa că eu am cunoscut mai întâi lumea Orientului Îndepărtat, în timp ce tu pe cea din Anglia Se întoarse stângaci în şezlong — Băiatul mai mic, cel cu părul negru, a trecut pe lângă mine în hol fără să-mi zică măcar „bună dimineaţa” sau „ce mai faceţi” — El e Alex şi nu a făcut-o intenţionat E doar tăcut, pierdut în lumea lui Nu a vrut să fie nepoliticos Câteodată mă enervează şi ţip la el să fie atent, dar mă priveşte uimit – ştiţi, ca viţelul la poarta nouă, sau ceva de genul ăsta Ai zice că se află altundeva, pe altă planetă Aşa sunt unii băieţi Totuşi, cele mai multe fete sunt vorbăreţe ca mine, nu-i aşa? Zâmbi şi-şi dădu seama după privirea amuzată a domnului Grantham că îl cucerise Era un bătrân arţăgos, chiar Dipa şi Ben spuseseră asta, dar Chloe se pricepea să pătrundă sub armura unor astfel de oameni Când îşi luaseră câine, doamna de la adăpostul de animale avea renumele unui balaur cumplit, dar Chloe reuşise să şi-o facă prietenă Cu noul ei tată vitreg îi fusese şi mai uşor la început, dar de când făcea parte din familie nu mai era aşa uşor de dus cu zăhărelul, după cum observase chiar ea, cu părere de rău La început nici ea, nici Alex nu-l plăcuseră, deşi acest lucru n-o oprise să fie încântătoare Ei nu l-ar fi ales pe Ben drept al doilea soţ al mamei lor, pentru că nu părea destul de ambiţios Ben era mulţumit cu slujba lui de asistent medical, care nu era prea departe de cea de infirmieră, în timp ce Dipa, ca doctor, îi era mult superioară Tatăl lor adevărat fusese un om de afaceri plin de energie — La ce te gândeşti? o întrerupse domnul Grantham Doar dacă nu e ceva personal, bineînţeles — Mă gândeam la tatăl meu — Chiar? — Nu la cel pe care-l cunoaşteţi, la tatăl meu adevărat A făcut atac de cord acum doi ani — Oh, îmi pare rău — Nu-i nimic — Dar acum ai un tată nou, nu? — Ben e divorţat Soţia lui a fugit cu un vecin Domnul Grantham privi surprins — Cred că mi-ai spus un pic mai mult decât ar fi trebuit să ştiu — Da, mă scuzaţi, spuse Chloe muşcându-şi buzele Ben e în regulă, dar nu e ca tatăl meu — Bineînţeles că nu, şi cred că şi el ar fi de acord cu asta Măcar tu ai o familie Toţi ai mei s-au prăpădit Discuţia începea să devină cam tristă — Aş putea să vă aduc ceva de băut? întrebă Chloe voioasă O cană cu ceai? Cuvintele „cană cu ceai“ parcă îi dădură energie bătrânului şi-l făcură să se ridice în capul oaselor — Dacă nu te deranjează Uşa din spate, către bucătărie, e deschisă Mi-ar prinde bine ceva de băut – odată ce mă aşez nu mai reuşesc să mă ridic prea uşor — Vă aduc cu plăcere Chloe intră în bucătăria care era în totală dezordine Nelson o urmă îndeaproape, şchiopătând din greu plin de speranţe, scoţând un mieunat discret, însă Chloe nu-l băgă în seamă Găsi punguţele cu ceai, ibricul şi luă laptele din frigider, apoi îi dădu lui Nelson smântâna rămasă pe un căpăcel de tablă Acesta o lipăi repede după care, dându-şi seama că nu va mai primi altceva, se întoarse la picioarele domnului Grantham — Vreţi şi zahăr? strigă ea Bătrânul îşi flutură mâna aprobator pe deasupra şezlongului — Cât? Bătrânul ridică un deget Zahărul fu mai greu de găsit, dar până la urmă dădu peste el Prepară ceaiul în două căni de o curăţenie îndoielnică şi i le aduse domnului Grantham — Ţi-ai luat şi ţie una, nu? întrebă el Foarte bine, aşa cum se cuvine Sorbi încet din ceai, privind curţile din spatele casei Chloe observă că dosul palmelor lui erau acoperite cu insuliţe negre, şterse, asemenea petelor de cafea, şi distinse vene albastre se zăreau sub stratul subţire de piele Domnul Grantham era foarte, foarte bătrân — Aţi fost căsătorit? întrebă Chloe, încercând să însenineze din nou atmosfera Aţi avut o soţie? Domnul Granham lăsă jos cana cu mâna tremurândă, făcând farfurioara să zdrăngăne — Am avut o soţie, o doamnă foarte drăguţă, spuse el, în timp ce ochii săi de un albastru transparent începură să se umezească A murit acum câţiva ani Devine din ce în ce mai greu să mi-o amintesc — Totuşi, aveţi fotografii, nu? — O, da, am multe poze cu Florrie şi cu alţii, dar acum sunt doar fantome Viaţa de dinainte nu mai pare reală Parcă aş fi citit despre ea într-o carte de istorie Ce ciudat lucrează mintea Cei doi nu-şi mai vorbiră în acea zi Chloe îşi citi cartea şi domnul Grantham se lăsă purtat de amintiri Când îi povesti lui Jordy despre discuţia cu domnul Grantham, acesta nu se putu abţine să se amuze pe seama ei — N-aş şti ce să-i spun unui bătrân ca el, zise acesta Ce aveţi voi doi în comun? — Avem secrete, răspunse ea Fetelor le place să audă şi să povestească secrete Bătrânii ţin pentru ei lucruri care nouă nici nu ne-ar trece prin cap Nu te pricepi la fete, aşa-i? — Şi nici nu vreau! exclamă el dispreţuitor Mai ales dacă ţin cu Manchester United — Eu nu ţin cu nicio echipă de fotbal, spuse ea încurcată — Asta e cu atât mai rău La o săptămână după prima lor întâlnire, Chloe îl găsi din nou pe domnul Grantham în grădină, admirând natura De această dată îi luă destul de mult să-l facă să se însenineze, dar, după ce reuşi, domnul Grantham deveni chiar mai puţin rezervat în a-i împărtăşi gândurile La un moment dat îl întrebă dacă terminase vreo facultate, pentru că şi ea se gândea să facă una într-o bună zi — Facultate? Nu, n-am călcat niciodată pe acolo Aproape că îl pufni râsul — Pe vremea mea, lucrurile nu se făceau aşa Am fost la o şcoală de la sat pe care am părăsit-o la paisprezece ani, fără să dau examene sau altceva de genul ăsta, şi m-am angajat ca vânzător într-o alimentară Chiar înainte să împlinesc douăzeci de ani, a început războiul şi m-am înrolat în armată Îşi închise ochii pe jumătate — Pe atunci eram logodit cu o tânără domnişoară pe care o chema Susan Înainte să plec peste Ocean, mi-a dăruit un ceas de buzunar din argint, cu poza ei pe capac Era un ceas muzical care cânta Frère Jacques când îl deschideai — Vă iubeaţi mult? Chloe îşi aduse aminte că numele soţiei sale fusese Florrie — Până la urmă nu v-aţi mai căsătorit? Figura lui căpătă un aer amar — Nu, nu ne-am căsătorit Când m-am întors acasă dintr-un lagăr din Germania, după război, ea mă părăsise Se măritase cu un bărbat mult mai în vârstă decât mine şi plecase cu el – n-am mai văzut-o niciodată — Vai, ce trist Domnul Grantham încercă să se adune — Probabil că aşa a fost cel mai bine Însă tonul vocii îl trăda — La puţin timp după aceea am cunoscut-o pe Florrie A fost o soţie bună, ne-am iubit — Ce s-a întâmplat cu ceasul? îl mai aveţi? — Cred că e pe undeva sus, prin pod L-am aruncat acolo când am auzit că Susan s-a căsătorit cu altul Vezi tu, casa asta a fost a părinţilor mei; am trăit aici aproape toată viaţa, în afară de perioadele din India şi Germania — Nu vreţi ceasul înapoi? — Aş! Sunt prea bătrân ca să mai urc prin poduri pline de praf Mult prea bătrân şi totuşi îmi pare rău Privea în gol — Nu m-ar deranja să mai văd o dată ceasul acela M-ar fi durut prea mult înainte, dar acum – vezi tu, cu timpul şi sentimentele încep să se aşeze N-am avut o viaţă prea rea, dar în ultima vreme m-am gândit din ce în ce mai mult la cât de tare am urât-o pe Susan pentru că a fugit cu individul acela, Perkins Asta m-a măcinat timp de câţiva ani şi m-a făcut foarte aspru Până la urma am cunoscut-o pe Florrie şi totul s-a întors la normal, dar au fost şi vremuri negre Destul de negre Acum aş vrea să mă împac cu amintirea lui Susan, iar regăsirea ceasului poate m-ar ajuta Îmi pare rău că am vrut să scap de el Îi aruncă lui Chloe un zâmbet amar şi privi spre cer — Nu ştii niciodată cu cine o să te întâlneşti acolo sus, nu? — O să-i rog pe băieţi N-o să aibă nimic împotrivă să-l caute pentru dumneavoastră O să merg şi eu cu ei — Eşti aşa drăguţă! — S-ar putea să fie distractiv să umbli printr-un pod vechi, spuse Chloe Nu ştii niciodată peste ce poţi să dai — Aşa-i, comori şi nimicuri – asta se află în poduri Se întoarse şi o privi fix în ochi — Ar fi frumos să găseşti comori, nu? După ce Chloe plecă, domnul Grantham se simţi vinovat O plăcea pe Chloe – era o fată drăguţă Pe parcursul rarelor lor conversaţii, în mintea sa ferecată începuseră să înflorească gânduri mai bune Poate ar trebui s-o prevină? Ar fi vrut, dar, pur şi simplu, n-ar fi ştiut ce să-i zică Dacă i s-ar fi întâmplat ceva rău? El scăpase nevătămat, dar dacă avusese doar noroc? Totuşi, viaţa ar fi plictisitoare dacă ar fi trăită în perfectă siguranţă Trebuia să existe şi un anumit grad de pericol şi aventură De asta băieţii îşi cumpărau motociclete şi fetele plecau în călătorii în jurul lumii Nu, nu-i va avertiza! îi va lăsa să-şi dea singuri seama Puteau oricând să facă cale întoarsă dacă le era prea frică să meargă mai departe Era un loc destul de ciudat Când se gândea la el, inima lui bătrână începea să bată puternic, însă ale lor erau mai zdravene, mai rezistente Mai târziu, în timp ce Dipa pregătea cina în bucătărie, Chloe le povesti lui Alex şi Jordy „secretele” pe care le aflase de la domnul Grantham După cum era de aşteptat, Jordy făcu un pic de haz, spunând că nu aveau parte tocmai de destăinuiri de primă pagină La fel de previzibilă fu şi reacţia lui Alex, care era interesat mai mult de ceasul de buzunar, decât de vreo veche poveste de dragoste Nu îl deranja s-o ajute pe Chloe să caute ceasul, aşa că acceptă — Ceasurile vechi cu mecanisme autentice, din alamă, sunt de zece ori mai interesante decât ceasurile moderne, spuse el plin de respect Cele digitale sunt foarte proaste, la fel şi cele care vor să pară vechi N-au în ele decât un cip, o porcărie de circuit integrat şi atât Gândiţi-vă numai de câtă muncă e nevoie pentru a face un ceas de stil vechi! Imaginaţi-vă toate roţile şi rotiţele, arcul subţire ca un fir de păr, pârghiile şi încă o chestie numită regulator, fără de care tot mecanismul ar lua-o razna şi ar arăta ora greşită Alex spuse ultimele cuvinte aproape în şoaptă Jordy îşi privi fratele, care în mod normal era tăcut, şi zise parcă uimită: — Şi după ce-l întorci nu se mai opreşte, nu? — De ce eşti rău? întrebă Dipa, care tocmai intrase în cameră cu o porţie aburindă de cartofi în mână Ce-i cu toată povestea asta? Nelson, nu te mai plimba printre picioarele mele, o să scap farfuria! Nelson continuă să se strecoare stângaci printre picioarele ei, împiedicându-se de marginea covorului Era un motan care refuza să se împace cu gândul că avea numai trei picioare Sări pe scaunul Dipei, aruncând covorului o privire ofensată — Nu sunt rău – cel puţin nu intenţionat, spuse Jordy Vorbeam doar despre Surprinse la timp privirea ameninţătoare a lui Chloe — Vorbeam despre ceasuri vechi de buzunar Alex nu mai poate după ele Crede că ceasurile de mână nu sunt bune de nimic Dipa lăsă farfuria pe un şervet de pe masă şi se dădu înapoi pentru a-şi privi din cap până-n picioare fiul cel mai mic — Păi, asta pentru că ar arăta grozav îmbrăcat într-o vestă din buzunarul căreia să-i atârne un lanţ strălucitor de argint legat de ceas Nu-i aşa, Alex? — Nimeni din casa asta nu mă înţelege oftă Alex Îmi place mecanismul ceasului, nu ceasul în sine Ceasurile de mână sunt în regulă, dar ştiu că lui Jordy îi place al lui doar pentru că îi stă bine şi pentru că îi arată ora cu o precizie de sutime, chiar şi la adâncimea de douăzeci de metri sub apă Se dă în vânt după el pentru cum arată, pentru ce face şi pentru ceea ce e în stare să facă pe fundul oceanului, deşi nu ştiu le ce i-ar folosi asta vreodată Mie îmi plac ceasurile pentru cum sunt făcute şi pentru ceea ce se află în ele — Şi mie n-ar putea să-mi pese mai puţin de toate astea Putem să mâncăm acum? întrebă Chloe Dipa se întoarse în bucătărie pentru a aduce şi restul de mâncare — Îl căutăm cu toţii? La ceas mă refer vru să ştie Alex — Eu da, spuse Chloe — Bine, şi eu, acceptă Jordy, pentru a nu fi lăsat deoparte, şi se strâmbă când pronunţă următoarele cuvinte Vin şi eu, dar vă previn e îngrozitor acolo sus! 2 De cealaltă parte Cei trei nu avuseseră prilejul să se întrebe de ce nu le-au spus lui Ben şi Dipa că vor să cotrobăie prin pod, deşi fiecare se gândise la asta Lui Chloe îi trecuse cu siguranţă prin minte, ca de altfel şi lui Jordy (Şi cine putea şti ce era în capul lui Alex?) Însă, dintr-un motiv sau altul, de care nici ei nu-şi puteau da seama, nimeni nu scosese o vorbă Păstraseră secretul pur şi simplu, deşi părinţii lor probabil că nu s-ar fi împotrivit Aşteptaseră dinadins o dimineaţă de sâmbătă, când Dipa era la serviciu, iar Ben făcea cumpărăturile Chloe îl rugă pe Jordy să o însoţească, în schimb Alex, care meşterea de zor la un zmeu nou, le spuse că nu mai merge — Ce tot şuşotiţi voi pe acolo? îi întrebă Ben, după ce intră în bucătărie şi prinse finalul discuţiei Mergeţi la cinema? — Poate mai târziu, răspunse Jordy Ne dai voie? — Şi cu prânzul cum rămâne? continuă el Vreţi să vă hrăniţi cu aer? — O să ne luăm ceva din oraş, de la bufetul italian de sendvişuri, spuse Jordy, ştiind că Ben nu avea o părere prea bună despre hamburgheri După plecarea lui Ben, Chloe şi Jordy urcară cu lanterne în mâini prin trapa ce dădea în podul casei Jordy simţi din nou praful şi aerul închis, dar de data asta nu-l mai deranjară atât de tare Acum avea o sursă de lumină şi era împreună cu Chloe Totuşi, de îndată ce puse piciorul înăuntru şi lumină cu lanterna ungherele îndepărtate ale podului, îl cuprinse o stare ciudată Parcă s-ar fi aflat într-un cimitir sacru al vreunei civilizaţii demult uitate Era ca şi cum mai degrabă ar fi fost simţiţi decât priviţi, de ceva sau cineva Nimeri de la primul pas într-o pânză de păianjen care i se prinse de faţă cu firele ei lipicioase — Bleah! exclamă el — Ce-ai păţit? întrebă Chloe în şoaptă Ai călcat într-o balegă? — Foarte amuzant Sunt păianjeni pe aici! — Nu încerca să mă sperii, nu mi-e frică de păianjeni, spuse Chloe — Mie da, veni o voce groasă din spatele ei, provocându-i sudori reci pe şira spinării Nu-i suport! Era Alex, care se răzgândise, după ce rupsese din greşeală trunchiul zmeului său — Să nu mai faci asta! şopti ea printre dinţi M-ai băgat în sperieţi! — Aproape că mi-a stat inima în loc, se auzi din întuneric şi vocea lui Jordy Alex îşi îndreptă lanterna spre grinzi şi lumina pătrunse printre pânzele subţiri de păianjen, de culoarea pâinii mucegăite, care atârnau spre podea — Sunt morţi, murmură el Dacă sunt morţi, nu mă deranjează Cei trei o luară care-ncotro, fiecare începându-şi căutarea din alt colţ al podului Se aplecau, îşi croiau drum pe sub stâlpi şi păşeau pe deasupra traverselor În zona care îi revenise lui Jordy se afla cazanul cu apă, pe care acesta îl lumină cu lanterna, şi se scârbi de insectele moarte ce pluteau la suprafaţă — Noi bem chestia asta! strigă către ceilalţi E murdară! — Poate tu, dacă bei din apa în care faci baie, îl corectă Alex Cazanul ăsta alimentează boilerul — Bine, mă spăl cu ea, dar tot e murdară Răscoliră prin mărunţişurile abandonate, dădură la o parte cutiile vechi din carton şi se uitară cu grijă, cu ajutorul lanternelor, pe sub grămezile de haine murdare Căutau acea strălucire de argint vechi, care ar fi putut să le spună că au dat peste comoara mult râvnită Acum, că vedea cum stătea treaba, Jordy era de părere că umblau după potcoave de cai morţi Ceasul putea fi oriunde, asta dacă într-adevăr s-ar fi aflat acolo sus Cine se putea bizui pe memoria unui om bătrân? Dacă domnul Grantham avea doar impresia că aruncase ceasul aici, cu zeci de ani în urmă, şi îl lăsase, de fapt, prin altă parte? Sau dacă ceasul nici măcar nu exista? O rază de lumină îşi croi drum până în apropierea lui, în timp ce răsturna cu degetul mare de la picior o cutie de carton plină cu haine Sub ea descoperi o pălărie de damă, mucegăită, în jurul căreia era legată o eşarfă de un galben şters — Unde-i Alex? întrebă Chloe, dinspre care venea de fapt lumina Nu-l găsesc nicăieri Jordy îşi plimbă lanterna prin pod, scoţând la iveală forme felurite, însă niciuna a lui Alex — Alex? strigă Jordy Alex? Nu primi niciun răspuns Deodată, lanterna lui descoperi luciul unor ochi care-l priveau pe jumătate închişi Jordy tresări speriat Creatura ai cărei ochi îi văzuse scoase un sunet cunoscut — Nelson! Ce cauţi aici? Cum ai reuşit să urci scările? Mângâie spatele pisicii şi continuă: — Ce zici, Alex s-o fi întors jos? Poate s-a plictisit — Nu cred, ne-ar fi spus ceva Adineauri era chiar aici, în stânga mea, şi acum a dispărut — Încotro mergea? Jordy începu să-şi facă griji ca nu cumva fratele lui vitreg să se fi lovit cu capul de vreo grindă şi să fi căzut pe undeva pe jos, inconştient În loc de basme de adormit copiii, tatăl său, paramedicul, îi povestise istorioare adevărate despre oameni ce suferiseră lovituri serioase la cap O persoană cu un astfel de accident trebuia dusă la spital cât mai repede Cu toate astea, nu voia să o sperie pe Chloe, aşa că spuse: — Poate e pe acolo prin spate, unde e pata aia de întuneric Tu întoarce-te în casă, eu mă duc să-l caut — Nu, răspunse ea grăbită Vreau să vin şi eu! Căutară atent prin pod asemenea unor piloţi trecuţi printr-o mulţime de misiuni, până ajunseră la marginea parchetului, unde partea fără scânduri se pierdea în întuneric Jordy se hotărî să meargă mai departe, dar de data asta fu nevoit să păşească pe traverse Un pas greşit şi piciorul i-ar fi alunecat prin tavan până în apartamentul de dedesubt Chloe îl urmă şi ea Trebuiau să aibă grijă să sară repede de pe o traversă şubredă pe următoarea Spre mirarea lor, după destul dans atletic pe deasupra traverselor, ajunseră din nou într-un loc cu podea Chiar şi aşa, încă mai erau nevoiţi să stea aplecaţi, din cauza grinzilor Jordy păşi uşurat pe podea, căci picioarele începuseră să-i cam obosească — Se pare că podul nostru dă în cel vecin, se întoarse el să-i spună lui Chloe Pe aici nu s-a făcut zid între case Lumina lanternei brăzdă întunericul din faţa lor — Probabil aşa se construiau casele pe vremuri, zise Chloe alăturându-i-se — Care vremuri? — Păi, când le-au făcut, în epoca victoriană Îşi îndreptă şi ea lanterna paralel cu cea a lui Jordy, începând să strige: — Alex? Eşti pe aici? Auziră un răspuns slab, parcă de undeva de departe, ca o şoaptă pierdută — El să fi fost? întrebă Jordy — Nu ştiu Hai să mai mergem puţin! — S-ar putea să fi fost o pasăre sau vreun liliac — Un liliac? Liliecii nu ţipă! spuse Chloe agitată — Totuşi, e posibil ca locul ăsta să distorsioneze sunetele Pe aici sunt tot felul de lucruri ca izolaţia acoperişului, cazane şi conducte de apă şi cine mai ştie ce N-auzi tot felul de sunete prin ţevi? Oricum, nu am trecut cumva în altă casă? Dacă urcă cineva şi ne prinde, n-o să ne ia la întrebări? Chloe se gândi la spusele fratelui ei Locuinţa lor făcea parte dintr-un întreg şir de imobile terasate şi, fără îndoială, trecuseră dintr-una în alta Întregul şir era probabil despărţit doar de un pod comun, fără alte ziduri Să fi avut toate astea vreo logică? Ea credea că da — Trebuie să-l găsim pe Alex! se gândi Chloe Să nu fi păţit ceva Acum, că păşeau pe pardoseală, le era mai uşor să înainteze Cu cât pătrundeau mai adânc în pod, cu atât întunericul parcă îi învăluia mai tare Undeva sus, deasupra lor, găsiră din întâmplare o fereastră de aerisire Se opriră să privească în jur şi îşi dădură seama că marginile podului se depărtaseră mult unele de altele, lăsând între ele un gol uriaş Acoperişul de deasupra se ridicase la înălţimi ameţitoare, iar cei doi ajunseră să nu mai poată vedea la mai mult de doi paşi în faţă şi în spate Se aflau încă în interiorul triunghiular al unui acoperiş cu vârful undeva departe, peste capetele lor, şi cu unghiurile laterale dincolo de câmpul lor vizual — U unde suntem? S-a mărit ceva podul ăsta, spuse Jordy Nu ştiu poate am ajuns într-o casă mai mare din capătul străzii Ştii vreuna pe acolo? Eu nu-mi aduc aminte Bâjbâi prin întuneric — Nu-i văd marginile Şi ce s-a întâmplat cu acoperişul? Chloe strănută cu putere, băgându-i în sperieţi — Scuze, murmură ea Mi-a intrat praf în nas Privi în sus, spre pădurea de grinzi trainice care se intersectau dintr-o parte în alta, formând un labirint uimitor de lemne încrucişate, înclinate în diferite unghiuri, care susţineau acoperişul – totul învăluit în întuneric Din loc în loc, era aşezat câte un stâlp principal, adică o coloană din lemn, groasă şi nefinisată, ce susţinea întreaga construcţie de deasupra ei Era fără îndoială o casă foarte mare Să fi fost o vilă, un vicariat sau poate chiar o biserică? Chloe privi pilonii uriaşi ce se arcuiau deasupra ei, asemenea coloanelor ce sprijineau boitele catedralelor Acolo sus, mult deasupra stâlpilor, se afla cu siguranţă o fereastră ce lumina ca un soare pătrat ale cărui raze pătrundeau prin reţeaua din lemn, până dedesubt, la nivelul podelei O astfel de fereastră nu avea ce căuta pe acoperişul unei catedrale Lumina provenită de la ea era locul de joacă al firişoarelor aurii pe care mama ei obişnuia să le numească „pulberea îngerilor” — Unde am ajuns? spuse Chloe speriată — E nemaipomenit, nu? zise fratele ei, uitându-se înapoi la întunecimea din care veniseră Ne-am putea şi pierde pe aici Îţi mai aduci aminte de copilul ăla care se juca de-a v-aţi-ascunselea? S-a pitit într-o ladă şi a rămas închis înăuntru Peste o sută de ani, când l-au găsit, nu mai rămăseseră din el decât oasele uscate, învelite în nişte zdrenţe prăfuite — Termină! îl preveni Chloe, dându-şi seama că Jordy încerca să o sperie Încetează în momentul ăsta! — Nu l-a mai găsit nimeni, continuă Jordy amuzat Chloe nu-l luă în seamă — Unde o mai fi şi Alex ăsta? întrebă ea pe un ton ce-i trăda iritarea faţă de fratele ei mai mic Tot timpul se furişează pe undeva — Aici sunt! rosti o voce în urma lor, făcându-i din nou să tresară — De ce ai fugit de noi? zise Chloe, dându-şi seama de unde venea vocea Cum ai ajuns tocmai acolo? — Voi doi v-aţi îndepărtat de mine, răspunse Alex făcând o faţă necăjită şi surprinsă Eu m-am luat doar după lumina lanternelor voastre Eraţi mult înaintea mea şi în unele locuri a trebuit chiar să alerg ca să nu vă pierd — Las-o baltă, Alex, spuse Jordy plictisit — Nu, pe bune, îl întrerupse Alex supărat Parcă încercaţi să scăpaţi de mine! — Nu e adevărat, şi ştii bine asta! răbufni Chloe — Păi mie aşa mi s-a părut! ripostă Alex iritat — Acum, că ne-am găsit, eu zic să ne liniştim cu toţii încercă Jordy să calmeze spiritele Nu, Alex, nu încercam să fugim de tine – te căutam Chloe era îngrijorată şi credea că te-ai lovit cu capul de vreo grindă sau cine mai ştie ce Nu-mi dau seama cum ai ajuns în spatele nostru, pentru că te-am căutat prin tot podul – adică prin podul nostru – înainte să mergem mai departe Acum am ajuns undeva în podul ăsta mult mai mare Privi în sus şi observă două păsări – sau nişte creaturi ce aduceau a păsări – care tocmai zburaseră de pe o grindă pe alta — Nu-i aşa că-i mare? şopti Alex, privind de jur-împrejur Zici că n-are început şi sfârşit Dar dacă ne-am făcut noi mai mici? — Îndrugi verzi şi uscate, spuse Chloe — Atunci a crescut podul — Asta-i şi mai şi! Chloe părea furioasă, însă Jordy îşi dădea seama că era de fapt neliniştită din cauza situaţiei în care se aflau Nici el nu ştia ce să mai creadă din toată ciudăţenia asta cu totul şi cu totul nemaiîntâlnită Se aflau în faţa a ceea ce părea a fi un tufiş făcut dintr-o grămadă de undiţe vechi, ale căror fire întortocheate formau o încrengătură de gută Din capetele firelor atârnau cârlige de toate mărimile, ca nişte spini ameninţători, crescuţi în toate părţile Semăna cu o tufă deasă de mur care stătea acolo de ceva vreme, cum se vedea după pânzele de păianjen care o acopereau de sus până jos — Haideţi, trebuie să găsim drumul spre casă, şopti el Sper c-o să fiu în stare să recunosc ieşirea din podul nostru Jordy o luă înapoi, pe drumul pe care veniseră — Nu aia e direcţia! strigă Alex — Pe aici e! arătă Jordy Nu-i aşa, Clo? — Păi, eu credeam că am venit pe acolo Arătă şi ea în altă parte — Acum ne-am blocat, bombăni Jordy, şi luă o hotărâre Eu sunt cel mai mare, deci e responsabilitatea mea O luăm pe acolo! — Repede tu şi cele două luni ale tale! spuse Chloe Te crezi şeful doar pentru că eşti născut în iulie şi eu în septembrie — Păi cineva trebuie să fie şeful! — Nu neapărat! Ai auzit de democraţie, nu? Eu zic să votăm Însă nici cu votul nu ajunseră prea departe, fiindcă aleseră trei căi diferite Până la urmă, căzură de acord aşa cum făceau de fiecare dată când nu erau siguri pe unde să meargă – Jordy pornea în direcţia propusă de el, iar ceilalţi erau nevoiţi să se hotărască dacă să-l urmeze sau să-l lase de capul lui Deşi Chloe şi Alex încă mai bombăneau, convinşi că nu o luaseră pe drumul cel bun, îşi dădeau seama că era mai bine să nu se despartă De data asta, în loc să se simtă mândru de el, Jordy spera doar să nu se fi înşelat În timp ce păşeau pe podeaua din lemn şi tencuială, Chloe se simţea de parcă ar fi fost nişte exploratori ce străbăteau tărâmuri necunoscute Continuară să înainteze, însă fără să dea peste ieşirea din pod, şi, până la urmă, Jordy fu silit să admită că, probabil, nu o apucaseră pe unde trebuia Se apără spunând că ar fi băgat mâna în foc că aceea era direcţia bună, însă ceilalţi erau acum convinşi că se înşelase; aşa că făcură cale întoarsă, încercând să ţină drumul pe care veniseră După o vreme însă, Chloe nici măcar nu mai era sigură dacă mergeau pe acelaşi drum — Uite, abia dacă se vede vârful acoperişului! spuse ea, cercetând întunericul de deasupra Vine tocmai invers de linia parchetului Acum mergem pe direcţia lui, dar dacă o luăm perpendicular pe margini ar trebui să ajungem de unde am pornit De data asta, Jordy părea să fie prea îngrijorat pentru a o mai contrazice, aşa că o urmară pe Chloe, însă după o oră sau două de mers tot nu îşi dăduseră seama dacă erau sau nu mai aproape de partea lor din pod Începuseră să cam obosească şi li se făcuse sete Din loc în loc, peisajul era presărat cu diferite grămezi de nimicuri, toate într-o dezordine obişnuită pentru locul în care se aflau Chloe ridică de pe jos o sticlă veche de culoare verde, în care zăngănea liber un capac — O sticlă-cod, spuse ea cunoscătoare, căci obişnuise să strângă sticle vechi Se mai găsesc doar puţine din astea — Mai are suc în ea? întrebă Alex mort de sete Sau ceva de băut? — N-ai ce suc să găseşti într-o sticlă-cod Cred că puneau limonadă în ele Alex se îndepărtă puţin, cât timp ceilalţi doi se aşezară pe podea ca să-şi tragă sufletul Era genul de băiat căruia îi zâmbea norocul tot timpul şi nici acum nu se întâmplă altfel – găsi un cazan cu apă, ascuns în umbră Îşi făcu mâinile căuş şi bău, fără a lua în seamă păianjenii morţi şi cele câteva pene ce pluteau deasupra apei, apoi îi chemă şi pe ceilalţi Aceştia îl priviră o vreme, şovăind — Nu avem de unde să ştim când vom mai da peste alt ochi de apă, spuse Alex Ar trebui să beţi şi Clo ar face bine să umple sticla — De ce îi zici ochi de apă? întrebă Chloe Parcă am fi animale sălbatice, pierdute în deşert, sau cine mai ştie ce — Are dreptate, e un ochi de apă, aprobă Jordy Nu mai avem alt loc de unde să bem şi începe să se întunece Ceilalţi doi priviră şi ei în sus, văzând cum soarele pălea pe cerul brăzdat de grinzi — Mai bine să ne economisim bateriile de la lanterne, spuse Jordy Nu le folosiţi decât dacă e nevoie! — Şi cine te-a ales pe tine şef? protestă Chloe, însă nu destul de convingător Îşi strânse lanterna la piept de parcă ar fi fost o amuletă fermecată, ca şi cum a-i da drumul din mână ar fi însemnat să renunţe la orice speranţă de a scăpa din acel deşert de lemn Mirosul apei începu s-o îmbie Gâtul îi era atât de uscat încât cuvintele ieşeau răguşite Îşi umplu sticla, cufundând-o exact sub suprafaţa murdară şi privi cum apa lua locul bulelor de aer eliberate, apoi o ridică şi bău, fără să-i pese că recipientul stătea în pod probabil de mai bine de o sută de ani Îşi spuse că dacă fuseseră vreodată microbi pe gâtul sticlei muriseră cu siguranţă, de mult, de sete Şi Jordy cedă până la urmă, bând direct din cazan, nu înainte de a îndepărta cu mâinile insectele moarte de pe suprafaţa apei — Nu m-ar mira deloc dacă ne-am trezi cu toţii cu dureri de burtă, bombăni el Nu şi-a adus nimeni mobilul, nu? — Eu nu, spuse Alex Ce rost avea? Chloe îi dădu dreptate în gând, fără a se mai sinchisi să răspundă De ce să-ţi iei mobilul când te duci să cotrobăi printr-un pod? Nici măcar nu ieşeau din casă De obicei, în timpul vacanţei, când plecau în excursii sau dormeau în vreun loc necunoscut, preferau să stea de vorbă până târziu în noapte în loc să se culce imediat Şi totuşi aici, în acest pod fără de capăt, nu le mai venea să zică nimic Chloe stătea nemişcată, cu genunchii strânşi la piept, holbându-se la tavan O parte din ea spera ca, odată cu apusul soarelui, să înceapă să apară şi stelele acolo sus Îşi găsi mângâierea într-o singură astfel de licărire – probabil strălucirea lui Venus ce pătrundea prin fereastra acoperişului O înveseli un pic gândul că undeva afară mai exista o lume — Îl vezi? rosti ea, arătându-i lui Jordy E luceafărul de seară — Dar suntem închişi aici, prinşi în capcana unui pod al naibii de mare, murmură el Se gândi puţin înainte să adauge: — Nu-i de mirare că li se zice trape Liniştea se lăsă din nou După o vreme, Jordy îşi aprinse lanterna pentru un moment – şi se uită la încheietura mâinii – apoi o stinse la loc — Ceasul merge invers, îi şopti surorii sale Amândoi stăteau întinşi pe podea, încercând să adoarmă În toiul nopţii, Chloe auzi zgomote ciudate venind din întuneric Nu erau puternice şi semănau mai degrabă cu paşi de oameni sau cu scormonitul unor creaturi mici, aflate prin preajma lor Nici măcar nu erau zgomote înfricoşătoare, doar sunete care îi spuneau că nu erau singuri Apoi Chloe simţi o făptură moale gudurându-se pe lângă faţa ei şi o împinse la o parte, prea obosită ca să mai vadă ce era Un animal se cuibări şi adormi în poala ei Se treziră devreme Un timp atmosfera fu cenuşie, lumina ştearsă, până când soarele se ivi prin fereastra acoperişului Întâi băură din cazan fără să se mai plângă, după care Alex găsi în buzunar o jumătate de baton de ciocolată pe care îl împărţi cu ceilalţi Dacă s-ar fi aflat în buzunarul lui Chloe sau Jordy, ar fi murit cu toţii de foame Alex era singurul care nu înfuleca ciocolata imediat ce punea mâna pe ea, preferând să păstreze câte ceva pentru mai târziu De data asta, cumpătarea lui n-o mai enervă pe Chloe În loc să-i zică pe un ton batjocoritor: „eşti atât de bun, frăţioare”, îi mulţumi sincer cu un „bravo, Alex” — Ai fi putut să ne spui de aseară, bombăni Jordy, mestecând cu poftă cele trei bucăţele — Păi, atunci n-aţi mai fi avut ce mânca la micul dejun, răspunse Alex cu bun simţ Chloe privi în jurul ei, amintindu-şi — Nelson a venit la mine în timpul nopţii, spuse ea Nu-i pe aici? Cei doi băieţi căutară prin jurul lor — Nu e Sigur era el? — Aş băga mâna în foc! Eh, şi-o găsi el singur drumul înapoi După ce Chloe îşi umplu sticla, cei trei exploratori porniră din nou la drum Se gândeau că în orele următoare vor găsi sigur calea spre ieşire, însă Chloe începuse să-şi facă griji pentru Ben şi Dipa Îşi închipuia prin ce trecea mama ei Până atunci, nici Chloe şi nici Alex nu înnoptaseră prin locuri străine – nu fără ca mama lor să ştie exact unde se aflau Chloe nu era sigură cum stăteau lucrurile cu Jordy Din cele spuse de fratele ei vitreg, trăsese concluzia că apele nu fuseseră tocmai liniştite în familia lui, nici în timpul divorţului şi nici după aceea Chloe rămăsese cu impresia că, după despărţire, Jordy fugise de acasă cel puţin o dată şi pe lângă asta, refuzul mamei sale de a-l lua în grijă îl rănise probabil şi mai mult Era posibil ca oricum să fi ales să rămână cu tatăl său însă, cu siguranţă, îl duruse să vadă că avea o mamă care nu arăta că ţine la el Poate în acel moment Ben dădea vina pe Jordy, crezând că fugise din nou de acasă, luându-i şi pe ceilalţi după el — Ce-o mai fi şi locul ăsta? îngână Jordy — E clar că e un pod uriaş — Ştim asta deja, dar de ce e aşa mare? se răsti Jordy — Eu de unde să ştiu? Se uitară un moment unul la celălalt — Ai vrea să nu ne mai certăm o vreme? spuse Chloe Suntem cu toţii în încurcătură şi dacă vrem să ieşim cu bine din ea trebuie să fim uniţi N-am putea fi prieteni? — Scuze, Clo, dar zise Jordy zâmbind în timp ce o privea direct în ochi Nu vreau să fiu răutăcios, dar Dar ştii, noi nu cădem tot timpul de acord, dar asta nu înseamnă că mă port aşa intenţionat — Ai folosit cam vreo trei milioane de „dar“-uri, răspunse Chloe, zâmbind şi ea — Nu te prea pricepi la numărat, sunt doar câteva Hai să nu ne mai facem atâtea griji, eu zic să pornim la drum — Te-ai gândit la cât de îngrijoraţi or fi Ben şi Dipa? întrebă ea — Nu ne rămâne decât să continuăm să mergem Trebuie să găsim ieşirea şi după aia mai vedem noi Chloe ştia că încercarea lui Jordy de a-şi păstra un aer firesc era doar o mască şi îşi dădea seama că se simţea răspunzător pentru tot ceea ce li s-ar fi putut întâmpla într-o situaţie nefericită, ca aceea în care se aflau Aşa trebuia să fie, pentru că era băiat şi pe deasupra şi cel mai mare Bineînţeles că greşea, însă mama lui îi umpluse, probabil, capul cu prostii cum că bărbaţii sunt mai puternici decât femeile şi că trebuiau să aibă grijă de ele pentru că ele erau mai slabe Chloe se simţea în stare să-şi poarte singură de grijă şi nu avea nevoie de un protector care se întâmpla să fie doar cu două luni mai mare ca ea, chiar dacă era băiat Însă nu putea să-i spună ce-i trecea prin cap pentru că n-ar fi priceput nimic şi s-ar fi enervat şi mai mult Jordy era crescut după moda veche, de pe vremurile când bărbaţii stăpâneau lumea, iar femeile îi ascultau cu sfinţenie Bărbaţii erau de fier, femeile din porţelan Numai prostii — Să ştii că nu ne mai spargem, bombăni ea În vremurile de azi suntem mai rezistente — Poftim? spuse Jordy, întorcându-şi capul nedumerit Ce-ai spus? — Nimic Din senin, Alex se opri — Aţi văzut? întrebă el, cu privirea aţintită către dreapta lor E cineva acolo! — Unde? întrebă Jordy, chinuindu-se să vadă prin întuneric, până în adâncul podului Acolo? — A mişcat ceva! Am văzut trecând o umbră! — Poate e cineva care tocmai a urcat dintr-o casă de sub noi, spuse Chloe — Nu aducea a om, zise Alex Părea a fi altceva un fel de arătare Un animal sau ceva — Mă sperii, strigă Chloe cu inima cât un purice Termină, Alex! — Dar nu uite-o iar în întuneric! Să fie Nelson? — Am văzut, am văzut! strigă Jordy Nu era pisică, era nu ştiu ce trebuie să fi fost un om Alex dădu neîncrezător din cap şi zise: — Nu era om, se mişca diferit Uită-te încă o dată! Parcă s-ar smuci Acum a dispărut în beznă — Eu zic că e cineva, spuse repede Chloe Oriunde ar fi, ar trebui să mergem după el sau ea Poate ne arată pe unde e ieşirea 3 Cerul cu o mie de ferestre — Cine erau? — Copii de oameni — Se vede că sunt nou veniţi în pod, după cum se tot uită în jur şi încearcă să prindă zânele de praf N-au nicio şansă Tânărul scărmăne-scânduri îi privi de la depărtare prin găurile din masca sa veneţiană de carnaval şi îl trecu un fior din cap până-n picioarele încălţate în pantofii altcuiva E îmbrăcat cu câteva rânduri de paltoane lungi până la glezne, toate mult prea încăpătoare pentru el Pe cap poartă o pălărie mare şi pleoştită, şi ea cu câteva numere mai mare Toate acestea nu sunt însă ale lui Scărmăne-scânduri nu are nimic care să-i aparţină, nici măcar o haină Le ia de pe unde le găseşte şi devin una cu el, însă niciodată nu sunt ale lui Straturile îl ascund de minune, mai ales când are nevoie să se prefacă a fi o grămadă de zdrenţe – se prăvăleşte pur şi simplu pe jos, într-un morman — Mi-e frică de oameni, îi spuse liliacului ce stătea agăţat de lobul urechii lui stângi Dar ceva mă atrage spre ei — Asta pentru că şi tu ai fost om pe vremuri, zise liliacul Sunteţi ca o familie Acest scărmăne-scânduri, ca toţi cei asemenea lui, fusese pe vremuri un băiat obişnuit, care a rămas însă prea mult timp în pod Acum, că nu mai era om ca ei, nu-i plăcea să se apropie de semenii săi de odinioară Purta masca cunoscută de veneţieni drept Cocalino, cerşetorul vesel, cu nasul şi obrajii îmbujoraţi şi buzele de un roşu aprins O făcea nu pentru că ar fi vrut să sperie pe cineva, ci pentru că nu mai era acelaşi ca odinioară – se schimbase Totuşi, îi plăcea să privească copiii, să-i urmărească, să prindă fragmente din discuţiile lor, ca pe praful purtat de vânt — Au început să caute, atrase atenţia liliacul Mai bine te ascunzi! Tânărul scărmăne-scânduri se prăbuşi pe jos şi se transformă imediat într-un munte de cârpe Ochii săi care urmăreau atent printre cute nu puteau fi distinşi de la depărtare Tot ce rămânea la vedere erau nişte paltoane ponosite, îngrămădite unul peste altul, cu o pălărie deasupra Cei mai atenţi ar fi putut cel mult să observe trăsăturile împietrite ale lui Cocalino, care privea în afară cu o faţă mulţumită şi bucuroasă — Au plecat? îl întrebă pe liliac Oricum, nici nu ştiu cum îi poţi vedea – doar eşti orb — Păi, acum că mă striveşti, sunt Scărmăne-scânduri îşi ridică puţin capul şi îşi dădu seama că aşa era – se aşezase peste liliac — Scuze — De câte ori mi-ai făcut-o? — Ştiu, îmi pare rău — Aşa o fi? — Sincer, chiar îmi pare rău — Poţi să te ridici, acum s-au dus Se face târziu, mai colindăm vreun pic scândurile azi? — Doar puţin, încă mai e puţină lumină Cei doi, liliacul-potcoavă şi tânărul scărmăne-scânduri, aveau un singur scop în pod – acela de a aduna obiecte Cercetau scândurile la fel cum căutătorii de scoici cercetau plajele, căutând însă altfel de lucruri Cel puţin aşa se întâmpla în cazul acestui scărmăne-scânduri pe care îl interesau doar sculpturile în cristale de talc făcute de eschimoşii Inuit Alţii poate preferau să adune tablouri, sau maşinuţe de jucărie, sau cărţi, sau figurine din porţelan, însă el explora ungherele neschimbătoare ale podului în căutarea sculpturilor inuite Se apleca, păşea peste scândurile lungi din lemn şi căuta prin teancurile de mărunţişuri şi orice alte nimicuri, răsturnându-le pentru a vedea dacă sub ele nu se afla vreo piatră preţioasă sau vreo sculptură în talc Când dădea peste una, inima i se umplea de bucurie şi ar fi putut să strige de fericire până în cele patru zări, dar se abţinea pentru că scărmăne-scânduri erau creaturi timide cărora nu le plăcea să fie în centrul atenţiei Cu toţii purtau măşti pentru a-şi ascunde feţele şi se foloseau de multe rânduri de haine nu numai pentru a se deghiza, ci şi pentru a arăta ca nişte lucruri fără formă, lipsite de valoare — Uite, o servantă cu sertare peste care n-am mai dat! spuse liliacul Eşti nerăbdător? — O, da, da! Crezi că vom găsi una prin ea? — Cine ştie, caută! — Sunt aşa de puţine prin partea asta a podului Ar fi trebuit să emigrăm dincolo de parchet — Dacă n-ar fi fost rare, nu te-ar fi interesat Cui i-ar păsa de nişte obiecte de rând? — Cam aşa e Căută atent prin servantă, găsind doar câteva nimicuri neinteresante: mosoare de aţă, nasturi, câteva felicitări vechi şi o eşarfă — Poate au oamenii vreuna prin buzunare — Greu de crezut, doar dacă n-au fost de curând în Alaska sau prin nordul Canadei — Dacă vin direct din Cape Dorset? — Tot timpul încerci să fii optimist Care ar fi şansele? câţi oameni crezi că merg în vacanţă la Baffin Bay? Aş putea să-i număr pe gheare Mai bine scoate sertarele alea şi uită-te în spatele lor Câteodată oamenii ascund lucruri unii de alţii, după sertare Ai găsit ceva? — Doar un liliac mort — Mincinosule! — Ha! Te-am păcălit! — Nici vorbă Putem să ne odihnim acum? Tu trebuie să te culci şi mie mi-e foame, aşa că trebuie să plec la vânătoare — N-ar fi mai bine să ne numărăm comorile mai întâi? — Ştim câte sunt, le-am numărat aseară — Dar vreau să le mai văd o dată Scărmăne-scânduri scoase un săculeţ de piele dintre cutele paltoanelor şi îl aşeză cu grijă pe podea Îl deschise şi începu să scoată din el sculpturi pe care le dezveli cu băgare de seamă din cârpele protectoare: mai întâi un frumos urs dansator din jad verde, aşa de bine echilibrat încât stătea pe un picior fără să aibă nevoie de sprijin; apoi un toboşar inuit îmbrăcat într-o piele de focă, cu tot cu tobă şi beţe; o balenă de un gri-închis, atât de strălucitoare că-l mişcă pe scărmăne-scânduri până la lacrimi; fu scos la iveală şi un lup cu o coamă zburlită, alb şi cu aspect fioros, dar cu ochi blânzi În total erau treizeci şi şapte de obiecte, dintre care cinci îngrămădite la un loc în aceeaşi cutie Deşi atârnau greu, pe scărmăne-scânduri nu-l deranjau, ba chiar îi plăcea pentru că îi aduceau aminte de reuşitele sale Nimic nu se putea compara cu ce simţea când găsea o nouă statuetă inuită Numai de dragul lor scărmăne-scânduri stătea de atâta amar de vreme în pod şi tot de dragul lor se transformase în ceea ce era acum Îşi dezmierdă premiile găsite cu greu pe podelele podului, şi se bucură de netezimea pietrei, care fusese modelată într-o operă de artă — Sunt frumoase, nu-i aşa? şopti scărmăne-scânduri — O da, foarte frumoase, răspunse liliacul Vrăjit de comoara sa, scărmăne-scânduri nici nu observă că liliacul îşi luase zborul cu mult înainte ca întrebarea să fie măcar pusă Acum nu mai era doar un singur soare, ci sute, poate chiar mii de ferestre care împânzeau înaltul cerului, lăsând să treacă prin ele o lumină neclară Parchetul se preschimbase într-o câmpie întinsă, cu dealuri în depărtare Acestea erau făcute din diferite corpuri de mobilă – dulapuri, scaune, mese, şifoniere – şi alte vechituri precum umbrele, cărţi, bastoane, covoare înfăşurate şi unelte de lucru Pe la ora unu (cu o oră înainte de amiază, după ceasul lui Jordy), cei trei ajunseră în dreptul unei păduri de cuiere pentru pălării Aveau trunchiurile din lemn, cu vârfurile curbate în afară ca nişte coarne, şi pălării, fulare, şaluri din pene şi din când în când câte un palton, toate pe post de frunze Prin unele locuri apăreau hăţişuri, în timp ce în altele erau spaţii goale, ca nişte poiene, unde grupul se putu opri să se odihnească şi să studieze împrejurimile — Devine din ce în ce mai ciudat, spuse Jordy Ce-i aia? Arătă spre bucăţica de hârtie pe care Chloe o scosese din buzunar — A, e doar lista mea de cărţi Ştii tu, cele care mi-au plăcut cel mai mult — A, da Jordy nu se prea dădea în vânt după citit, prefera sportul Sigur că cineva putea să se priceapă şi să fie pasionat de amândouă, însă el nu era una dintre acele persoane Alex nu avea nimic de-a face cu sportul şi nu-l interesa în mod special nici cititul sau scrisul – de fapt, până la urmă, toate trei ajungeau să-l plictisească Menirea lui era să ajungă inginer — Chestia aia încă ne mai urmăreşte, observă Alex I-am văzut umbra la marginea pădurii — Alex, vorbim despre o persoană, răspunse Chloe Nu-i frumos să-l numim sau s-o numim „chestie” Probabil caută ceva prin pod şi nu ar trebui să pornim de la ideea că ne vrea răul — De ce? întrebă Jordy Poate aşteaptă doar momentul potrivit — Eu una prefer să mă încred în oameni, tu nu? — Mai terminaţi cu cearta! spuse Alex Am venit aici să căutăm ceasul domnului Grantham Chloe respiră adânc şi încuviinţă din cap — Ai dreptate, domnul Grantham e bătrân şi ceasul ăsta înseamnă foarte mult pentru el Trebuie să lăsăm la o parte lucrurile neînsemnate şi să ne punem minţile la treabă Jordy dădu din cap, în timp ce încerca să cuprindă cu privirea toată întinderea podului Amândoi se aşteptau ca Jordy să nu fie de acord, însă acesta răspunse: — Aveţi dreptate, dar nu va fi o treabă uşoară, să fiţi siguri de asta! Uitaţi-vă la locul ăsta, e imens! Lovi cu palma una dintre coloanele de susţinere care se ridica până la grinzile învăluite în întuneric de deasupra, asemenea unui copac falnic din pădurile tropicale — Cum zicea şi bunicul meu, e ca şi cum am căuta un ac în carul cu fân E treabă grea, foarte grea Sper că vă daţi seama ce ne aşteaptă — O aventură! strigă Chloe La fel ca în Stăpânul inelelor — Sper să nu fie ca acolo, răspunse Jordy Hobbiţii ăia s-au chinuit ceva să ajungă unde voiau, nu? Sunt sigur – chiar dacă n-am citit cartea, am văzut filmul şi cam ştiu povestea — Nu voiam să te contrazic cu nimic, zise Chloe Luară cu toţii câte o gură de apă din sticla fetei După aceea, la stăruinţele lui Jordy, se aşezară în cerc şi îşi încrucişară mâinile drepte, repetând cu toţii un jurământ, după el: — Noi, cei provocaţi, ne legăm prin acest jurământ să căutăm în pod ceasornicul domnului Grantham, cel care pare a nu avea un prenume Nu vom lăsa frica să ne stea în cale şi nu ne vom da în lături de la pericolele ce vor apărea – fie ele prăpăstii fără fund, cascade uriaşe sau munţi cu creste înalte Ne vom gândi întotdeauna la siguranţa celorlalţi, şi de va fi soră sau frate la ananghie, vom sări imediat în ajutorul lui Noi suntem cei trei cutezători! Suntem recuperatorii ceasului! Vom reuşi unde alţii au dat greş! — E chiar un jurământ pe cinste, spuse Alex impresionat Nu-i aşa, surioară? — La fel de bun ca oricare dintre cele pe care le-am citit, aprobă Chloe zâmbind În timp ce ieşea din pădurea de cuiere, Alex era cât pe ce să fie luat pe sus, dar se feri la timp — Ce naiba? Un omuleţ într-o maşină micuţă trecu pe lângă el în viteză — Hei! strigă Alex din reflex Ai grijă pe unde umbli! Apoi rămase uimit de priveliştea din depărtare Jordy ieşi şi el dintre suporturile pentru pălării, scuturându-şi puloverul — Bleah, e praf peste tot! zise uitându-se către Alex Ce-ai păţit? — Încă puţin şi eram să fiu luat pe capotă Uite, un sat! — Un ce? — Acolo, sunt tot felul de căsuţe! Şi uite, încă o maşină din aia ciudată Jordy privi şi el, la fel de uluit În sfârşit, din desişuri ieşi şi Chloe, cu una dintre pălării pe cap Cei doi să se întoarseră spre ea — Ce? Oricum nu e a nimănui, se apără ea Nu că arăt bine? Fata clipi provocator — Dacă vreau pot să arăt şi eu bine Doar pentru că sunt deşteaptă nu înseamnă că nu pot fi şi frumoasă — Las-o încolo de pălărie! spuse Jordy — S-o las încolo îl privi ea duşmănos Vai, ce-s alea? — Credem că sunt maşini, răspunse Alex — Maşini foarte mici — Şi vin din satul de acolo Chloe îşi dădu jos pălăria şi căscă ochii mari Automobilele arătau ca făcute de mână şi păreau să folosească maşini de cusut manuale de tip vechi pe post de motoare Alex observă că şoferii se serveau de nişte pedale pentru a produce energia de care aveau nevoie pentru a se pune în mişcare De asemenea, maşinile nu erau acoperite, şoferul ieşind uşor în evidenţă Îşi dădu seama că nici nu conta, pentru că în acel loc oricum nu părea să plouă sau să ningă vreodată — Uau! zise el Mi-ar plăcea şi mie să merg cu una dintre chestiile astea — Un lucru e sigur, nu ai avea cum să te alegi vreodată cu o amendă pentru viteză, spuse Jordy, în mod clar mai puţin impresionat decât fratele lui vitreg — Da, dar toată, toată — Ingeniozitatea, îl ajută Chloe — Da, exact, încuviinţă Alex — Dar de unde au apărut toţi oamenii ăştia? se minună Chloe Ce-or face acolo? — Sunt călători, răspunse Jordy dând din cap sigur pe el Da, sunt călători care s-au stabilit în podul cuiva Probabil li s-a dat voie să stea aici, şi cu toată hărmălaia pe care o fac, sunt sigur că oamenii din locuinţa de dedesubt stau într-o gălăgie de nesuportat E posibil să se fi adăpostit prin apropiere, iar celor din casă să li se fi făcut milă şi să fi zis: „De ce nu staţi în podul nostru până se mai îndreaptă vremea, e loc mult şi e aerisit şi noi nu-l folosim decât ca depozit pentru vechituri” Sau cam aşa ceva — Dar e frumos afară, remarcă Chloe Nu vezi ce lumină vine prin toate ferestrele? — Păi, acum s-or fi obişnuit să stea aici, şi nu mai vor să plece — Totuşi, nu vi se pare că arată cam ciudat? observă Alex Adică sunt cam scunzi, au capetele pline de umflături şi n-au păr! — Alex, nu e frumos să judeci oamenii doar pentru că arată un pic diferit de noi! Ce-i drept, arătau puţin a oameni, cu două mâini şi două picioare, cap şi trunchi Dar erau albi ca praful de copt şi palizi ca nişte bolnavi Erau cam scunzi şi plini de umflături, pleşuvi şi cu umerii rotunzi, după cum văzuse şi Alex Ţestele le erau pline de coji uscate şi de cucuie, rămase probabil după ce se loviseră în grinzile joase şi în tavanul înclinat Praful şi fărâmele de tencuială de pe capetele şi umerii lor lăsau impresia că nu se spălaseră niciodată Alex fu mai ales uimit de ochii lor, care erau atât de şterşi încât păreau lipsiţi de culoare Alex se opri în faţa unuia care mergea pe jos şi îi spuse: — Bună, mă cheamă Alex Caut un ceas de buzunar din argint, n-ai văzut cumva vreunul? Arătarea, care lăsa un nor de praf în urma sa, îl privi cu ochii ei şterşi, un pic speriată, dar nu dădu niciun răspuns În schimb, trecu pe lângă Alex şi îşi continuă drumul La un moment dat se uită spre el, însă fără vreo intenţie clară Se purta de parcă tocmai şi-ar fi adus aminte de ceva – fierul de călcat lăsat în priză sau o listă de cumpărături de care avea nevoie Apoi dispăru printre adăposturile din carton pe care fiinţele ciudate ale podului le numeau case — Zici că-s zombi, se miră Jordy — Nu ne văd, se gândi Alex Parcă am fi invizibili pentru ei — Ba nu! se opuse Chloe Se prefac doar – ne văd, pentru că ne ocolesc cu maşinile — Dar nu sunt tocmai prietenoşi, spuse Jordy Şi cam bosumflaţi, nu zâmbesc niciodată Dacă nu pot? Ca animalele — Noi am avut odată o pisică zâmbăreaţă! — Pisicile nu zâmbesc, îl corectă Jordy Doar par, când îşi arată dinţii, numai că nu au muşchii feţei ca ai oamenilor Am învăţat la orele de anatomie De fiecare dată când Jordy zicea că învăţase ceva la vreo materie de la şcoală, acel lucru era pentru el literă de lege — Îl chema Dylan şi zâmbea destul de des, se încăpăţână Alex — Ai auzit de Dylan Thomas? Eu l-am poreclit motanul Dylan, spuse ea mândră — Nu mai spune îngână Jordy Ştiau că o astfel de ceartă s-ar fi putut întinde ore în şir, aşa că până la urmă o lăsară baltă În schimb, o luară la pas prin jurul caselor, nestânjeniţi de locatarii care nu se sinchiseau de ei Oraşul era un fel de adunătură de cocioabe pe post de adăposturi temporare Nu arătau ca şi cum ar fi fost folosite pentru somn; în schimb, în loc să doarmă în paturi, preferau să o facă în şifoniere, stând în picioare Alex se sperie îngrozitor atunci când, într-unul dintre ele, dădu peste un sătean alb ca varul, drept ca o scândură şi cu ochii închişi Împinse uşa la loc şi se depărtă, sperând că nu deranjase somnul arătării Mai era ceva care îi neliniştea – nimic nu deosebea femeile de bărbaţi Fiecare părea să se îmbrace cu ce îi pica la mână Uneori băieţii şi bărbaţii purtau rochii, în timp ce fetele şi femeile erau îmbrăcate la costum Totuşi, nu aveau o regulă stabilită, pentru că erau şi femei în rochii şi bărbaţi în pantaloni şi veste Unii îmbrăcaseră salopete, halate sau blugi, uneori cu izmenele pe afară; alţii aveau dresuri pe cap, legate la gât asemenea unor fulare, sau ciorapi lungi şi pantaloni scurţi – nimic nu era prea mult Parcă luaseră dintr-o grămadă primele haine ce le ieşiseră în cale, şi le aruncaseră pe ei cu faţa la spate, într-o parte, cu susu-n jos, şi în orice alt fel cu putinţă Totul era la modă — Să nu deschideţi şifonierele decât dacă aveţi un ciocan şi un ţăruş la voi! îi preveni Alex — Sunt vampiri? strigă Jordy Pe bune? — Ai zice că seamănă, când te uiţi la ei, nu? Sunt ciudaţi, tare ciudaţi Eu nici măcar nu pot să dorm pe spate, darămite în picioare Dar ei reuşesc, Jordy Nouă ni se par sicrie, însă pentru ei sunt dormitoare înalte şi strâmte Se adunară să stea de vorbă, cu maşinile de cusut pe roţi trecând în viteză prin dreptul lor — Deci, ce facem acum? spuse Jordy Mergem mai departe sau mai stăm o vreme pe aici? Văd că au apă, o strâng din cazane în umbrelele astea deschise, pe care le atârnă invers în faţa caselor Au şi mâncare, mie unul mi-e foame — Nu putem să le luăm mâncarea, se opuse Chloe N-ar fi cinstit — Preferi să mănânci păianjeni morţi? — Nu — Atunci va trebui să ne descurcăm cu ce găsim — Şi ce mâncare e, mai precis? întrebă Alex Vindaloo, kebab, ficăţei prăjiţi şi şuncă, sau ce? — Cred că sunt plantele alea pe care nu e nevoie să le uzi, care-şi iau umezeala din aer şi nu cresc în pământ Cum le zice? Era ceva cu „hiro” — Nu-mi aduc aminte, răspunse Chloe sinceră — Hidroponice, şopti Alex, însă nimeni nu era atent la el — Eh, oricum, alea sunt Arată puţin ciudat, parcă ar fi ramuri uscate Le cresc în nişte tăvi mari, în capătul satului Am putea să mergem să luăm câteva, că sunt destule Locuitorii intră şi ies de acolo după pofta inimii, apucând ce le vine la mână — Păi ei pot, pentru că sunt ale lor! — Avem nevoie de ele, Clo, altfel vom muri de foame! Uite, mănâncă şi praf şi păianjeni morţi, insecte, gândaci – pe orice pun mâna Sigur n-o să facă foamea din cauza noastră — Jordy are dreptate, spuse Alex Suntem cu toţii lihniţi Avem apă, dar ne trebuie şi mâncare Aşa că se duseră şi se înfruptară neinvitaţi din grădină, fără să ştie care plante erau coapte şi care nu Deşi se uitau la ei, arătările nu se împotriviră – părea că nimănui nu-i păsa de furtişagul strigător la cer După ce terminară, băură din cazanul cu apă Plantele nu avuseseră niciun gust, dar măcar le potoliseră foamea Oricum, încă se mai gândeau la coca-cola, cartofi prăjiţi şi friptură în sos iute — S-ar putea s-o păţim, zise Chloe simţindu-se vinovată, după ce termină de mâncat Dacă pentru ei e un păcat ce am făcut? — Nu-i putem întreba, pentru că nu ne răspunde nimeni oftă Jordy Uitaţi-vă numai la ei, sunt paşnici! Chiar dacă s-ar supăra pe noi, ce ar putea să ne facă? Sunt prea mici — Par destul de puternici, spuse Alex — Neah, nu-i nimic Sunt inofensivi — I-aţi auzit cum vorbesc? Zici că scârţâie, ca uşile — Sunt fantome pe aici — Ştiu, le-am văzut — Ne fură recolta, şi au adus cu ele un ucide-şoareci – un monstru roşcat cu trei picioare Sălbatic Ne fură vitele — Ce poţi să le faci? Doar sunt fantome Doi săteni stăteau cu mâinile în sân în faţa unei colibe, privind cum cele trei fantome furau plantele noduroase Bărbatul era îndesat şi purta o manta albastră, fără formă, şi un joben, iar sora lui avea o salopetă şi o curea care fusese odinioară fularul unui suporter de fotbal Avea pe cap o pălărie de ofiţer, cu o pană prinsă la panglică Bărbatul era încălţat cu o pereche de şosete şi nişte sandale ponosite, din piele, ale căror cusături stăteau să se rupă Femeia purta cizme Wellington, decupate la vârf, ca să se mişte mai liber — Am putea să încercăm să le alungăm Am mai făcut-o — Ar fi o problemă cu tot sângele care o să rămână după ei — Dacă nu, înseamnă că le lăsăm să-şi facă de cap — Or să plece într-o zi-două, ca de obicei — Dar de ce ne tot bântuie? Săteanul cu o umflătură deasupra ochiului ridică din umeri — Bietele suflete rătăcitoare – sunt prinse între lumi — Dar urâte mai sunt! Crezi că e din pricina păcatelor din timpul vieţii? — Cine ştie? Tot ce se poate — Eu zic că ar trebui să le exorcizăm — O tot ţii pe a ta O să faci tu curat după ele? Sora lui nu răspunse la întrebare, pentru că oricum n-avea niciun chef de un ritual Majoritatea copiilor din sat nu văzuseră niciodată cum se alungă o fantomă, dar ea încă îşi mai amintea, de pe vremea când era tânără Dintre toate, cel mai mult o uimiseră zgomotele pe care le scosese Ţinea minte şi acum cât de mult ţipase fantoma, scoţând printre dinţi tot felul de sunete groaznice, dar şi dinţii şi limba ei roşie răsucindu-i-se ameninţător; fantoma avusese într-adevăr o gură imensă, prin care strigase din toţi rărunchii Apoi începuse să se smucească, să se zbată violent, până când, la sfârşitul ritualului, abia dacă mai mişca Oricum, după cum spunea şi fratele ei, lăsase în urmă multă mizerie — Te pomeneşti c-or vrea una dintre cărţile acelea cu poze Avem câteva găsite de vărul tău pe meleagurile de unde au venit astea trei Crezi că ar trebui să le dăm fantomelor? Fratele ei îşi săltă pălăria cea înaltă şi turtită şi îşi scoase din buzunar un şervet murdar, cu care şterse o parte din tencuiala de pe capul său chel — Cele cu poze ale altor fantome? — După asta vin ele de obicei — Poate ai dreptate Ar trebui să le scoatem la vedere, ca să le găsească — Atunci aşa vom face – o să aduc vorba despre asta la sfatul satului — Aşa să faci! — Păi da, până la urmă s-ar părea că n-o să mai fie nevoie de cuţite 4 Un scărmăne-scânduri ascuns în mormane Sătenii păreau să fi scos la vedere un teanc de albume cu fotografii, special pentru ca cei trei să dea de ele Chloe frunzări câteva, dar, cum era de aşteptat, nu-i spuseră nimic Cele mai multe erau poze alb-negru, neclare sau prost făcute Cam toţi oamenii ce apăreau în ele purtau costume sau rochii de seară, în timp ce alţii erau în uniformă Se vedea clar că majoritatea îşi luaseră dinadins anumite ţinute Erau poze de la începutul sau mijlocul secolului trecut, din timpul vechilor războaie, printre care şi cel în care luptase domnul Grantham Pentru Chloe, toate acestea aparţineau unor vremuri de mult apuse Pozele în care nu apăreau persoane erau cu peisaje pe care nu le mai văzuse niciodată: munţi cenuşii, învăluiţi în ceaţă, păduri dese şi întunecate, oceane tulburi, care păreau reci şi mohorâte Chloe nu înţelegea de ce ar fi vrut cineva să facă poze cu nişte privelişti atât de neinteresante Din întâmplare, dădu peste un album în care fusese scris „Aparţine lui Susan Atkins” E adevărat că pe logodnica domnului Grantham o chema Susan, dar până atunci, trebuie să fi trăit milioane de Susan în toată lumea Era puţin probabil să fi fost aceeaşi despre care povestise domnul Grantham Totuşi, albumul era mic şi uşor, şi încăpea în geanta pe care Chloe o avea la ea Decise să-l păstreze, şi, dacă urmau să mai iasă vreodată din acel loc, i-l va arăta domnului Grantham Alex tocmai încerca să oprească un sătean care conducea o maşină de cusut pe roţi Faţă în faţă cu băiatul, şoferul o părăsi în drum şi o rupse la fugă Alex se lăsă în genunchi pentru a studia mai bine vehiculul Chloe îi arătă albumul şi îi ceru părerea — Probabil că pozele astea vechi au fost făcute cu nişte aparate de fotografiat Brownie, răspunse el în timp ce apăsa încet pe una dintre pedalele din aliaj de fier, pentru a observa cum se puneau în mişcare roţile Am văzut una o dată, într-o vitrină Probabil că locurile din poze nu sunt chiar aşa de urâte pe cât le vezi, doar că aparatele de fotografiat de pe atunci nu erau prea grozave — Tot timpul crezi că le ştii pe toate, spuse Jordy alăturându-li-se Tocilarule! — Nu mă pricep decât la chestii de-astea, zise Alex Învârti roata-regulator a maşinii de cusut, ceea ce făcu imediat motorul să huruie — Pe vremea când maşina asta cosea rochii şi alte chestii, braţul acela făcea acul să se mişte în sus şi în jos Acum face vehiculul să înainteze — Vorbeşte ca un robot, bombăni Jordy E un robot! — Ia mai lasă-l în pace! îşi apără Chloe fratele Jordy se pregăti şi el să se apere, spunând că nu vorbea serios, când observă un freamăt ce venea dinspre satul de şifoniere O grămadă de săteni îndesaţi, cu piepturile late, se adunaseră sub o grindă şi şuşoteau, arătând spre ei Păreau să fie înarmaţi cu crose de hochei şi bâte de cricket Unii ţineau în mâini chiar cuţite lungi, cu tăişurile strălucind ameninţător Văzându-i cum înaintează, Jordy simţi un nod în gât şi fu cuprins de o spaimă adâncă, venită parcă din stomac — Hopa, am încurcat-o! spuse el, încercând să-şi păstreze un ton calm Cred că o să trebuiască s-o luăm la fugă — Dar ce i-a supărat? se întrebă Chloe, văzând mulţimea adunată De ce ne atacă tocmai acum? — Nu ştiu, dar vor să ne înconjoare Poate a fost din cauză că ai umblat prin albumele lor cu poze Alex se îndepărtă de maşina de cusut pe roţi — Sau poate pentru că le-ai luat din mâncare, şi ai băut apă din umbrelele lor, fără să le ceri voie, zise el — Ori din cauză că le-ai furat o maşină de cusut şi ai făcut-o bucăţele, ripostă Jordy — Nu vă mai certaţi! Se-apropie din ce în ce mai mult! Într-adevăr, sătenii nu erau într-o stare de spirit prea bună Scoteau tot felul de sunete ascuţite din adâncul gâturilor – zgomote înfiorătoare care îi speriară pe cei trei copii în aşa hal, încât se retraseră într-un colţ, undeva lângă marginea podului Nu prea erau obişnuiţi cu violenţa, deşi Jordy făcuse la un moment dat karate şi nişte box Veneau dintr-un loc în care problemele se rezolvau mai degrabă cu vorba bună, decât cu pumnul Frica începuse să pună stăpânire pe Alex şi Chloe Deşi Jordy se străduia să nu arate, şi el simţea încordarea momentului Chiar în clipa în care sătenii mai aveau puţin şi săreau pe ei, se auzi din depărtare un sunet de goarnă, care umplu tot podul În marşul lor, localnicii înmărmuriră de uimire Un timp rămaseră nemişcaţi, după care unul dintre ei strigă ceva Se întoarseră toţi odată, apoi se baricadară în şifoniere, ca şi cum ar fi fost atacaţi După cum era de aşteptat, un alt grup de săteni, înarmaţi cu crose de golf, ţâşni din spatele razelor de lumină prin care plutea praful Foloseau pe post de scuturi capace de cratiţe sau de la lăzile de gunoi Erau ceva mai slabi şi un pic mai zvelţi, nu la fel de bine făcuţi ca locuitorii şifonierelor Totuşi, aveau şi ei ţestele la fel de chele şi erau tot atât de prăfuiţi ca şi ceilalţi, cu capetele cam la fel de pline de umflături Cele două grupuri se opriră la douăzeci de metri depărtare unul de altul şi începură să strige şi să-şi agite armele, provocându-se să înainteze În sfârşit, ambele tabere năvăliră în fugă, fiecare lovind în stânga şi în dreapta cu ce avea în mână În toată agitaţia, uitară de cei trei copii, aşa că Jordy, Chloe şi Alex o luară la sănătoasa cât îi ţinură picioarele, şi se îndreptară către partea mai largă a podului, grăbiţi să ajungă cât mai departe de acel loc, înainte ca luptele să ia sfârşit Pe lângă geanta lui Chloe, luaseră cu ei şi un rucsac plin cu plantele pe care le culeseseră din grădina hidroponică Chiar dacă îndesaseră destulă „hrană” în rucsac, acesta nu atârna totuşi prea greu, şi băieţii căzură de acord să-l care cu schimbul Acum, că umpluseră sticla lui Chloe, erau pregătiţi să traverseze din nou podul Bineînţeles că fiecare dintre ei avea poftă de ceva: Chloe voia ciocolată, Jordy ar fi preferat nişte pui în sos iute şi lui Alex îi lipseau hamburgerii cu cartofi prăjiţi Legumele pe care le aveau erau hrănitoare şi ţineau de foame, dar nu aveau un gust prea grozav Cel puţin ştiau că nu vor muri de foame Jordy mai auzi încă mult timp sunetul beţelor de hochei ce se loveau de capacele luate de pe tomberoane, până când zgomotul bătăliei rămase departe în urma lor După un drum ce le luă jumătate de dimineaţă, copiii ajunseră într-un alt sat unde locuitorii se culcau înghesuiţi în căzi din lemn Cum era şi normal, Chloe îl numi „satul de căzi” În una sau două dintre ele, dădură peste nişte copii care se odihneau ghemuiţi laolaltă, ca sforile de pe punţile corăbiilor, fapt care explica de ce sătenii arătau atât de sfrijiţi Aici nu mai circulau maşini de cusut pe roţi, ci cărucioare vechi de golf care înaintau – sau mai degrabă erau trase de undiţe – prin înfăşurarea gutei în capătul căreia sătenii legau un ac pe care îl prindeau într-o scândură sau o grindă Nu mergeau la fel de bine ca maşinile de cusut, dar măcar nu apăreau atâtea probleme Şoferii se aşezau lângă sacul cu crose, prins de cărucior, şi stăteau cu multă îndemânare în echilibru pe cele două roţi Când ajungeau la capătul drumului, scoteau cârligele din lemn cu nişte cleşti cu mânere lungi Uimiţi, copiii priveau cum aceşti săteni, care preferaseră să nu se ducă la război cu semenii lor, azvârleau la mare depărtare bucăţele grele din plumb Se uitau cum şoferii trăgeau undiţa cu o viteză inimaginabilă şi străbăteau distanţe uriaşe într-un timp foarte scurt — Aşa ar trebui să facem şi noi, spuse Jordy E mai uşor decât să tot mergem atât — Probabil e nevoie de ani buni pentru a ajunge la fel de pricepuţi ca ei, le atrase atenţia Alex Copiii ocoliră cu grijă satul, întâlnind aceleaşi priviri cu care se obişnuiseră de la omuleţii din şifoniere Se gândiră că ar fi mai bine să plece cât mai repede din acel loc pentru a nu risca să atragă şi mânia locuitorilor căzilor Păreau foarte uşor de supărat, mai ales că nici nu ştiau cum să se înţeleagă cu ei Cu toţii aparţineau unei civilizaţii necunoscute, aşa cum spusese foarte bine chiar Chloe Cei trei erau asemenea lui Marco Polo, în timpul călătoriei sale prin China, cu multe veacuri în urmă — Oamenii ăştia sigur au venit aici din alte colţuri ale lumii, zise Chloe Teoria lui Jordy, despre „călătorii” care ar fi fost găzduiţi în podul casei de dedesubt până la îndreptarea vremii, începuse să nu i se mai pară atât de greu de înghiţit — Au alte obiceiuri decât ale noastre Cred că s-au supărat în halul ăla pentru că am făcut, fără să ne dăm seama, ceva care i-a jignit în vreun fel — Ia mai dă-i încolo! mai bine zi-mi dacă ai văzut vreo ieşire în ultima vreme? întrebă Jordy — De la pădure până aici n-am văzut niciuna, răspunse Alex Ştiu că ceasul începuse să ţi se mişte invers Aşa şi era Podeaua mare şi dreaptă se întindea până departe, fără început sau sfârşit, şi fără urmă de ieşire Scândurile lungi şi şubrede nu păreau să se mai termine, şi cu timpul căpătaseră o nuanţă de gri-deschis, de parcă s-ar fi făcut una cu zilele Arătau ca şi cum cineva ar fi compus infinitul din bucăţele şi l-ar fi unit la loc cu ele, pentru a-l preschimba în eternitate Spaţiul se confundase cu timpul – zilele gri erau scânduri şi scândurile gri erau zile O porţiune însemna o lună, mai multe un an, o zonă întreagă însemna un secol, iar o mulţime devenea un mileniu Stâlpii de sprijin pătraţi, cu grinzile şi traversele, coloanele aplecate, erau toate prinse în milenii şi susţineau împreună întreaga istorie şi preistorie Ţineau pe umeri însuşi timpul, până acolo unde milioanele de zile-scânduri, luni-scânduri şi ani-scânduri se curbau şi se transformau în viitoruri şi trecuturi de necunoscut — Trebuie să mai fie puţin până în capătul podului, murmură Jordy Cred că am intrat deasupra vreunui depozit de mobilă Sunt nişte magazii foarte mari, ţin minte că le-am văzut de pe autostradă Nu-mi dau seama cum am ajuns din casa noastră până într-una dintre ele, dar asta e singura explicaţie Cine ştie, poate după grădina din spate se află un cartier industrial Eu nu m-am uitat destul de bine, aveţi voi vreo idee? Ceilalţi doi nu se mai sinchisiră să-i răspundă Fu nevoit să recunoască faptul că linia orizontului se întindea în toate direcţiile, cât vedeau cu ochii, pierzându-se prin colţurile şi ungherele învăluite în întuneric Peste ei veghea un cer împânzit de grinzi triunghiulare, iar mai sus, deasupra acestora, apărea câteodată soarele pătrat şi murdar care lăsa să treacă prin el lumina de afară – clară şi plină de fărâme aurii de praf Întreaga imagine era de basm Culoarele de lumină îi păreau lui Jordy nişte cabine de teleportare care l-ar fi purtat până într-o lume de aur, însă, bineînţeles că, atunci când se aşeză în dreptul uneia dintre ele, nu se întâmplă nimic Erau doar firicele de praf ce dansau în razele de lumină, străbătând întunericul Trebuia să se împace cu ideea că povestea cu depozitul era şi ea destul de trasă de păr Chiar dacă sub ei s-ar fi aflat cea mai mare magazie din întreaga Mare Britanie, tot n-ar fi avut cum să susţină un pod de asemenea dimensiuni Totuşi, Jordy îşi aduse aminte că o casă nemobilată părea întotdeauna mai spaţioasă, ceea ce n-ar fi fost prea diferit nici pentru un spaţiu larg, ca cel din podul unui depozit uriaş de marfă Cu toate astea, în orice parte s-ar fi uitat, podul părea să nu aibă capăt – pur şi simplu continua la nesfârşit Jordy, Chloe şi Alex îşi văzură mai departe de drum prin câmpia de scânduri de lemn şi trecură de sate, părăsind marginile podului şi îndreptându-se spre deşertul din centru Aici, călătorii dinaintea lor înfipseseră în crăpăturile din parchet umbrele aşezate cu vârfurile în jos şi parasolare deschise către ceruri Parcă fuseseră puse dinadins sub nişte crăpături din tavan, din care picura apă de fiecare dată când începea să plouă în lumea de afară Astfel, copiii putură să bea măcar din aceste mici oaze, cât timp străbăteau întinderile întinse şi uscate ale podului din lemn, unde nu se aventurau nici păianjenii Din când în când, deasupra lor, prin colţurile mai întunecate, zbura câte un liliac care trecea fulgerător prin dreptul vreunei ferestre murdare Pe jos, stăteau întorşi cu picioarele în sus nişte gândaci care căzuseră de la mare înălţime, de undeva de pe marginile înclinate ale acoperişului — Oare cum i-o zice locului ăstuia? se întrebă Jordy — Attica, răspunse Chloe O să-i spunem Attica! Nu observă nicio reacţie, aşa că adăugă: — Cuvântul „pod” vine de la Attica, o regiune din Grecia antică, cu capitala la Atena — Mare tocilară mai eşti şi tu bombăni Jordy — Nu, doar că îmi plac literatura şi limbile străine Nu mă pricep la fel de bine la ştiinţele exacte, ca matematica şi geografia Poate mai ştiu câte ceva şi la ştiinţele naturii, dar la geografie sunt pe dinafară Cel puţin la geografia de acum, dar mai am câte o idee despre geografia din vechime — Bine, bine! o întrerupse Jordy Eşti bună la toate! Oricum, ce mai contează acum că ne-am rătăcit Ştii să faci o busolă cu mâinile goale? Nu Poţi să-mi desenezi o hartă exactă cu toate locurile pe unde am fost? Tu te pricepi la unele lucruri, eu la altele! Chloe nu avea chef de ceartă, aşa că preferă să nu-i răspundă, chiar dacă era sigură că nici Jordy nu ştia să facă vreunul din lucrurile pe care le înşirase De câteva ori ajunseră în dreptul unor hăţişuri de umeraşe făcute din sârmă răsucită, puse în aşa fel încât să formeze o grămadă întortocheată, prin care să nu se poată trece Unele dintre obstacole erau chiar mai înalte de doi metri şi lungi de aproape doi kilometri, fără spaţii între încrengături, cu câte o zdreanţă rămasă mărturie a victimelor ce încercaseră să treacă prin ele Nu era cale să urci peste acele hăţişuri din fier, ale căror cârlige străluceau ameninţător, încercând parcă să-şi întindă ghearele ascuţite către hainele copiilor, asemenea tufelor spinoase din Africa Chloe începuse să se simtă de parcă ar fi traversat un continent presărat cu încercări şi pericole nemaiîntâlnite Încă i se mai părea că sunt urmăriţi şi, din când în când, se uita înapoi, sperând să ia prin surprindere arătarea care le păşea pe urme, însă tot ce reuşea să vadă erau nişte mogâldeţe nemişcate în depărtare Totul stătea locului, până şi praful, ca un strat subţire de făină roşiatică, ce se aşezase nestânjenit peste scândurile vechi Priveliştea paşnică şi tăcută care-i înconjura avea un aer aproape înălţător Acum că aflase că podul era locuit de oameni care ar fi putut să le facă rău – adică locuitorii Atticii – aveau mai multă grijă pe unde o luau Cine putea şti ce fel de creaturi pândeau prin cotloanele îndepărtate, ascunse în întuneric? Întâlniseră fiinţe vii, deci nimic nu era imposibil Trebuiau să fie pregătiţi pentru orice surpriză — Ce se vede în depărtare? întrebă Jordy, după ce se oprise să bea dintr-o umbrelă-oază Voi vă daţi seama? Alex şi Chloe mijiră ochii prin lumina slabă şi cercetară mai bine lumea întunecată În faţă păreau să se întindă nişte dealuri, la început joase, care mai apoi se transformau într-un munte impunător Colinele erau făcute din scaune îngrămădite unul peste altul, la un loc cu o mulţime de articole de sport, iar muntele părea să fie o grămadă de arme de luptă ruginite, aşa cum vedeau în puţinele raze de soare ce pătrundeau prin găurile şi crăpăturile din acoperiş Prin întinderea de metal cenuşiu reuşiră să distingă puşti roase de timp, cu ţevi ce păreau a fi mii de guri mici ce ţâşneau din piscurile cele mai înalte; baionete şi săbii ruginite care semănau cu nişte ţepi ameninţători, aşezaţi pe culmile joase pentru a opri pe oricine ar fi vrut să urce; şi căşti alunecoase, aranjate în pantă, pe post de prundiş nesigur, gata oricând s-o ia la vale Neprimitor şi înfricoşător, întregul munte inspira teamă, domnind peste tot peisajul ce se întindea în faţa lor Piscurile sale se ridicau la înălţimi inimaginabile, până departe, spre acoperişul în formă de săgeată, dincolo de locurile pe unde zburau liliecii, şi chiar mai sus decât lumina ce pătrundea prin ferestre Urca până întâlnea întunericul de netrecut, unde aerul devenea irespirabil Acolo, fără îndoială, vârful său ascuţit depăşea cu câţiva milimetri grinda cea mai înaltă ce susţinea acoperişul — Noi trebuie să urcăm pe acolo? întrebă Alex în şoaptă — Nu ştiu, răspunse Jordy O să ne dăm seama când ajungem S-ar putea să fi intrat într-un depozit al statului, unde armata îşi ţine toate armele pe care nu le mai foloseşte Clădirile construite din banii statului sunt uriaşe, nu? Nici nu poţi să-ţi dai seama cât sunt de mari, pentru că n-ai voie să intri în ele Urmă o întrebare care era mai degrabă un fel de încercare disperată de a căuta sprijin: — Aţi văzut vreuna pe lângă casa noastră? Nici Chloe şi nici Alex nu se mai osteniră să răspundă Chloe nu se mai simţise atât de neajutorată de la şcoală, de pe vremea când făcuse cursurile de „orientare”, cum le numise profesoara ei, doamna Erland Ajunsese până în zonele de deal ale Scoţiei ca să înveţe cum se folosesc hărţile şi busola Ea şi încă o prietenă luaseră fiecare în grijă unul din obiecte, însă ceaţa care se lăsase le separase una de alta Aşa că, deşi avea o hartă, Chloe nu mai ştia pe unde s-o apuce pentru că îi lipsea busola şi nici nu putea să se orienteze după soare sau stele, din pricina ceţei Avusese noroc că luase cu ea un sac de dormit impermeabil şi ceva de mâncare, cu care rezistase până o găsise echipa de salvare Acum începuse din nou să-şi amintească de tot ceea ce simţise în timpul peripeţiei din Scoţia Pe lângă senzaţia de neajutorare, încercă şi o grămadă de stări de furie, îndreptate împotriva ei însăşi sau a celorlalţi — Ţi-e bine, Clo? întrebă Jordy după ce îşi mai recăpătă cumpătul Nu arăţi prea grozav Să nu-ţi faci griji de muntele ăsta, îl ocolim noi cumva — A, nu-mi fac griji, Jordy — Ţie cum îţi e, amice? zise Jordy însufleţit, punând mâna pe umărul lui Alex E totul în regulă? — Cum nu se poate mai bine, îngână Alex nesigur pe el Toate bune şi frumoase Deodată se însenină şi le atrase atenţia celorlalţi — Uite-l pe Nelson, acolo în depărtare! Era într-adevăr silueta dolofană şi semeaţă a lui Nelson, care păşea pe cele trei scobitori ale sale de parcă n-ar fi plecat vreodată de acasă Apariţia lui Nelson îi înveseli pe cei trei copii Forma care semăna cu un butoi ce se rostogolea la vale nu părea să fie deranjată de situaţia în care se afla Aducea ceva în bot — Nelson! Nelson! îl chemă Chloe Motanul roşcat îi văzu şi se apropie de ei, lăsându-le la picioare un şoarece mort — Vai, Nelson, îl dojeni Chloe încet De când se ştia, Nelson le făcuse tot felul de astfel de cadouri prietenilor săi oameni Dar erau ei vreodată mulţumiţi? Nici gând! Niciodată! De cele mai multe ori se enervau Nu putea să înţeleagă de unde atâta lipsă de recunoştinţă Cu toate acestea, încă se mai încăpăţâna să nu se dea bătut Se lăsă mângâiat şi alintat, primind mai multă dragoste decât avusese parte vreodată până atunci, apoi, ofensat de faptul că nu-i fusese apreciat cadoul, îl culese de pe jos şi dispăru cu el în întuneric Motanul se plimba peste tot nestingherit, exact aşa cum îşi aduceau aminte copiii Asta-i mai însufleţi un pic Jordy îşi dădu seama că el, ca frate mai mare, era cel căruia trebuia să-i revină grija grupului Conducătorii nu trebuie să-şi împărtăşească temerile celor pe care îi îndrumă, după cum zicea şi comandantul cadeţilor din care făcuse parte pe vremea când locuia doar cu tatăl lui Conducătorii au pumnul de fier şi limba aspră – observă problemele, dar păstrează pentru ei îngrijorările ce-i frământă N-avea niciun rost să lase povara gândurilor sale pe umerii întregului grup – şi aşa la fiecare poticneală apăreau tot timpul trei păreri diferite Încă îşi mai spunea că situaţia nu era disperată, doar îngrijorătoare Dacă rămâneau cu picioarele pe pământ şi nu se rătăceau unii de alţii, puteau să iasă cu bine din toată această aventură Lui Jordy îi dădu de gândit faptul că până atunci nu găsiseră nici măcar un ceas Dacă toate acele arme erau strânse într-un singur loc, de ce n-ar fi fost la fel şi cu ceasurile? Cine putea şti dacă nu cumva într-un alt loc, la fel ca acela, nu exista un deal asemănător, care să le uşureze foarte mult căutările? Până la urmă, simpla idee de a umbla după un ceas care putea fi oriunde nu era prea departe de o misiune imposibilă Părea mai firesc să încerce să găsească un ditamai dealul de ceasuri strălucitoare şi apoi să-l caute printre ele pe cel dorit — Ce-i aia? strigă alarmat, prinzând o mişcare cu coada ochiului Uitaţi-vă acolo! Ceilalţi priviră în direcţia arătată, însă tot ce putură vedea fu o grămadă de zdrenţe aruncate sub un copac de şaluri din pene Chloe îşi scoase lista de cărţi din buzunar şi răsuflă uşurată când îşi aminti cât de multe dintre romanele pe care le citise avuseseră un final fericit — Dacă găsesc nişte hârtie şi ceva de scris, o să copiez lista pe o foaie mai nouă şi poate chiar o s-o aduc la zi — Ce-i? întrebă liliacul Hai, spune odată! — Ar trebui să-i prevenim, răspunse tânărul scărmăne-scânduri de sub mască Ar fi bine să le zicem să aibă grijă la Katerfelto — Vrei s-o aperi pe fată, nu? Tu chiar crezi că are o hartă în buzunar — Păi se tot uită la bucata aia de hârtie — Poate să fie o listă de cumpărături: o cutie cu cremă de pantofi, douăsprezece ouă şi multe altele — Eu zic că-i o hartă — Chiar dacă ar fi, nu înseamnă că e ceva care să te intereseze Cine să aibă la el o hartă cu ascunzătorile secrete ale unor statuete făcute de eschimoşi? — Eschimoşi Inuit! Nu trebuie să uiţi să le zici „Inuit”, murmură scărmăne-scânduri Ar fi multe lucruri care m-ar interesa, pentru că le-aş putea da la schimb Dacă ar fi vorba de pietre preţioase, ştiu o grămadă de scărmăne-scânduri care strâng aşa ceva, sau bibelouri din porţelan, sau timbre, sau pachete de ţigări Dacă harta aia duce către o comoară, vreau să fie a mea! — O vrei? O vrei? Nu crezi că eşti un pic cam egoist? Cum rămâne cu bieţii copii? Sătenii ăia erau cât pe ce să-i omoare, iar ţie nici măcar nu ţi-a trecut prin cap să-i ajuţi De ce? Pentru că ştiai că după aia ai fi putut să iei harta fără prea multe probleme Dacă s-ar pierde pe munte, n-ai mai reuşi să pui mâna pe ea, nu-i aşa? Ţi-e prea frică de Katerfelto! — Şi ţie ţi-e frică de el! — Oricum, mie nu-mi pasă de nicio hartă, aşa că nu se pune Liliacul începu să se legene înainte şi înapoi pe urechea lui scărmăne-scânduri — Termină! Însă acesta nu se sinchisi să se oprească Odată cu venirea serii, liliacul zbură în căutare de hrană, aşa cum făcea de fiecare dată Scărmăne-scânduri rămase ascuns într-o grămadă de haine, după o tufă cu pene de struţ, privindu-i pe copii pe sub borul pălăriei Pândi răbdător până când reuşi să distingă semnele care le trădau somnul, apoi se strecură afară din hainele ce-l acopereau, asemenea cochiliei unui melc Deşi la început părea că le va lăsa în urmă, mai sări de vreo două ori înapoi în ascunzişul hainelor, iute ca un şoricel, din obişnuinţă Însă copiii chiar adormiseră şi, în plus, se făcuse atât de întuneric încât numai un lup sau un liliac ar mai fi putut să-l observe Se târî şi alunecă până când ajunse la un metru sau doi de siluetele adormite Scrise ceva în praf, şi apoi ţâşni înapoi în întuneric, oprindu-se abia sub paltoanele sale — Şi? Cum a fost plimbarea pe-afară? — Ce, te-ai şi întors? — Da, şi cu burta plină de gâze — Sper că n-o să începi să-mi faci cunoştinţă cu gazele din stomacul tău — Cum aş putea să mă port aşa urât? — Las’ că ştiu eu cine-mi eşti — Iar eu ştiu cine-mi eşti tu, buna mea gazdă Hai, lasă-mă să mă agăţ de urechea ta, n-o să mă mai leagăn Cei răi trebuie să trăiască cu faptele lor — Ia mai taci, că vreau să dorm! — I-ai prevenit pe copii? — Le-am lăsat un mesaj adică mesaje — Aha! N-ai putut să te abţii, nu? — Ce!? — Le-ai cerut harta — Nu le-am cerut nicio hartă, doar i-am întrebat dacă ştiu vreun loc cu timbre sau monede — E acelaşi lucru Nu te-ai schimbat deloc Îţi dai seama că acum o să înceapă să caute comori în orice cufăr, sub fiecare grămadă de cărţi — De ce ar face una ca asta? — Pentru că sunt copii, şi copiii nu sunt foarte diferiţi de voi, scărmănătorii – strâng tot felul de chestii, mai ales dacă au impresia că sunt valoroase Ar trebui să-ţi fi dat seama, că doar ai fost şi tu unul, pe vremuri Dar ce ştiu eu – un biet liliac – poate încă mai eşti — Mă culc — Bine, culcă-te, eu o să stau de veghe — De ce? — Eh, ştii tu Când îşi aduse aminte că Echipa de Eliminare ar putea fi prin preajmă, pe scărmăne-scânduri îl trecu, fără să vrea, un fior pe şira spinării Deşi nu avea de ce să-şi facă griji, îi era teamă să nu fi încălcat vreo regulă fără să-şi dea seama Echipa de Eliminare nu ţinea cont de argumente sau scuze – când erau convinşi că cineva era vinovat, acţionau pur şi simplu cum credeau de cuviinţă — Hei, aţi văzut asta? strigă Alex, în timp ce se întorcea de la o umbrelă cu apă — Ce? întrebă Chloe plictisită, crezând că era vorba despre vreo jucărie cu abur veche sau ceva asemănător — E ceva mâzgălit în praf — Şi ce scrie? — Ceva despre cineva pe nume Kate — Probabil sunt urme de păianjeni — Nu, sigur e un cuvânt, spuse Alex convins Uitaţi aici! Apoi arătă spre mesajul din praf — Păi scrie „Katerfelto”, ăsta nu-i un cuvânt, nu? — Nu ştiu Uite, mai e ceva: „Aveţi timbre sau monede?” În cele din urmă, Jordy se apropie să vadă cu ochii lui — Mişto, graffiti attican! exclamă Jordy Timbre şi monede gaşcă, s-ar putea să fi dat peste ceva important, o comoară chiar! Am auzit odată despre un om care a găsit o scrisoare cu un timbru care valora milioane, chiar în podul lui; Mauritius, parcă se numea Omul locuia în Germania de Est şi era tare sărac, aşa că i-a prins foarte bine — Atâţia bani ar însemna foarte mult pentru oricine, se gândi Chloe — Ce să mai vorbim de monede?! se băgă şi Alex în vorbă Trebuie să fie şi medalii vechi de război pe aici Tot drumul ăsta s-ar putea să se transforme într-o căutare de comori, am putea deveni bogaţi — Totuşi, mai întâi trebuie să găsim ceasul domnului Grantham, îşi păstră Jordy cumpătul — Bine, fu de acord Chloe Dar nu cred că are nimic dacă mai adunăm şi câte ceva de pe drum Cei doi fraţi mai mari uitaseră cu totul de primul cuvânt rămas scris în praful de pe jos – Katerfelto Nu le mai păsă însă de el, după ce îşi dădură seama că s-ar fi putut afla într-un soi de peşteră a lui Aladin Acum se gândeau numai la cum să strângă mai multe timbre şi monede Nu-şi mai puteau lua ochii de la parchet, în căutarea scânteierii lucitoare a argintului sau a stacojiului murdar de plicuri vechi, probabil legate la un loc cu vreun elastic mâncat de vreme Izul aventurii le ridicase moralul de-a binelea Apoi îşi Continuară drumul prin lumea brăzdată de raze a Atticii, precum trei şoricei pierduţi între zidurile unui castel uriaş La amiază se porni o furtună de praf, născută parcă din inima unui curent puternic venit de pe munte Firicelele înecăcioase de culoare gri fură suflate de pe scânduri şi dintre crăpături, stârnind o vijelie aprigă Copiii îşi acoperiră gurile şi nasurile cu batiste, însă praful tot reuşi să le pătrundă până în plămâni Corpurile uşoare ale păianjenilor morţi îşi luaseră zborul cu tot cu pânzele lor şi dansau prin aer împreună cu alte bucăţi de stofă Cei trei înaintau cu greu, pentru că nu aveau unde să se adăpostească de furtuna orbitoare şi sufocantă care ameninţa să-i înece Mai mult morţi decât vii, dădură în sfârşit peste un sat attican abandonat, cu adăposturi făcute din dulapuri vechi Copiii îşi aleseră fiecare câte unul, în care se strecurară, trăgând uşile după ei Afară, furtuna mai dură o vreme, apoi se potoli de tot şi ei ieşiră din ascunzătorile lor întunecate în lumina slabă şi neclară Liniştea domnea peste tot Scăpaseră nevătămaţi, dar tot nu se simţeau în siguranţă, şi se întrebau unde dispăruseră toţi sătenii din casele odinioară locuite care acum rămăseseră în paragină Când nici după trecerea furtunii nu apăru vreun locuitor, ajunseră la concluzia că se aflau într-un sat-fantomă, plin de ruine, abandonat de mult dintr-un motiv sau altul Chloe parcă simţea tristeţea care sălăşluia în umbra marelui munte, printre birourile şi dulăpioarele sculptate din lemn, în mormanele de gunoaie care umpleau străzile dintre case Odinioară, cineva ţinuse mult la acest sătuc şi îl împodobise cu grădini de sfeşnice din argint, atârnând peste tot candelabre din cristal ce semănau mult cu nişte cascade „Nestematele” lor din sticlă sclipeau în razele de lumină ca nişte diamante Sfeşnicele cu unul sau mai multe braţe străluceau ca nişte flori de argint, plantate dedesubtul minunăţiilor suspendate Cu toate astea, nu era nimeni care să se bucure de toată bogăţia aceea de frumuseţi Chloe se întreba unde ar fi putut dispărea toţi oamenii — E pustiu! hotărî Jordy, ajuns parcă la capătul unei lungi analize ştiinţifice Nici ţipenie de om — Păi se vede cu ochiul liber, îl luă peste picior Alex Oare au fost omorâţi cu toţii? — Cine să facă una ca asta? se răsti Chloe, care era deja neliniştită, simţind că în acel loc se petrecuse ceva groaznic Alex nu voia să-şi sperie sora aşa că ridică din umeri şi zise: — Cine ştie, o fi fost vreun alt trib Habar n-am — Sau poate i-au mâncat lupii atticani, spuse Jordy I-am auzit aseară cum mişunau Chloe clătină din cap — Era doar zgomotul făcut de vânt când trecea pe lângă streaşina casei În afară de lilieci şi insecte, n-am mai văzut alte animale sălbatice pe aici O fi locul ăsta ciudat, şi cu cât ne afundăm mai adânc în el cu atât devine mai ciudat, dar cred că putem fi siguri că nu seamănă deloc cu lumea de afară — În Marea Britanie nici măcar nu trăiesc lupi — Ba da – în grădinile zoologice şi în parcurile de vânătoare, răspunse ea hotărât Şi oricum, afară nu înseamnă doar Marea Britanie, ci tot restul lumii Prin Alaska încă mai trăiesc lupi — Păi om trăi şi-om vedea, nu renunţă Jordy Probabil că în timp o să ne dăm seama Oricum, e clar că ceva i-a omorât — Sau poate doar au fost goniţi, interveni Alex Acum că Jordy şi Chloe începuseră să se certe, îi părea rău că adusese vorba — Poate a fost vreo boală sau cine ştie Deodată, toţi trei se uitară la mâinile lor îngroziţi — Nu atingeţi nimic! murmură Chloe, ştergându-se pe pantaloni Să nu vă băgaţi degetele în gură! — Cine-şi bagă degetele în gură? protestă Alex — Las’ că te-am văzut eu cum îţi rozi unghiile câteodată, îi răspunse Jordy Se spălară cu grijă pe mâini în prima umbrelă cu apă care le ieşi în cale Chloe se gândi să facă o baie, dar ştia că nu ar fi avut cum dacă nu dădeau peste un cazan cu apă Cât timp fraţii ei se spălau, privi îndelung la satul pustiu Dacă fuseseră cu toţii ucişi, sau muriseră de vreo boală, le-ar mai fi rămas măcar corpurile neînsufleţite, însă nu vedea niciunul Şi apoi mai era povestea lui Jordy cu lupii Poate că nu era vorba de lupi, ci de altceva – vreun monstru din chiuvete vechi de bucătărie, cu robineţi pe post de dinţi şi două găuri de scurgere în loc de ochi Aşa ceva ar fi fost în stare să înghită sătenii cu totul, fără să mai rămână nimic din ei Alex se aşeză pe o grămadă de cărţi şi începu să-şi cerceteze unghiile de la mâini — Trebuia să te apuci să-mi spui i se plânse lui Jordy Înainte nici nu-mi trecuse prin cap, acum îmi vine să le rod — E vorba de autosugestie, îi explică Jordy alăturându-i-se Ce-ai face dacă aş zice „lemn dulce”? — Mi-aş roade unghiile Chloe se aşeză lângă fratele ei şi scoase din geantă sticla cu apă pe care o căra după ea În timp ce încerca să o tragă afară, prinse din greşeală un fir de mătase ce atârna din spatele albumului de fotografii, iar albumul zbură prin aer şi se lovi de unul dintre dulapuri, deschizându-se Din pricina cleiului vechi, care încetase de mult să le mai ţină colţurile lipite, toate pozele de un maro şters căzură afară şi se împrăştiară Plutiră până jos şi se adunară la picioarele copiilor, asemenea frunzelor de toamnă Râzând, Alex le făcu vânt cu picioarele şi le privi cum se ridică într-un nor, înainte să cadă din nou la loc – unele cu faţa în sus, altele invers Ca din senin, Chloe se repezi să ridice una dintre ele şi citi cuvintele scrise pe spate — Caporal subordonat John Grantham, strigă ea Uitaţi-vă! Întoarse fotografia şi văzu un foarte tânăr şi serios domn Grantham, pe care nu le-ar fi fost uşor să-l recunoască dacă nu l-ar fi ştiut dinainte Purta o pălărie militară şi uniformă, şi îşi ţinea mândru la vedere gradul de pe mânecă Stătea ghemuit, cu capul puţin întors într-o parte Uniforma sa părea nou-nouţă şi Chloe se gândi că poza fusese făcută probabil înainte să plece din Anglia pentru a lupta pe fronturi străine Mai strânseră din restul de fotografii şi începură să le cerceteze cu atenţie Multe înfăţişau oameni în vârstă care purtau ghete, costume şi tunici fără formă, toate demodate Chloe nu recunoscu pe niciunul dintre ei Unele poze erau cu domnul Grantham, în câteva din ele apărea împreună cu o domnişoară atrăgătoare îmbrăcată într-o rochie cu buline Se gândiră că trebuia să fie Susan Era pe o pajişte şi surâdea fericită în timp ce era ajutată să sară un pârleaz de un John Grantham zâmbitor, îmbrăcat în pantaloni largi şi cu o bluză cu dungi, fără mâneci În poză apărea şi un câine vagabond cam speriat, care fusese surprins în timp ce se juca trăgând cu dinţii de una din manşetele pantalonilor Jordy privea nedumerit — Ce-i? întrebă Chloe Hai, spune odată! — Păi, nu vi se pare o coincidenţă cam mare? se miră el, privind la poza pe care o ţinea în mână Chloe ridică din umeri Fură întrerupţi de ţipătul lui Alex, care semăna mai mult cu un strigăt de victorie — Ce ziceţi de asta? a spuse el, în timp ce flutura în aer o bucată albă de hârtie Veniţi să vedeţi! 5 În căutarea Biroului de Aur Alex găsise o scrisoare aflată într-un plic încă nedesfăcut, pitită printre paginile albumului Se uită la data expedierii — Cred că mai sunt doar câteva timbre ca ăsta – scrisoarea e veche de prin anii patruzeci — Asta nu înseamnă neapărat că are cine ştie ce valoare, spuse Chloe Depinde cât de multe au fost tipărite, nu? Dă-mi să văd! Chloe apucă scrisoarea şi privi cu atenţie timbrul, nu că ar fi fost vreo mare cunoscătoare în domeniu, ba chiar se pricepea la fel de puţin ca fratele ei Totuşi, ceva i se păru neobişnuit – în jurul ei se aflau o grămadă de ştampile Fusese trimisă din trei ţări diferite, pe rând, şi din câte se părea, nimeni nu apucase să o deschidă până atunci Citi adresa de pe faţă: „Subofiţer Caporal J Grantham, Stalag nr 21, Scheinfel, Germania” O întoarse şi văzu că pe spate erau mâzgălite cuvintele: „destinatarul nu a fost găsit – înapoiat expeditorului” — E o scrisoare pentru domnul Grantham, se miră ea Uite ce hârtie îngălbenită! — Dă-o încolo de hârtie, ce zici de timbru? întrebă Alex nerăbdător O fi valoros? — Habar n-am, spuse ea Ce-i ăla un „stalag”? — E un lagăr cu prizonieri de război din Germania, sări Jordy cu răspunsul Problema ta e că nu te uiţi la filme de războaie N-ai auzit de „Stalag 17“? E cu un ofiţer care evadează — Lasă-mă, te rog! i-o tăie Chloe Când începi să vorbeşti despre filme cu războaie sau westernuri nu te mai opreşte nimeni Contează că scrisoarea e din albumul lui Susan I-o fi scris-o domnului Grantham după ce l-au prins germanii, dar n-a mai apucat să ajungă la el Cine ştie, poate a fost mutat în alt lagăr, şi i-au trimis-o înapoi, cel mai probabil prin Crucea Roşie din Elveţia Când a primit-o nedesfăcută, probabil a crezut că murise — Pun pariu că timbrul face o avere, zise Alex Spre disperarea lui Chloe, Jordy îi smulse scrisoarea din mână, o desfăcu, şi scoase din ea două coli de hârtie — N-o desface, Jordy! strigă ea, în timp ce încerca să o ia înapoi — De ce nu? — S-ar putea să fi stricat timbrul, răspunse Alex, la fel de iritat de Jordy Nu poţi s-o desfaci aşa, pur şi simplu Jordy nu-şi luă fratele în seamă şi spuse: — Clo, scrisoarea asta e veche de vreo şaizeci de ani şi ar mai fi rămas aici încă pe-atât dacă nu am fi dat noi peste ea O să i-o dăm înapoi domnului Grantham dacă şi când vom ieşi de aici, dar până atunci am putea găsi prin ea vreun indiciu despre unde e ceasul Nu poţi să ştii niciodată Eu unul sunt gata să încerc orice ca să găsesc drumul de întoarcere, voi nu? Chloe înţelese ce voia să zică Jordy — Deviza mea este: nu lăsa nimic la voia întâmplării, stabili Jordy — Sau mai degrabă, nu lăsa nimic nedesfăcut bombăni Alex Acum hai, citeşte-o! Vezi ce scrie! Jordy începu să citească în gând, dar după câteva rânduri i-o înmână lui Chloe — Poftim, mai bine uită-te tu! E un pic prea siropoasă pentru mine Fetele se pricep mai bine decât băieţii la chestiile astea Chloe luă scrisoarea şi o parcurse pe un ton calm şi din suflet, chiar dacă se simţea prost că viola intimitatea domnului Grantham Autoarea vorbea despre dragostea puternică ce i-o purta logodnicului ei, John, şi cum ar fi preferat să moară, mai degrabă, decât să-l facă pe acesta să sufere Însă, nenorocirea făcuse ca bătrâna ei mamă să fie foarte bolnavă şi să aibă nevoie de îngrijire medicală atentă, care costa foarte mulţi bani Susan îl ruga pe John să o ierte, dar întâmplările o forţaseră să se mărite cu un bărbat mai în vârstă – un băcan înstărit – şi să se mute cu toţii în Scoţia Scrisoarea se încheia astfel: „ şti că eu nu-s aşa romantică ca alţi, John Şi mai puţin când vine vorba să-mi pierd mama Viaţa e crudă şi eu trebuie să fiu cu capul pe umeri şi să am grijă de ea, chiar dacă asta mă va chinui şi mă va făcea să sufăr Arthur a găsit o clinică particulară departe de bombardamente, undeva cu aer curat, unde săi facă bine la plămâni O săi plătească şederea şi ne vom muta într-o casă din apropiere Chiar dacă nu-ţi va păsa şi-l vei urî, vreau să şti că este un om bun” Mai urmau câteva mărturisiri din inimă, cu descrierea adevăratei sale stări sufleteşti şi încă multe alte rugăminţi de iertare Apoi îl implora să uite de ea şi să găsească pe alta mai demnă de dragostea lui: „Nu va fi la fel cu Arthur, însă chiar nu ştiu ce altceva să fac Cel puţin sunt sigură că ţine la mine Înţelegi ce vreau să spun, John, nu-i aşa? Te rog, nu mă urî pentru totdeauna ” Multe dintre cuvintele din scrisoare erau şterse şi pătate, fără îndoială de la lacrimile ei Susan plânsese în timp ce o scrisese După ce termină de citit, Chloe rămase înduioşată, şi clipi repede ca să nu-i vadă ceilalţi ochii înlăcrimaţi Totuşi, în sinea ei, nu putea să nu se întrebe cum fusese în stare domnul Grantham să se îndrăgostească de cineva care scria cu atât de multe greşeli Aşa vedea Chloe lucrurile – persoana de care s-ar fi îndrăgostit ea trebuia să fie perfectă în toate privinţele Însă asta nu însemna că tot restul lumii era la fel de pretenţioasă — Da, se pare că într-adevăr l-a lăsat cu ochii în soare, zise Jordy vizibil neinteresat — Apare o dată exactă pe undeva? întrebă Alex cu o voce serioasă Ar putea să ne zică ceva despre timbru, ştampila e cam ştearsă — Voi doi n-aveţi inimă! bombăni Chloe în timp ce-i înapoia scrisoarea lui Alex — Mai las-o baltă, Clo! se răsti Jordy Toate astea s-au întâmplat acum jumătate de secol — Dragostea n-are vârstă — Bleah! spuse Alex în timp ce îndesa scrisoarea în buzunarul pantalonilor Oricum, de ce trebuia să se căsătorească cu tipul celălalt ca să plătească doctorii mamei sale? N-a auzit de ajutor medical gratuit? — Pe atunci nu exista aşa ceva, răspunse Chloe În vremurile alea trebuia să plăteşti pentru orice fel de tratament Chloe se întoarse cu spatele la fratele ei şi începu să strângă pozele la loc în desagă După aceea, se aşezară cu toţii la un loc, ca să se gândească la ce era de făcut mai departe Se aflau în faţa unui munte uriaş de arme, care arăta destul de greu de escaladat Jordy propuse ca unul dintre ei – se referea la el, bineînţeles – să meargă mai întâi „într-o recunoaştere mică”, înainte să pornească împreună mai departe — Mă duc să văd cât de greu o să fie drumul Voi doi aşteptaţi-mă aici în sat! Băiatul privi în depărtare — N-ar trebui să dureze prea mult O să mă întorc cât aţi zice peşte! — Nu-mi surâde ideea să ne despărţim, spuse Chloe categoric Se poate întâmpla orice — Dar nu ne despărţim, mă duc doar puţin înainte, să studiez terenul Uite, e cel mai bine să rămâneţi aici, unde aveţi mâncare şi apă În capătul satului sunt nişte hidro-chestii vechi care se umplu dintr-un cazan din apropiere O să vă ajungă până mă întorc — Păi, noi o să ne descurcăm, dar tu ce-o să te faci? zise Alex Lui Jordy îi scăpă un râs sec — Nu vă faceţi griji pentru mine, n-o să păţesc nimic Luă cu el sticla lui Chloe şi nişte mâncare, apoi porni la drum, înainte să se mai işte vreo ceartă Îl urmăriră cu privirea tot timpul cât urcă spre vârful colinei de scăunele La un moment dat, un taburet vechi pe care se sprijinea fugi de sub el şi fu cât pe ce să-l trimită la vale, cu tot cu el Altă dată, piciorul îi trecu direct printr-un scaun îmbrăcat în satin, julindu-l la genunchi Până la urmă ajunse şi în vârful dealului, unde se întoarse şi le făcu cu mâna ca să le arate că era teafăr — N-ar fi rău să luăm cu noi următorul binoclu peste care dăm, şopti Alex Ne-ar fi de mare folos Cei doi petrecură dimineaţa la întâmplare, ocupându-şi timpul plimbându-se de colo până colo, fără a face mare lucru Când în sfârşit se lăsă seara, lumina păli puţin câte puţin prin ferestrele de deasupra lor În urma lor se întindea podeaua îngălbenită a podului, în timp ce în faţă trona muntele impunător, nemişcat Însă niciun semn de la Jordy Tot ce mai vedeau era poteca din praf pe care o lăsase în drum spre poalele muntelui – urme de paşi ce ieşeau foarte bine în evidenţă — Spunea că o să se întoarcă repede, îi zise Chloe fratelui ei Pe unde tot umblă? — O fi trebuit să mai întârzie puţin — Dar oare de ce? Niciunul dintre ei nu se încumetă să ghicească În miezul nopţii, Chloe fu trezită de un zgomot Sări în picioare ca arsă şi îndreptă lanterna spre locul de unde se auzise sunetul Raza de lumină zăbovi peste un liliac care stătea atârnat de o grindă din apropiere Lângă el, Chloe distinse un morman de haine ponosite pe care nu-şi aducea aminte să le mai fi văzut până atunci Şi, spre mirarea ei, liliacul i se adresă într-o engleză fluentă — Să ştii că există o hartă — Ce? şopti Chloe, cu grijă să nu-l trezească din somn pe Alex şi să-l sperie de moarte când o să vadă un liliac vorbitor Cum adică? — Tot locul ăsta e trecut pe o hartă Acolo o să găsiţi ce căutaţi, şi dacă-mi dai harta comorii tale, pot să-ţi şi spun unde e Chloe ridică din umeri, nedumerită — N-am nicio hartă cu nicio comoară — Ba ai una în buzunar Am văzut eu cum o scoţi şi te uiţi la ea tot timpul Chloe îşi băgă mâna în buzunarul pantalonilor şi dădu peste lista ei de cărţi preferate Îi zburase somnul şi, acum, mintea începea să i se pună în mişcare O hartă le-ar fi uşurat căutările şi le-ar fi dat şanse foarte mari să găsească ceasul domnului Grantham Iar ea stătea acum de vorbă cu o fiinţă care ştia unde se afla o hartă a Atticii — A harta asta? — Am putea să facem schimb Eu adică stăpânul meu se ocupă tot timpul cu astfel de afaceri Aşa facem rost de ceea ce ne dorim E uşor să-mi dau seama că sunteţi în căutarea unui lucru, iar eu vreau nu contează ce vreau eu Se vede că voi nu aveţi ce caut, dar s-ar putea să ştiţi unde se află alte obiecte pe care le-aş putea folosi, adică pe care stăpânul meu le poate da la schimb pe ce-şi doreşte — Sunt sigură că putem ajunge la o înţelegere, spuse Chloe, care fusese învăţată cum să se târguiască de o mătuşă mai bătrână de-a ei Tu-mi zici unde e harta cu pricina, iar eu îţi dau harta mea Un timp, liliacul murmură ceva ca pentru el, apoi vorbi din nou — Mai bine facem altfel, domniţă Tu-mi dai harta, şi dacă e vorba de o comoară, îţi spun şi eu unde se află schema — Schema? — Schemă, hartă – una şi aceeaşi Ai nevoie de scheme ca să navighezi pe mare şi de hărţi ca să traversezi deşerturi Ţie-ţi trebuie o schemă care să fie şi o hartă Pentru o clipă, inima lui Chloe se făcu cât un purice — Vorbeşti de mări şi deserturi Aşa de mare e podul ăsta? — Foarte, foarte mare, şi mohorât! Totuşi, Chloe rămase hotărâtă pe poziţii, chiar şi după ce îşi dădu seama că liliacul spunea adevărul – căci de ce ar fi minţit-o? — Îţi dau lista harta numai după ce-mi spui unde e cea de care zici Liliacul începu din nou să murmure, de data aceasta mai tare, pe un ton iritat, însă Chloe îşi păstră sângele rece În momentele de cotitură, oamenii cedează în faţa pericolului sau găsesc în ei curajul să-l depăşească, iar Chloe făcea cu siguranţă parte din cel de-al doilea grup Spera din tot sufletul, cu toată fiinţa ei, şi îşi spunea că ar fi de-a dreptul jalnic dacă ar izbucni în plâns şi ar începe să se tăvălească pe jos, în hohote Singura cale de izbândă era să nu-şi plece capul în faţa pericolului şi să-l privească drept în faţă, să arate că nu e făcută din puf — Ascultă aici, liliacule – sau ce-oi fi! Alegerea e a ta! Spune-mi mai repede unde găsesc schema-hartă sau dispari de aici! Şi nici să nu-ţi treacă prin minte să mă minţi, că o să-mi dau seama! Bunica era vrăjitoare şi mi-a încredinţat şi mie o parte din talentul ei — O vrăjitoare? ciripi liliacul intimidat O vrăjitoare adevărată? — Mai adevărată decât toate cele cu care te-ai întâlnit tu vreodată, minţi Chloe cu neruşinare Urmă o vreme în care liliacul păru că vorbeşte cu sine însuşi, însă prea încet ca să se audă ceva Alex se întoarse pe spate şi începu să sforăie mai tare Chloe îl aşeză cu grijă înapoi pe o parte, oprind şuieratul ce-i ieşea pe nas şi pe gură În cele din urmă, liliacul i se adresă din nou, anunţând-o că era de acord cu schimbul — Harta se găseşte dincolo de Muntele Groazei, într-un birou poleit cu aur, făcut în cel mai ales stil oriental Liliacul mai adăugă cu o voce ce inspira teamă: Dar este ţinut în păstrare de străvechii drăcuşori de cerneală, care trăiesc în izvoarele de cerneală dinăuntrul biroului şi care s-au născut cu o ură nemăsurată pentru oameni De asta îşi şi fac arme din tocuri cu peniţe de bronz Cerneala de culori felurite din care se trag drăcuşorii a fost creată de vrăjitori din China, acum o mie de ani, prin recitarea unor texte magice Asistenţii acestora desenau cu ea hărţi cu locuri secrete, schiţau portretele unor demoni şi draci şi ţineau liste cu ingredientele vrăjilor, scrise în litere pe care nu le puteau recunoaşte decât cei care citeau din Cărţile Blestemate — Tu râzi de mine? zâmbi Chloe Îmi povesteşti despre drăcuşori de cerneală? — Drăcuşori de cerneală, lilieci vorbitori poţi să-ţi baţi joc cât vrei, domniţă, doar să ţii minte că te-am prevenit În locul ăsta — Eu l-am numit Attica — E un nume potrivit, domniţă Aş vrea să te previn că obiectele din cele mai adânci cotloane ale Atticii au prins viaţă Cele care au fost tratate rău în lumea de dincolo – adică de unde veniţi voi – nu se poartă prea frumos cu oamenii şi ajung chiar să-i atace Păpuşi, figurine Guy Fawkes, manechine, zdrenţăroşi, toţi ar sări pe voi dacă ar avea ocazia Nu-mi pasă dacă vrei să mă crezi, sau nu — Tu ai scris „Katerfelto“ în praf? — Poate zise liliacul Cine poate şti? — Ce înseamnă? — E un nume, răspunse liliacul — Al cui? — Păi al lui Katerfelto, bineînţeles A, vrei să ştii cine este? Katerfelto este monstrul care sălăşluieşte pe Muntele Groazei – făcut dintr-un mănunchi de umbre înfăşurate la un loc, ca nişte fire groase de păr Poate apărea mare şi fioros, ca un nor de furtună, sau mic şi fragil, ca un păianjen în fugă Dacă îl înfrunţi, nu-ţi face nimic – se furişează doar pe lângă tine şi ia forme ameninţătoare – dar, dacă fugi, te va urmări şi te va învălui într-un întuneric adânc, ce te va sufoca la fel ca nisipurile mişcătoare dintr-o mlaştină Cei prinşi şi acoperiţi de întunecimea lui nu vor mai vedea niciodată lumina zilei — Pare îngrozitor, se cutremură Chloe — Este îngrozitor! Katerfelto este Regele Beznei, Prinţul Groazei! Dacă nu-l priveşti drept în ochi te vei îneca în propria-ţi frică, o vei lua la fugă până te vei prăbuşi pe scânduri, gâfâind, şi vei tremura până îţi vei da duhul Dar din cauză că nu este altceva decât întuneric şi frică, înăuntrul său nu se află nimic Cei care rămân neclintiţi şi se ţin tari nu vor fi speriaţi Însă nu e uşor să priveşti groaza fix în ochi – să nu crezi că e acolo Oricât e de lipsit de formă, el apare înfiorător şi cumplit, gata să-i înghită pe toţi cei care i se împotrivesc Sigur n-ai să dai peste o arătare mai rece şi mai rea, în toată viaţa ta Nu e deloc uşor să n-o bagi în seamă şi să-i ţii piept — Dar cum a luat naştere o creatură aşa îngrozitoare? — A fost făcut din cele mai josnice substanţe care stau la baza emoţiilor umane, aceleaşi frânturi de simţăminte din care prind viaţă războaiele, cunoscute sub numele de ură şi trufie, combinate la un loc cu dragostea – o dragoste nemărginită de putere Din groaznicul amestec, obţinut din arme înmuiate în aceste sentimente, a luat fiinţă şi a apărut pe lume Katerfelto Bun, acum arată-mi harta! spuse liliacul cu o voce obosită — Aşa cum ne-am înţeles, zise Chloe — Poţi s-o laşi pe podea Făcu întocmai cum i se ceruse, după care liliacul îi dădu lămuriri despre drumul pe care să-l apuce spre Biroul de Aur — Şi acum culcă-te la loc Chloe închise ochii şi după o vreme se prefăcu că doarme Nu trecu mult şi fu uimită să vadă cum un morman de haine, peste care trona o pălărie cu boruri largi, se apropie de ea şi se opri în dreptul bucăţii de hârtie De sub grămada de zdrenţe ţâşni o mână slabă, albă şi osoasă care apucă lista şi o trase după ea, înapoi de unde ieşise Apoi, mormanul se târî înapoi în ascunzişul umbrelor adânci şi întunecate de la marginea satului, sub nişte grinzi joase Auzi din nou murmure şi bolboroseli, recunoscând liliacul care părea că stătea de vorbă cu el însuşi, urmate de un ţipăt care-l trezi din somn pe fratele ei, Alex, făcându-l să sară ca ars — Ce-a fost asta? strigă Alex O fantomă? — Stai liniştit, zise Chloe bătându-l pe umăr E doar grămada de haine de acolo, cea cu masca amuzantă — Grămada de haine? căscă Alex ochii Care grămadă de haine? Liliacul bătea din aripi prin dreptul grinzilor — Tu domniţă m-ai păcălit! — Ba nu, răspunse Chloe liniştită — Ba da, m-ai păcălit! Asta nu-i nicio hartă! — E o hartă care conduce către cunoaştere E o hartă spre alte lumi, o hartă a lumilor de basm Comoara este însăşi literatura de excepţie — Literatura de excepţie? pufni liliacul Cum ar fi Flat Stanley? — Flat Stanley e o carte foarte originală Bineînţeles, e pentru cititori mai tineri decât mine, dar când eram mai mică mi-a plăcut N-aş fi putut să scriu o carte ca asta, tu ai fi putut? — Eu n-aş fi în stare să scriu nicio listă de cumpărături Chiar şi aşa, asta tot nu e o hartă! — E tot ce am — O să-ţi pară rău, domniţă! Mormanul se furişă, dispărând în întuneric, urmat din spate de liliac — Domniţă? îngână Alex Care domniţă? — Se referea la mine, spuse Chloe strângându-şi genunchii în braţe Şi am nişte veşti bune – ştiu unde putem găsi o hartă a Atticii Alex căscă cu poftă — Unde? — Acolo, răspunse ea reţinut Se feri să-i spună fratelui ei mai mic că în locul spre care urmau să pornească ar fi putut da peste drăcuşori de cerneală sângeroşi Alex avea mintea unui inginer, iar inginerii nu se numărau printre oamenii cu imaginaţie bogată Chiar dacă se pricepeau la invenţii, nu le era tocmai uşor să creadă în arătări fantastice — O să-ţi arăt de dimineaţă — Bine, surioară Căscă din nou şi se întinse la loc pe jos — Auzi, liliacul ăla chiar vorbea? Însă Chloe era prea obosită ca să-i mai răspundă şi se lăsă în voia somnului A doua zi, de dimineaţă, o rază aurie dezmierdă faţa lui Chloe şi o trezi din somn cu o sete cumplită Alex, care se sculase deja şi se pusese pe mâncat, îi întinse sticla cu apă, iar ea bău, îi mulţumi şi i se alătură la masă În timpul mesei, priviră în zare la coloanele înclinate de lumină, care, în acea zi, îi înconjurau din toate părţile, înşiruindu-se în depărtare asemenea unor stâlpi adevăraţi Nu încăpea îndoială că afară era o zi însorită Crăpăturile şi spărturile din acoperiş lăsau şi ele să treacă raze mai mici de lumină, ca nişte vârfuri de suliţe Attica era ca o scenă pe care regizorul abia sosit pusese în funcţiune toate efectele speciale Chloe privi în jur, căutând prin preajmă liliacul şi mormanul de cârpe, însă nici urmă de ei După întâlnirea din noaptea trecută era gata să admită că puseseră piciorul într-o lume ciudată, şi nu în podul uitat al vreunui oarecare depozit sau palat Nu putea fi sigură dacă şi lui Alex îi va fi la fel de uşor să accepte acest lucru, dar era convinsă că cel mai bine era să-l lase să-şi dea singur seama, la timpul potrivit — Când răsare soarele parcă e mai bine, spuse ea — Da, îi dădu dreptate fratele său Aşa e Chiar şi aşa, Muntele Groazei (cum îl numise liliacul) rămăsese învăluit în întuneric, iar Jordy tot nu apăruse Deşi Chloe îşi făcea griji, ştia că fratele ei era în stare să se descurce în situaţii grele Chiar dacă o călca pe nervi când venea vorba de cărţi, era hotărât şi rezistent – nicidecum un fraier Chiar şi aşa, Alex şi cu ea nu puteau să-l aştepte la nesfârşit Se decise ca, dacă Jordy nu se întorcea până la amiază, să facă alegerea înţeleaptă şi să plece după el Dar Jordy nu apăru, în ciuda rugăciunilor înfrigurate ale lui Chloe — Cred că ar fi timpul să mergem după el, zise Chloe — Dar cum rămâne cu Katerfelto? întrebă Alex, privind neliniştit către muntele din depărtare Ce ne facem cu el? — Dacă îl întâlnim, o să-l înfruntăm Verii din India ai lui Alex, dintre care unii hinduşi, îi povestiseră despre Shiva, zeul lunii şi al munţilor După discuţiile cu ei, Alex rămăsese cu convingerea că acest puternic zeu putea să-l apere de orice rău — Bine, îi spuse surorii sale Dacă tu îl poţi înfrunta, şi eu pot! Cei doi se pregătiră de drum Chloe dădu peste un rucsac pe care şi-l puse în spate – făcea căratul mult mai uşor şi în el avea destul loc pentru lanterne, mâncare şi apă Şi aşa, până la amiază, erau gata de plecare Mai aruncară o privire în jur, să vadă dacă nu uitaseră vreo poză dintre cele căzute din album, şi porniră spre dealurile joase de la poalele muntelui Alex şi Chloe aleseră alt drum decât cel al lui Jordy, aşa că ocoliră dealul de scăunele 6 Fugărit de manechine înfuriate Din faţă venea o lumină ciudată Printr-o fereastră din acoperiş o rază de soare cobora prelung până în mijlocul Văii Oglinzilor şi se reflecta înainte şi înapoi de mii şi mii de ori În prima oglindă apărea de o strălucire orbitoare, şi, puţin câte puţin, la cea din urmă ajungea doar o licărire timidă de un argintiu şters Între aceste două capete, în tot cuprinsul văii, lumina trecea prin toate nuanţele sale posibile — Ce tare străluceşte! medită Alex Mă întreb câţi candela o avea — Unde vezi tu candele? — Candela e unitatea de măsură a intensităţii luminoase Nu contează ce o produce, răspunse Alex mândru de el Cum, nu ştiai? — Nu, şi tu ţi-ai dat seama De-aia mi-ai şi zis Alex zâmbi — O, nu, surioară Eu n-aş face una ca asta Doar mă ştii Intrară în vale, trecând prin dreptul a două oglinzi vechi, uriaşe, cu rame decorative poleite cu aur În timp ce păşiră printre cei doi paznici ai văii, Chloe observă că grămezile de oglinzi, dintre cele mai variate, nu fuseseră aruncate acolo la întâmplare Cineva le căutase şi le adusese pe toate într-un singur loc — Uite câte sunt! se minună Chloe Erau înconjuraţi de oglinzi cu rame din lemn, luate de la măsuţe de toaletă, de pe uşile şifonierelor şi din magazinele cu haine la reducere; oglinzi înclinate, cu lanţuri de argint, oglinzi sferice din sălile de dans, oglinzi de mână şi de baie, oglinzi de carnaval, oglinzi uriaşe din case impunătoare, oglinzi micuţe din cutiuţe muzicale, oglinzi lungi şi înalte, mici şi late; oglinzi de pe care se lua vopseaua Erau oglinzi din Turcia, din Samarkand, Chad, Fiji, New England, Veneţia şi Shanghai În acel loc se aflau toate felurile de oglinzi sau oglinjoare, din felurite regate şi republici de pe tot întinsul lumii cunoscute de om Erau aşezate în picioare, pe jos, puse unele peste altele, împrăştiate, sparte, sau aşezate în orice altă poziţie care i-ar fi trecut cuiva prin cap Erau bazine cu oglinzi, uşi cu oglinzi şi ferestre de aerisire cu oglinzi Te puteai îneca în ele, puteai pluti deasupra lor, sau îţi puteai pierde sufletul în privirile lor strălucitoare; puteai rămâne înţepenit, golit şi cu minţile pierdute Chloe se simţi de parcă oglinzile uriaşe de la intrarea în vale, care străjuiau ca două coloane impunătoare, o prinseseră în acelaşi timp într-o strânsoare puternică Făcu greşeala să zăbovească şi să se privească în cea din dreapta – se văzu unduindu-se la nesfârşit De o parte şi de alta, milioane de Chloe se depărtau ameţitor spre un loc pierdut din spaţiu şi deveneau din ce în ce mai mici, până când se făceau cu totul nevăzute Se întoarse cu faţa spre cealaltă, însă cea din stânga o îngrozi şi mai tare, pentru că în ea apărea cu capul în jos, destrămându-se încet într-o lume rece şi cenuşie Îşi luă ochii de la ele şi îi spuse lui Alex, care venea din spate: — Să nu te uiţi în oglinzi! Dar bineînţeles că şi el se uită Ajunşi în vale, avură parte de o nouă surpriză Peste tot erau înşirate sute de Chloe ce se mişcau în acelaşi timp, urmate de tot atâţia Alex care se agitau în toate direcţiile Unele dintre aceste copii erau imagini create de oglinzile de carnaval, care răsuceau şi deformau realitatea Îi necăjeau pe copii cu formele lor subţiri sau cu înfăţişările grase, turtite şi îndesate Ieşiţi din mulţimea de oglinzi de carnaval, intrară într-o încurcătură şi mai mare – cel puţin, înainte, Chloe îşi dădea seama, printre unduiri, pe unde trebuia s-o apuce Însă în zona oglinzilor transparente nici nu mai ştia de câte ori se lovise de propria imagine, aşa că se hotărî să meargă drept înainte, până se lovea de vreuna dintre suprafeţele lucioase Se simţea de-a dreptul năucită de toate portretele deformate care se mişcau în pas cu ea Până la urmă ajunse chiar să se întrebe care era adevărata Chloe şi care erau copiile ei — E îngrozitor, îi zise lui Alex Trebuie să ieşim cât mai repede de aici! Se întoarse către el şi-l găsi holbându-se într-o oglindă mare, care, în loc de imaginea lui, înfăţişa una dintre camerele casei lor Îi văzură pe Dipa şi pe Ben care îi strigau şi se agitau de colo-colo, căutându-i peste tot Alex scoase un strigăt chinuit, pe care părinţii parcă îl auziră, pentru că se uitară spre oglindă, întrebându-se de unde venise zgomotul Totuşi, nu dădură niciun semn că l-ar fi văzut — Nu te uita la ea! îi porunci Chloe Te minte Nu te lăsa păcălit, Alex! Nu e nimeni în spatele ei Alex îşi întoarse privirea chiar în momentul în care ochii lui Chloe fură atraşi de o oglindă în care se derula imaginea ei pe un deal, culegând margarete pe când era mică Îşi aminti de picnicul acela din urmă cu câţiva ani Îl văzu pe tatăl ei – tatăl ei adevărat, nu pe Ben – care râdea şi-i făcea cu mâna, în timp ce alerga după ea printr-un strat de maci de un roşu aprins Era chiar el, plin de viaţă, înainte ca inima să i se oprească Ochii îi zâmbeau, pielea îi lucea în lumina soarelui şi părul îi flutura în vânt Îşi desfăcu mâinile ca să o ia în braţe şi să o strângă la pieptul său — Tăticule? ţipă ea Tati, tati, tati! Chloe se lăsă cuprinsă de agitaţie – un amestec de suferinţă şi de bucurie Fugi spre oglindă şi încercă să-şi înfigă unghiile în ea, ca să răzbată dincolo de suprafaţa ei înşelătoare şi să poată atinge figurile amăgitoare Credea că, dacă se străduia destul, putea să treacă prin întinderea argintie şi să se întâlnească cu tatăl ei Se simţi trasă înapoi de Alex, care o apucase de tricou şi se chinuia s-o smulgă din vrajă Avea ochii în lacrimi şi îi striga să se oprească — Mi-ai spus să nu mă uit! o dojeni el, în timp ce o scutura cu putere Nu te uita nici tu! Încercară din răsputeri să nu dea atenţie celor din jur, în ciuda avioanelor care le zburau pe deasupra capetelor, trăgând cu gloanţe şi lansând rachete asupra lor; a navelor de război care ieşeau din ascunzişul ceţei şi se năpusteau cu vârfurile înfricoşătoare spre ei; a cavalerilor ce năvăleau din negura ţinuturilor mlăştinoase cu lăncile îndreptate către piepturile lor; a vulturilor care îi pândeau din înaltul cerului, cu ghearele încovoiate şi ciocurile ascuţite, pregătiţi să le zgârie feţele Monştrii îi înconjurau din toate părţile – tot felul de arătări cu forme pe care nu şi le-ar fi putut imagina vreodată Aveau fălci căscate, din care se prelingeau bale, mâini cu gheare în loc de degete, lungi şi întoarse ca picioarele de rac şi cu guri hidoase, pline de dinţi subţiri ca nişte ace Din pământul noroios al unui cimitir se ridicau la suprafaţă fantome şi vârcolaci – corpuri neînsufleţite de pe ale căror oase se prelingea carnea putrezită Oglinzile îşi încercară toate trucurile ca să supună minţile copiilor voinţei lor — Nu-ţi fie teamă Alex, o să ieşim cu bine de aici, îl îmbărbătă Chloe pe fratele ei mai mic, luându-l de mână şi trăgându-l astfel după ea — Cineva ne urmăreşte, sunt sigur de asta, răspunse el privind în jur E pe aici pe undeva — N-are cum, ţi se pare Suntem doar noi şi imaginile noastre din oglindă Alex era însă convins că nu erau singuri şi că cineva îi privea din spatele oglinzilor Drumul pe care mergeau era de-a dreptul năucitor – o potecă din lespezi lucioase, cu pereţi tapetaţi cu oglinzi, asemenea unei alei Nu-şi puteau da seama dacă ieşeau sau intrau, dacă mergeau în cerc sau erau pe cale să înnebunească Câteodată se mai întâlneau cu câte un attican care arăta de parcă locuise de ani buni în Valea Oglinzilor Pe feţele bietelor fiinţe se întipărise nebunia şi se vedea clar că-şi pierduseră de mult minţile Umblau la întâmplare, împleticindu-se de colo până colo pe străzile şi străduţele pavate cu oglinzi, fără a da vreun semn că ar şti unde sunt şi ce fac Şi, bineînţeles, culoarele străjuite de oglinzi din ambele părţi creau în continuare o mulţime de imagini care îi ameţeau pe copii într-un vârtej nesfârşit de numeroşi Chloe şi Alex Îi conduceau încet spre acelaşi fel de nebunie de care sufereau şi alţi nefericiţi pierduţi fără voie în Valea Oglinzilor — Îmi vâjâie capul, spuse Alex Mi-e rău — Şi mie, dar trebuie să li te împotriveşti! În sfârşit, Chloe se uită în sus şi găsi soluţia — Alex! strigă ea Fii atent! Alex îi urmă privirea dar nu putu să vadă decât o grindă izolată care brăzda înaltul cerului, mult deasupra capetelor lor — Şi ce-i cu asta? zise el — Alex, nu-ţi lua ochii de la grinda aia! Urmeaz-o şi nu-ţi face griji că te loveşti de vreo oglindă – ocoleşte-le fără să te uiţi la ele Cât timp suntem atenţi doar la drum n-o să ne mai vedem reflexiile Mergi încet şi cu grijă, ca să nu te răneşti! Când simţi că ai dat de una, strecoară-te pe lângă ea, dar orice ar fi nu te abate de la direcţia urmată de grindă! Până la urmă o să ne conducă spre marginea văii Aşa şi făcură şi, spre bucuria lor, ieşiră din Valea Oglinzilor, la poalele Dealului Maşinilor de Scris Chloe simţi o uşurare greu de pus în cuvinte — Am ieşit, în sfârşit! Groaznic drum! — Aşa-i, n-a fost tocmai o plăcere Acum unde am ajuns? Alex privi în jur — Aha, ar trebui să te încânte toate maşinile astea de cuvinte! În faţa lor stăteau unele peste altele grămezi de maşini de scris Erau mai ales mecanisme vechi, unele greoaie, dar şi unele portabile Acestea se aflau în cutii mai uşoare şi aveau taste mai bune decât maşinile de scris obişnuite, pentru birou În cilindrul de scris al unora, rămăseseră uitate pagini pe care se mai puteau citi fragmente de texte Chloe îşi aruncă ochii peste câteva: Stimate domnule Grubb, Prin prezenta vă aducem la cunoştinţă că extrasul dumneavoastră de cont prezintă un deficit de şaptesprezece lire sterline Ne-aţi fi de mare ajutor dacă — Ce plictiseală! Salut Roger, Aş pune mâna în foc că nu te aşteptai să mai primeşti vreo veste de la mine Ei bine, iată-mă! Mal ieşi cu Jill, pentru că eu pe moment nu am pe nimeni Ştiu că am trecut prin nişte momente grele În mod ciudat, scrisoarea se oprea după cuvântul „grele” Următoarea foaie pe care o citi Chloe era cea mai interesantă dintre toate Şi aici, scriitorul se oprise brusc, întocmai ca cei doi dinainte La fel, pagina fusese lăsată în maşină, după care cineva o mutase probabil în pod, fără să se mai sinchisească să scoată hârtia din ea Aducea cu începutul unei poveşti: Capitolul 1 Odată cu venirea nopţii, pe cer apărură o sumedenie de stele Ca din senin, una dintre ele căzu, urmată de alta, apoi încă două, încă trei şi încă cinci, până când o ploaie de stele căzătoare, asemenea grindinei (ploii?) strălucitoare, învăluiră Pământul Walter Smelton (Smileton? Smuggleton?) îşi îndreptă privirea în sus, şi o stea căzătoare îl lovi direct în ochiul drept (stâng?) — Uite, asta ar fi fost o carte de succes, murmură Chloe Mă întreb ce s-o fi întâmplat cu scriitoarea? Poate a fost atacată de vreun rival tocmai când se pregătea să uimească lumea literară — Dar de unde ştii că era o „ea”? bombăni Alex Putea la fel de bine să fie un tip — Tipii nu sunt destul de sensibili ca să scrie despre stele căzătoare, răspunse Chloe Numai femeile înţeleg cu adevărat frumuseţea — Mie mi se pare totul o mare prostie — Vezi? Tocmai la asta mă refeream! zise ea Cei doi începură să se caţere pe maşinile de scris, însă nu era atât de simplu pe cât păruse de la poalele dealului Desigur că locurile de sprijin şi de care se ţineau le erau de mare ajutor, însă pe lângă acestea se adăugau adânciturile în care le alunecau picioarele, şi tastele, ca nişte degete, care le îngreunau urcarea Scheletele maşinilor, cu marginile lor aspre din metal, le zgâriau şi le tăiau mâinile, în timp ce hainele li se agăţau în cârlige Deşi maşinile de scris erau aşezate destul de sigur laolaltă, din când în când mai alunecau, şi atunci situaţia devenea foarte periculoasă Dacă un obiect atât de greu i-ar fi lovit pe Chloe sau pe fratele ei, i-ar fi trimis cu viteză la vale, fără vreo şansă de scăpare — Cât mai avem? gâfâi Alex în timp ce se apuca cu mâinile de o maşină de scris, ridicându-se anevoie E din ce în ce mai abrupt Chloe se gândi din nou la deal – mai aveau puţin până în vârf Când se uită în sus, se aşteptă să vadă acoperişul ceva mai aproape de ei, însă acesta se înălţa încă la kilometri distanţă deasupra capetelor lor Chloe îi întinse lui Alex sticla cu apă, iar băiatul bău şi-i mulţumi Bău şi ea; în timp ce Alex o privea, zâmbind — Ce e? întrebă ea — Acum nu mai ştergi sticla Înainte, de fiecare dată când eu sau Jordy beam din ea, făceai o mutră scârbită şi ştergeai bine de tot gâtul sticlei, şi-abia apoi puneai gura pe ea — Păi, asta se întâmpla pe vremea când încă mai aveam maniere, oftă ea — Dar ce, acum oi fi ajuns vreo sălbatică? — Acum suntem ca animalele, răspunse ea — Ca animalele de la grădina zoologică – sălbatici şi fără scăpare — Da, şi cred că ar fi timpul să ieşim de aici, încuviinţă Chloe Începu să coboare versantul îndepărtat de pe Dealul Maşinilor de Scris, urmată de Alex Dar coborârea era chiar mai grea decât urcarea Orice om al muntelui i-ar fi putut spune acest lucru – totul ţinea de genunchi, care erau mai solicitaţi la coborâre Muşchii cedau şi picioarele începeau să tremure, iar alpinistul obosea mai repede Chiar şi aşa, reuşiră să ajungă în cele din urmă până jos, unde îşi mai traseră sufletul Chloe cercetă muntele uriaş ce se ridica în faţa lor şi îşi aduse aminte că trecuse multă vreme fără să primească vreun semn de la Jordy Chiar dacă fratele ei nu se număra printre cei mai sensibili băieţi din lume, el nu ar fi vrut niciodată să-i neliniştească dinadins Era sigură că, oriunde s-ar fi aflat, el îşi dădea seama că ea şi Alex îşi făceau griji şi încerca tot ce-i stătea în putere să se întoarcă la ei — Acum cred că mi-ar prinde bine un somn, spuse fratele ei mai mic — Bună idee, zise Chloe, căreia nici prin gând nu-i trecea să se culce Trebuie să ne refacem forţele! Alex se ghemui direct pe scânduri şi adormi imediat Chloe rămase la locul ei, însă nu trecu mult şi îşi simţi genele grele Nici respiraţia liniştită a lui Alex nu o prea ajută să rămână trează Curând şi ea adormi liniştită la poalele Dealului Maşinilor de Scris Când se trezi, Alex o găsi pe Chloe căzută pe o parte, sforăind uşor Zâmbi răutăcios şi se gândi să-i spună, după ce se va trezi, că nu numai el scotea sunete în timp ce dormea Sora lui trebuia să fi fost destul de obosită ca să aibă un somn atât de adânc Se depărtă de ea în vârful picioarelor, pentru a cerceta un pic împrejurimile Imediat găsi nişte cutii de carton care păreau că merită cercetate, aşa că Alex se apropie şi se uită o vreme la ele, fără a se grăbi să le deschidă Se afla deja de destul timp în Attica ca să-şi dea seama că din cutiile închise puteau ţâşni surprize neplăcute pentru cei nechibzuiţi Totuşi, după ce le privi şi din spate, găsi pe marginea unei cutii mâzgălite în cerneală permanentă cuvintele „echipament de alpinism” „Ce descoperire nemaipomenită!”, îşi spuse, însufleţit Echipamentul chiar le-ar fi prins foarte bine Cu toate acestea, deschise prima cutie cu teamă, aşteptând ca vreun monstru să se arunce asupra lui Se pregăti să o ia la sănătoasa la primul semn de pericol, dar observă mulţumit că nu se întâmpla nimic De fapt, spre încântarea lui, cutia era plină de hărţi, la care se mai adăugau şi câteva busole Da, busole! Alese trei dintre ele În sfârşit, puteau urma o direcţie fără să mai fie nevoiţi să se ghideze după grinzi din văi afurisite, pline de oglinzi Acum ştiau unde era nordul, sudul, estul şi vestul, şi toate punctele dintre ele În schimb, hărţile nu le foloseau la mare lucru Erau cu locuri ca Lake District, Yorkshire Dales, Scoţia şi Ţara Galilor În următoarea cutie, mult mai mare, găsi trei saci de dormit şi un cort ponosit Alex nu ştia ce ar fi putut face cu un cort Chiar dacă atunci când afară ploua, picura înăuntru prin unele locuri, nu era un motiv îndeajuns de bun ca să merite osteneala de a-l căra după ei Sacii de dormit ar fi fost de folos, însă şi pe aceştia ar fi trebuit să-i care după ei În aceeaşi cutie, Alex dădu şi peste un rucsac pe care îl luă cu el În a treia şi ultima cutie erau numai mărunţişuri Dintre ele păstră un binoclu din bronz, care îi aparţinuse probabil vreunui marinar Mai luă şi un briceag multifuncţional de armată, plin de tot felul de mecanisme – cum ar fi un deschizător de sticle, o forfecuţă şi un mic ferăstrău – pe care şi-l prinse de o curea veche de cercetaş, strânsă în jurul mijlocului În sfârşit, mai luă o butelie mică şi o cutie cu chibrituri lungi, pentru aprins exact astfel de butelii — Uau, o ceaşcă de ceai la comandă! spuse el Însă se opri, adăugând cu tristeţe în glas: — Dacă am fi avut măcar nişte pliculeţe de ceai După ce îşi aşeză cu grijă tot echipamentul în rucsac, potrivindu-l în spate, observă cu surprindere că era înconjurat din toate părţile — Ăştia de unde au mai apărut? vorbi el cu voce tare Nu i-am văzut până acum Alex se referea la grupul de manechine – ca acelea din magazine – care stăteau în diferite poziţii, în jurul lui — Tu ai făcut asta, Clo? strigă el, amuzat Le-ai aşezat aici în timp ce îmi aranjam bagajul, aşa-i? Nu primi niciun răspuns — Clo? Unul dintre manechine se apropie smucit de Alex, care se sperie şi îl îmbrânci Acesta se izbi de podea, agitându-şi braţele în toate părţile, fără a scoate însă vreun sunet – într-adevăr, îi lipsea gura Nu avea nici ochi, deci probabil nici nu vedea Era un manechin fără trăsături şi fără haine, de un roz şters, neplăcut (Alţii aveau o nuanţă mai închisă sau erau făcuţi dintr-un ghips de un alb curat ) Când se prăbuşi pe scânduri, se lovi şi îşi suci capul, din pricina încheieturilor lui legate cu cârlige Celelalte manechine îl prinseră pe Alex, apucându-l cu mâinile lor ţepene, înainte ca acesta să aibă timp să-şi dea seama ce se întâmpla — Hei! strigă el, speriat de-a binelea Daţi-mi drumul! Arătările nu-l luară în seamă şi Continuară să-l privească cu chipurile lor înfiorătoare şi şterse Parcă mai mult îl simţeau, decât îl vedeau Deşi capetele, mâinile şi picioarele li se legănau neîncetat dintr-o parte în alta, reuşeau să-l ţină cu o forţă uimitoare Unul dintre ele îşi ajută seamănul să se ridice de pe jos, apoi toate îşi conduseră prizonierul spre umbrele din spatele cutiilor găsite de Alex Când se dezmetici, captivul se văzu legat de una dintre coloanele masive ce susţineau acoperişul În jurul lui se aflau tot felul de cutii de pantofi, puse cu grijă unele peste altele, formând nişte ziduri groase; şi rafturi cu haine, pe post de paravane, între ceea ce păreau a fi locuinţele arătărilor Manechinele ieşiră din adăposturile lor pentru a-l cerceta mai bine pe prizonier Cele mai multe dintre ele erau întregi, însă unora le lipsea câte o mână, un picior sau – şi mai straniu – capul Toate erau la fel de chele, ca bilele de biliard Fiecare se apropia pe rând şi atingea părul bogat şi negru al lui Alex, trecându-şi degetele lor reci şi aspre prin buclele sale — Lăsaţi-mă în pace! strigă el O să vă pară rău! Îl priveau tăcute – în faţa lor se afla unul dintre cei care le ţinuseră sclave pe când serviseră în magazine În acele vremuri de mult apuse, fuseseră obligate să poarte haine pe care nu le puteau suferi şi silite să stea nemişcate în vitrine, cât timp oamenii le sorbeau din priviri cu gurile căscate Acum, când puneau mâna pe vreunul, îl supuneau la aceleaşi umilinţe Îl îmbrăcau în veşminte la modă, caraghioase, făcute din materiale incomode de oameni cu* minţile pierdute Hainele aveau culori ţipătoare, iar nasturii, fermoarele, capsele şi ochetele veneau direct pe piele Îşi încălţau prizonierii cu pantofi care le erau fie mai mici, fie mai mari, şi îi puneau la un loc în grupuri pestriţe, ca să arate ca nişte clovni prost îmbrăcaţi, ieşiţi la plimbare Alex se zbătea disperat în timp ce îl găteau cu de-a sila — Nenorociţilor! ţipa el Aşteptaţi doar să vină sora mea să vă rupă spinările de manechine! Apucă un braţ şi-l smulse de la locul lui, fără să vrea Manechinele se opriră, aparent şocate de ceea ce făcuse Alex, care rămăsese nemişcat, cu braţul desprins într-o mână, o pălărie pleoştită cu panglică pe cap, şi îmbrăcat cu o rochie până la genunchi, cu o etichetă atârnată de guler După câteva clipe de buimăcire, o dădu înapoi proprietarului care o înşfăcă indignat cu mâna rămasă Manechinele se adunară jenate în jurul rănitului şi îl ajutară să-şi pună braţul la loc, după care începură să se holbeze din nou la Alex Odată îmbrăcat, Alex fu din nou legat de stâlpul din mijlocul satului Manechinele începură să defileze pe lângă el, arătând cu degetul şi bătându-şi joc de el în tăcere Chiar dacă nu scoteau niciun sunet şi pe feţelor lor nu se vedea nicio schimbare, îşi dădu seama din mişcări că se distrează pe seama lui Ceva din faptul că nu aveau feţe îl îngrozea teribil Semănau cu oamenii, dar oare şi simţeau ca ei? Alex se gândi că o fiinţă care nu avea sentimente era mai periculoasă decât una plină de ură şi de răutate Totuşi, ajunse la concluzia că puteau simţi, pentru că voiau să-l umilească, după ce fuseseră la rândul lor tratate prost în trecut — Puteţi să râdeţi cât vreţi! le zise el, în timp ce se învârteau în jurul lui, arătând spre etichetele cu preţuri de pe hainele sale, bălăngănind neîncetat din capete De fapt, nici nu puteţi să râdeţi în gura mare pentru că nu aveţi cu ce Dar eu îmi dau seama că înăuntru vă distraţi Şi să ştiţi că nu-mi pasă! Deocamdată o să stau aşa cât vreţi, dar n-o să puteţi să mă ţineţi aici o veşnicie! Ultimele cuvinte nu le simţi cu aceeaşi hotărâre cu care le spusese Manechinele Continuară să-l batjocorească, deşi Alex observă că, din când în când, încremeneau toate în acelaşi timp Se opreau pe neaşteptate, rămâneau nemişcate timp de vreo cinci secunde, apoi reveneau din nou la viaţă Parcă păstraseră o parte din obiceiurile pe care şi le formaseră pe vremea când stătuseră la fel de nemişcate ca statuile În ele supravieţuise o frântură din vechiul lor trai, de pe vremea când nu puteau să-şi schimbe poziţia decât ajutate de mâna omului — Probabil le-a rămas în sânge, murmură Alex ca pentru sine, trecând peste toate legile ştiinţei şi ale raţiunii Data viitoare când se opresc, îmi desfac legăturile şi o iau la fugă Dar cinci secunde nu erau de ajuns ca să le poată lua prin surprindere, mai ales împopoţonat cum era în toate acele catrafuse De fiecare dată apucau să-l prindă, înghiontindu-l din toate părţile până îi dădeau lacrimile Până la urmă îi arătară nişte foarfece pe care le îndreptară spre părul lui, despicând ameninţător aerul Lui Alex nu-i fu greu să ghicească ce voiau să-i facă — O să vă pară rău dacă vă atingeţi de părul meu! ţipă la ei după a treia tăietură O să vă fac bucăţi după ce scap de aici! Dar scăparea părea a fi departe 7 Pe Muntele Umbrelor Chloe rămăsese singură – Jordy se afla undeva pe Muntele Groazei, şi acum nu mai era nici urmă de Alex Îşi chemă fratele mai mic, însă nu primi niciun răspuns Parcă podul îşi făcuse de la început un plan să-i separe pe cei trei copii, pentru ca apoi să se ocupe pe rând de fiecare în parte, după cum poftea — Alex? strigă Chloe din toţi rărunchii Alex, unde eşti? O pală de vânt veni dinspre Muntele Groazei bătându-şi parcă joc de ea Alex şi Jordy erau amândoi pierduţi pe cine ştie unde Chloe se întrebă dacă nu cumva plăteau pentru că-l păcălise pe liliac, cel care crezuse că se va alege cu o hartă, când de fapt primise o listă de cărţi — Nătăfleţi mai sunt băieţii ăştia! bombăni Chloe, strângându-şi pumnii de supărare Cum reuşesc să se piardă de fiecare dată? Totuşi, în timp ce rostea cuvintele, Chloe se gândi că se putea ca niciunul dintre ei să nu se fi rătăcit, de fapt Dacă cineva sau ceva îi răpise? Cel puţin nu o luaseră şi pe ea – acum era singura lor şansă de salvare Dacă se pierduseră, îi va găsi! Dacă fuseseră luaţi, îi va elibera! Se hotărî să înceapă căutările de unde îl văzuse ultima oară pe Alex şi să meargă în cercuri din ce în ce mai largi, până când va da peste vreo urmă Părea un plan bun, chiar dacă îşi dădu seama că îi va lua ceva vreme — Ce se întâmplă? întrebă liliacul — Se pare că l-au prins pe unul dintre străini — Pe care? — Cine ştie, toţi copiii arată la fel — Păi, şi ce-ai de gând să faci? — De ce trebuie să fac ceva? M-au păcălit cu foaia aia de hârtie plină de cuvinte Eu ştiu cum arată o hartă – e plină de linii întortocheate, săgeţi şi alte chestii care îţi arată pe unde să mergi – şi asta sigur nu e una! Tânărul scărmăne-scânduri flutură lista de cărţi a lui Chloe prin faţa liliacului care atârna de urechea lui — Am înţeles, nu-ţi plac oamenii, dar manechinele îţi plac şi mai puţin Tot timpul te fugăresc cu mături şi cozi de lemn Numai tu poţi să-l ajuţi pe băiat şi ştii asta! — Încă mai sunt supărat pe străini — Dar nu ăsta ţi-a dat lista! — Da, ai dreptate, era cel cu părul lung Scărmăne-scânduri se târî mai aproape de satul manechinelor, ştergând podeaua cu barba de la masca veneţiană de carnaval din lut Privi spre Alex care se stingea văzând cu ochii, ca o floare fără apă După ce văzuse din nou oameni, după o grămadă de ani, acum îşi aminti şi de flori Stătea în cumpănă dacă ar trebui să i se facă milă de băiat Totuşi, copiii se pricepeau să caute comori, iar când era vorba o comoară, era rost şi de târguieli Scărmăne-scânduri căuta tot timpul să adauge statuete inuite noi la colecţia sa, şi doar gândul la o nouă sculptură îi făcea inima să bată cu putere — Te-au văzut! — Tu de unde ştii? Oricum eşti orb Însă liliacul avea dreptate Un manechin ieşi dintr-un colţ al podului, se apropie de grămada de haine murdare în care se afla tânărul scărmăne-scânduri şi începu să-l lovească cu sălbăticie cu o mătură Scărmăne-scânduri începu să strige şi se ridică în picioare, apoi o rupse la fugă cu tot cu sacul plin de statuete din talc, cu cârpele şi zdrenţele ce atârnau greoaie pe el Manechinul îl urmări, cârpindu-l de zor cu mătura, ridicând nori de praf din hainele sale Scărmăne-scânduri ţipa chinuit la fiecare lovitură, mai mult revoltat de felul în care era tratat, decât din pricina durerii — Lasă-mă, lasă-mă! strigă el Manechinul nu părea să fie deranjat de urmărire şi se opri abia când satul rămase de tot în urma sa Înlemni dintr-odată, preţ de cinci secunde, timp în care scărmăne-scânduri reuşi să se depărteze la o distanţă sigură Apoi, după ce reveni la viaţă, manechinul îşi întoarse capul şi rămase aşa o vreme, cu faţa în spate Acum, că îşi dădea seama că era singur, fără ajutorul celorlalţi, fu cuprins, parcă, de un soi de teamă Urmăritul profită de momentul de nehotărâre şi îşi luă avânt, plesnind inamicul cu pălăria sa drept în piept, apoi smulse mătura din mâinile înţepenite ale creaturii Dezarmat, manechinul îşi luă tălpăşiţa spre satul de unde venise, poticnindu-se din când în când Încă mai avea corpul întors spre scărmăne-scânduri şi faţa îndreptată în direcţia în care fugea La jumătatea drumului se opri din nou, mai-mai să se prăbuşească pe spate După ce îşi mai reveni un pic, se învârti pe loc şi îşi roti capul în poziţia normală, ca să poată alerga cum trebuie Acum totul era la locul lui şi aşa cum se cuvenea Tânărul scărmăne-scânduri se hotărî să nu-l urmărească, preferând, în schimb, să-şi tragă un pic sufletul — Trebuia să te duci după el, spuse liliacul Puteai să-i mai arzi una după ce se blocase a doua oară — Nu prea îmi place să mă bat — Bine, bine, dar vânatul ar fi devenit vânător, urmăritul urmăritor, fugăritul fugăritor — Da, am înţeles! — E clar că manechinele astea au impresia că podul le aparţine — Oricine ar trebui să se poată plimba nestingherit pe unde pofteşte — Şi totuşi, ele prind oameni şi îi înjosesc — Trebuie să-l eliberăm pe băiat, altfel o să-l lase fără păr în cap! Doar ştii cum sunt — Bun, dar cum facem? — Ştiu eu unde găsim nişte momeală — Ce momeală? Ca musculiţele de pescuit la păstrăv? — Da, manechinele se dau în vânt după ea — Dar ce să facă un manechin cu nişte muşte? — Nu sunt muşte, e altceva — Atunci ce? Ce şi-ar putea dori un manechin? — O să vezi Lui Chloe îi venea să se prăbuşească la pământ şi să izbucnească în plâns, totuşi se ţinu tare şi continuă să caute Cu alţii prin preajmă, nu se speriase prea tare că se pierduse prin Attica – acest loc ciudat împânzit cu arătări ciudate – însă acum că era singură, îşi dădea seama că lucrurile nu mai stăteau la fel Acum, că nu mai avea cu cine să vorbească, să schimbe idei sau pe cine să îmbărbăteze, podul devenise un loc îngrozitor Fiecare scârţâit o băga în sperieţi, toate gândurile ei se învârteau în gol şi era sâcâită tot timpul de îndoieli şi de nelinişte Singurătatea era insuportabilă Acum înţelegea mai bine toate poveştile cu marinari naufragiaţi pe insule pustii, pe vremea corăbiilor cu pânze, căci trecea printr-o experienţă asemănătoare — Trebuie să-mi păstrez cumpătul, îşi tot zicea Hai, Chloe, nu lăsa lucrurile să-ţi scape de sub control Dar ajunse să se sperie până şi de sunetul propriei voci Odată cu venirea nopţii, lucrurile se înrăutăţiră şi mai mult Se cuibări într-o cutie de carton, în speranţa că, dacă se izola cu totul de pod, va fi la adăpost de toate primejdiile din el Dormea iepureşte, tresărind la cel mai mic zgomot – noaptea toate lucrurile par ameninţătoare Dimineaţă se trezi chinuită de oboseală şi de gânduri sumbre Chiar şi aşa, îşi reluă căutările care se întindeau din ce în ce mai mult La un moment dat îl văzu pe Nelson, care o urmărea din spate Niciodată nu fusese un motan prea zvelt, însă acum avea o înfăţişare îngrijită şi periculoasă Îl luă în braţe şi-l mângâie până când animalul se zbătu să fie lăsat jos Mai zăbovi o vreme pe lângă ea, ţinându-i de urât, apoi dispăru după nişte umbre Chloe îşi dădea seama că aşa era felul pisicilor şi n-o deranjă faptul că o părăsise Ştia că atunci când i-ar fi revenit cheful de un tovarăş de drum, ar fi găsit-o singur din nou Scărmăne-scânduri aşeză momeala pe podea, nu departe de sat, şi se puse pe aşteptat — Crezi c-o să le ademenească? — Aşteaptă numai! Plictisit să-l tot chinuie pe om, unul dintre manechine plecă să se plimbe în apropierea satului, dar când ajunse afară rămase locului Se întinse atent spre ceea ce părea a fi un petic colorat de iarbă Ce mai era şi asta? Să fi fost oare ? Da, era posibil! Oare era mai bine să le ţină pentru el, sau să-i cheme şi pe ceilalţi să-l însoţească? Peticul era la o distanţă destul de mare de sat Manechinul ajunse la concluzia că avea nevoie de însoţitori ca să se aventureze aşa de departe din zona de siguranţă Se întoarse şi-i chemă şi pe ceilalţi să vadă stratul ciudat care crescuse printre scânduri În scurt timp, manechinele se îngrămădeau să iasă din sat, nerăbdătoare să pună mâna pe una dintre comori — Ştiam eu c-o să vină după peruci! — Ai avut dreptate, uite-le! — Nu le pot rezista Să le vezi doar după ce îşi pun câte una pe cap – se alintă şi se dichisesc în faţa oglinzii Vor să aibă păr ca să fie mai atrăgătoare N-am dat încă peste un manechin care să nu dorească să-şi acopere ţeasta pleşuvă — Hai să mergem după băiat până nu-şi dau seama că au lăsat satul neprotejat! Însă scărmăne-scânduri nu avea de ce să-şi facă griji, pentru că manechinele erau vrăjite de peruci şi uitaseră cu totul de prizonierul lor Îşi puneau claiele de păr pe cap şi începeau să danseze în felul lor smucit, legănându-şi la nesfârşit pletele lungi şi blonde, firele negre încreţite, buclele albastre strânse, chiar şi cosiţele verzi legate cu panglici albastre Se balansau întruna şi arătau una spre alta, de parcă ar fi făcut schimb de complimente Erau fericite că dăduse norocul peste ele şi găsiseră acele peruci împrăştiate chiar în jurul satului lor Totuşi, la întoarcere fură cuprinse de furie Prizonierul lor scăpase, lăsând în urmă o grămadă de haine, mărturie că ori se topise, ori fugise Având în vedere că prin preajmă nu se afla nicio baltă, manechinele traseră concluzia că îşi luase tălpăşiţa Măcar le rămăseseră perucile Acum erau frumoase şi dorite Îşi reluară din nou dansul din care se opreau doar din când în când, preţ de aceleaşi cinci secunde Alex vru să-i mulţumească salvatorului său, însă în jurul lui nu se afla decât o grămadă de haine vechi care miroseau urât Se putea ca cel căruia îi aparţineau să le fi aruncat de pe el în timp ce fugea? Oare chiar fusese salvat de cineva? Cine ştie ce minunăţii îl mai aşteptau în Attica! După un timp decise că el singur îşi câştigase libertatea Doar el, Alex, reuşise să se furişeze pe lângă manechinele ocupate cu ceva ce le atrăsese în afara satului Şi cu asta basta! Bineînţeles, se simţea uşurat că scăpase în sfârşit de manechine, dar victoria îl şi ameţise puţin Viaţa de prizonier era îngrozitoare, însă nimic nu se poate compara cu însufleţirea pe care o căpătai la evadare, ştiind că ţi-ai păcălit duşmanii I se părea grozav că acum călătorea prin locuri necunoscute, pe care nu le mai bătuse nici picior de om Afară, în lumea reală, nu mai era nimic de descoperit sau de văzut, dar în acel locul pândeau la tot pasul noi surprize şi mistere Alex se aşeză şi-şi dădu rucsacul jos Cineva i se alătură, gudurându-se — Bună Nelson! Ce-ai acolo? Pisica lui cu trei picioare îi adusese o pasăre moartă – un porumbel – care probabil îşi făcuse cuib prin vreun loc din streaşină Chiar şi fără o lăbuţă, Nelson se pricepea la vânătoare şi odată ce reuşea să se furişeze până aproape de pradă, ţâşnea ca din puşcă Labele sale din spate se aflau în perfectă stare şi îl ajutau ca să-şi ia avânt Acum că porumbelul murise, nu-i era tocmai uşor să-l tragă după el Îi dădu drumul la picioarele lui Alex şi privi în sus mândru de fapta sa — Vai, Nelson! Ce-ar zice mama? Dar pasărea era destul de grăsuţă şi Alex începu să se uite la ea cu alţi ochi – cu cei de explorator şi aventurier Avea pe ea un strat bun de carne Foamea din stomac îl făcu să-şi aducă aminte de reşoul pe care-l luase cu el Deşi până atunci nu mai jumulise niciodată o pasăre, până la urmă se încumetă, sub privirile aprobatoare ale motanului roşcat şi strâmb Îi luă ceva până să reuşească să scape de grosul penelor şi se gândi că puţinul puf care mai rămăsese va fi ars de foc — Cred că ar trebui să scap cumva de măruntaie Tăie burta păsării cu noul său briceag şi scoase din ea toate organele care nu se puteau mânca Apoi aprinse gazul, înfipse porumbelul într-o ţeapă făcută dintr-unul din ţăruşii din metal ai cortului, apoi îl fripse Rezultatul nu se putea compara cu o masă gătită, dar putea fi mâncat, chiar dacă era ars pe alocuri Alex fu încântat de treaba făcută şi, după ce îi dădu o porţie lui Nelson, înfulecă totul de unul singur Abia mai apoi îi păru rău că nu păstrase nimic şi pentru ceilalţi — Oricum lui Chloe nu i-ar fi plăcut, îi spuse el lui Nelson Şi-ar fi ieşit din pepeni dacă vedea una ca asta Se hotărî să nu-i spună nimic Alex mângâie pisica şi o scărpină după urechi Nelson torcea ca motorul unei maşini foarte scumpe, bucurându-se că în sfârşit unul dintre darurile sale fusese bine primit — Eşti o minune roşcată pe trei picioare! Regele pisicilor! Leul din Attica! Motanul începu să toarcă şi mai tare Alex se simţea ca un stăpân al forţelor naturii şi al tărâmurilor sălbatice Era doctorul Livingstone, Sherpa Tensing, Buddha Gautama În corpul său plăpând sălăşluia forţa de a străbate locuri necunoscute şi de a se îmbogăţi cu descoperirile sale Acel loc era fără îndoială plin de comori – dacă nu de diamante sau aur, cu siguranţă de timbre şi monede vechi O luă din nou din loc, înapoi spre unde o lăsase pe Chloe, şi, ca prin minune, dădu peste comoara pe care o căuta Fusese învelită într-o cârpă unsuroasă Cineva o lăsase la vedere, ca alţii să poată da peste ea – o pusese acolo ca el s-o găsească Oricine ar fi fost, cu siguranţă nu puteau fi manechinele, ci altcineva care probabil voia să-i fie prieten Parcă ştia că în ea se ascundea un obiect scump, de o frumuseţe rară, încă dinainte să dea la o parte cârpa unsuroasă Îl simţea, ba parcă îl şi mirosea Nu era vorba de monede sau timbre, ci de macheta unei maşini cu abur Visase tot timpul la una, model Mamod sau Wilesco, iar acum iat-o în faţa lui – vopsită în verde, roşu şi negru, cu roţi din alamă care luceau de parcă tocmai fuseseră lustruite Era o jucărie foarte scumpă, pe care, la un moment dat, i-o promiseseră Dipa şi Ben, însă, după toate cheltuielile cu mutarea, cei doi îi spuseseră fără ocolişuri că nu ştiau cât va mai dura până când îşi vor permite să i-o cumpere — O să ţi-o luăm de ziua ta, sau poate la următoarea Iar cea pe care o găsise nu era ca oricare alta, ci un exemplar de colecţie – unul dintre cele mai bune şi mai scumpe motoare cu abur — Un motor de tracţiune de colecţie! îngăimă el cu răsuflarea tăiată Ah, dacă aş fi avut nişte alcool metilic aş fi făcut-o să şi meargă Chibrituri am, pot face rost de apă dintr-un cazan Mi-ar mai trebui o bucăţică de cârpă sau nişte vată şi aş pune-o-n mişcare cât ai zice peşte — Aici erai! Te-am găsit! Slavă Domnului că n-ai păţit nimic! Alex îşi vârî repede locomotiva în rucsac şi se ridică să-şi întâmpine sora Chloe îl găsise, în sfârşit Fata se împiedică în timp ce ieşea dintr-un cotlon întunecat al podului şi îşi strânse fratele tare în braţe, cu faţa plină de lacrimi Alex rămase locului, simţindu-se stânjenit de toată afecţiunea care se revărsa asupra sa — Linişteşte-te surioară! spuse el încet Să nu te vadă cineva — Nu-mi pasă! Mi-a fost dor de tine — Păi mie îmi pasă, trebuie să am grijă de imaginea mea — Care imagine? Cea de bărbat? râse Chloe printre lacrimi, uitându-se la el cu îndoială Pe unde-ai tot umblat? Sper că nu te-ai ascuns intenţionat de mine — M-au prins manechinele! răspunse el revoltat Am fost în pericol de moarte! — Manechine? râse Chloe Glumeşti, nu? — Ba nu glumesc deloc! Chloe îşi dădu seama că fratele ei vorbea serios — În locul ăsta te poţi aştepta la orice Trebuie să fim tot timpul cu ochii în patru! Alex privi peste umăr, însă nu văzu decât grămada de haine vechi — Nu poţi şti niciodată cine sau ce se furişează prin spatele tău — Termină, Alex! Mă sperii! — Nu te teme, o să am eu grijă de tine! Acum cunosc locul ăsta Tu trebuie doar să fii atentă la mişcările din jurul nostru — Nu m-a speriat locul ăsta! zise Chloe scoasă din sărite Mă refeream la tine O iei razna de-a binelea! — Ba nu! se apără Alex, jignit — Atunci nu mai vorbi aşa! Alex îşi dădu seama că ar fi fost mai bine dacă-şi ţinea ascunsă o vreme noua personalitate Fusese om de ştiinţă şi inginer, însă acum, în noua lui viaţă, urma să fie explorator şi încă unul pasionat Chloe nu făcuse încă trecerea din lumea ei veche în cea de aici, în schimb el o făcuse cu vârf şi îndesat şi se simţea bine în noua sa piele În viaţa de dincolo el era cel tăcut şi încet – gânditorul; Jordy era cel rapid, grăbit – sportivul; în timp ce Chloe era cea isteaţă, care citea cărţi – cea drăguţă Acolo ei se aflau în centrul atenţiei, însă lucrurile se mai schimbă — Alex, iar visezi? — Cine, eu? Bineînţeles că nu, răspunse el, în timp ce-şi potrivea rucsacul în spate — Şi ce ai acolo? — Chestii peste care am dat – nişte busole şi-un binoclu — Ai găsit tu toate astea? se miră Chloe, schimbându-şi tonul vocii Bravo, Alex! De unde le-ai luat? — Eh, de pe-acolo de undeva, zise fără a arătă un loc exact Dacă eşti atent poţi da peste tot felul de chestii pe aici Acum ce facem, urcăm dealul ăla odată? Trebuie să găsim harta aia, nu? Chloe privi spre Muntele Groazei — Trebuie să-l găsim pe Jordy! spuse ea încet — A da, şi pe el, încuviinţă Alex Şi astfel porniră din nou la drum, spre munte — Şi povesteşte-mi, ce s-a întâmplat cu manechinele? îl rugă Chloe Alex îi istorisi cum fusese prins şi târât cu forţa de către manechine, amintind de felul în care îşi bătuseră joc de el, cum îşi păstrase cumpătul şi evadase atunci când se ivise prilejul — Şi ai făcut toate astea de unul singur? Pe Alex îl trecu o urmă de vinovăţie — Păi la un moment dat am crezut se bâlbâi în timp ce privi în urmă la grămada de cârpe care începuse să se piardă în depărtarea podului Da, de unul singur! Vai Alex arătă cu degetul spre ceva — Doamne, uită-te acolo! — Ce, jucăria? — Jucărie? E macheta unui Mamod! Ridică motorul de tracţiune cu abur, vopsit în verde şi roşu, cu roţi strălucitoare şi asamblat dintr-o mulţime de piese Era, fără îndoială, o minunăţie a tehnicii — E un motor de tracţiune, spuse el plin de respect N-ai idee cât valorează aşa ceva în lumea de afară Uite încă unul! — Încă unul îl imită Chloe plictisită — E al meu, strigă Alex, de parcă ar fi vrut să i-l fure cineva — Parcă ai fi un copil de doi ani, Alex, murmură Chloe Nu putem să cărăm aşa ceva după noi, sunt prea grele — Ba putem! ţipă Alex nervos — Alex — Îl păstrez! spuse el în timp ce-l punea în rucsac E al meu şi-l păstrez! Chloe era prea obosită ca să se mai certe Spre prânz, ajunseră la poalele Muntelui Groazei şi începură să urce pe culmea de puşti ruginite, înconjurând prăpastia cu baionete Înaintau cu greu, mai ales din cauza povârnişului alunecos, numai din căşti Trebuiau să aibă grijă să nu se apuce prea în grabă de lucruri, pentru că se puteau tăia în grămezile de săbii şi cuţite ascuţite Boturi de mortiere şi de tunuri se căscau să prindă vreun picior, la un singur pas neatent, iar cozile rachetelor puteau spinteca un genunchi la fel de bine ca orice altă lamă ascuţită Totuşi, reuşeau să urce fără prea multe probleme, căutând văile înclinate, pantele mai line şi locurile prin care se puteau sprijini mai uşor; ocoleau prăpăstiile pe fundul cărora zăceau proiectile periculoase Depresiunile adânci, pline de gloanţe, la fel de înşelătoare ca nisipul mişcător, aşteptau să tragă la fund pe oricine s-ar fi încumetat să treacă pe deasupra lor Pe măsură ce urcau, se făcea din ce în ce mai frig şi, cu timpul, îşi dădură seama că trebuiau să aibă grijă să nu rămână cu mâinile lipite de metalul îngheţat Pe lângă frig şi întuneric, atmosfera devenise de-a dreptul apăsătoare Amândoi se simţeau de parcă ceva îi pândea şi urmărea, ceva monstruos şi cumplit care aştepta momentul potrivit ca să se repeadă asupra lor — Eşti bine? întrebă Chloe tremurând de frig, dar poate şi din alte cauze Poţi să mă ajuţi un pic? Alex apucă încheietura mâinii surorii sale, ridicând-o până pe platforma din învelişuri de bombă, mici şi negre — Da, mă simt bine, răspunse el, scoţând aburi pe gură E al naibii de frig, surioară Abia aştept să înceapă coborârea Pe unele grămezi de arme erau urme de zăpadă — Cred că mai avem puţin până în vârf De fiecare dată când trecem peste o culme, parcă ne aşteaptă alta nouă, dar n-ar trebui să mai fie prea mult — Sper să ai dreptate Tocmai atunci Katerfelto se năpusti, ţâşnind de deasupra lor, agitându-se în vânt ca o pânză întunecată cu marginile rupte Avea nişte găuri în loc de gură şi ochi iar în faţă îşi ţinea ghearele arcuite, şuierând tare şi ascuţit, asemenea vântului Copiii se speriară şi, surprinşi de viteza cu care se aruncă asupra lor, se întoarseră să o ia la fugă în timp ce arătarea uriaşă, lipsită de formă, se năpustea spre ei ca vântul şi ca gândul Chloe se împiedică şi alunecă la vale, rupându-şi pantalonii în cozile bombelor Alex rămase în picioare, cu ochii căscaţi de groază, în timp ce sărea de pe ţevile tancurilor pe turele, din turnurile de comandă ale submarinelor pe aripile avioanelor Katerfelto îl urmări până în locul unde sora lui îşi îngrijea un braţ julit — Păzea Alex! strigă ea E chiar în spatele tău! Katerfelto începu să se învârtă în jurul lor, preschimbat în forma sa preferată – cea a unui şarlatan îmbrăcat într-o pelerină lungă şi o pălărie colţuroasă, ambele de culoare neagră În timp ce se apropia de ei, în cercuri din ce în ce mai strânse, pălăria îi zbură de pe cap iar părul i se desfăcu într-o plasă care se agita ameninţător Îşi dădură seama că urmau să fie prinşi de încrengăturile acelei capcane fără ieşire Alex se culcă la pământ, lângă sora lui, încercând să o liniştească, însă şi inima lui bătea să-i iasă din piept Ce ar fi putut să facă? Unde îi dispăruse toată inventivitatea, acum când pericolul îi privea drept în faţă? Alex îşi dădu jos rucsacul şi căută înăuntru Dădu peste o lanternă – îl ajuta la ceva? Cu briceagul nu avea ce face Peste tot erau arme pe care ar fi putut să le folosească, însă Alex se gândi că dacă foloseau vreo sabie sau vreun pistol ar fi însemnat să cedeze în faţa muntelui Oare asta voia de fapt – să-i facă să creadă că nu se puteau lipsi de arme? Oricum, arătarea nu avea corp, deci totul ar fi fost în zadar, la fel ca războiul Continuă să scormonească prin rucsac Bineînţeles că busolele nu le-ar fi folosit la nimic — Vine spre noi! zise Chloe, strângându-şi mâinile atât de tare încât se albiră de tot, parcă lipsite de sânge Se apropie tot mai mult! Aşa şi era, iar în scurt timp marginile mantiei sale întunecate acoperiră văzul copiilor Chiar dacă nu-i atingea, îi simţeau răceala ca pe un vânt îngheţat care le bătea în faţă Spaima li se cuibărise în minţi şi în inimi şi, dacă ar fi putut, cei doi ar fi sărit în picioare şi ar fi luat-o la goană Voiau să se îndepărteze cât mai repede de acea forţă îngrozitoare care îi copleşea fără să dea înapoi — Închide-ţi ochii! porunci Chloe Poate o să ne lase în pace dacă nu ne mai uităm la el Amândoi îşi închiseră strâns ochii, iar Alex îşi închipui cum Katerfelto nu era acolo, însă chiar şi aşa, suflarea sa rece nu îi dădea pace Nu puteai scăpa de o asemenea arătare doar imaginându-ţi că nu mai era acolo Era mult mai puternică decât simplele gânduri şi vise ale unui băiat Doar îngenunchease bărbaţi puternici, pe care îi adusese în pragul nebuniei şi urmărise femei care, pentru a scăpa de el, se aruncaseră în ascuţişul baionetelor Nimeni nu se putea împotrivi fricii pure, când aceasta ataca fără milă, ca un vânt necurat Alex îşi deschise ochii şi se mai uită încă o dată în rucsac „Ce sunt astea? Da, sigur! Chibriturile!” În timp ce întunericul devenea din ce în ce mai adânc, Alex scoase cutia de chibrituri lungi şi aprinse unul Katerfelto se retrase cu un ţipăt — Uite, ţine asta, Clo! spuse el, dându-i surorii sale chibritul arzând O să mai aprind unul Făcu la fel şi cu al doilea Zeul monstru îşi trase repede coada lui cea neagră Ura focul! Detesta lumina! — L-am gonit, strigă Alex bucuros Vezi? Fuge! Katerfelto se îndepărtă cu repeziciune, ca un şuvoi iute, trăgându-se în faţă şi ferindu-se de foc şi de lumină Scotea sunete ciudate, ca şi cum l-ar fi durut Se destrămă în izvoare mici de întuneric şi se scurse în găurile dintre grămezile de arme, în ţevile puştilor, printre şenilele tancurilor, sub gurile mortierelor, prelingându-se pe pantele muntelui Cu el dispăru şi frica, iar copiii simţiră cum le eliberează sufletele şi minţile Monstrul se născuse din nimic, absolut nimic – era doar frică — Sper că nu se mai întoarce, spuse Chloe stingând flacăra înainte să-i ardă degetele Mai ai chibrituri? — O cutie plină, o asigură Alex, punându-le la îndemână, în buzunarul rucsacului Dar ar trebui să avem grijă cu ele, căci până la urmă suntem într-un pod — Sigur, locul ăsta e din lemn — Da, însă nu va fi nicio problemă dacă suntem atenţi Undeva în adâncurile podului, un agent al Echipei de Eliminare adulmecă aerul şi imediat un fior îi trecu prin tot corpul Oare doar i se păruse, sau chiar simţise din nou miros de sulf ars? Câtă lipsă de răspundere! Îşi scoase mâinile din buzunarele uniformei şi le făcu pâlnie în jurul nasului, apoi trase adânc aer în piept Nu mai încăpea nicio îndoială – mirosea a sulf Pe undeva, cineva aprinsese un chibrit şi era a doua sau a treia oară în tot atâtea zile Da, încă un chibrit Focul, minunea interzisă a naturii, nu trebuia folosit niciunde pe tot întinsul podului, iar cei care nu se supuneau regulii erau imediat aruncaţi afară, trimişi în haos, acel loc pierdut de dincolo de scânduri Aprinderea focului era unul dintre cele mai negre şi adânci păcate care puteau fi comise în pod Puteai să mai stai la discuţii dacă era vorba de paraziţi din lemn, gândaci, lemn putrezit, şoareci ronţăitori, ciuperci sau alţi dăunători pentru pod, însă focul era o crimă gravă pentru Echipa de Eliminare El şi colegii lui vor continua să caute infractorii şi, când vor da peste ei, îi vor elimina pentru totdeauna 8 Păsări-foarfecă sângeroase Cei doi începură să coboare până ajunseră la câmpiile de la poalele muntelui Fură întâmpinaţi de spaţii largi şi aerisite din scânduri de lemn, care se întindeau pe tot lungul drumului pe care îl apucaseră Se opriră puţin sub una dintre coloanele rezistente care susţineau acoperişul Alex îşi agăţă rucsacul şi restul catrafuselor de unul din cuiele ruginite bătute în ea, apoi începu s-o cerceteze cu atenţie Se înălţa groasă, ca un stejar bătrân, până sus departe, unde se separa şi se ramifica, sprijinind acoperişul Încercă stâlpul cu mâinile şi îşi dădu seama cât era de rezistent — Ştii, surioară, fără ăştia tot podul s-ar prăbuşi peste noi, spuse el, privind în jur la toate coloanele care se înşirau neclintite, în toate direcţiile, din sută în sută de metri Chloe se întinse pe spate, cu o haină strânsă sub cap, privind spre întunericul de deasupra — Am citit despre forţele şi tensiunile la care sunt supuse rezistenţele podurilor şi sunt sigur că seamănă mult cu cele de aici Nici nu-ţi dai seama ce importanţă au! Dacă ar fi să-l tai pe ăsta, pe următorul ar rămâne o greutate mult prea mare, la fel pe cel de după el şi pe cele din margini Ar ceda şi s-ar prăbuşi din ce în ce mai mulţi stâlpi, unul câte unul, până când tot acoperişul ar cădea peste capetele tuturor vieţuitoarelor de aici S-ar termina cu locul ăsta Alex se opri o clipă — Un singur stâlp rupt ar fi de ajuns ca toată lumea asta să dispară de pe faţa pământului — Da’ optimist mai eşti — Vreau să-ţi zic doar cât de fragil e locul ăsta, chiar dacă pare destul de rezistent — Deci e vorba de un echilibru sensibil — Nu ştiu cât e de sensibil, dar clar e vorba de echilibru Dacă-l pierzi pe ăsta, totul se dărâmă şi orice e dedesubt se face una cu pământul – numai bucăţele Poate ar mai scăpa câţiva gândaci, însă nimic altceva Chloe răsuflă uşurată când îşi reluară din nou drumul şi Alex tăcu Prefera să se lase în voia unor gânduri mai liniştitoare decât cele despre apropierea sfârşitului lumii De obicei, vârful acoperişului se afla sus de tot, dincolo de unde vedeau cu ochii, dar de această dată dădură peste un loc pe unde era ceva mai jos O încrengătură de grinzi de deasupra capetelor lor forma o boltă asemenea coronamentelor din junglele sau pădurile tropicale Din când în când, copiii auzeau zgomote ce veneau de sus, bănuind că erau făcute de lilieci Nici Chloe şi nici Alex nu se temeau de lilieci sau de alte vieţuitoare sălbatice Pe Chloe o scoteau din sărite fetele care începeau să ţipe la cel mai mic sunet neobişnuit, iar Alex, chiar dacă nu se dădea în vânt după gângăniile cu multe picioare, nu avea nicio problemă cu animalele mai mari Totuşi, mai tot timpul prindeau cu coada ochiului câte o mişcare prin jurul lor Podul era un loc în care amestecuri de umbre se întâlneau cu lumina slabă şi raze strălucitoare, şi se putea trece în câteva momente de cotloanele întunecate cu praful gros de câţiva centimetri, la spaţiile întinsele, însorite, care luau privirea şi tăiau răsuflarea călătorilor Tocmai de aceea, copiii îşi ziseră că lumina le juca feste, când numeroase umbre dansară grăbite peste tot în jurul lor De fiecare dată când drumeţii noştri îşi întorceau privirile spre ele, acestea reuşeau însă să se ascundă vederii Chiar şi aşa, la un moment dat, când Alex se uită spre o reţea de grinzi, fu convins că a văzut ceva De data asta privirea nu-i mai juca feste – nu îşi mai imagina O păpuşă cu faţa vopsită îl privea de undeva de sus Ochii ei albaştri care se holbau fără să clipească erau fixaţi în porţelanul de un roz şters, alături de buzele arcuite şi roşii şi obrajii rotunzi tot cu tentă roşiatică Păpuşa stătea agăţată, cu mâinile ei mici şi grăsuţe din porţelan, de una din grinzile de deasupra sa, cu picioarele sprijinite pe cel de dedesubt, încălţată în nişte pantofiori negri, lustruiţi, prinşi în curele Purta o rochie albă murdară, ruptă din loc în loc Deodată, fără vreun motiv, aceasta îi zâmbi, arătându-şi setul de dinţi uniformi şi îngrijiţi Apoi, se căţără şi dispăru în încrengătura sub care se afla, la fel de rapidă ca o maimuţă Alex se sperie atât de tare încât abia mai putu să respire — E ceva acolo sus! zise el cu greu — Ştiu, e plin de lilieci, răspunse sora lui Hai, vino! Alex nu mai spuse nimic, căci nu avea niciun rost s-o sperie pe Chloe Oricum, erau pe cale să iasă de sub coronament într-un loc mai larg şi probabil ceva mai sigur Dădură peste un câmp întins, plin cu statuete de înălţimea unui om, ca nişte sperietori de ciori Fiecare avea desenată câte o faţă – unele dintre ele înfricoşătoare Pe Alex îl trecură fiorii, însă sora lui se pregătise din timp să-l liniştească — E Ţinutul Măştilor, şopti ea — N-ar fi mai bine să ne facem rost de nişte arme? spuse Alex, scoţându-şi briceagul O fi vreo crosă de golf prin preajmă? — Dacă te plimbi cu arme după tine, mai rău provoci oamenii la violenţă — Care oameni? — Păi las-o baltă — Putem să ne prefacem că jucăm golf — Cred că e mai bine să fim deschişi, zise Chloe — Oare? se îndoi Alex „Statuetele” fuseseră modelate din tot felul de mărunţişuri şi nu semănau aproape deloc cu nişte oameni Cele mai multe nu aveau mâini sau picioare, ci erau mai degrabă învelişuri goale pe dinăuntru, făcute din rufe vechi, ţăruşi pentru sfoara unde se uscaseră acestea, lăzi de gunoi şi alte astfel de mărunţişuri, adunate la un loc Însă pe ele erau aşezate tot felul de măşti: unele de o frumuseţe rară, iar altele de o urâţenie greu de închipuit Chloe recunoscu măşti tradiţionale de carnaval din Veneţia, cât şi altele din regiuni şi mai îndepărtate precum Africa, Polinezia, China şi Borneo Cele africane, destul de înfricoşătoare, fuseseră odinioară folosite în ritualuri de izgonire a spiritelor rele, la care se adăugau cele care înfăţişau diferite animale – lei, elefanţi sau hipopotami – care nu ar fi înspăimântat pe nimeni Erau măşti cu demoni rânjiţi, venite din China, şi altele cu semizei întristaţi, din insulele Oceanului Pacific – cele mai multe cu ochii galbeni şi foarte şocante În spate, spre marginea podului, se aflau măştile cele mari, iar cele mici erau aproape de drumul pe unde treceau copiii — Nu te uita la ele! spuse Chloe în timp ce înainta prin pădurea de statui Încearcă să nu le răspunzi! — Ce? strigă Alex agitat — Hei! îl chemă o mască din lemn ce avea o gură sculptată într-un „O“ Da, domnişorule, aici! Ochii dumitale trebuie să vadă tristeţea care mă leagă — Nu te uita la el! îl preveni Chloe, apucându-l de mânecă Nu-l băga în seamă! — Vă rog ajutaţi-mă conaşule, coniţă se plânse alta, făcută din paie şi rafie, cu mustăţi şi părul vâlvoi Sunt un om de încredere ca şi dumneavoastră, înrobit de aceste creaturi Dacă aţi putea să mă ajutaţi să scap, v-aş rămâne veşnic îndatorat — Poate chiar e cineva acolo, zise Alex Dacă e tot un copil ca şi noi? — Culegătorul nostru ne-a părăsit de mult A plecat departe, departe — Unde ai auzit tu un copil care să vorbească aşa? Nu le mai asculta, lasă-le în pace! Vor să ne hipnotizeze ca să le luam de aici Mi-a spus liliacul că dacă te prind în gheare, nu-ţi mai dau drumul niciodată — Dar ce-o să ne facă? — Mergi înainte! — Prinţ al fiinţelor mergătoare, ia-mă cu tine! — Copil vesel, ia, te rog, o faţă tristă! În unele locuri, erau nevoiţi să treacă destul de aproape de statuile mascate, însă Chloe îşi ţinu privirea aţintită în depărtarea Ţinutului Măştilor, trăgându-şi fratele de mână, aproape violent Alex nu prea ştia ce să facă în astfel de situaţii, fiind de felul lui mai naiv şi uşor de convins De exemplu, odată îşi dăduse toţi banii de buzunar unui cerşetor de la metrou Trebuia să se străduiască să nu ia în seamă rugăminţile măştilor, deşi era într-adevăr foarte greu să treacă pe lângă toate vocile din jurul lor Chloe fu uimită de cât de mult o tenta să se întoarcă şi să privească, însă îşi dădea seama cât de periculoase erau capcanele pe care le întindea Attica Începea deja să priceapă că dacă voiau să-l reîntâlnească pe Jordy, să găsească harta şi să scape cu bine din acel coşmar, trebuia să-şi păstreze capul pe umeri — Am ieşit! zise ea uşurată, încă strângându-l pe Alex de mână Am reuşit! — Liber în sfârşit! strigă Alex cu o voce ciudată Adio, fraţi şi surori! Chloe se întoarse speriată Alex avea o mască pe faţă — La naiba, Alex! spuse ea cuprinsă de deznădejde Masca pe care o purta era din rafie şi lut, cu vârful ca un con, asemenea unei pălării de vrăjitoare, vopsită în negru şi cu beţe albe lipite de ea Şi faţa îi era vopsită în negru, cu buline albe, cu nişte găuri în dreptul ochilor şi o tăietură pe post de gură Ici-colo, apăreau linii frânte de culoare albă, care se prelungeau de pe frunte până pe pălăria cea ciudată La toate acestea se mai adăugau barba deasă din rafie cafenie şi conturul alb dat ochilor şi gurii — Cum s-a întâmplat? strigă Chloe Ai luat-o de bună voie, nu? Încrede-te în Alex c-o să se bage în bucluc, chiar şi după ce fusese prevenit Chloe ştia că acum nu era un moment bun să cedeze — Dă-o jos! porunci ea, apucând masca Arunc-o înapoi! — Lasă-mă femeie! zise masca Încetează! Eu sunt Makishi Nu mă poţi arunca ca pe un gunoi Alex luă partea măştii — Dă-i drumul Clo! îmi place — N-are cum să-ţi placă, e oribilă! continuă Chloe Se temea ca masca să nu-l fi vrăjit pe Alex ca să şi-o pună pe faţă Îi era frică să nu ajungă să-i facă rău mai târziu fratelui ei mai mic — Pot să văd lucruri cu ea răspunse Alex într-un mod ciudat — Ce lucruri? Alex se feri să-i zică — Nu-ţi spun După aia o să vrei şi tu s-o porţi Poate te las mai încolo, după ce mă satur de ea — Nu mi-aş pune pe faţă chestia aia nici dacă mi-ai da bani În primul rând că pute, cred că au lipit-o cu balegă de taur — Nici n-o să te las, e masca mea! Am găsit-o, aşa că e numai şi numai a mea — Şi Alex al meu — Uite, vezi? zise Chloe Tocmai asta mă îngrijorează Acum ce ai de gând să faci? — Nimic, răspunse Alex, scos din sărite Vreau doar să-mi ţin masca pe faţă — Vorbesc cu masca Acum că ai scăpat, de ce mai ai nevoie de fratele meu? — Să merg, să mă mişc şi să mă care Bineînţeles, masca nu era nimic fără purtătorul ei Nu avea nicio putere dacă nu o purta cineva Chloe trebuia să se asigure că Alex nu păţise nimic din cauza măştii, aşa că îl întrebă cum se simte — Mi-e bine Îmi place masca — Păi până una alta poţi s-o ţii O să ne gândim mai încolo cum să o dăm jos Chloe se hotărî să continue să meargă mai departe, deocamdată, mai ales că soarele începuse să apună prin ferestrele acoperişului, şi n-ar fi vrut să înnopteze prea aproape de celelalte măşti În timp ce înainta, încă îl mai ţinea pe Alex de mână, temându-se că dacă i-ar fi dat drumul, masca ar fi luat-o la fugă cu tot cu fratele ei Ceva mai încolo se opri pentru câteva momente — De ce ne oprim noi? întrebă masca — Trebuie să ne odihnim, doar suntem copii Nu putem să mergem fără pauze — Nu încerca să mă păcăleşti! — Nu te păcălesc Uite, dacă dau drumul mâinii fratelui meu, o să-l laşi să stea? Nu vreau să-l iei şi să fugiţi pe undeva — Unde să fug? Eu merg unde mergeţi voi Lui Chloe i se păru că masca spunea adevărul şi speră că nu se înşela gândind că măştile nu erau la fel de deştepte ca oamenii Deşi ea era foarte puternică sufleteşte, obosise destul de mult şi îi venea greu să se mai ţină de mâna lui Alex Nu se îndoia că în curând se va ivi ocazia să treacă şi peste această încercare, dar până atunci trebuia să se menţină stăpână pe situaţie Îi dădu drumul lui Alex şi acesta rămase locului Foarte bine Acum mai rămânea doar să tragă masca de limbă – informaţiile de la ea i-ar fi putut fi de folos Dacă afla de unde venea şi cine o făcuse n-ar fi fost imposibil să descopere slăbiciuni în puterea pe care o avea asupra fratelui ei — De unde vii? întrebă ea, în timp ce-l aşeză pe Alex jos şi-i scoase rucsacul din spate Sigur nu eşti de pe aici — Vin de acolo de unde e cald — Din Borneo? America de Sud? Madagascar? — Unde umblă muşte multe şi curg râuri multe — Ce animale aveţi pe acolo? Elefanţi? — Da, elefanţi — Cu urechi mari? — Urechi mari, sigur — Păi, elefanţii din Asia au urechi mai mici Sunt şi lei pe acolo? — Da, lei — Deci de pe undeva din Africa Şi cum ai ajuns până aici? Te-a adus cineva? — Am venit în hârtie maro, legat cu sfori Părea că nu avea ce să afle mai mult despre asta — Cum ziceai că te cheamă? — Makishi, cel ce taie împrejur tinerii băieţi — Ce face? îl întrerupse Alex cu o voce speriată — Nu contează, răspunse Chloe Dar eu zic să scapi cât mai repede de masca asta Se opri din întrebări şi scoase nişte mâncare din traistă Nu prea mai era şi în curând aveau să fie nevoiţi să caute provizii noi Se întrebă cum putea să-l hrănească pe Alex prin gaura din mască Totuşi încercă — Mulţumesc, surioară, zise el cu o voce pierdută, luând mâncarea din mâinile ei şi îndesând-o prin deschizătura cea strâmtă Tot mai bun ar fi un porumbel Ce o fi vrut să spună? Oricum, Chloe avea prea multe pe cap ca să se mai gândească şi la porumbei Ce-şi mai aducea aminte de Africa? îşi dădu seama cu tristeţe că nu prea multe — Mască, din ce fel de iarbă ai fost făcută? — Iarbă puternică Iarba elefantului — Deci ai fost făcut să rezişti mult timp, nu? — O veşnicie Nelson se simţea minunat în pod Terenul de vânătoare era uriaş, mai ceva decât toate grădinile prin care umblase vreodată Peste tot mişunau şoareci şi păsări care se ascundeau în colţurile întunecate ale streşinilor, ba chiar şi şobolani Se luptase deja cu un şobolan pe care bineînţeles că îl răpusese în ciuda beteşugului său, şi, deşi îi lipsea un picior, nu s-ar fi gândit niciodată că ar fi mai slab Ba chiar avea un avantaj asupra victimelor, care se lăsau păcălite de infirmitatea lui, prilej perfect să le aplice fără ezitare o lecţie despre ce sunt în stare să facă pisicile cu trei picioare Acum trecea printr-un loc ciudat, plin de feţe urâte din lemn, pe urmele celor doi copii care făceau parte din familia sa O arătare cu formă de om, dar de mărimea unui şobolan, ţâşni din senin prin gura uneia dintre măşti, aţinându-i calea şi arătându-şi dinţii Nelson nu se dăduse niciodată în vânt după un astfel de comportament, nici atunci când venea din partea vreunui membru al familiei sale de oameni — Gaaaaaah! ţipă arătarea din faţa lui Eeeech! Nelson nu înţelegea nimic din sunetele pe care le scotea şi fu chiar deranjat de ciudăţenia care mirosea a lumânări — Uuurgh! Aaaach! Ciudăţenia se învârti de câteva ori în jurul motanului, scoase nişte ace lungi şi îi înfipse unul în bot, apoi strigă subţire, sunet pe care Nelson îl luă drept un urlet de victorie Nu putea să sufere când vreo pasăre, sau orice altă vieţuitoare, se distra pe seama lui Arătarea se mai învârti puţin pe lângă el şi-l mai înţepă cu încă un ac Nelson se săturase de prostii, aşa că-i smulse capul dintr-o îmbucătură Corpul decapitat o rupse la fugă Capul avea gust de lumânări, aşa că Nelson scuipă scârbit cocoloşul, acum fără formă Porni mai departe, atât de demn cât îi permitea piciorul lipsă, profund nemulţumit de întârzierea provocată În loc să urce pe Muntele Groazei, Jordy apucase calea ocolitoare ce ducea spre marginile dealurilor de la poalele muntelui, evitând să meargă mai sus decât era nevoie După un drum lung şi ostenitor, ajunse până pe cealaltă parte unde, pe moment, se simţi refăcut şi însufleţit Era singur, într-un loc unde nu mai călcase nici picior de om, sau dacă o făcuse nu lăsase nici cel mai mic semn Singurele urme din praf erau ale lui Jordy – un şir lung ce se întindea cât vedea cu ochii Totuşi, se simţea foarte singur Îi plăcea să fie pe lângă alţi oameni, să fie îmbărbătat când dădea de greu şi lăudat când făcea o treabă bună Nu îi venea uşor să se bazeze tot timpul doar pe el însuşi, fără să mai fie cineva care să-i aclame victoriile şi să-i deplângă eşecurile Adevărul era că Jordy se rătăcise de-a binelea şi habar n-avea pe unde s-o apuce ca să se întoarcă la fratele şi la sora lui, aşa cum promisese — Ei bine, uite-mă ajuns şi de cealaltă parte a Atticii, îşi zise el, lăsând jos bocceaua pe care o cărase până atunci Se aşeză, scoase nişte verdeaţă uscată şi muşcă din ea, privind în jur Şi Jordy fusese vizitat, în mijlocul nopţii, de un liliac vorbăreţ, care îi povestise despre un birou de aur, cu condiţia ca băiatul să fie cu ochii în patru după sculpturi în talc Însă, în afară de lăzile pentru cărat ceaiul, presărate peste tot de-a lungul ţinutului, nu vedea nici urmă de vreun drăcuşor de cerneală sau de orice altă arătare fantastică Jordy privi cu atenţie lada cea mai apropiată, apoi se ridică s-o cerceteze mai de aproape Ciocăni în placajul cutiei de lemn, dându-şi seama că era goală şi întoarsă cu fundul în sus, ca de altfel toate celelalte lăzi din preajmă Mai mult, nu erau aşezate la întâmplare, ci toate se aflau la distanţe aproape egale unele de altele, ca şi cum fuseseră ordonate aşa cu un anumit scop Jordy se uită în sus, la încrengătura de grinzi de deasupra capului său, dar nu găsi niciun răspuns – doar pânze de păianjen şi mult întuneric De ce s-ar chinui cineva să aranjeze nişte cutii de lemn cu atâta exactitate? Poate totul era capodopera unui artist Ce n-ar fi dat să fi fost şi Chloe acolo ca să aibă cu cine să se certe! Jordy oftă N-avea niciun haz să fii deştept de unul singur — Ar cam fi timpul s-o iau din loc, îşi zise el Poate reuşesc să găsesc ceasul ăla Dacă înainte Jordy avusese dubii în legătură cu drăcuşorii de cerneală, acum se convinse că nu erau doar născociri Spre deosebire de ceilalţi doi copii, el avea o privire foarte ageră şi nu trecu mult până să surprindă cu colţul ochiului fiinţele rapide ce-i dădeau târcoale Totuşi, nu le dădu prea multă atenţie pentru că nu-i făceau niciun rău Din colbul de pe jos luau naştere mici forme care se deplasau cu repeziciune pe distanţe mici, după care se transformau la loc în norişori de praf Păreau nişte vârtejuri în miniatură, sau nişte demoni transparenţi şi înecăcioşi, cu o înfăţişare vag umană Jordy îşi zise că avea de-a face cu spirite ale podului care trebuiau evitate pentru că nu erau ca fiinţele obişnuite, şi n-ar fi vrut să se amestece în lucruri pe care nu le putea stăpâni şi înţelege în totalitate Le lăsă să-şi vadă de vieţile lor scurte, iar el îşi văzu mai departe de a lui Îşi ridică rucsacul şi îşi continuă drumul prin câmpia cu lăzi de ceai, pe sub care scândurile galbene se întindeau până departe, căpătând în zare o nuanţă aurie Observă mişcare, ca un stol de corbi care se ridica şi cobora încet peste o mirişte de porumb Să fi fost chiar păsări? Semănau mult cu nişte corbi După un timp se opri din nou, încurcat Auzea un vuiet ciudat ca şi cum cineva ar fi tăiat aerul Nu părea a fi lucru curat, iar Jordy începu să-şi facă griji, mai ales când sunetul se înteţi „Ce se petrece?” se întrebă el Cercetă împrejurimile, dar nu reuşi să descopere nimic în jurul lui Până la urmă îşi dădu seama că sunetul venea chiar din faţă, însă de undeva de deasupra, din vârful acoperişului Oare ce să fie? Ceva strălucea cu mici licăriri care aduceau cu razele de lumină reflectate din bucăţi de sticlă Ba nu, nu era sticlă, ci metal Ce or fi fost acele obiecte metalice care zburau prin aer cu sutele? Ţac, ţac, ţac, ţac, ţac Recunoscu aşa-zişii corbi, care trosneau şi plesneau în zare Unii dintre ei erau mari şi negri, alţii un pic mai mici, dar coloraţi în roşu şi verde, ca papagalii Aripile celor mai mici scânteiau argintiu în razele de soare Nu-i venea să-şi creadă ochilor, arătau ca nişte păsări — La naiba! strigă, aruncându-şi rucsacul la pământ, în timp ce un stol uriaş de foarfece de frizerie, de tuns iarba, de grădină şi cleşti se pregăteau să-l atace din înaltul grinzilor Se năpustiră asupra lui, tăind ameninţător aerul cam de douăzeci de ori pe secundă, căutând, fără doar şi poate, să despice oaspetele nepoftit în bucăţele Îşi agitau neîncetat tăişurile, care aveau atât rol de aripi pentru zbor, cât şi de ciocuri cu care să muşte Urechile foarfecelor semănau cu mii de perechi de ochi încruntaţi, care conduceau atacul răpitorilor Jordy îşi găsi o ascunzătoare sigură sub cea mai apropiată ladă de ceai, nu însă înainte ca cele mai rapide perechi de foarfece de unghii să-i sfâşie puţin hainele de pe el şi să apuce să-i taie din nepreţuitul său păr Urmară celelalte care începură să lovească lada cu putere, ca o ceată de mii de ciocănitori care îl băgară în sperieţi pe bietul băiat cu zgomotul puternic şi înfricoşător pe care îl făceau Înăuntru Jordy stătea ghemuit, împingându-şi picioarele în marginea cutiei ca să n-o lase să se răstoarne şi întrebându-se cum avea să scape teafăr şi din această încercare groaznică De îndată ce păsările din metal încetară să bată, Jordy ţâşni afară de sub cutie şi o rupse la fugă înapoi spre locul unde poposise înainte să se aventureze în ţinutul lăzilor de ceai Odată ajuns departe de pericol, privi spre rucsacul lui, acum făcut ferfeniţă, şi îşi dădu seama care era rostul lăzilor Oricine le lăsase acolo o făcuse pentru ca locuitorii Atticii să se poată folosi de ele pentru a traversa pustietatea, fără a fi răniţi de cumplitele păsări-foarfecă „Trebuie să mă furişez dintr-o cutie într-alta ca să ajung pe partea cealaltă, îşi zise el Sau ar fi mai bine să mă bag sub ele când le aud venind?” Avea totuşi nevoie de o armă, ceva cu care să le pocnească în caz că ar fi avut nenorocul să fie luat din nou pe nepregătite Jordy îşi aduse aminte că nu departe, în pod, se afla un loc pe lângă care trecuse, plin cu tot felul de vechituri Acolo dădu peste o întreagă colecţie de accesorii pentru cricket, puse claie peste grămadă Îşi alese o bâtă cam veche, crăpată din loc în loc, şi tăie aerul cu ea de câteva ori, stabilind că era destul de bună — Nu contează cât o să înscriu, voi o să fiţi mingile, bombăni Jordy spre grinzile de deasupra Îşi puse o cască pe cap, ca să se apere de ciocurile-foarfecă, îşi legă apărătoare la mâini şi la picioare şi îşi înfofoli pieptul cu multe rânduri de pulovere În mâini îşi trase o pereche groasă de mănuşi de apărător Încă mai rămăseseră porţiuni descoperite – crăpături în armura pe care şi-o încropise – dar era în mare parte destul de bine apărat În locul rucsacului pe care păsările-foarfecă îl făcuseră bucăţele luă o geantă de cricket Astfel îmbrăcat şi înarmat, se îndreptă din nou spre întinderea pe care trebuia s-o treacă, cu gândul la pericolul care devenea din ce în ce mai mare, pe măsură ce se adâncea mai mult în hăţişurile Atticii La început preferă să sară din cutie în cutie, dar obosi repede, aşa că până la urmă o luă la pas normal, fiind însă cu ochii în patru Într-adevăr, la un moment dat se năpustiră roind asupra lui şi-l prinseră descoperit între două cutii Jordy întâmpină prima foarfecă cu bâta pregătită; o lovi din plin, trimiţând-o drept într-una dintre grinzile din lemn Acolo se zbătu, încercând să scape din prinsoare, ţăcănind de zor, până când reuşi să rupă lemnul şi să se elibereze Între timp, Jordy se lupta pe viaţă şi pe moarte cu celelalte păsări din metal care se repezeau asupra lui Veneau din toate părţile, fără osteneală, rupându-i şi sfâşiindu-i apărătoarele de pe braţe până la căptuşeală, asemenea unor şoimi ieşiţi din minţi Îi ciocăneau casca şi încercau să-i ciugulească mănuşile ca să ajungă până la carne, însă Jordy se ţinu tare şi înaintă cu paşi siguri către următoarea ladă de ceai, ajungând cu bine la adăpostul ei — Lăsaţi-mă-n pace! strigă el, în timp ce ele bocăneau cu înverşunare în jurul lăzii Duceţi-vă şi căutaţi o cutie cu ace! Astfel, micul viteaz înaintă cu greu prin locurile stăpânite de foarfece şi tot felul de cleşti Chiar dacă îl sâcâiau încontinuu, Jordy ştiu cum să se ocupe de ele, ferindu-se de tăişuri, sărind dintr-o cutie într-alta – n-ar fi reuşit să parcurgă mai bine drumul nici dacă ar fi jucat cu Anglia împotriva Austriei (un vis îndepărtat al lui, avut de pe vremea partidelor de fotbal şi rugby contra unei echipe din Springbok) În cele din urmă, ajunse într-o vale delimitată de drapele, care fluturau în vânt întregi şi neatinse Dacă acele steaguri s-ar fi aflat în ţinutul foarfecelor, ar fi fost de mult ciopârţite, aşa că îşi dădu seama că pericolul trecuse Se descotorosi de echipamentul de cricket, păstrând geanta, şi se îndreptă spre pădurea ce se întindea înaintea lui — Au reuşit să treacă de Katerfelto Băiatul a găsit soluţia — Da, însă a folosit chibrituri, răspunse liliacul — Sunt de acord că a ales o cale cam periculoasă, dar asta pentru că nu s-a gândit să folosească o oglindă, ca noi Scărmăne-scânduri purta tot timpul după el o oglinjoară mică, dintr-o trusă de machiaj Alex apelase la chibrituri ca să facă lumină şi să-l sperie pe Katerfelto, însă scărmăne-scânduri şi alţi locuitori ai podului preferau să dirijeze lumina soarelui asupra monstrului, cu ajutorul oglinzilor, răpunându-l Până la urmă, Katerfelto era doar o adunătură de umbre uşor de izgonit, cu o simplă rază de lumină orbitoare îndreptată acolo unde trebuia — Eu zic că s-a descurcat de minune — N-o să-l mai lauzi atâta, după ce dă foc podului — Ne apropiem de Ţinutul Măştilor Crezi că mai dăm peste colecţionara de măşti? — Ştii prea bine că nu! Acea scărmăne-scânduri a plecat de mult — Chiar, unde pleacă scărmăne-scânduri când le vine vremea? — Of, iar începem cu discuţiile filosofice fără sfârşit bombăni liliacul dând nervos din aripi 9 Băiatul cu masca de lemn — Păpuşile voodoo încep să se strângă! — Par destul de supărate, nu? Ce bine-mi pare că nu sunt în papucii lor — Nici eu nu sunt în papucii mei – sunt în ai altcuiva — Motanul oaspeţilor i-a retezat capul şefului lor de trib, iar acum vor să se răzbune — Ei au ce au cu oamenii, nu cu mine — Vin după voi toţi! Tânărul scărmăne-scânduri goni de-a lungul podului în urma lui Chloe şi a lui Alex, cu liliacul atârnat de ureche şi cu masca sa Cocalino, puţin strâmbă într-o parte, cu colecţia de sculpturi zăngănind de zor Îi era cald şi simţea că se sufocă cu-atâtea haine pe el Fugea, ridicând în urmă nori de praf, şi căuta de zor un loc în care să se ascundă de păpuşile voodoo; ştia prea bine că nu era de ajuns să cadă la pământ şi să se prefacă într-un morman de zdrenţe, ca să le păcălească Figurinele din ceară se treziseră la viaţă de la mirosul ademenitor de om, şi se repezeau să iasă prin gurile măştilor uriaşe, prinzându-l la mijloc pe bietul scărmăne-scânduri, care reuşi cu greu să scape — Ele ştiu să deosebească o grămadă vie de haine vechi şi nu ne putem întoarce, pentru că manechinele şi-au dat seama că tu ai salvat băiatul, iar acum sunt pe urmele tale — Vai, ce m-aş face fără tine? Păpuşile voodoo aveau ace lungi ca nişte cuţite, prinse în corpurile lor de ceară, mici şi moi Fiecare purta cu ea în jur de douăzeci de astfel de arme, pe care le scotea şi le înfigea în trupul inamicului Scărmăne-scânduri ştia prea bine că păpuşile urau oamenii îndeajuns de mult ca să nu ezite să-i împungă În pod, era bine cunoscută „moartea celor o mie de înţepături”, în care victima sfârşea sângerând lent şi îndelungat Cum fusese om, acum încă din carne şi oase, se gândea îngrozit la nefericiţii pe care îi văzuse zbătându-se – ciuruiţi din cap până-n picioare de păpuşile voodoo, precum nişte pernuţe de ace, vii, neajutorate, oarbe, sângerând de peste tot — Încă mai vin? — Neînduplecate ca un roi de viespi — Chiar şi aşa, au picioarele scurte — E drept, dar se mişcă mai repede decât ale tale Într-adevăr, păpuşile voodoo semănau foarte bine cu un roi de viespi sălbatice, înfuriate, purtându-şi mulţimea de ace în degetele ameninţătoare Câteodată, aduceau înspăimântător de mult cu membrii speciei umane, prin culorile lor – unele foarte deschise, altele foarte închise, altele undeva la mijloc Fuseseră create de vraci voodoo din tot felul de obiecte magice care le făcuseră să semene cât de cât cu oamenii Mai toate erau urâte, cu bucăţi atârnându-le, deşi la câte una se mai vedeau şi trăsături care o făceau să pară paşnică Acestea erau însă cele mai periculoase, pentru că duceau după ele blestemul de a nu fi tocmai ceea ce ar fi trebuit să fie — Cum au ajuns păpuşile voodoo aici? Cel care colecţiona măşti strângea şi păpuşi voodoo? — Cine poate şti? Acum nu mai e A murit sau s-a întors în lumea din care a venit – de unde să ştie un biet liliac? Aici, cine se-aseamănă, se-adună, iar acum este pe urmele noastre Ar trebui să încercăm să le aţinem cumva calea — Păi, gândeşte-te mai repede la ceva, că încep să-mi pierd suflul! îmi tremură picioarele şi nu ştiu cât o să mai rezist — Da, bineînţeles! Lasă totul în seama mea — Tu eşti cel cărat, aşa că taci şi gândeşte! — Presupun că ai dreptate Păpuşile voodoo goneau în urma lor, peste cutiile şi mobila veche, ca nişte răcuşori pe o plajă la malul mării Când treceau prin dreptul razelor de lumină, acele din mânuţele lor străluceau ameninţător Feţele lor mici, încordate la maximum, păreau să fi fost făcute doar pentru a strânge durere şi a o împărţi mai departe Ura lor pentru oameni o depăşea chiar şi pe cea a manechinelor — Ne ajung din urmă! — Tu trebuie să găseşti o soluţie, lasă-mă pe mine să stabilesc cât de aproape sunt — Nu e nevoie să te superi — Ba e nevoie! Absolută nevoie! — Uită-te! Grinzi la orizont! Într-adevăr, în faţa lor se întindea o încrengătură de grinzi joase Era unul dintre acele locuri unde acoperişul avea nevoie de un sprijin în plus, iar bucăţile de lemn se intersectau într-o reţea de grinzi Scărmăne-scânduri se îndreptă cu paşi repezi către acel loc, cu bocancii uriaşi agitându-i-se în picioare, şi cu masca veneţiană săltând de zor Cu un avânt nemaipomenit, alimentat de frică, sări şi se apucă de grinda cea mai joasă, fără a ţine cont de pălăria pleoştită, cu boruri largi, care îi stătea strâmb pe cap, de hainele vechi şi mucegăite care atârnau ca nişte perdele, sau de aşchiile care îi intrară în degete Se ridică în mâini şi urcă, pierzându-şi una din ghete, care căzu pe jos, ca o bombă dintr-un avion, şi ateriză pe scândurile de dedesubt Desaga sa nepreţuită cu statuete inuite stătea bine legată la spate – dacă ar fi pierdut-o, scărmăne-scânduri nu ar mai fi avut de ce să se salveze Liliacul se întoarse spre hoardele ce se apropiau, şi numără sute de figurine voodoo care mişunau pe podea; acestea priveau spre silueta lui scărmăne-scânduri pitit sub două grinzi ascuţite — Încearcă să ajungă la noi — Da, văd Sper să nu fie vreo scară prin preajmă Ce n-aş da pentru un foc cu care să topesc toate păpuşelele astea într-o baltă mare de ceară — Dar n-ai, şi aşa-i mai bine, că altfel ai fi în stare să dai foc la tot Hopa, fac o prăjină din păpuşi – se urcă unele în spatele celorlalte! Într-adevăr, după ce căutaseră în zadar o scară, păpuşile voodoo începuseră să se caţere unele pe spinările celorlalte, transformându-se în prăjină Nu ştiau însă destulă geometrie ca să le treacă prin cap să se aşeze în piramidă sau în vreo altă formă mai rezistentă, ci se căţărau pur şi simplu una peste alta, până când ajungeau să se legene periculos prin aer, unele turnuri prăbuşindu-se chiar, aruncând păpuşile de-a dura pe scânduri — Aşa vă trebuie! ţipă la ele scărmăne-scânduri Să vă rupeţi spatele ăla afurisit! Câteva dintre cele căzute rămaseră înţepenite în propriile ace, şi se smuciră până se eliberară Odată ridicate, se adunau şi încercau din nou Turnurile care încă mai rezistau se apropiară de scărmăne-scânduri, iar acesta le lovi cu piciorul, dărâmându-le şi azvârlindu-le cât colo Scările din ceară se loviră de podea şi se făcură bucăţi, risipind păpuşile În cădere, două dintre ele reuşiră să sară şi să se agaţe, păstrându-şi echilibrul, însă scărmăne-scânduri lovi din nou, prinzând una şi aruncând-o jos Cea de-a doua îl înţeapă fără milă de câteva ori în piciorul descălţat — Au! Au! Au! — Las’ că-i vin eu de hac! Liliacul zbură prin faţa figurinei voodoo şi o făcu să-şi piardă echilibrul Aceasta căzu pe spate din înaltul grinzilor Chiar şi în cădere, ea îşi păstră faţa fioroasă, până când se izbi de podea şi se împrăştie în bucăţele – un braţ într-o parte, capul într-alta, un picior lovind o altă surată Păpuşile împinseră rămăşiţele victimei într-un colţ întunecat – era doar un războinic, fără prea multă importanţă Priviră din nou în sus cu feţele lor mânioase, fără a găsi însă vreo soluţie de a urca până acolo Câteva încercară să-şi arunce acele ca pe nişte suliţe, însă nu se ridicară destul şi căzură înapoi printre ele — Ce mai doare Scărmăne-scânduri îşi scoase din picior două dintre acele lăsate acolo de ultima păpuşă care îl atacase — Şi? Niciun mulţumesc? — Pentru ce? A, ultima păpuşă Bine, mulţumesc! — Aşa mai merge Uite, pleacă! Într-adevăr, păpuşile voodoo începură să se retragă, la fel de îngrămădit cum veniseră, asemenea unui val care trecea pe deasupra parchetului Unele erau îmbrăcate cu rochii micuţe şi salopete toate zdrenţăroase, altele n-aveau nimic pe ele Porniră pe acelaşi drum pe care o luaseră şi copiii Unele dintre figurinele de ceară erau acum cocoşate de la căzăturile puternice pe care le suferiseră, arătând chiar mai groaznic decât atunci când aveau spatele drept Multe dintre acele lor rămăseseră strâmbe Scărmăne-scânduri se simţi învingător, deşi îşi dădea seama că încă o întâlnire cu păpuşile voodoo ar fi fost şi ultima Îşi potrivi pe faţă masca sa cu nasul bulbucat şi obraji plinuţi şi veseli — Trebuie să-i prevenim pe călători! — De ce? Ar face bine să-şi poarte singuri de grijă — Ştii că n-au cum Nu sunt în stare să se descurce în lumea de aici — Până acum s-au descurcat foarte bine — Au avut noroc — Dar m-au dus de nas cu lista aia a lor, şi mi-au zis că-i o hartă Nu le datorez nimic şi nu mai vreau să am de-a face cu ei! — Atunci de ce ai lăsat motorul cu abur în calea copilului? De ce m-ai trimis să vorbesc cu băiatul mai mare? Încă mai speri c-o să te conducă la nişte statuete, aşa-i? De cele mai multe ori, nou-veniţii dau peste comori vechi Şi de ce? Pentru că ei nu caută cu atâta înfrigurare ca voi, ăştia bătrâni, iar comorile le sar pur şi simplu în cale, pe nepusă masă Şi tu îi vrei de partea ta când o să găsească o avere fără stăpân, nu-i aşa? Poate să fie o cutie plină de lucruri pe care le-ai trecut cu vederea, iar printre vechituri o să se afle şi o sculptură Scărmăne-scânduri fu nevoit să recunoască cele spuse de liliac Încercă să se dea jos din ascunzişul lui sigur, însă nu era chiar aşa de uşor precum părea Auzi un chicotit venit de undeva de deasupra lui şi privi în sus, speriat Acolo distinse doi ochi albaştri, cu gene lungi; unul dintre ei clipi Erau ai unei păpuşi din porţelan, cu faţa roz, care se mişca asemenea unei maimuţe printre încrengături, balansându-se de pe o traversă pe alta cu mânuţele ei grăsuţe Păpuşile din porţelan cu feţe nevinovate, păr blond, îmbrăcate în rochiţe roşu cu violet, brodate cu volănaşe din dantelă, păreau aproape la fel de rele ca păpuşile voodoo Unele purtau bonete cu panglici colorate, altele aveau capetele goale pe care erau desenaţi tot felul de cârlionţi, dar şi unele şi celelalte zâmbeau înfricoşător — Azi chiar nu e ziua ta norocoasă, spuse liliacul Scărmăne-scânduri scoase un strigăt şi se aruncă pe podea, aterizând, spre fericirea lui, direct în picioare Deasupra lui, păpuşa de porţelan îşi chemă tribul şi o întreagă creşă de arătări cu dinţi strălucitori şi obraji grăsuţi, zâmbitori, în rochiţe frumoase, şosete albe şi pantofiori rotunzi ieşi turuind din încrengătura de stâlpi Însă scărmăne-scânduri ştiu că se afla în siguranţă, pentru că acestea locuiau în acoperiş şi nu coborau niciodată pe parchetul podului — Voi vedeţi-vă de treabă! zise el, arătându-le pumnul — Hai mai repede, mai repede! îl zori liliacul — Merg cât de repede pot Ăla nu e bocancul meu? Of, capul rupt al păpuşii a rămas atârnat cu dinţii înfipţi în limba lui Cum s-o desprind fără să-mi pierd vreun deget? Trebuie să-i deschid gura cu un cuţit sau ceva — Lasă-l în pace! O să rămână un ornament înfiorător şi tu o să dai tonul unei noi mode printre scărmăne-scânduri — Chiar crezi? — Nu — E verde şi încâlcită şi peste tot văd numai liane şi ferigi, spuse Alex Uau, uită-te la copacul ăla înalt, care seamănă cu turla unei catedrale Şi acolo e o baltă cu apă roşiatică, probabil de la oxidul de fier din pământ Am învăţat la ştiinţele naturii Uite şi o peşteră plină de muşchi, acoperită cu plante şi alte chestii — Să nu intri! îi ordonă Chloe Nu poţi şti ce-i prin ea Cei doi ajunseseră pe o câmpie de scânduri pustii Nu departe de ei, se afla un sat attican, asemănător cu cele pe care le mai întâlniseră, cu maşini de cusut şi şifoniere, ai cărui locuitori erau probabil înrudiţi cu cei din prima aşezare unde poposiseră De altfel şi semănau foarte mult cu ei – scunzi, plin de cucuie, cu tencuială pe capete şi pe umeri Păreau ocupaţi să strângă haine, pe care le păstrau într-o magazie făcută din cărţi – le foloseau în loc de cărămizi Era o privelişte impresionantă să vezi grămezile de haine vechi împăturite şi aliniate cu grijă, şi toţi pantofii aranjaţi atent în coloane Fără doar şi poate, aceşti săteni se ocupau cu negustoria Copiii se învăţaseră minte, aşa că, de data asta, evitară să poposească în dreptul satului şi nu mai furară din mâncare Îşi făcură tabăra departe de el, în spatele unuia dintre desişurile de undiţe cu fire încâlcite şi cârlige ameninţătoare, ca spinii De câteva ori fură luaţi prin surprindere de câte un locuitor într-o maşină de cusut, însă îl ocoliră cu îndemânare înainte să fie văzuţi Chloe putea citi pe feţele atticanilor că Alex şi cu ea îi speriau, dar în acelaşi timp îi şi înfuriau Sus, mult deasupra capetelor copiilor, se afla o fereastră care trimitea spre ei raze de soare Se aşezară amândoi turceşte şi se lăsară bucuroşi scăldaţi de lumină Chloe îl mângâie pe Nelson pe burtă, în timp ce acesta torcea de zor Motanul li se alăturase cu puţin timp în urmă, târând după el un şobolan mare şi gras, pe care Alex îl jupui şi-l prăji, spre groaza surorii sale mai mari Înfulecă bucăţile de carne prin gaura din mască, sub privirile dezaprobatoare ale lui Chloe, care refuză să-l atingă şi în schimb se mulţumi să-l bată la cap nemulţumită Alex răspunse că nu îi păsa nici cât negru sub unghie — Şi pe tine te-ar uimi jungla pe care o văd, dacă ai fi în locul meu, îi zise Alex — Poţi să te uiţi, dacă vrei, adăugă el cu dărnicie Trebuie doar să ţi-o pui pe faţă şi să priveşti atentă, dar să te şi gândeşti la junglă Dacă nu te străduieşti puţin, vezi doar podul — Cine ştie pe faţa cui a mai fost chestia aia, refuză Chloe, cutremurându-se — Cui îi spui tu chestie? spuse masca — Ţie! zise Chloe hotărâtă Pot să bag mâna în foc că şi-au lăsat balele prin tine tot felul de oameni Masca nu continuă cearta, pentru că nu avea ce să mai demonstreze Alex îşi puse masca la loc pe faţă Se distra de minune privind lumea prin ochii ei Se vedea în mijlocul unei jungle dese, cu copaci înalţi cu tulpini-stâlp, acoperiţi cu tot felul de specii de insecte şi ferigi Sub primul coronament se mai afla unul dintre copacii mai mici, care în ochii lui Alex se înălţau la fel de sus Urmau tufele umede din care ieşeau aburi, frunzele netede sau cu perişori, dintre care unele atât de mari şi groase încât puteau fi folosite pe post de hamacuri Printre ele mişunau şi animale ca maimuţe, păsări şi o grămadă de insecte Prin nările măştii pătrundea un miros de umezeală şi de balegă Un fluture minunat zbură pe lângă Alex — Nici nu ştii ce pierzi, Clo — Mulţumesc, dar mă pot lipsi, răspunse ea strâmbând din nas Te rog doar să nu intri în peşteră, n-ai de unde să ştii ce-i prin ea Bineînţeles, Alex n-o luă în seamă şi intră Era întuneric, aşa că îşi căută chibriturile prin rucsac şi aprinse unul, scoţându-l din cutie chiar sub ochii surorii sale care făcu o faţă îmbufnată — Eşti înăuntru, nu? îl dojeni ea Tu asculţi vreodată ce zic? — E plin de desene, murmură Alex dezamăgit Cred că-s făcute cu cărbunele E un rinocer mic, un peşte, nişte păsări, ca desenele oamenilor din Epoca de piatră Până şi eu aş face o treabă mai bună — Păi, cred şi eu Pictura a avut timp să se schimbe destul din vremea aia — Clo, un şarpe! Unul alb — Desenat sau viu? — Viu! — E un şarpe de peşteră, spuse Chloe Sunt orbi şi se hrănesc cu lilieci — Ai dreptate, tocmai l-am văzut prinzând unul Cât de repede s-a mişcat! Ce apetisanţi par liliecii Stai, nu e un liliac, e o pasăre! Sunt cu miile pe aici, Clo, şi au cuiburile în tavan şi pe pereţi Bleah, în ce am călcat? — Pot să-mi imaginez Alex, ieşi din peşteră în momentul ăsta! Dacă sunt şi vieţuitoare periculoase prin ea? Peşterile sunt pline de scorpioni, să ştii! — Arunc doar o privire, surioară Alex îşi dădu jos masca şi îşi şterse cu mâneca faţa plină de transpiraţie — De ce trebuie să fii tot timpul atât de prăpăstioasă, Clo? — Aşa sunt eu şi gata Nelson se plictisise de atâta mângâiat aşa că se ridică pe cele trei picioare ale sale şi se îndepărtă cu paşi mărunţi, cu acelaşi mers inconfundabil — Dragul de Nelson, zise Alex apucând un copan răcit de picior de şobolan E un vânător grozav, nu? — Ştii, nu e nevoie să-l mănânci, spuse Chloe uitându-se urât la fratele ei Am găsit nişte cutii cu mere şi gem de prune, probabil lăsate aici de oamenii de dedesubt Nu vrei şi tu? — Nu, răspunse Alex, azvârlind osul într-o parte Îmi place carnea de şobolan Porumbelul îmi place şi mai mult Voiam să-ţi păstrez şi ţie, dar mă gândeam c-o să te superi — Porumbei? — Nelson mi-a adus un porumbel şi a fost tare gustos — Vai, Alex Deodată se auzi un sunet venind dinspre marginile podului Copiii îşi mijiră ochii prin întuneric, dar nu distinseră nimic Să fi fost un sătean attican sau altceva? Podul era tot timpul plin de zgomote înfundate: lemnul care scârţâia din toate încheieturile, ca o corabie cu pânze navigând pe mare, păsările din cuiburi – mai ales porumbeii care gângureau în felul lor plictisitor - şoarecii şi şobolanii care goneau peste tot, căutându-se unii pe alţii, sau apă şi mâncare; pe lângă toate astea mai erau şi palele de vânt care ridicau în aer pungile de plastic şi apa care picura în cazane Foşnete şi iar foşnete, unele uşor de distins, altele misterioase Zgomotul ciudat venea de undeva de sub pardoseală, dar în scurt timp încetă, iar copiii se mai liniştiră Dacă se afla ceva acolo, acum se oprise — Mă duc să iau nişte apă, spuse Alex ridicându-se în picioare Am trecut mai devreme pe lângă un cazan — Nu, Alex, rămâi aici! — Avem nevoie de apă, Clo! N-o să păţesc nimic — Tot timpul dispari — De data asta, nu Promit! Apucă nişte sticle şi se îndreptă spre cazanul pe care-l văzuse cu puţin timp în urmă Privi suprafaţa apei care arăta cum se aşteptase – plină cu insecte plutitoare şi un strat subţire de spumă Lăsă sticlele să se umple abia după ce le afundă adânc în apă, privind bulele care se ridicau şi se spărgeau la suprafaţă Acum, că ambele sticle erau pline, putea să plece — Doamne! strigă el Încă una! Era o comoară stingheră, care parcă îl aştepta numai şi numai pe el – o machetă de maşină cu abur Nu era la fel de încântătoare ca un motor de colecţie, dar fusese o vreme când Alex şi-ar fi vândut sufletul pentru a pune mâna pe o astfel de minunăţie Iar acum se afla în faţa sa, aşteptând doar să fie luată Câte ca ea s-or mai găsi prin pod – acest tărâm presărat cu comori? O vreme nu-i dădu drumul din mână, plimbând-o de colo-colo Îi părea din nou rău că nu avea nişte alcool metilic la îndemână Până la urmă şi-o ascunse sub cămaşă – nu ştia de ce, dar nu voia s-o vadă Chloe, deşi n-ar fi avut de ce să se împotrivească dorinţei lui de a strânge motoare cu abur Totuşi, hotărî că aşa era mai bine Pe drumul de întoarcere dădu peste un palton milităresc, mare şi vechi, cu care se îmbrăcă, ascunzând umflătura de sub cămaşă între numeroasele lui cute Chloe îl aştepta nerăbdătoare — Ce e cu chestia aia pe tine? strigă ea, cum era de aşteptat — Aşa, pur şi simplu — Dă-o jos, Alex! E murdară — Nu — Uită-te numai la ea, e plină de praf şi nici măcar nu-ţi vine! Dacă ţi-e frig, măcar pune pe tine ceva ce ţi se potriveşte ca lumea! Parcă te pierzi în haina asta veche şi ruptă — Mie-mi place, răspunse el neînduplecat O s-o păstrez! — Pe bune, chiar mă scoţi din sărite — Nu-mi pasă, Clo! îmi place paltonul, îmi place şi masca, o să le păstrez pe amândouă orice ai zice! Mă reprezintă Sora lui arăta istovită şi până la urmă se lăsă păgubaşă — Bine, fă cum vrei! Cui îi pasă? Hai să ne odihnim aici o vreme! Sunt cam obosită şi oricum nu avem de ce să ne grăbim N-avem idee unde e Jordy Cine ştie, poate mergem chiar în direcţia greşită sau am putea la fel de bine să ne învârtim în cerc Alex se uită la busolă Se îndreptau direct spre vest — Nu, mergem în linie dreaptă, zise el Până acum m-am tot uitat la busolă — Te-ai gândit bine, spuse Chloe impresionată Măcar acum ştim că ajungem undeva şi nu ne întoarcem în locurile prin care am mai trecut — Exact! încuviinţă Alex, lăsând jos busola şi pregătindu-se să-şi pună masca pe faţă — N-ai vrea să nu-ţi pui chestia aia? îl rugă Chloe — De ce? — Pentru că mă sperie, şopti ea Cred că încearcă să te facă prizonierul ei — Hei, te-am auzit! — Adică la fel ca extratereştrii care vor să invadeze Pământul? zise Alex Stai liniştită, n-o să-mi facă nimic — De unde ştii? — Simt asta când mi-o pun pe faţă — Dar cum poţi să-ţi dai seama că nu te face chiar ea să te simţi în siguranţă, pentru ca după aia să-i fie mai uşor să te controleze? spuse Chloe — Eu nu aş face una ca asta Eu sunt Makishi, Cel Sacru, Cel Temut, iar cei care tremură în faţa mea îmi sunt duşmani, nu prieteni Alex este purtătorul meu, deci nu i-aş face niciodată vreun rău Nu înţelegi legile devenirii? Când mă pune pe faţă, Alex se transformă în mine Devenim una, şi nu aş avea cum să-mi fac rău mie însumi Ar fi o prostie! Chloe nu mai ştiu ce să zică, însă tot nu avea încredere în mască — Chiar şi aşa, tot m-aş simţi mai bine dacă n-ai purta-o, Alex Băiatul, înfofolit în paltonul său gros, privi obiectul din mâinile lui Şi obiectul îl privi înapoi — Poate ai dreptate dar tot nu renunţ la ea Noi doi suntem fraţi ai junglei! Alex îşi atârnă cu o sfoară masca peste umăr, fără ca Makishi să se împotrivească Acesta era sigur că-l cucerise pe Alex, care acum îl căra pe oriunde mergea — Te-ai uitat la tine cum arăţi? îşi întrebă Chloe fratele, oftând, aducând mult cu Dipa Alex nu luă dojana în seamă — Ar cam trebui s-o luăm din loc, surioară, spuse el scoţându-şi binoclul din rucsac Uită-te la săteni cum se plimbă în toate părţile, ai zice că într-un loc ca ăsta nu e nimic de făcut Hopa, ce avem noi aici? Chloe se opri din împachetat şi-l privi pe fratele ei — Ce-i? — Nu ştiu, parcă ar fi un muşuroi de furnici sau ceva Nu, stai! Sunt mai mari decât furnicile Sunt un soi de păpuşi şi par să se îndrepte spre sat Să vezi ce feţe au! Aş băga mâna-n foc că se duc să atace satul Alex lăsă binoclul jos — Da, sigur! Trebuie să-i avertizăm! Alex apucă repede rucsacul de bretele şi o luă la fugă spre satul cu şifoniere — Aşteaptă, Alex! Ştii că noi îi speriem — Chiar şi aşa, Clo, trebuie măcar să încercăm! Alex alergă tot drumul, trecând chiar prin mijlocul satului — Pericol! Pericol! strigă el fără să ştie ce altceva să spună Se apropie inamici la orizont! Atticanii ieşiră în fugă din şifoniere şi din magazia clădită din cărţi Câţiva scoaseră ţipete, apucându-şi feţele în mâini, în timp ce alţii se apropiară de Alex şi-l goniră ca pe un animal scăpat din ţarc Alex arătă spre păpuşile care se apropiau — Vin inamici! continuă să strige Înarmaţi-vă! Chloe îl ajunse din urmă şi se alătură şi ea stăruinţelor fratelui mai mic Până la urmă atticanii văzură pericolul şi se puseră în mişcare, fugind cu toţii în depozitul de haine Chloe şi Alex se gândiră că voiau să se ascundă, însă nu trecu mult şi omuleţii se întoarseră cu scuturi şi bâte în mâini Scuturile erau uşiţe vechi de sobă, din fier şi alamă, numai bune pentru a te apăra de un inamic scund, în timp ce bâtele fuseseră făcute din cozi de mătură, pe care războinicii le agitau ameninţător prin aer Alex şi Chloe se îndepărtară de câmpul de bătălie şi porniră din nou la drum, lăsându-i pe săteni gata de luptă Alex se mai uită din când în când în urmă şi observă că sătenii se descurcau de minune Priceperea lor în mânuirea cozilor de mătură era de-a dreptul legendară Înzestrarea lor în acest stil de luptă trăda parcă prezenţa pe câmpul de luptă a vechiului grec Ahile sau a troianului Hector Valuri de păpuşi îngrozitoare se năpusteau asupra lor, însă atticanii le opreau cu scuturile lor şi le pocneau de zor cu beţele Sătenii se aranjaseră într-un fel de carapace din uşiţe de sobă, care părea de nepătruns, iar la un semn preluară atacul, înaintând încet Împinseră înapoi rândurile de păpuşi barbare, până pe câmpia de scânduri Se vedea că sătenii erau obişnuiţi cu astfel de invazii şi ştiau precis cum să le facă faţă Alex şi Chloe înaintau în grabă, fericiţi că lăsaseră lupta pe mâini pricepute 10 Punch şi Judy, încântaţi de cunoştinţă După ce îi lăsară în urmă pe săteni, Alex şi Chloe îşi reluară expediţia pe meleagurile Atticii, în căutarea ţinutului cu birouri de scris printre care îşi duceau veacul drăcuşorii de cerneală Cu rucsacii în spate, fără să ia seama la direcţia în care erau aranjate scândurile, călătorii reuşiseră să ţină drumul drept, mulţumită înfofolitului de Alex, care îşi consulta busola din când în când Mergeau conduşi de ea, cu ochii aţintiţi în zare La un moment dat, intrară pe un coridor lung şi destul de lat, cu un acoperiş ce cobora brusc de la mare înălţime De jur-împrejur se înălţau coloane şi boite curbate care-i dădeau lui Chloe impresia că se afla într-un templu sau într-o catedrală impunătoare La toate astea se adăugau scaunele şi băncuţele aliniate de o parte şi de alta a drumului I se părea că trecea printr-o mulţime de camere goale, din care se aştepta să iasă, dintr-un moment în altul, vreun preot care să le facă observaţie că nu aveau ce căuta acolo Până la urmă, ieşiră din coridor, ajungând într-o întindere mai largă, presărată cu pomi de Crăciun din plastic, împodobiţi cu beteală, globuri şi beculeţe stinse Din loc în loc se aflau grămezi de halate roşu cu alb – costume de Moş Crăciun, cu tot cu bărbile false, cărunte — Ei, cum arăt? Alex probă unul dintre costume — Şi-aşa arătai caraghios cu masca aia Acum cu tot cu barbă ce să mai zic răspunse Chloe Nici nu poţi purta un costum de Moş Crăciun pe deasupra paltonului, nu se potrivesc de niciun fel — Ho! Ho! Ho! Alex îşi îngroşase vocea şi îşi întinsese braţele, parcă pentru a-i cuprinde în ele pe toţi copiii lumii — Moşule, dacă se poate, aş dori să-mi aduci o maşină sport roşie, zise Chloe chicotind — O să primeşti ce ţi se va da, domnişoară! mormăi Alex Ai fost cuminte? Nu prea cred Ai colindat prin poduri, nu-i aşa? Îmi dau seama după aerul tău prăfuit, după pasul tău înnegrit Nici vorbă de maşină! O să-ţi dau o cutie de bomboane şi o portocală Dintr-odată, din pricina jocului, Chloe fu cuprinsă de tristeţe şi o apucă un dor chinuitor de casă Se abţinu cu greu să nu izbucnească în lacrimi — Îmi pare rău, Clo, încercă Alex să o consoleze, după ce îi observă expresia de pe faţă — Nu, nu e vina ta spuse ea în timp ce o lacrimă i se scurgea pe obraz Doar că mi-e dor de mama şi de tata — De tatăl nostru vechi sau de cel nou? — De amândoi, dar mă refeream la Ben, zise Chloe, apoi scoase un zâmbet Ciudat, e prima oară când mă gândesc la Ben ca la un tată Ştiam c-o să se întâmple mai devreme sau mai târziu, doar că nu mă aşteptam să fie aşa de repede Făcu o pauză, apoi întrebă: — Ţie nu ţi-e dor de casă, Alex? De Dipa şi de Ben? Alex şi-l dădu jos pe Makishi, care oftă cu voce tare Se gândi o vreme cu o figură încordată — Nu, şi cred că din cauză că îi simt aproape Eu nu sunt ca tine, Clo, eu văd altfel locul ăsta Mie îmi place Pentru mine, Ben şi Dipa se află chiar sub noi, dincolo de podea Eu trec prin aventuri aici, deasupra capetelor lor, iar ei mă aşteaptă jos, bucuroşi că o să mă întorc cu bine Poate chiar aşa şi e, Clo N-avem de unde să ştim — Dar nu e la fel ca atunci când eşti cu ei — Probabil că nu, ridică el din umeri Totuşi, Nelson e cu noi şi ne face să ne simţim ca acasă — Da, cam aşa e, zâmbi ea din nou Tăcură amândoi pentru un moment, apoi Chloe vorbi din nou — Parcă m-am schimbat de când am ajuns aici, cresc prea repede — N-am cu ce să te măsor — Nu, nu cresc în înălţime, ci înăuntru Când am intrat în pod eram doar o fetiţă, acum nu mai sunt — Eu nu te-am văzut niciodată ca pe o fetiţă, Clo — Când te deghizezi ai tot felul de voci amuzante, râse ea Alex îşi dădu jos barba şi costumul de Moş Crăciun, spre fericirea lui Chloe O îngrijora puţin faptul că, în ultima vreme, fratele ei voia tot timpul să fie altcineva Cu fiecare ocazie punea ceva pe el şi se transforma în alt personaj, ca în cazul măştii sau al paltonului de armată Schimbarea se vedea de la o poştă – ba era un băiat timid, ba un aventurier, sau altceva, mult mai înfricoşător Parcă se schimbase într-un alt om, cu care îi era greu să se înţeleagă, iar ea voia să vorbească cu fratele ei, nu cu un ciudat într-un costum şi cu o mască pe faţă Până atunci, când se aflau în lumea de afară, nu se mai deghizase niciodată Şi fuseseră chiar momente când îl rugase să poarte un costum, ca atunci când voia să pună în scenă o piesă în care avea şi el un rol Alex se împotrivise categoric, spunând că astfel de lucruri nu erau pentru el Pe vremea aceea nici nu i-ar fi trecut prin cap să-l vadă îmbrăcat în haine ciudate — Şi dă-ţi jos masca! porunci ea Vreau să-ţi văd faţa! De această dată, Alex nu se mai împotrivi şi făcu aşa cum i se ceruse — Începea să mi se facă destul de cald în Makishi, zise el Uite, ieşim din pădurea de pomi de Crăciun Ce-i acolo, alte vechituri? — Ce altceva poţi să găseşti prin Attica? Dar locul acela se dovedi a fi un infern pentru Chloe Peste tot zăceau grămezi de costume, arme de jucărie şi bijuterii, împrăştiate pe lângă ceea ce păreau a fi decoruri de scenă – cele mai multe decupaje din carton, fundaluri vopsite, tapete şi pânze atârnate Pe Chloe o nelinişteau costumele, însă dacă pentru ea locul acela reprezenta un coşmar, pentru Alex era un adevărat vis Dacă voia, băiatul se putea deghiza imediat într-un pirat, sau în Henric al IV-lea, Peter Pan, Sindbad Marinarul sau Ali Baba Era câte un costum pentru orice i-ar fi poftit inima, plus toată recuzita de rigoare Aruncă o privire către fratele ei – într-adevăr, ochii îi sclipeau de fericire Se aplecă să ridice de jos un coif roman din plastic — Alex, n-avem timp de piese de teatru! spuse ea repede Haide, trebuie să-l ajungem pe Jordy din urmă! — Piese de teatru? — Ştii tu, să pierzi vremea îmbrăcându-te cu tot felul de costume şi alte chestii — Oh! se auzi o voce din spatele lor Mi se pare mie sau avem un artist printre noi? Încântător! Chloe se întoarse, însă la început nu-l văzu pe cel care vorbea Abia apoi îşi dădu seama că acesta stătea în umbra unuia dintre decoruri Cu nasul său coroiat şi barba ascuţită nu putea fi în niciun caz considerat arătos, iar Chloe îl recunoscu pe loc Era Punch, din piesa de teatru cu păpuşi, „Punch şi Judy” Îmbrăcat în costumul său obişnuit, în culori deschise, şi cu o pălărie de măscărici, de care atârnau clopoţei, se apropie parcă plutind, ştergând praful de pe podea cu mantaua sa — A, vă întrebaţi cum mă mişc, nu-i aşa, scumpă doamnă? spuse Punch, observând-o cum îl urmărea cu privirea Ca biată păpuşă, n-ar trebui să am picioare, nu? Refuz să-mi dezvălui secretul – e ceva ce pot face doar păpuşile şi sper să nu mi-o luaţi în nume de rău dacă voi păstra misterul pentru mine Ajunse lângă ei şi le întinse o mânuţă îmbrăcată într-o mănuşă de box — Mă numesc Punch, încântat de cunoştinţă Dar ce onoare pe mine, mă ştiţi, nu-i aşa? Îmi dau seama după expresiile de pe chipurile voastre Se opri puţin şi oftă — În zilele noastre, cu atâtea alte feluri de distracţie, cei mai mulţi copii nu mă mai recunosc pe mine, bătrânul care vă stă acum în faţă – calculatoare, jocuri video, televizor, telefoane mobile Totuşi, marea a rămas încă mare, chiar dacă în vremurile acestea cei mai mulţi merg în Spania, din pricina înghesuielii Spre supărarea ei, Chloe se trezi că strânge mânuţa de lemn — Încântată de cunoştinţă — Dar nu sunteţi chiar aşa de bătrân, zise Alex mărinimos Mie mi s-a părut că v-aţi descurcat destul de bine când v-am văzut jucând de ziua mea, când am împlinit şapte ani — Un fan! Băiete, cât mă bucur să aud una ca asta Îţi mulţumesc din adâncul sufletului meu de lemn! Punch oftă din nou — Bineînţeles că dintotdeauna mi-am dorit să joc Hamlet, ca toţi ceilalţi Sunt sigur că mi s-ar fi potrivit de minune, dar nu a fost să fie Zâmbi îngândurat Se poate face şi o glumiţă din asta, dacă ne-am strădui Nu-i chiar amuzantă, dar măcar e fină Se însenină din nou Vă invit la mine acasă să v-o prezint şi pe doamna – o să se bucure aşa de mult să vadă oameni din nou Ah! Dragă domnişoară, ştiu la ce vă gândiţi, însă în căminul nostru domneşte pacea, când nu ne aflăm pe scenă Judy şi cu mine ne înţelegem de minune, în felul nostru Sigur, jucăm într-o piesă destul de violentă, dar aşa e obiceiul şi oricum, până la urmă, totul se termină cu bine Ce s-ar alege de serialele de la televizor fără un strop de violenţă în familie? Ştiu la ce vă gândiţi, îi învaţă rău pe copii, şi iată încă un motiv pentru care lumea a uitat de noi şi ne-a aruncat aici în pod Vremurile se schimbă, părerile se schimbă, iar dacă nu te poţi schimba şi tu odată cu ele, eşti dat la o parte Haideţi cu mine în sat, veniţi! Alex se uită la Chloe şi ridică din umeri, zâmbind fără reţinere — Ce avem de pierdut, surioară? spuse el alăturându-i-se lui Punch, care grăbise puţin pasul Aveţi şi ceva de mâncare pe acolo? — Cu siguranţă! Vă putem pregăti ceva Vă plac ouăle de pasăre? Dar bineînţeles că vă plac, şi găinile sunt tot păsări, nu? Găsim ouă destule prin cuiburi, însă nu aşa de mari ca cele de găină care, din păcate, nu zboară destul de sus ca să ajungă până la streşinile de pe acoperiş şi nici nu intră prin spărturile din el Sunt sigur că aţi înfuleca vreo douăsprezece pe nerăsuflate — Sigur, răspunse Alex Mulţumim! — Cu plăcere Punch începu să vorbească mai încet când ajunseră mai aproape de sat — A, uite-i şi pe Krishna! Se crede important pentru că înfăţişează o personalitate sacră, altfel e de treabă Zice că este un Wayang Kulit Vorbi din nou cu voce tare: — Salutare, Krishna Uite cu cine m-am întâlnit, oameni ca noi, de dedesubt „Oameni ca noi?”, se gândi Chloe În faţa lor, sub o arcadă din hârtie colorată care conducea spre o piaţă în aer liber, stătea o păpuşă pe care Alex o recunoscu din vacanţa pe care o petrecuse în Orientul Îndepărtat Era o păpuşă din piele, cu faţa vopsită în albastru şi hainele roşii cu verde, care stătea într-un picior, proptită de una dintre coloane Când îi văzu se apropie de ei, ţopăind — Măi să fie, par a fi de prin părţile mele Bine aţi venit! Ce se mai aude prin Bali? — De fapt, noi nu suntem din Bali, lămuri Alex Locuim în Winchester, dar bunicul nostru era din India Mai precis, bunicul de dreapta – cel de stânga era din Portsmouth Noi aşa le zicem în familie – bunici de stânga şi de dreapta — Din India? se lumină la faţă păpuşa Cum vă cheamă? — Alexandru şi Chloe, spuse Alex Krishna păru un pic dezamăgit — Tata s-a gândit că la şcoală s-ar face mai puţine glume pe seama noastră dacă am avea nume europene Nu ştiu de ce, pentru că alţi copii din Asia nu au nicio problemă din cauza numelor lor — Aha, acum am înţeles Punch vă tratează cum se cuvine? — Sigur că da, bombăni Punch, puţin enervat De ce nu m-aş purta frumos? — Păi nu ştiu, poate simţeai nevoia să-i loveşti cu măciuca ta, sau nu? Ha, ha! Eu unul, sigur nu aş avea de ce să trag cu săgeţi în ei, sau să-i împung cu sabia, aşa că probabil nici tu n-ar trebui să vrei să-i pocneşti Păi, atunci, la revedere! Krishna se îndepărtă în salturi către unul dintre corturile dungate de Punch şi Judy, care se întindeau peste tot, şi intră înăuntru — El n-are un cort al lui, din Bali? întrebă Chloe — Pe acolo nu au aşa ceva, o lămuri Punch Păpuşile ca el sunt mânuite în spatele unor paravane albe Nu cred că sunt prea multe care să aibă corturi ca al meu şi al lui Judy, aşa că le împărţim cu toţii Cele mai mari – marionetele ventrilocilor – abia dacă încap într-un cort înalt de-al nostru, dar ce să facă? Să trăiască într-o valiză? Nu prea cred – într-o valiză e şi mai puţin loc A, uite că am ajuns! Casă, dulce casă Punch trase copertina de la intrarea în cort şi strigă după Judy, zicându-i să aducă şi nişte ouă pentru musafiri După ce îşi chemă soţia se întoarse către copii şi se scuză: — V-aş invita înăuntru, dar nu e destul loc pentru amândoi — Nu-i nimic, spuse Chloe, care se îndoise de Punch încă de când se întâlniseră Aşteptăm afară Lui Chloe i se părea că Punch se purta prea frumos cu ei – podul o făcuse mai neîncrezătoare în cei din jur Se întrebă dacă nu era vreo capcană bine pusă la punct Cei mai mulţi locuitori ai podului nu se bucuraseră de prezenţa lor, ba unii chiar nu puteau să-i suporte deloc De ce păpuşile să fie diferite? Cu siguranţă şi ele fuseseră la un moment dat tratate prost, aşa că ce le oprea să poarte pică oamenilor care se purtaseră urât cu ele? Chloe era hotărâtă să rămână cu ochii în patru, în caz că bănuielile ei se dovedeau adevărate O păpuşă poliţist ieşi din cort târându-şi mantaua — Salutare, copii! Totul e bine? Judy iese şi ea imediat, acum se dichiseşte puţin Şi? De unde sunteţi? — Acum stăm în Winchester, răspunse Alex Tocmai ne-am mutat acolo — Winchester zici Punch, am jucat prin Winchester? Parcă da Îmi aduc aminte de statuia regelui Alfred — Da, aşa e! strigă Alex entuziasmat E chiar în mijlocul pieţei — Da, sigur am jucat şi pe-acolo, zise el ridicându-şi cascheta cu bastonul din mână Mai ţii minte cum ne-a primit publicul? „Acum începe O să se răzbune pe noi pentru toate spectacolele la care au fost primiţi prost”, se gândi Chloe — Dacă nu mă înşel a fost un public minunat, de fapt sunt sigur, îi întrerupse Punch gândurile Dar când n-am fost bine primiţi de fraţii noştri? Copiii mici sunt uşor de distrat, nici nu trebuie să ne străduim prea tare, nu-i aşa? Of, aş vrea să îmi închipui că suntem nişte actori extraordinari, dar adevărul e că vindem comedie ieftină — Dar nici asta nu e chiar aşa uşor de făcut, răspunse poliţistul Trebuie să ştii cum să atragi publicul — Da, şi asta e adevărat Chloe se mai linişti un pic — Aţi spus mai înainte că suntem oameni ca voi zise Alex Poliţistul se uită la Punch, care se încruntă — Şi păpuşile sunt oameni, lămuri poliţistul Chloe îşi dădu seama că discuţia se îndreptă spre un moment periculos aşa că interveni: — Dar nu se referea la voi, ci la noi Adică fratele meu s-a simţit tot timpul mai puţin important decât o păpuşă Voi sunteţi tot timpul vesele, pline de viaţă şi faimoase Nu am mai avut onoarea să întâlnim celebrităţi şi nici nu ne putem ridica la aceeaşi înălţime ca dumneavoastră Noi nu suntem atât de importanţi Chloe zâmbi politicos Faţa lui Punch se însenină imediat — A, la asta vă gândeaţi? Nu aveţi de ce să vă faceţi griji, ne place să păstrăm o legătură cu publicul nostru, nu-i aşa, domnule poliţist? Ei sunt ca o gură de aer proaspăt pentru noi sau oricum, erau Unde e draga mea Judy? Mă duc să o grăbesc, mă întorc imediat Păpuşa intră din nou în cort — Punch este foarte de treabă, aşa sunt toţi ceilalţi? îl întrebă Chloe pe poliţist — Desigur, răspunse el Aici putem fi cu toţii noi înşine dar, ca să fiu cinstit, acest Punch e unul mai special Se poartă ca un bun samaritean de fiecare dată când are ocazia Poliţistul se aplecă spre ea, ca şi cum i-ar fi împărtăşit un mare secret — Este foarte credincios, chiar religios Se spune că are mâna cioplită dintr-o bucată din Crucea Mântuitorului Bunul samaritean din lemn apăru iar din cort Judy, cu obrajii roşii şi rumeni, purtând o bonetă şi un şorţ, ieşi din cortul vărgat împreună cu Punch, zâmbind către copii În şorţul pe care îl ţinea întins de cele două colţuri ale sale, aducea vreo treizeci de ouă de pasăre – după mărime, probabil de porumbel — Vai, ce drăguţ! zise ea încântată Ce nume frumoase aveţi, Alex şi Chloe Punch mi-a spus că v-ar plăcea nişte ouă Poftiţi câteva! Judy se aşeză pe podea, urmată de ceilalţi, şi le dădu câte un ou lui Alex şi lui Chloe Alex se grăbi să şi-l cureţe, însă, spre necazul lui, i se sparse între degete Oul era nefiert şi albuşul amestecat cu gălbenuş se prelinse pe jos — Hopa, nu e făcut observă el Feţele păpuşilor se întristară — Dar putem să le fierbem repede cu butelia ta cea mică, zise Chloe Păpuşile se priviră unele pe altele speriate — Sper că nu cu foc, spuse poliţistul Ştiţi că nu-i bine să faceţi focul în pod! — A, bineînţeles că nu, răspunse Alex Aveţi dreptate, nu ştiu ce mi-a trecut prin cap Apoi scoase o batistă din buzunar şi puse ouăle în ea, legând-o strâns la colţuri — O să le mâncăm mai încolo – crude, bineînţeles, zise el ca să nu-şi jignească gazdele — Acum, că în sfârşit am dat peste nişte oameni în carne şi oase, aţi putea să ne ajutaţi cu ceva? întrebă Chloe luându-şi o expresie serioasă — Desigur, răspunse Judy şi se întoarse spre Punch Putem, nu-i aşa, dragă? — Cum să nu, încercăm să ne ajutăm semenii de fiecare dată când ne stă în putere Chloe se gândi foarte bine înainte să pună întrebările — Cum se face că lucrurile care de obicei sunt mute ajung să prindă grai în pod? De exemplu, cum de măştile pot vorbi? Cea care atârnă în spatele lui Alex vorbeşte întruna, în timp ce alte obiecte nici nu se mişcă şi nici nu vorbesc — O întrebare firească, răspunse Punch, iar Judy şi poliţistul încuviinţară amândoi din cap Cum să-ţi spun, draga mea, podul acesta se întinde asemenea unui continent În plus, e ca o tornadă invizibilă Ştiţi ce înseamnă? Bravo! Se opri din povestit şi se întoarse către Judy şi poliţist: — Sunt nişte copii foarte deştepţi, zise el, apoi continuă Vă atrage, fără să vă daţi seama, chiar până în mijlocul vâltorii – ăsta e un alt cuvânt pentru vârtej, cuvânt pe care nişte copii isteţi ca voi trebuie să-l înveţe Cu cât te îndepărtezi mai mult de streaşină, cu atât eşti tras mai adânc spre centrul podului, unde lucrurile devin din ce în ce mai ciudate Oricum, ca să n-o mai lungim, tot felul de obiecte încep să prindă viaţă, să se mişte, să vorbească şi într-un fel chiar să gândească asemenea nouă Însă podul tratează toate lucrurile la fel – unele rămân neînsufleţite, cum ai zis şi tu Într-o zi poţi să te apropii de o statuie şi să nu se întâmple nimic, iar în alta s-o vezi cum coboară de pe piedestal şi te ia la fugă Îmi place la nebunie faţa asta jucăuşă a podului! În fiecare moment te poţi aştepta de la orice Un lucru e sigur, trebuie să încercaţi să staţi cât mai departe de mijloc, dar în acelaşi timp să nu vă apropiaţi prea mult de streaşină Dar ce mai rămânea între mijloc şi streaşină – câteva mici fâşii? — Păi, acum câteva zile ne aflam pe lângă streaşină, spuse Alex E greu să nu stai aproape de ea — A, asta din cauză că acoperişul nu vine drept, ca cele obişnuite, ci e construit pe mai multe terase, puse una peste alta, întrerupse Judy Dacă, Doamne fereşte, aţi ajunge acolo sus, aţi găsi un fel de deşert cu dune ascuţite care urcă şi coboară, ca valurile uriaşe pe timp de furtună Am cam ajuns să mă încurc în figuri de stil Îşi făcu cruce cu mâna ei de lemn, care sună găunos când se lovi de piept — Da, te cam încurci, dar ai tot dreptul, o mustră cu blândeţe soţul Nu e uşor lucru să prezinţi acoperişul nostru printr-o simplă comparaţie sau metaforă — Deci ar fi bine să ne ţinem departe de mijlocul şi de marginile podului? — Întocmai! îi răspunse poliţistul lui Alex Înţelegi repede cum stă treaba Ai fi un martor pe cinste! — Dar de ce unele vieţuitoare cu care ne-am întâlnit se poartă atât de ciudat? întrebă Chloe De exemplu, ce au toţi sătenii cu noi? — Păi pentru că sunt „de-ai casei”, iar voi sunteţi străini Ei s-au născut în pod şi aici le e locul Sunt băştinaşi – îmi dau seama după privirile voastre că ştiţi ce înseamnă acest cuvânt Cele mai multe fiinţe din pod au venit însă de prin alte locuri, ajunse de bună voie sau din greşeală, aşa ca voi Altele au fost prigonite şi obligate să locuiască pe acest tărâm, ca noi, de exemplu Ca oameni veţi avea de-a face cu obiecte odinioară neînsufleţite, care au prins viaţă şi care doresc să se răzbune pentru toate nedreptăţile la care au fost supuse în lumea reală, sau, mai exact, pentru ceea ce li s-a părut că ar fi fost nedreptăţiţi — Dar şi sătenii s-au purtat foarte ciudat cu noi, de-a dreptul straniu spuse Chloe, imitând, fără să-şi dea seama, felul de a vorbi al lui Punch — Asta pentru că ei vă văd ca pe nişte fantome În ochii lor apăreţi transparenţi, cu toate că nu pot să privească direct prin voi, ca printr-un un geam Totuşi, dacă ar fi să fac o comparaţie, pentru ei sunteţi ca nişte meduze de mare Au impresia că bântuiţi prin lume în căutarea pozelor cu strămoşii voştri, şi că odată ce le-aţi găsit vă dobândiţi pacea eternă Până acum, nu au venit la voi cu albume de fotografii? Da? Ce mai vreţi? După asta cred ei că umblaţi — Aha, deci de-asta când ne vedeau se dădeau în spate, speriaţi? Acum înţeleg! Dar mai am încă o întrebare foarte importantă Nu ştiţi cumva unde am putea găsi ceasuri? Căutăm unul care a fost al unui vecin de-al nostru — Din păcate, n-am idee, dar o hartă v-ar prinde bine Există una nu departe de locul ăsta Ceasuri ziceţi? Pe scărmăne-scânduri îi interesează de obicei astfel de lucruri şi nu m-ar mira ca unul dintre ei să le fi strâns pe toate la un loc, la un moment dat Tot ce trebuie să faceţi e să-i descoperiţi colecţia — Dar unde ar putea fi? — Habar n-am Voi ştiţi ceva? ridică Punch din umeri, întrebându-şi soţia şi pe poliţist Cei doi îşi bălăngăniră capetele de lemn, în semn că nu — Poate s-o afla pe undeva aproape de mijlocul podului, dincolo de Marele Cazan cu Apă Niciunul dintre noi n-a trecut vreodată pe acolo — Dar ieşirile unde au dispărut? zise Alex De mult timp n-am mai văzut vreuna — Ieşiri sunt destule, însă n-ai de unde să ştii unde duc O să daţi peste ele cel mai probabil prin colţurile întunecate Dar, dacă vreţi să coborâţi prin ele, aveţi grijă să nu ajungeţi în locuri şi mai ciudate decât acesta! Să nu cădeţi din lac în puţ Dacă, după ce coborâţi prin ele, vă răzgândiţi şi vreţi să vă întoarceţi, s-ar putea să nu mai ajungeţi de unde aţi plecat, ci în cu totul alt loc Cu cât vă îndepărtaţi mai mult de uşa prin care aţi intrat, cu atât vă va fi mai greu să găsiţi drumul de întoarcere Înţelegeţi? — Cred că da, răspunse Alex Deci să nu coborâm — Probabil că ar fi cel mai bine, încuviinţă Chloe Am păţi-o şi mai rău — Apropo, aţi urcat pe muntele cu arme sau aţi luat-o pe lângă el? întrebă Punch — L-am urcat, răspunse Alex — Deci v-aţi întâlnit cu monstrul nostru? — Vă referiţi la Katerfelto? spuse Alex Am găsit eu ac de cojocul lui cu eh, important e că am trecut de el — Cât curaj! murmură Judy Nu-i aşa că-i îngrozitor? Grămada aia de arme i-a dat viaţă şi să ştiţi că fiecare a fost folosită la un anumit moment pentru a ucide pe cineva — Draga mea, ceea ce vrei să spui e că au împrăştiat moarte, o corectă Punch, strângând tandru şi zgomotos mâna de lemn a soţiei sale Au împrăştiat-o cu ură O singură armă nu are prea multă putere, însă atât de multe strânse la un loc Spiritele rele din puşti, săbii şi gloanţe se ridică laolaltă şi se combină asemenea gazelor, creându-l pe Katerfelto – un amestec cumplit de duhuri însetate de sânge Nu poţi să treci prin nenorociri la fel de mari ca cele la care au asistat ele – sau pe care le-au provocat – fără ca sufletul să nu-ţi rămână pătat pentru totdeauna de un întuneric teribil Da, şi ele au provocat nenorociri! — Aţi pomenit mai devreme despre scărmăne-scânduri, zise Chloe Ce mai sunt şi ăştia? — A, da! Probabil că nu i-aţi văzut până acum, deşi v-au dat târcoale mai mult ca sigur, râse Punch, aplecându-şi voios capul din lemn Scărmăne-scânduri sunt maeştri ai deghizării care se pierd perfect în peisaj, deşi fac mai mult decât să se ascundă – sunt ca nişte cameleoni De obicei urmăresc nou-veniţii peste tot, în speranţa că aceştia o să-i conducă spre ceea ce caută Sunt colecţionari care strâng lucruri pe care şi le doresc — Dar de ce li se zice scărmăne-scânduri? — Sunt mai degrabă ca nişte răcuşori pe o plajă, iar podul este locul prin care caută de zor Pentru ei e ca o boală, o obsesie, aşa cum poate ajunge câteodată colecţionarea de obiecte – nu contează dacă sunt oglinzi, măşti, maşini de jucărie sau ceasuri Când prada atârnă prea greu ca să mai poată fi cărată, scărmănătorii încep s-o adune într-o grămadă, pe care o părăsesc doar pentru a căuta şi mai multe obiecte Bietul scărmăne-scânduri care a strâns toate armele a căzut până la urmă pradă propriei colecţii Fie-i ţărâna uşoară Păpuşile îşi făcură toate cruce, la fel de zgomotos ca înainte — Cred că a murit de frică, speriat de Katerfelto Mare păcat, dar la ce se aştepta? — Ce groaznic! zise Chloe, fiind de aceeaşi părere cu păpuşile Şi scărmăne-scânduri sunt tot de-ai podului? — Nu, sunt de jos, răspunse Punch teatral Cel mai adesea sunt însoţiţi de un tovarăş – vreo vieţuitoare a podului – un şoarece, o pasăre sau un păianjen uriaş şi păros cu picioarele din faţă lungi Îl trecu un fior pe şira spinării, apoi continuă: — Aşa cum piraţii plimbă tot timpul după ei un papagal aşezat pe umăr, aşa şi scărmăne-scânduri îşi iau tovarăş o vietate Chloe se simţi deodată copleşită de toate lucrurile pe care le auzise — Dacă nu vă supăraţi, acum aş vrea să mă odihnesc un pic, sunt foarte obosită, spuse ea Tu nu, Alex? — Bine, dacă vrei, ridică Alex din umeri de sub paltonul său — Unde o să staţi? întrebă Punch Chloe încă nu ştia la ce să se aştepte şi privea păpuşile cu neîncredere, aşa că arătă în jur spre întunericul din depărtare — Pe undeva pe acolo, zise ea, în timp ce se ridica în picioare Vă mulţumim pentru ospitalitate şi explicaţii şi sperăm să ne mai întâlnim — Şi nouă ne-ar face multă plăcere, nu-i aşa, dragă? spuse Punch uitându-se către Judy — Aşa e, şi sunteţi bine-veniţi oricând poftiţi! încuviinţă Judy, făcând-o pe Chloe să se simtă vinovată că nu avusese încredere în ei de la început Să nu vă sfiiţi! Alex şi Chloe îşi luară rucsacii de jos şi porniră la drum După ce copiii dispărură în întuneric, Punch se întoarse spre cei doi tovarăşi ai săi şi le spuse: — Băiatul începe să se transforme — Şi tu ţi-ai dat seama? răspunse poliţistul — De dragul surorii lui, sper să scape, oftă Judy Sigur i-ar duce dorul Se vede că ţine la el — Poate o să-l salveze ceva, n-ai de unde să ştii Din când în când se mai întâmplă şi minuni Acum, draga mea, cum ne vom petrece timpul rămas din această după-amiază? Încă mai vine destulă lumină prin ferestre Eu zic să jucăm cărţi! Ce-mi mai lipsesc cărţile mele de joc La cine e pachetul pe care l-am găsit ieri? 11 Şobolani sub clar de lună După ce străbătuse cu greu ţinutul păsărilor-foarfecă, Jordy poposise un pic într-o pădure de orologii, chiar dacă n-ar prea fi vrut În primul rând, fiecare ceas era fixat la o oră diferită, ceea ce însemna că nu trecea clipă fără să nu înceapă vreunul să cânte Nu era niciodată linişte, iar ticăitul îl scotea din minţi, făcându-l să se-ntrebe cine avusese răbdare să le fixeze pe toate Bineînţeles că toate limbile se roteau invers, iar dacă un ceas bătea de şase ori, peste o oră, bătea de cinci „Trebuie să fac linişte, altfel nu mai apuc să adorm “, îşi spuse el Zis şi făcut – începu să se plimbe prin dreptul orologiilor, să le deschidă uşiţele şi să le oprească pendulele Unora le dezlegă greutăţile şi lanţurile, lăsându-le să cadă pe fundul carcaselor, în timp ce în altele îndesă bucăţele de hârtie în mecanisme, pentru a le opri rotiţele Astfel, după o zi de muncă, reuşi să facă o poiană în mijlocul pădurii de ceasuri, în care să-şi aştepte fratele şi sora vitregă Îi văzuse venind pe câmpia din urma sa, ca nişte siluete şterse, brăzdate de suliţele razelor solare, prin care plutea praful şi care se încrucişau de jur-împrejurul lor Recunoscu ţinuta lui Chloe, mersul acela cu spatele drept pe care Jordy i-l admirase dintotdeauna, dar cu Alex nu fu la fel de uşor, pentru că acum părea mai cocoşat Îşi dădu seama că fratele lui vitreg se încotoşmănase, dintr-un motiv sau altul, cu o grămadă de paltoane şi alte haine, purta o pălărie şi avea pe faţă un fel de mască Dar se convinse că era el, după felul în care îşi târa picioarele şi după cum se mişca agale, pierdut în gândurile sale — Cred că mi-au simţit lipsa, îi spuse lui Nelson, care venise îndată ce ceasurile se opriră Nu prea îi văd descurcându-se fără mine, ei nu sunt destul de practici, pe când eu sunt un supravieţuitor Bineînţeles că Nelson îi dădu dreptate, ca de obicei Însă după ce îi văzuse prima oară, Alex şi Chloe dispăruseră, făcând vreo cotitură sau luând-o probabil în altă direcţie, spre nemulţumirea lui Jordy Tânjea să stea de vorbă cu o persoană în carne şi oase, pentru că mai ales într-un loc ca acela singurătatea devenea apăsătoare şi te trăgea în jos Din când în când, în timpul nopţii, se mai trezea din somn cu câte o tresărire, întrebându-se dacă auzise o voce sau doar visase Cerceta întunericul, sperând că Alex şi Chloe se aflau prin apropiere şi că le va vedea mişcările De câteva ori, îi strigă chiar pe nume, însă se lăsă păgubaş după ce primi în loc o mulţime de răspunsuri batjocoritoare de la locuitorii podului Noaptea, podul era ca o junglă, iar sunetele îl bântuiau pe Jordy, chiar şi cu ceasurile oprite De peste tot se auzeau ciripituri, schelălăituri, scâncete, scurmături, hârşâieli, iar Jordy abia dacă reuşea să-şi dea seama de câteva care s-ar fi potrivit vreunei vieţuitoare ştiute de el Dar erau şi alte sunete mai îngrozitoare: zumzete, zăngăneli, huruituri mecanice, văicăreli subţiri şi scrâşnete, unele gălăgioase şi aproape de el, altele mai slabe şi mai îndepărtate Se părea că, în timpul nopţii, toată Attica se umplea de animale mecanice care rătăceau pe podele în căutare de hrană, pentru ca de dimineaţă să revină la tăcere Privea în gol, la marginea câmpiei, aşteptându-se să vadă elefanţi mecanici, maimuţe-robot sau leoparzi automatizaţi, însă când începea să se lumineze scândurile erau goale şi el rămânea din nou de unul singur, fără niciun tovarăş În fiecare noapte se simţea asediat, ameninţat şi în pericol să fie atacat de cete de animale nevăzute Fiecare zi care trecea ajunsese să-l chinuie cu singurătatea pe care o aducea şi îl făcea să se simtă abandonat, ca un marinar naufragiat pe o insulă pustie Niciuna dintre senzaţii nu era tocmai plăcută, dar, chiar şi aşa, podul începuse să-i fie drag Se gândi că era la fel ca în povestirile bunicului lui despre Africa Pe vremea aceea, Africa era un loc plin de pericole, cu animale sălbatice care mişunau peste tot – şerpi, crocodili, lei şi alte fiare – cu temperaturi extreme, boli mortale şi ţânţari Totuşi, bunicul lui Jordy iubise Africa din tot sufletul şi nepotul său rămăsese cu imaginea unui loc periculos care reuşea însă să te cucerească Jordy se simţea mai bine doar când primea vizite de la Nelson, însă el nu stătea prea mult, iar după ce pleca, gustul amar al singurătăţii începea din nou să-l bântuie Ajunsese să vorbească singur ca să nu înnebunească, dar măcar se avea pe sine, şi tot era mai bine decât nimic Începuse să-i fie teamă că dacă va tăcea va ajunge să creadă că, în realitate, nu se afla în acel loc şi că totul se petrecea de fapt în capul altcuiva Ce putea fi mai rău decât să-ţi dai seama că nu exişti decât în mintea unui păianjen sau a unei muşte, să porneşti de la a avea impresia că ai rămas singura fiinţă vie de pe lume şi să ajungi la credinţa certă că nu eşti mai mult decât un fir de praf, o adiere de vânt, sau o pată de lumină „Trebuie să încerc să nu mă mai gândesc la ciudăţeniile astea, altfel o să o iau razna”, îşi zise el Încercă să facă zgomote ca să-şi arate că era cu adevărat acolo, aşa că începu să lovească unul de altul două capace de cratiţă vechi şi să dea cu piciorul în bidoanele goale din jur, dar sunetele îi făceau până la urmă mai mult rău decât bine După ce încetă cu vacarmul, fu şi mai atent la sunetele care i-ar fi putut scăpa în timpul gălăgiei Dacă pe undeva pe acolo se afla o echipă de salvare care îi striga numele, iar el nu putea să-i audă, din cauza zgomotelor lui stupide? Fiecare soluţie se transforma într-o problemă, şi fiecare problemă ajungea să-l copleşească Cu toate acestea, nu părăsi pădurea de orologii şi aşteptă în continuare Odată rămase fără mâncare, fiind nevoit să meargă să mai caute, şi, chit că se săturase de plantele crescute de atticani, îşi dădu seama că trebuia să aleagă între ele şi moartea prin înfometare Nu se dădu bătut, şi, în cele din urmă, găsi ceea ce căuta – în trei sate atticane, ridicate unul lângă celălalt, în formă de triunghi, la două ore depărtare de pădure Trecu prin ele de două ori în două zile, culegând recoltele şi făcându-şi provizii A treia oară găsi sătenii în timpul unei sărbători — Ia uite! strigă Jordy încântat de ce vedea Cred că se pregătesc pentru un meci de hochei Părea că festivităţile constau în jocuri cu teuri demodate – ca cele folosite de desenatori şi arhitecţi – pe care le mânuiau ca pe nişte beţe Cu ele loveau diferite obiecte, atacând, în echipe de câte treisprezece, trei porţi puse fiecare în afara satului Jordy privea cum micuţii atticani plini de cucuie năvăleau dintr-o parte în alta, urmărind o minge făcută din cârpe, şi nu putea să-şi dea seama de alte reguli în afară de cea evidentă: nu aveau voie să pună mâna pe minge Nu existau portari, iar porţile erau de fapt cufere deschise, întoarse pe o parte, ca nişte guri căscate ce aşteptau să fie hrănite — Uau! îşi zise Jordy, ascuns în spatele unei cutii de carton Ce mi-ar mai plăcea şi mie să joc Pitit în ascunzătoarea sa, privi cum, cu timpul, jucătorii se retrăgeau unul câte unul Jordy nu reuşi să-şi dea seama de ce, dar bănui că atunci când oboseau prea tare, pur şi simplu renunţau, iar odată ieşiţi de pe teren părea că nu li se mai permitea, sau nu mai voiau să între înapoi În scurtă vreme, echipele ajunseseră la trei coechipieri de fiecare parte şi Jordy îşi dădu seama că, în tot acest timp, ieşise acelaşi număr de jucători, de fiecare parte Deci, dacă un jucător din satul A nu mai putea, şi ieşea de pe teren, era urmat imediat de câte un jucător din satul B şi C, astfel echipele scădeau în mod egal, fără ca vreuna să rămână în avantaj Una dintre mişcările cu teul părea să fie preferata publicului: jucătorul strecura băţul printre picioarele unui adversar, prinzând din spate gleznele cu partea de sus a instrumentului, dărâmându-l apoi pe acesta Când unul reuşea această mişcare, din mulţime se înălţau strigăte entuziasmate, de admiraţie Jordy nu văzu niciun arbitru sau asistent pe teren, aşa că se gândi că un astfel de procedeu nu se punea ca fault, chiar dacă jucătorul păţit se ridica repede în picioare şi se lua la ceartă cu cel care îl atacase În sfârşit, când mai rămăsese pe teren doar trei jucători, câte unul din fiecare sat, Jordy nu se mai putu abţine; sări din ascunzătoare şi apucă un teu care fusese lăsat sprijinit de o cutie, după care se năpusti în mijlocul luptei, ţipând din toţi rărunchii şi agitându-şi crosa ca un profesionist — Joacă la minge! strigă ca pentru sine N-o scăpa din ochi! Cineva s-ar fi aşteptat, poate, ca sătenii să rămână încremeniţi la apariţia ca din senin a fantomei, însă nu era chiar aşa Jucătorii rămaşi pe teren începură să se lupte cu el pentru minge Sătenii practicau acest sport încă din faşă, astfel încât, la doar două secunde de la intrare, Jordy era întins pe spate, îngrijindu-şi o lovitură în ceafă Totuşi, nu se opri să se plângă, ci se ridică imediat în picioare şi-l răsturnă pe atticanul care-l culcase la pământ Ceilalţi doi veniră în grabă spre el, dar îi fentă, îi ocoli, şi reuşi să ia mingea după el Aceştia se rotiră şi porniră după el, urmaţi îndeaproape de cel care se ridicase de jos Jordy se pregăti să înscrie în poarta cea mai apropiată – ce-i păsa lui pentru ce echipă marca? Un attican îşi azvârli teul de la cinci metri distanţă, lovind mingea şi trimiţând-o departe, de-a lungul terenului — Are voie să facă asta? strigă Jordy E în regulament? Nemaiaşteptând să primească un răspuns, fugi după crosă şi după minge Când ajunse în dreptul lor, împinse teul celuilalt jucător departe, peste scânduri, apoi se învârti, evitându-i pe ceilalţi doi care îl ajungeau din urmă, şi lovi mingea sănătos Aceasta se ridică vreo şase metri în aer şi trecu printre ei, zburând liber înainte, şi se opri în colţul porţii din marginea îndepărtată Publicul se ridică în picioare şi dădu buzna pe stadion — Da! ţipă Jordy în culmea fericirii Gooool! Dar spiritele se încinseseră Sătenii nu veneau să-l felicite sau să-l ridice pe umeri, ca să-i facă marşul victoriei prin tot podul, ci voiau să pună mâna pe el Mulţi apucaseră teurile şi le ţineau ameninţător, iar Jordy nu mai avu nicio îndoială că erau furioşi şi urmăreau să-i facă de petrecanie Se hotărî că ar fi fost mai bine să nu-i aştepte, aşa că o luă la sănătoasa spre cotloanele întunecate ale podului Din fericire nu-l urmăriră, gândindu-se probabil că însuşi faptul de a-l goni era în sine mare lucru, mai ales că fantomele puteau fi destul de încăpăţânate Jordy se întoarse întristat în tabăra sa dintre orologii şi cugetă o vreme la cele întâmplate Jocul cu teurile îi reamintise cât de mult ducea dorul vieţii sale de dinainte Umblă amărât tot restul zilei, gândindu-se că n-avea să mai plece de acolo până nu-l găseau Alex şi Chloe Măcar ei nu se supărau niciodată când venea vorba să-l încurajeze, sau să joace hochei ori cricket, chiar dacă nu credeau neapărat în ce spuneau Uneori deveneau enervanţi, dar aveau şi părţile lor bune Seara, Jordy plecă să se plimbe, ocolind cele trei sate Pe drumul de întoarcere, văzu sătenii înghesuiţi în jurul unor stâlpi din care atârna ceva Ascunzându-se în spatele unei grămezi de vechituri, îi urmări de la depărtare La început i se păru că era doar un alt joc, însă arătau prea serioşi ca să fie vorba despre vreun sport – părea ceva mult mai important Se uită cu luare-aminte la obiectul care atârna de o funie lungă, ca o momeala uriaşă Era învelit în stofă fină şi arăta ca un cocon uriaş; se învârtea încet, aidoma unui colet legat cu sfoară „Ce o mai fi şi asta?” se gândi Jordy Văzu că toţi sătenii erau îmbrăcaţi în alb, iar câţiva, cei cu pălării, purtau în mâini castroane de lemn, pe care le ofereau mulţimii Castroanele erau pline cu un praf cenuşiu pe care atticanii îl luau între degete şi îl presărau unii pe capetele celorlalţi, până când creştetele lor chelioase şi pline de cucuie deveneau întunecate ca norii de ploaie Dintr-odată patru săteni apărură purtând pe umeri un pat uriaş din bronz, fiecare ţinând de un picior Bronzul fusese lustruit cu grijă şi strălucea în lumina de după-amiază care pătrundea prin ferestrele din acoperiş Pe pat nu se afla nicio saltea, doar o pătură albă Frânghia fu tăiată cu multă atenţie şi coconul aşezat deasupra patului, apoi cei patru hamali porniră cu el în spate, urmaţi de restul alaiului, aruncând cu praful cenuşiu peste obiectul de adoraţie Jordy se furişă prin spatele lor, pitindu-se şi croindu-şi drum printre grămezile de vechituri Până la urmă, cortegiul se opri în dreptul a doi săteni ce desprinseseră trei scânduri din podea şi aşteptau cu unelte în mâini Ridicară coconul de pe pat şi îl lăsară în gaură, apoi bătură scândurile la loc Vocile scârţâitoare ale sătenilor deveniseră atât de înalte, încât parcă îl zgâriau pe Jordy pe creier, aşa că el fu nevoit să-şi acopere urechile Într-un sfârşit, gloata se împrăştie, iar Jordy rămase din nou singur „Uau, ce ciudăţenie a mai fost şi asta? Mă întreb ce-or fi băgat sub scânduri Pun pariu că e ceva de preţ”, îşi zise el Rezistă tentaţiei de a se duce şi a cerceta sub scânduri Chiar dacă era vorba despre o comoară, încă se afla într-un loc periculos, iar dacă ar fi fost zărit, ar fi avut mult de furcă până să ajungă la adăpost Nu-i surâdea ideea de a fi prins furând lucruri de preţ, mai ales că le luase şi din mâncare Se întoarse în ascunzişul lui din pădurea de ceasuri, unde se putea gândi în linişte la cele văzute Mult după ce soarele dispăruse prin ferestrele acoperişului, Jordy încă mai stătea întins pe spate, cugetând Ce se făcea dacă Alex şi Chloe nu mai ajungeau niciodată? După ce-i văzuse venind în depărtare, acum parcă intraseră în pământ Dacă o apucaseră înapoi spre casă? Sau poate se împiedicaseră şi căzuseră într-o gaură din podea, şi acum erau răniţi sau chiar muriseră? recunoscu că nu fusese o idee prea bună s-o ia înainte de unul singur De ce încerca tot timpul să fie fratele lor mai mare, în loc să-i lase să-şi poarte singuri de grijă? Deodată, Jordy tresări Ce se auzea? Muzică? Da, sigur era muzică Auzea acordurile îndepărtate ale unei viori care cânta undeva în afara pădurii de ceasuri La început trist şi melancolic, cu timpul ritmul se înteţi şi se transformă în ceea ce suna ca un dans irlandez Jordy sări în picioare şi plecă în căutarea cântăreţului, care, totuşi, nu se putea numi un violonist talentat Se hotărî să înainteze cu băgare de seamă, pentru că, dacă cel care cânta era un attican, nu se putea aştepta la o primire prea călduroasă Mai bine să rămână ascuns până când îşi dădea sigur seama de cum stăteau lucrurile Jordy se furişă până la marginea pădurii de ceasuri oprite şi privi în întunericul adânc Se aştepta la orice – vreo populaţie necunoscută, o turmă de animale ciudate sau chiar monştri Însă nu erau monştri, ci şobolani Prin ferestrele din înaltul acoperişului cobora pe scândurile din pod o rază de lună luminoasă şi strălucitoare, prin care se perindau, vesele, firişoare de praf Acolo, în mijlocul luminii ca de reflector, doi şobolani ridicaţi pe labele din spate dansau de zor Se învârteau, se răsuceau, ţopăiau şi săltau în acordurile unui trubadur ascuns în întuneric Îşi balansau cozile pe ritmul muzicii, mişcau din urechi şi îşi fluturau labele din faţă, furaţi de melodie, pierduţi în paşii de dans, sărind şi legănându-se graţios, ba chiar vibrând pe notele ce se lungeau mai mult timp Erau doi şobolani de pod, subţirei, cu nişte figuri concentrate, care dansau prinşi în vraja melodiei unui violonist — Cum or reuşi? şopti Jordy, ca pentru sine Cele două făpturi îşi făceau treaba de minune Ritmul muzicii deveni mai alert, iar dansul se înteţi Pe Jordy îl luă ameţeala de la cele două rozătoare care se învârteau, se dădeau peste cap şi zburau prin aer Era un dans al unor şobolani cu ochii roşii, ieşiţi din minţi, prin sângele cărora curgea graţia călugărilor-dansatori musulmani Cine putea şti ce spirite necurate puseseră stăpânire pe sufletele lor, ca să-i facă să danseze cu o asemenea pasiune dezlănţuită, cu astfel de mişcări nebuneşti? Jordy nu mai participase niciodată la un astfel de spectacol şi se aştepta, dintr-un moment în altul, ca artiştii să se spargă într-o grămadă de bucăţele, sau capetele lor să se desprindă şi să cadă Observă că în jurul lui, dincolo de scena şobolanilor dansatori, se mai aflau şi alţi privitori, la fel de fermecaţi ca el Ochii i se obişnuiseră cu întunericul şi reuşi să distingă săteni atticani, probabil aceiaşi care îl fugăriseră cu ceva timp în urmă Acum erau vrăjiţi cu toţii de cântecul de vioară Stăteau absorbiţi, admirând spectacolul, fără să se gândească măcar să caute interpretul Pur şi simplu se bucurau de spectacolul celor două rozătoare şi nu ţineau deloc cont de omul-orchestră Ochii lui Jordy aveau parte de artă pură, asta recunoscu până şi el, care de obicei ar fi rămas rece la un asemenea spectacol Însă de această dată îşi dădea seama că participa la un moment cu adevărat unic Odată ce muzica se opri, şobolanii dispărură în întunericul de sub grinzi Sătenii le aduseseră cadouri, mai precis mâncare şi băutură, pe care le lăsară în lumina lunii După plecarea atticanilor, Jordy aşteptă să vadă dacă cineva venea să strângă cadourile, însă nu apăru nimeni, aşa că, până la urmă, se hotărî să se înfrupte el din câteva N-aveau cum să-i strice nişte provizii în plus Se furişă până aproape de ele, întinse mâna către una din sticle, o desfăcu şi trase o duşcă sănătoasă Avea gust de bere de ghimbir, puţin alcoolizată, care, după toată cura de apă chioară de până atunci, era nemaipomenită Jordy vru să mai ia un pachet cu mâncare – nişte felii pătrate care păreau a fi dulciuri, însă o mână cu degete puternice şi groase îl apucă de încheietură — Aaaa! strigă Jordy, speriat de moarte — Lasă-le sau îţi rup mâna ca pe un chibrit! mormăi o voce aspră, mânioasă În lumina lunii, Jordy nu putu să vadă decât o încheietură groasă şi nişte degete păroase — Lasă-mă în pace! se rugă Jordy N-am făcut nimic rău! — Da, ai vrut doar să-mi furi mâncarea de la gură — Nici nu m-am atins de mâncare! — În schimb te-ai atins de băutură Jordy se mai linişti după ce văzu că nu era atacat în niciun fel — Nu e mâncarea ta, sătenii au lăsat-o aici! — Şi nu crezi că am câştigat-o cinstit? răbufni vorbitorul cu voce de cal N-am stors eu toată vlaga din şobolanii mei talentaţi? Nu au dansat ei până n-au mai putut pe frumoasa mea melodie? Cine crezi că i-a învăţat toate mişcările alea, tata-mare? Cine le-a antrenat picioruşele? Cine le-a cântat muzica? Mâncarea e răsplata mea! Aşa că, dacă nu-ţi e cu supărare, poţi s-o iei din loc şi să-mi laşi leafa la locul ei Jordy simţi cum strânsoarea slăbeşte şi îşi trase repede mâna, pentru ca, la nevoie, s-o rupă la fugă în adâncul pădurii de ceasuri Odată eliberat, rămase locului, asudând şi privind speriat Cine mai era şi ăsta? Oare tot un om? Jordy îşi luă inima în dinţi şi se întoarse spre cel care îl ţinuse prizonier cu câteva momente în urmă Era într-adevăr om – un băiat înalt şi solid, îmbrăcat într-o pelerină cu multe cute, care-i venea până la călcâie În picioare avea nişte bocanci din piele, cu talpă groasă, lungi până la genunchi, şi pe cap purta o pălărie din fetru cu boruri largi şi lăsate Când te uitai la el, parcă vedeai apa cum i se prelingea de pe pălărie, în timp ce faţa aspră de dedesubt privea în depărtare, către locuri prin care nu mai călcase picior de om — Hei, tu! strigă Jordy către el Eşti de pe aici sau te-ai rătăcit ca şi mine? Băiatul îl privi cu un aer serios Maxilarul său proeminent făcea piatra de granit să semene mai mult cu nisipul — Cre’ că am fost om, dar asta demult — Şi eu sunt om! — O mare pacoste, asta eşti! Trecuse mult timp de când Jordy nu mai vorbise cu un tovarăş de specie — N-ai vrea să stăm puţin de vorbă? întrebă el Pot să vin lângă tine? — Dacă te apropii îţi rup gâtul! — Ba n-o s-o faci! Tânărul stătea aşezat Îşi ridică privirea şi apoi parcă scoase un oftat — Bine, atunci vino, dar să ştii că locuiesc aici tocmai pentru că nu-mi plac cei de-o seamă cu mine Decât să stau pe lângă oameni, prefer compania şobolanilor Dar tu pari rătăcit, băiete, vino să-mi povesteşti despre nenorocirile tale! Jordy începu atunci să turuie — Nu e vorba de nicio nenorocire, răspunse el, ieşind din pădurea de ceasuri Doar că mă simt cam singur Sora şi fratele meu sunt pierduţi pe aici pe undeva şi după ce o să-i găsesc n-o să mă mai intereseze de tine sau de ura ta pentru oameni, dar, până atunci, nu am pe altcineva — Nu sunt sigur că-mi place cum pui problema, de fapt chiar nu-mi place Dar dacă trebuie, vino încoace! Jordy se aşeză lângă noul lui tovarăş — Şi ce cântai? Cumva un dans irlandez? — Da, era un dans săltat, însă nu toate sunt neapărat irlandeze E o melodie pe care am învăţat-o de la un marinar Cred că am fost şi eu unul, dar nu mai ţin bine minte — Dar ce cauţi aici în pod? Te-ai pierdut? Jordy era cât pe ce să adauge cuvintele „şi tu”, însă până la urmă îl opri mândria — Nu, mie îmi place aici, spuse tânărul în timp ce rupea cu dinţii bucăţi dintr-un copan de pasăre prăjit E un loc liniştit şi toată lumea te lasă în pace — Îmi dai şi mie? zise Jordy, arătând spre bucata de carne Îţi dau la schimb nişte mere pe care le-am găsit Băiatul îi oferi lui Jordy trei copane reci — Poftim, şi păstrează-ţi merele stricate! — Cum le frig? întrebă Jordy N-am văzut pe nicăieri vreun foc — Şi nici n-o să vezi, răspunse băiatul Folosesc lentile de la telescoape, binocluri sau lupe ca să prăjească mâncarea direct de la lumina soarelui, fără să mai fie nevoie de flacără Jordy muşcă din carne cu poftă, întrebându-se de ce era nevoie de atâta agitaţie când se putea face direct un foc — Ar trebui să ai grijă de şobolanii, sau Nelson o să ţi-i mănânce, îşi preveni el tovarăşul — Şi Nelson este ? — Motanul nostru cu trei picioare — Mă gândeam eu, după nume Totuşi, dacă se atinge de băieţii mei, îl jupoi de viu şi-l mănânc cu totul Ce mai caută şi o pisică în pod, cine i-a dat drumul? — Păi cred că noi, se ruşină puţin Jordy — Aha! Păi eu te-am prevenit — Şi eu pe tine Nelson n-o să mă asculte, nu ascultă de nimeni Tot ce-ţi zic e să fii cu ochii pe şobolani, pentru că dacă o să danseze prin faţa lui Nelson, el o să creadă că a venit Moş Crăciun Tânărul rânji din senin, între doi dumicaţi din copan — Începe să-mi placă de tine, băiete, spuse el Ai ceva sânge în vine Cei mai mulţi care se pierd pe aici încep să plângă după mămicile lor Locul ăsta are multe de oferit dacă ştii cum să te foloseşti de el, iar eu ştiu şi îmi place — Cum ai ajuns aici? întrebă Jordy, dând pe gât o duşcă de bere de ghimbir, fără să mai ceară voie Şi tu te-ai pierdut? — La început toţi ne pierdem Urcasem în pod să caut ceva – nu-mi mai aduc aminte ce pentru că a trecut mult timp de atunci Ştiu că citeam mult şi că dădusem peste nişte cărţi pe care le-am luat la rând, una câte una În vremea aceea îmi plăceau la nebunie După ce am citit tot ce am găsit într-o cutie veche de carton, m-am gândit să caut şi mai adânc în pod Atât mi-a trebuit – m-am transformat într-un răsfoitor Şi acum aş fi tot aşa dacă nu mi-ar fi căzut în mâini o carte despre supravieţuirea în sălbăticie, care m-a şi încurajat să devin un umblă-scânduri — Ce mai e şi un umblă-scânduri? — Un călător, cineva care bate podul în lung şi-n lat Am putea spune că e un fel de explorator Lui Jordy îi plăcea ideea — Dar un răsfoitor? — E cineva care rătăceşte prin pod în căutare de cărţi, şi când găseşte una o ia de jos, citeşte puţin, apoi o pune la loc, merge mai departe, şi tot aşa Răsfoieşte, dar nu citeşte nimic până la sfârşit În timp ce vorbea, vocea începu să-i scadă încet Umblă-scânduri întinse mâna spre întunericul ce-i înconjura şi zise: — Peste tot mişună umblă-scânduri, scărmăne-scânduri, răsfoitori şi alţii N-o să dai peste prea mulţi, pentru că locul ăsta e mare şi noi, cei care-l străbatem, suntem doar câţiva De când ai ajuns aici? Jordy îi spuse: — Eşti abia la începutul drumului, dar o să-ţi dai seama curând, zise el Scândurile astea par să se întindă la nesfârşit Chiar atunci, Jordy auzi sunete ascuţite care veneau din spate Când se întoarse îi văzu pe cei doi şobolani care coborau de pe grinzi Umblă-scânduri le aruncă oasele rămase de la el şi de la Jordy, iar şobolanii primiră hrana bucuroşi, spărgând-o între fălcile lor de rozătoare În timp ce ronţăiau carnea ce rămăsese pe oase, se holbau atent la Jordy, cu ochişorii lor roşii care nu clipeau niciodată — Aţi făcut un spectacol bun astăzi, spuse Jordy — Exact aşa cum a cerut publicul Fuseseră la o înmormântare şi voiau să se mai înveselească — O înmormântare? se miră Jordy, aducându-şi imediat aminte de scena la care asistase în apropierea satului Şi îşi îngroapă morţii sub scânduri? — Da, răspunse tânărul umblă-scânduri cu gura plină Dar mai înainte le scot măruntaiele şi îi lasă o vreme să atârne de grinzi Îi agaţă sus de tot, în cele mai înalte locuri din pod, şi îi lasă la uscat ca pe şuncă, până le dispare toată umezeala din corpuri Fac asta ca să scape de mirosul de carne putrezită, dacă mă-nţelegi Lui Jordy i se făcu rău ca din senin Se gândi cât de fraier fusese să creadă că aflase locul unei comori îngropate Bineînţeles că nu şopti nicio vorbă despre asta tovarăşului de lângă el — I-am văzut şi eu – aruncau cu praf unul peste altul, zise Jordy — E un praf vechi, cenuşiu, adăugă umblă-scânduri 12 Umblă-scânduri şi furtuni electrice de praf — Vrei să devii şi tu un umblă-scânduri, nu? întrebă tânărul Privi în sus şi scoase un oftat în timp ce-şi plimba mâna pe tot întinsul cerului — Tot ce vezi aici, întregul pod, devine un loc minunat odată ce începi să-l cunoşti Eu unul îl iubesc Parcă fiecare scândură, fiecare aşchie îmi curge prin vine Şi, când îşi dă seama că ţii la el, are grijă de tine în felul său lemnos Înţeleg de ce vrei să rămâi aici pentru că şi eu m-am simţit la fel după o vreme Nu vreau să mai părăsesc locul ăsta niciodată! — Nu, eu nu vreau să rămân aici, răspunse Jordy sincer Ai dreptate, e un loc minunat Îmi place pentru că te aşteaptă peripeţii la fiecare pas şi pentru că nu ştii niciodată la ce să te aştepţi, dar nu vreau să-mi trăiesc tot restul zilelor aici Totuşi, mi-aş dori să ştiu să mă descurc prin el Vezi tu, eu caut un ceas de buzunar foarte important pentru cineva Ai putea să mă înveţi cum să mă orientez? Tu zici că n-ai o hartă sau o busolă, dar cum reuşeşti să ajungi dintr-un loc în altul? Trebuie să-mi găsesc fratele şi sora şi apoi să găsim o cale de ieşire Umblă-scânduri îşi trase peste ochi pălăria sa cea mare — Busolele nu-s bune de nimic aici Acul arată tot timpul către mijlocul podului, pentru că locul ăsta încearcă tot timpul să te atragă spre centru – orice busolă te va ghida în acea direcţie Şi mai e o hartă — într-un birou de aur unde trăiesc drăcuşori de cerneală — A, v-a spus cineva, deja Da, se află undeva pe lângă Marele Cazan cu Apă Eu unul nu l-am explorat niciodată, dar mi s-a zis că acolo ar fi O să trec şi pe acolo într-o bună zi, până la sfârşitul vieţii, dar până atunci mai am şi alte locuri de văzut Ocupaţia de umblă-scânduri e mai mult o distracţie decât un fel de a fi Cred că mă asemăn mai mult cu un hoinar sau cu un vagabond care cutreieră lumea în lung şi-n lat, fără să caute ceva anume E pur şi simplu ocupaţia mea Aş putea să citesc cărţi, cum voiam odinioară, dar pot să fac asta oricum, în timp ce cutreier lumea dintr-un loc în altul, şi tot aşa mai departe Jordy se sprijini de una dintre coloanele uriaşe — Şi surorii mele îi plac cărţile Adică surorii mele vitrege, Chloe Se plimbă peste tot cu o listă cu cărţile ei preferate în buzunar — Pe vremuri aşa făceam şi eu, până când am terminat de citit toate cărţile preferate şi am început cu cele de care nu mai auzisem — Mai am şi un frate vitreg Îl cheamă Alexandru — Ce nume grozav! spuse umblă-scânduri Alexandru cel Mare a fost un rege războinic care a îngenuncheat, pe rând, imperiu după imperiu, călare pe armăsarul său A călătorit peste mări şi ţări, şi a reuşit să iasă dintr-o grămadă de încurcături ce păreau fără scăpare Şi el a fost un fel de umblă-scânduri care a reuşit să-şi întindă imperiul până aproape de malurile fluviului Indus — Păi, or veni strămoşii lui Alex din India, dar sigur nu e vreun Alexandru cel Mare E mai retras şi-i plac motoarele, invenţiile şi tot felul de chestii din astea Eu unul prefer sportul — Chiar aşa? — Da Am şi încercat să particip la un joc cu teuri al atticanilor, dar când am înscris m-au fugărit afară de pe teren Umblă-scânduri dădu din cap — Ar fi mai bine dacă te-ai feri de localnici Deşi seamănă puţin cu noi, nu sunt oameni – ei s-au născut aici Ai văzut că stăteam ascuns cât cântam la vioară, şi asta pentru că ei cred că suntem fantome Nici ţie nu ţi-ar plăcea dacă s-ar plimba fantome pe terenul tău de cricket Probabil aşa stau lucrurile şi cu ei Când îi pun pe Arthur şi pe Harold să danseze, îmi lasă ofrande, chiar dacă nu ştiu cine sunt – probabil cred că sunt vreun zeu Oricum, cât timp nu-mi arăt faţa n-am de ce să-mi fac griji — Cine sunt Arthur şi Harold? — Şobolanii mei Umblă-scânduri arătă spre cele două animale care se spălau cu lăbuţele Unul dintre ei se îndepărtă şi îşi făcu culcuşul într-o grindă, iar celălalt rămase pe loc, holbându-se în mod stânjenitor la Jordy Era posibil ca Arthur şi Harold să nu-şi mai fi văzut niciodată stăpânul stând de vorbă cu altcineva — Şi zici că asta e vioară, nu scripcă? întrebă Jordy — E o diferenţă Am auzit că scripcă e o vioară la care se cântă cu capătul sprijinit pe mână, iar vioara e o scripcă sprijinită sub barbă — E ca şi cum ai vrea să deosebeşti o cioară de un corb, râse Jordy — Şi care e diferenţa? — Corbul e cioară dacă e singur şi cioara e corb dacă e într-un stol Umblă-scânduri izbucni şi el în râs — Nu m-am mai distrat de mult aşa tare Îmi place! Eşti un băiat de treabă, mi-ai adus aminte cum e să râzi Uite, ca răsplată am să-ţi arăt cum să-ţi găseşti drumul prin lumea asta N-o să fie uşor, dar o să te învăţ lucrurile de bază N-ai obosit, nu? — Sunt bine-mersi, zise Jordy Pot să dorm şi mâine — Foarte bine Atunci să-ţi spun ce trebuie să faci la drumuri scurte – asta-i cel mai uşor Dacă vrei să mergi drept, şi să nu fi atras spre mijlocul podului, e nevoie să-ţi alegi două raze de lumină ce coboară din ferestre şi să le priveşti dintr-un unghi în care să fie suprapuse Nu contează dacă sunt puţin într-o parte, nu trebuie să fie neapărat chiar una peste alta Aşa porneşti dintr-un loc şi te îndrepţi către prima rază, păstrând-o pe cea de-a doua în vedere, aliniată, ca şi cum ai privi prin ţinta unei puşti Când ajungi în dreptul primei raze, uită-te din nou la cea de-a doua şi alege o a treia, apoi mergi mai departe, la fel Nu-i foarte greu, doar să ţii minte să-ţi alegi razele cam pe la aceeaşi oră în fiecare zi, cel mai bine la amiază, când lumina cade pe podea în acelaşi unghi Înţelegi? — Cred că da, răspunse Jordy, care se întreba la ce ar fi fost bune toate astea, pentru cineva ar voi să ajungă dintr-un loc în altul Am făcut cursuri de orientare şi ce mi-ai zis până acum are logică, cât timp mergi în linie dreaptă Totuşi, dacă aş vrea să găsesc Marele Cazan cu Apă, toată povestea asta nu mi-ar fi de niciun folos, nu? — Aşa-i, dar măcar te-ar ajuta să ţii drumul drept Vezi tu, pe aici e cam ca pe vremurile dinainte să se descopere longitudinile pentru navigare Noi nu avem decât latitudine – marginile dintre scânduri Ele se întind într-o singură direcţie, aşa că poţi să-ţi dai seama cât mai ai dintr-un drum de la est la vest, în schimb n-ai de unde să ştii unde te afli pe direcţia nord-sud — Şi asta se leagă, dar nu prea cred că mă ajută la ceva, spuse Jordy Oricum, mulţumesc că ai încercat — Cu plăcere Acum să-ţi povestesc despre orientarea la drumurile lungi, după stele — Stele? îngână Jordy uimit De unde stele? — Sunt de două feluri – din sticlă şi din lemn, adică ferestrele din acoperiş şi grinzile În lumea de afară poţi vedea stelele doar noaptea, însă de cele de aici te poţi folosi în mare parte ziua, deşi câteodată sunt luminate de luna plină Uite, în partea aia, dimineaţa apar câteva ferestre Eu le-am numit „Carul Mare” Mai încolo e o fereastră mare şi strălucitoare, căreia i-am zis „Sirius”, şi care mă aliniază de minune cu constelaţia „Capricornului” – un rând de plăci de sticlă care împânzesc cerurile din colţul îndepărtat al podului Am în cap şi toate stelele din constelaţia „Orion” Toate îmi spun ceva, întocmai ca stelele de noapte pentru exploratorii din lumea voastră — Uau! se miră Jordy — Cu grinzile e altfel, ele seamănă mai mult cu lanţurile muntoase Te ghidezi după unghiuri, forme şi felul în care sunt aranjate Acum suntem la distanţă de câteva zile de mers de constelaţia „Moara”, iar după ea vin „Totemurile lui Johnson” care conduc către grupul „Mechano” Privesc spre grinzi şi, oriunde m-aş afla, găsesc o legătură pe care o cunosc sau, dacă n-am mai dat peste ea până atunci, îi reţin locul, pentru data viitoare când voi avea nevoie de ea Le ţin minte poziţia faţă de celelalte constelaţii — E pur şi simplu genial! murmură Jordy mişcat Crezi că aş putea şi eu să le învăţ? — Dacă te hotărăşti să rămâi aici, sigur — A Lui Jordy nu-i prea surâdea ideea Nu avea nici cea mai mică intenţie să-şi petreacă tot restul zilelor hoinărind printr-un pod prăfuit Pe moment, lui Jordy i se păru că nu mai aveau ce vorbi şi că umblă-scânduri ar fi vrut să tacă o vreme Găsi coloana sub care acum dormeau ambii şobolani şi se sprijini de ea, privind spre întunericul nopţii ce se lăsase peste Attica De afară, prin ferestrele acoperişului, nu trecea nicio rază de lumină – poate luna se ascunsese în spatele vreunui nor Singurătatea se scursese toată din Jordy şi îi dăduse puteri proaspete Chiar dacă încă ducea dorul fratelui şi al surorii sale, îi trecuse acea stare groaznică de gol interior, provocată de însingurarea sa forţată Lui Jordy îi plăcea de umblă-scânduri, deşi ştia că lui Chloe nu i-ar fi fost la fel de simpatic Ea l-ar fi văzut ca pe cineva care făcea degeaba umbră pământului, chit că pe Jordy îl impresionase Nu mergea la şcoală sau la serviciu şi trăia de pe o zi pe alta – de fiecare dată o nouă aventură Deodată, preţ de o clipă, o lumină, ca un fulger de vară, brăzdă cerul — Ce-a fost asta? strigă Jordy, sărind ca ars Ai văzut? — Mă făceam că dorm, bombăni umblă-scânduri Ce tot îndrugi acolo? — Uite, încă unul! se agită Jordy Acolo, încă unul! Ai văzut? Era un fulger de lumină! — A, asta Jordy îl auzi pe umblă-scânduri foindu-se în pelerina sa, căutând să-şi reia poziţia de somn — Începe o furtună, probabil vine de deasupra Marelui Cazan cu Apă E o furtună electrică de praf — Ce-i aia? — Păi, locul ăsta e peste tot plin de praf – pe stâlpi, pe grinzi şi pe scândurile de pe jos Stă aici de pe vremea când a fost făcut podul În unele locuri ajunge până la genunchi şi în altele s-a strâns în straturi atât de groase şi întinse că te poţi îneca în el Noi îi zicem praf mişcător şi ai face bine să îl ocoleşti, altfel poţi să te afunzi în el şi să mori sufocat în acel iad uscat Da, jumătate din lumea asta e praf E peste tot, fie că-l vezi în lumina lunii sau a soarelui Fie că sunt gândaci morţi, pânze de păianjen, excremente uscate de şobolan sau pur şi simplu praf prăfuit, totul e acoperit cu praf, praf şi iar praf De-aia port mai tot timpul o batistă peste nas şi gură Aici nu e chiar așa rău, dar în unele locuri nici nu poţi să respiri când bate Vântul de Sud În toiul verii, prin acoperişul spart din aripa de est, începe să bată mistralul cald şi înecăcios care usucă tot ce-i iese în cale — Şi ce legătură au toate astea cu furtuna? întrebă Jordy nerăbdător Adică înţeleg că sunt două feluri de furtună — Păi, cum ziceam, în pod au fost fire de praf dintotdeauna, încă de la începutul istoriei sale În tot acest timp s-au încărcat electric şi plutesc prin aer peste tot în jurul nostru, chiar aici şi acum Unele particule sunt încărcate negativ, altele pozitiv, iar când se întâlnesc doi nori de sarcini diferite, se produce o descărcare electrică – fulgerul Asta vezi tu acolo, în zare Auzi tunetele? Nu, nu se aud Înseamnă că e undeva mai departe Dacă numeri secundele dintre tunet şi fulger poţi să-ţi dai seama la câţi kilometri te afli de furtună — Înseamnă că locul ăsta chiar e aici de o grămadă de vreme, spuse Jordy uimit — Nu ştiu cât de vechi e, dar poţi fi de acord cu mine că locul ăsta a fost construit de un creator atotputernic Gândeşte-te numai la cât de mare şi complicat e! Şi cine avea un fiu tâmplar? Poate că Fiul a călcat pe urmele Tatălui şi s-a gândit să pună la lucru talentul părintelui său — Pe bune? — Păi nu ştiu, găseşti o explicaţie mai bună? Poate când era mic a construit-o pe post de casă într-un copac, asta dacă a fost vreodată copil Bineînţeles că, datorită puterii sale, ar fi ieşit o casă în copac divină, mult mai mare decât orice altă construcţie de până atunci Poate şi-a făcut-o ca să aibă un loc de joacă, numai al lui, unde să mai uite de răspunderile sale importante Sau poate o fi vorba de altcineva de care n-am mai auzit până acum şi care ne depăşeşte imaginaţia Umblă-scânduri ridică din umeri, foşnindu-şi din nou hainele ce-l acopereau Jordy privea furtuna electrică de praf care era un adevărat spectacol de lumini orbitoare Părea a fi într-adevăr undeva la mare depărtare însă, cu toate astea, reuşea să observe scânteile mici ce se adunau şi pocneau, de la o particulă de praf la alta, până când, dintr-odată, milioane de firicele ajungeau să producă o descărcare electrică de o forţă uimitoare Totul se încheia cu o perdea impresionantă de fulgere strălucitoare care luminau întreg acoperişul Ce minune a naturii, să poţi vedea elementele dezlănţuite! Şi-ar fi dorit să fie mai aproape, ca să poată simţi mai bine furia stihiilor Se întrebă dacă Chloe şi Alex vedeau şi ei furtuna Nu prea avea cum să le scape, şi gândul acesta părea să îi aducă mai aproape de el Jordy îl auzi pe umblă-scânduri cum sforăia de zor, neimpresionat de priveliştea minunată Băiatul ajunse la concluzia că el unul nu ar fi putut niciodată să rămână indiferent la un asemenea eveniment uimitor La un moment dat, văzu cum din norii de praf coborau mici licăriri care se curbau şi cădeau spre podea, ca nişte licurici sau ca o ploaie de scântei — Stele căzătoare, şopti Jordy Ce privelişte nemaipomenită, o magie a norilor, un spectacol strălucitor numai şi numai pentru el! Era sigur că acel moment îi va rămâne în suflet pentru totdeauna În acea zi văzuse cu ochii lui cum podul îşi aprinsese focului de artificii, bucurându-i inima cu secretele orientării şi-ale vremii Chloe se trezi şi văzu luminile care străbăteau înalturile podului undeva în depărtare Din când în când se auzea câte un tunet şi un fulger brăzda cerul ajungând până la scândurile de jos Alex încă dormea, aşa că-l lăsă în pace şi admiră în continuare fenomenul în plină desfăşurare, din ţinuturile îndepărtate ale lumii de scânduri şi bârne Se aşeză şi îşi cuprinse genunchii cu mâinile, bucurându-se ca şi cum s-ar fi aflat în camera ei, trezită de fulgere în miez de noapte, şi ar fi privit spectacolul pe fereastră, cuibărită la căldurică şi în siguranţă — Cât de ciudat, murmură ea Tare ciudat Ca orice furtună privită de acasă de pe geam, priveliştea nu era înfricoşătoare, ci mai degrabă liniştitoare Deşi spusese că era ciudată, i se părea de fapt familiară – o trăire ce intra adânc în memoria fiinţei sale Omenirea asistase la o mulţime de furtuni uimitoare de când se ridicase pe membrele din spate şi începuse să le zică celorlalte mamifere „animale” Admirate de după fereastra unui bloc modern cu birouri, sau de la intrarea într-o peşteră, furtunile fascinaseră dintotdeauna fiinţele umane Într-un sfârşit, Chloe se sătură să privească minunăţiile podului, se ghemui la loc şi adormi din nou, ceva mai liniştită Când deschise ochii de dimineaţă, îl văzu pe Alex, cu cearcăne la ochi, care o întrebă de sub cojoacele sale: — Facem un ceai? Observă cum ceva i se mişca prin stomac, pe sub palton Ce se întâmpla cu el? Ceva încerca să iasă Ceea ce se ivi până la urmă putea fi considerat un monstru sau nu, depinde de punctul de vedere al fiecăruia Chloe, cel puţin, nu-l vedea ca pe unul, însă un şoarece sau o rândunică ar fi fost de altă părere Faţa roşcată a lui Nelson apăru prin crăpătura dintre al doilea şi al treilea nasture al paltonului Privi puţin în jur, trase un căscat cât toate zilele, prezentându-şi toţi dinţii şi cerul gurii, apoi se strecură afară, rupând un nasture în urma lui — Ce căuta Nelson acolo? întrebă Chloe supărată A dormit în paltonul tău toată noaptea? — Da — Şi te pomeneşti că ţi-a mai adus încă un şobolan — Nu — Atunci vom avea un mic dejun de legume Alex oftă, se ridică în picioare şi se duse să se spele la cel mai apropiat cazan cu apă, la vreo cincizeci de metri distanţă, timp în care Chloe fierse ouăle primite de la păpuşi Alex se aşeză şi mâncă până nu mai putu, plin de recunoştinţă pentru mărinimia lui Punch şi a lui Judy — Nu mânca atâtea! îl preveni Chloe O să faci indigestie! Aşa se întâmplă cu ouăle — Parcă ai fi mama Chloe recunoscu în sinea ei că uneori se purta ca o mamă Băieţilor trebuia să li se zică tot timpul să se spele, să mănânce sănătos şi să-şi schimbe şosetele Nu putea să înţeleagă de ce nu le păsa de igiena lor sau de ce nu erau mai atenţi la ce băgau în stomac, dar viaţa lor începea cu o mamă, şi cei mai mulţi dintre ei păreau a avea nevoie de una tot restul vieţii Lui Nelson nu prea-i era foame Şchiopătă până în dreptul luminii ce cobora din acoperiş, se întinse din nou la căldura soarelui pentru a-şi aduna puterile şi a se pregăti pentru o nouă zi de omorât grămezi de animăluţe Tot el fu cel care se învârti pe o parte, apoi tresări, atent la un sunet puternic ce venea din depărtare — Ce-a fost asta? întrebă Chloe, oprindu-se în timp ce ducea un ou fiert la gură Auzi şi tu, Alex? Nelson se făcu nevăzut în spatele umbrelor Alex scoase binoclul din rucsac şi privi în zare — Sunt chestiile alea ca nişte păpuşi, cu părul ciufulit şi pline de ace, care s-au luat la bătaie cu sătenii din şifoniere, spuse el Se îndreaptă spre noi Crezi c-or să ne atace? — Eşti sigur că vin încoace? întrebă Chloe speriată — Sigur! Se tot opresc şi adulmecă aerul, după care arată în direcţia noastră Cred că ne urmăresc Suntem vânaţi! Alex lăsă binoclul de la ochi Chloe sări în picioare, urmată imediat de fratele ei Îşi strânseră repede lucrurile în rucsaci şi o luară la fugă pentru a se depărta cât mai mult de pericolul ce se apropia Makishi, care atârna în spatele lui Alex, se plânse că era „săltat”, însă băiatul îi spuse că nu avea de ales Situaţia celor doi copii părea disperată, iar ei n-aveau nici cea mai vagă idee că stârniseră mânia unora dintre cele mai sângeroase creaturi ale podului În timp ce alergau, Chloe se tot uita la grămezile de vechituri, presărate peste tot pe unde treceau, până când găsi în sfârşit ceea ce căuta — Uite, saboţi! strigă ea Repede, pune-ţi perechea asta peste pantofi! — Dar mai rău o să ne încetinească! protestă Alex — Poate că da, dar n-o să mai lăsăm urme Ai grijă cum îi pui, să nu le atingi talpa Aşa n-o să ne mai miroasă paşii, doar izul de sabot vechi peste scânduri Păpuşile n-o să simtă decât lemnul, şi n-o să ne mai poată găsi Alex prinse ideea şi îşi alese o pereche mare de saboţi care să-i încapă peste bocanci Curând, cei doi tropăiau de zor, făcând o larmă îngrozitoare în jurul lor, sperând, totuşi, ca micul lor şiretlic să dea roade Cu toate astea, când se opriră să se odihnească şi Alex privi din nou prin binoclu, el constată că păpuşile încă se mai aflau pe urmele lor — Ne ajung din urmă! zise el Ce-ar fi să ne facem mici şi să ne pitim pe undeva? — Nu-mi place cum sună Dacă ne pot lua urma cu saboţi în picioare, sunt sigură că ar reuşi să ne găsească şi ascunşi Se descotorosiră de încălţările din lemn şi o apucară din nou la fugă mâncând pământul, cu speranţa că vor da peste vreo aşezare plină de creaturi care să le sară în ajutor Însă la orizont nu apărea nimic, iar păpuşile voodoo se vedeau deja cu ochiul liber Un nor de praf se ridica în urma năvălitorilor şi le anunţa venirea Toate goneau peste podele, unele negre, altele gălbui, formând împreună o hoardă de luptători dezlănţuiţi Copiii încercară să arunce diferite obiecte în calea urmăritorilor – ca scaune sau cutii – însă nimic nu părea să le încetinească Când vânătorii treceau prin dreptul razelor de lumină, acele lor lungi străluceau, ieşind în evidenţă, în timp ce ochii lor ca mărgelele stăteau aţintiţi încontinuu pe prada hăituită — Nu mai avem scăpare, zise Alex gâfâind O să ne prindă, Clo! — Tu ia-o înainte, eu rămân aici să încerc să le opresc, spuse sora lui — Nici nu mă gândesc! — Sunt mai mare decât tine şi trebuie să mă asculţi! strigă ea, ajunsă la capătul puterilor O să faci cum îţi zic! — Nu, rămânem împreună! — Dacă o luăm pe drumuri diferite, unul dintre noi are şanse mai mari să scape, spuse Chloe — Nu-mi pasă, nu vreau să ne despărţim! Poate o să vină Nelson să ne salveze El ar face păpuşile bucăţele cât ai clipi — Ba nu, l-ar prinde şi pe el Nu vezi? Sunt cu sutele! N-ar avea nicio şansă Alex se opri, apucă o crosă de hochei dintr-o grămadă de lângă el şi se întoarse cu faţa către duşmani — M-am săturat, Clo Voi cădea în luptă dreaptă! — Lasă prostiile! strigă ea Haide, încă mai putem fugi! — Nu Alex stătea şi aştepta, agitând crosa prin aer Chloe îşi dădea şi ea seama că erau prea obosiţi ca să mai fugă, aşa că până la urmă apucă şi ea una din crosele vechi de hochei şi i se alătură fratelui ei Acum că prada era chiar în faţa lor, păpuşile se simţeau triumfătoare Se apropiau în valuri de cei doi copii, împungând aerul cu armele lor îngrozitoare din oţel În ultimul moment, Alex şi-l puse pe faţă pe Makishi, ca să fie mai apărat de ace, apoi se întoarse din nou către păpuşi, legănându-şi încet bâta Arătările se apropiaseră la doar câţiva metri, pregătindu-se să sară asupra lor Deci aşa se sfârşea totul – aici se încheia călătoria prin Attica a copiilor Fuseseră urmăriţi, prinşi în capcană, şi acum aşteptau să moară în mâinile figurinelor deformate cu înfăţişare umană — Opriţi-vă! Vă poruncesc să vă opriţi! Vă veţi supune! Makishi tunase cu o voce puternică Păpuşile voodoo se opriră brusc, alunecând pe scânduri Figura lui Makishi era mânioasă — De ce ne atacaţi? Păpuşile voodoo căzură în genunchii lor mici şi se plecară respectuos în faţa lui Makishi, la câţiva metri distanţă de copii Din spate încă mai veneau alte şi alte rânduri care se opreau unul după altul şi se aplecau până jos Până la urmă se făcu atât de linişte, încât puteai auzi praful căzând uşor pe scânduri Alex şi Chloe aşteptau cu sufletul la gură O licărire străpunse trupurile de ceară ale păpuşilor, în timp ce acestea îşi înfipseră acele înapoi la locul lor Acum ştiau că nu va mai avea loc niciun sacrificiu Makishi era unul dintre stăpânii lor şi nu puteau face altceva decât să-şi pună armele în teacă şi să aştepte pedeapsa sa — Aceştia sunt prietenii mei, spuse în sfârşit Makishi cu o voce groasă Îi veţi cinsti pe purtătorii lui Makishi sau dezonoarea va cădea asupra capetelor voastre! Măştile le-au oferit adăpost păpuşilor voodoo de când Păstrătorul nostru a apucat calea Păstrătorilor Celor Drepţi Locuiţi în noi, sunteţi supuşii noştri — Da, stăpâne, suntem supuşii voştri, repetară toate păpuşile voodoo în cor — Atunci daţi pace prietenilor noştri – celor care ne poartă! Una dintre păpuşi îşi ridică privirea din pământ şi avu curajul să vorbească răspicat: — Dar stăpâne, i-am vânat îndelung şi cu greutate O privire încruntată din partea lui Makishi fu de ajuns ca să închidă gura creaturii necuviincioase Păpuşile se ridicară de jos, pe rând, cu priviri ruşinate, şi se depărtară agale, întorcându-se spre locul de unde veniseră – câte una, două, sau în grupuri de câte trei-patru Cel care avusese cutezanţa să îi răspundă lui Makishi fu înţepat în fund de către cei care îl urmau din spate, în încercarea de a se pune bine cu stăpânul lor Acum, unul dintre stăpânii lor vorbise pentru oameni, aşa că se aflau sub protecţia lui Nu le mai rămânea altceva de făcut decât să se întoarcă în ţinutul lor de baştină După ce păpuşile voodoo dispărură, Alex îşi dădu jos masca şi privi în ochii goi ai acesteia — Mulţumesc, Makishi, spuse el Ne-ai salvat vieţile — Cu plăcere! răspunse masca 13 Colecţionarul de suflete După incidentul cu păpuşile, Chloe şi Alex îşi Continuară drumul Deznădejdea punea stăpânire pe Chloe, care începuse să se îndoiască că-l vor mai găsi vreodată pe Jordy, asta dacă se mai afla încă în pod Oare mai trăia? Ea şi Alex văzuseră moartea cu ochii, dar cine putea şti prin ce trecuse Jordy sau, mai ales, dacă avusese acelaşi noroc? Când îi împărtăşi din neliniştile sale lui Alex, acesta păru aproape indiferent de soarta fratelui mai mare — Eh, n-a păţit nimic, răspunse el Chloe îl întrebă de unde putea fi aşa de sigur, iar Alex ridică din umeri şi zise liniştit: — Acum pot să simt, Clo Nu e prea departe Pe bune, chiar pot să-mi dau seama — Începi să mă sperii, Alex — Îmi pare rău, se scuză el — Nu are de ce să-ţi pară rău, nu e vina ta, doar că te-ai schimbat mult în ultima vreme Nu mai ştiu ce să cred — Îmi pare rău, Clo Fata o lăsă baltă Într-adevăr, în timp ce mergea în spatele fratelui ei, parcă nici nu-l mai recunoştea Părea că nu-l îngrijorează situaţia în care se aflau Erau pierduţi în acea lume necunoscută, părinţii lor n-aveau nici cea mai mică idee pe unde umblau şi ce făceau, nu ştiau dacă vor mai găsi vreodată drumul spre casă, şi în tot timpul ăsta Alex părea nepăsător şi mulţumit Totuşi, nici fericit nu se putea spune că era, dar cu siguranţă nu-şi făcea vreo grijă Deşi Chloe nu-şi dădea seama cum, Alex parcă intrase într-un fel de legătură specială cu podul – ajunsese să se simtă ca acasă în el Treceau printr-o zonă întunecată, unde lumina pătrundea abia prin câteva spărturi mici din acoperiş, când ceva se mişcă pe lângă ei — Ai văzut? strigă Alex Chloe observase şi ea ceva, şi inima începu să-i bată puternic în piept Praful încă se aşeza după tulburarea neaşteptată Le veni greu să-şi creadă ochilor, pentru că de când rătăceau prin Attica nu mai văzuseră vreo altă fiinţă umană, iar acum, ca din senin, le apăruse una chiar în faţă Era o femeie care intrase printr-o uşă de dedesubt, pe neaşteptate Femeia urcase o cutie şi o împinsese pe scânduri până unde îi ajungeau mâinile, apoi dispăruse la loc de unde venise, trăgând trapa după ea Ochii ei nu erau obişnuiţi cu întunericul şi nu reuşiră să-l pătrundă În grabă şi cu părul vâlvoi, se făcuse nevăzută la fel de repede cum apăruse Desigur, pentru ea acel loc nu însemna un continent întins cu streşinile la depărtări de kilometri, ci doar micul ei spaţiu din pod — Uite, acum se văd şi marginile Chloe privi în jos către liniile trasate din praf, care formau un pătrat Şterse conturul cu degetul mare de la picior şi descoperi sub el forma inconfundabilă a unei trape Era prima pe care o găsiseră de când părăsiseră colţul lor de pod, deşi probabil mai erau şi altele pe care nu le observaseră — Of, Alex, spuse ea Cât aş fi vrut să fie asta casa noastră — Păi păi nu e — Dar dacă e cea de lângă? Alex arătă în jur şi zise: — Seamănă locul ăsta cu partea noastră din pod? Nu Nu-i niciun lucru de-al nostru pe aici, deci suntem altundeva Dacă o să cobori pe aici s-ar putea să nu mai ai cum să urci înapoi Cine ştie unde ai nimeri! Poate nu doar într-o casă de pe o stradă dintr-un alt oraş, ci chiar în alt colţ al lumii Nu cred că ai vrea să ajungi în închisoarea Holloway, sau să rămâi pentru totdeauna în vreo colibă din Alaska Mie, cel puţin, nu-mi surâde ideea — Nici mie, dar tot ce putem face e să mergem pe ghicite, se răsti Chloe la el E prima ieşire peste care dăm — Ba nu e, răspunse calm fratele ei, privind-o pe sub pălăria sa mare şi pleoştită Au fost mai multe, doar că tu nu le-ai văzut şi eu da — Ia nu mai face pe deşteptul! — Îmi dau doar seama de nişte lucruri şi atât N-am ce face, Clo, am văzut şi alte trape Credeam că şi tu Nu le mai lua în seamă, o să ştim când o să dăm peste a noastră Asta dacă o mai găseau vreodată Inima lui Chloe începuse să bată cu putere Lui Alex chiar nu-i păsa de ce se întâmpla – i se citea în glas Lui îi era totuna dacă nu mai ajungea niciodată acasă Privi în ochii căprui-deschis ai fratelui ei şi nu reuşi să găsească nici urmă de îngrijorare, doar linişte şi resemnare Dacă ea simţea că îşi dezvoltase personalitatea de când se afla în pod, la Alex avea impresia că el se transformase cumva Nu era neapărat o schimbare în rău, pentru că fratele ei nu devenise vreun monstru teribil, doar ajunsese foarte diferit, dacă nu cu totul, măcar o parte din el — Nu te mai uita aşa la mine, Clo, mă sperii, îşi feri el privirea şi zâmbi Începi să arăţi ca o vrăjitoare, ar cam trebui să te speli pe cap Acum semăna mai mult cu vechiul Alex Îşi duse mâna la părul ei cu care se mândrise dintotdeauna pentru că era lung, negru, bogat şi mătăsos, ca al mamei Dacă înainte strălucea tot timpul de la uleiurile naturale cu care se dădea, acum i se părea că atinge o căpiţă de fân Întinse mâna, ridică pălăria lui Alex şi-i ciufuli părul — Şi tu la fel, arăţi ca un vagabond — Crezi că găsim pe undeva vreun şampon? spuse el scărpinându-se Încep să fac purici — Nu ai cum să începi, ori îi ai, ori nu Oricum, nu mă miră, cu hainele astea vechi pe care le porţi tot timpul Sunt o adevărată colonie de termite Totuşi, nu cred că ai păduchi Chloe avea grijă să folosească nume potrivite pentru fiecare lucru — Cred că ai capul plin de mătreaţă Trebuie să fim cu ochii în patru după nişte şampon Acum hai să o luăm din loc, dacă Jordy e atât de aproape pe cât zici, trebuie să-l găsim! — Au reuşit să scape de păpuşile voodoo — Norocul lor — Nici vorbă de noroc, stăpâne E vorba de Makishi — Ajung să cred că ne pierdem vremea cu ei — Atunci să-i lăsăm în pace! Scărmăne-scânduri începuse să aibă îndoieli în ceea ce-i privea pe copii Scoase la vedere geanta cu statuete inuite, pe care le pipăi prin ea Cât de mult îşi mai dorea una – poate un lup, o vulpe-polară, sau chiar încă un om, un şaman al tribului Câtă bucurie i-ar aduce! Pentru el copiii însemnau ochi tineri ce găseau întotdeauna lucruri mai uşor decât alţii bătrâni şi obosiţi, care se plimbaseră de mii şi mii de ori pe lângă aceleaşi grămezi de vechituri Poate totuşi ar fi trebuit să mai rămână o vreme pe lângă ei — Oricum n-am altceva mai bun de făcut — Aşa te vreau! — Acum în ce parte mergem? — Vai de mine! Uită-te! — Cred că va trebui să-i scoatem de acolo Până la lăsarea serii, Chloe şi Alex ajunseseră într-un colţ al podului care părea mai întunecat şi mai sumbru decât oricare altul prin care trecuseră până atunci În aer domnea o linişte nefirească, iar Chloe avea impresia că pe acolo nu mai călcase nimeni de mult timp În acel cotlon plin de praf şi cu aer închis, totul părea în perfectă ordine Pe de o parte, putea fi un lucru bun, pentru că asta însemna că nu aveau să dea peste atticani sau alte arătări ciudate, precum păpuşile voodoo, pe de alta, poate că lipsa totală de viaţă din jur nu era întâmplătoare — Ce crezi, Alex? întrebă Chloe, înfiorându-se Să rămânem aici? — Nu ştiu, răspunse fratele ei şi lăsă jos rucsacul, care ridică un nor cenuşiu de praf în cădere Ceva nu miroase a bine, nu? — Aşa-i Priviră în jur şi, după ce li se obişnuiră ochii cu întunericul, îşi dădură seama că în acel loc acoperişul cobora mai jos decât în mod normal Erau chiar locuri în care copiii fură nevoiţi să se aplece ca să nu se lovească cu capul de grinzi Cum stăteau aşa, ghemuiţi, se uitară de jur-împrejur şi, în locul obişnuitelor grămezi de haine vechi, descoperiră o mulţime de cruci din alamă mată şi multe pocale separate de perniţe ponosite pentru îngenuncheat Niciunul dintre părinţii lor nu fusese prea religios Tatăl lor fusese hindus, şi în tot acel timp Dipa urmase aceeaşi cale, fără însă ca vreunul dintre ei să fie prea împătimit Pe copii îi interesase mai mult sau mai puţin religia părinţilor, dar avuseseră şi influenţe de pe calea creştinismului şi a islamismului, dinspre prietenii de la şcoală Aici se aflau clar pe tărâmul creştinismului, însă nu prea aveau idee ce însemnau obiectele de pe lângă ei şi ce căutau toate acolo Copiii merseră mai departe — Te cam ia cu tremurici, nu? spuse Alex Locul ăsta îţi dă fiori Bleah, am găsit o pânză de păianjen uriaşă drept în mijlocul drumului! Alex îşi trecu mâna prin firele groase de mătase şi rupse ţesătura, al cărei proprietar nu se afla prin preajmă — Ştii că mie nu mi-e frică de păianjeni, zise Chloe, aplecându-şi capul aşa cum făcea când se pregătea să-şi înfrunte fricile — Şi nu mi-e frică nici de strigoi Oamenii povestesc tot timpul de fantome din cimitire, dar cum să bântuie casele vechi şi în acelaşi timp să fie şi în locul unde sunt îngropate? Cineva a strâns aici doar lucruri din biserici vechi Nu-i chiar aşa neobişnuit să găseşti aşa ceva într-un pod din Anglia — Aşa o fi Deodată ajunseră în dreptul unui indicator rupt, agăţat într-o grindă joasă de un cui ruginit, pe care stătea scris „DORM”, sfârşitul lipsind În spatele semnului urma o zonă cu acoperişul atât de jos încât fură nevoiţi să se târască pe sub el Înăuntru dădură peste nişte movile acoperite cu cearşafuri albe, murdare, în vârful cărora se afla câte o pictură în ulei, sprijinită într-o parte Toate erau portrete de oameni zâmbitori sau serioşi, care stăteau ţepeni în poziţii incomode Unii dintre ei purtau costume din diferite epoci şi apăreau în picturi întunecate şi vechi, pe suprafeţe maro lăcuite Alţii aveau haine mai moderne, în culori puţin mai deschise şi mai vii Chloe simţi mirosul groaznic de mucegai care plutea prin aer şi se cutremură — Ce crezi, semnul ăla o fi vrut să zică DORMITOR? întrebă ea — Habar n-am, răspunse Alex pe acelaşi ton nepăsător care o scotea pe sora lui din sărite Am obosit, hai să ne odihnim aici peste noapte şi să vedem ce se întâmplă până dimineaţă! — Păi, dacă suntem într-un dormitor nici că ne puteam alege un loc mai bun, încuviinţă Chloe — Abia îmi ţin ochii deschişi, se plânse Alex Nici Chloe nu prea mai rezista toropelii Alex se culcă primul, în timp ce ea se mai luptă o vreme cu senzaţia de oboseală Însă, încet-încet, se prelinse până pe podea, ridicând un nor cenuşiu de praf în cădere Mai rămase aşa câteva minute, între vis şi realitate, prinsă în lumea întunecată unde mintea pluteşte într-o stare plăcută de pace, înainte să adoarmă de-a binelea Era atât de plăcut să se poată lăsa în sfârşit purtată şi dusă în adâncul unei păduri de sentimente plăcute – şi să nu-i mai pese de lumea de afară Chiar înainte să se afunde complet în tărâmul viselor, simţi cum mama întindea peste ea o pătură şi o învelea cu grijă Părea să aibă gheare păroase în loc de mâini şi gura îi mirosea urât, a varză stricată sau a canal, însă Chloe era prea adâncită în somn ca să-i mai pese de astfel de lucruri La un moment dat, în timpul nopţii, se trezi şi văzu o siluetă ce stătea aşezată pe un scăunel în faţa ei Nu putu s-o desluşească prea bine în lumina neclară, mai ales că era îmbrăcată în negru din cap până-n picioare, dar îşi dădu seama că picta Aşa stoarsă de putere şi aproape inconştientă, Chloe reuşi să distingă mişcările mâinii care ţinea pensula, în faţa unei pânze aşezate pe un şevalet Înmuia pensula în culorile de pe paletă, apoi o plimba cu atingeri uşoare deasupra pânzei Când văzu că modelul său avea ochii întredeschişi, silueta în negru zâmbi şi clătină uşor din cap ca şi cum ar fi vrut să zică „culcă-te la loc, Chloe” „Pe mine mă pictează? Oare de ce?”, se gândi Chloe Apoi se lăsă din nou pradă unui somn adânc şi liniştitor — Ăştia chiar nu se pricep la nimic? O zână de praf apăru din senin, fugi vreo douăzeci de paşi, dreaptă ca o şopârlă sprijinită pe picioarele din spate, apoi, fără vreun sunet, parcă explodă într-un norişor de firişoare care plutiră la locul lor, pe scânduri — Măcar zânele de praf din jur ar fi trebuit să le dea de gândit E plin de ele şi fug peste tot ca gândacii — Ei nu le văd pentru că n-au ochii destul de buni — Crezi c-or să vrea să doarmă pentru totdeauna? Unii aleg asta, ştiu de la un scărmăne-scânduri care a venit aici şi s-a lăsat în voia somnului — Ei vin de afară, vor să trăiască — Atunci ar fi trebuit să ia în seamă semnele: movilele de peste tot, pietrele de la capetele mormintelor şi mirosul N-au nimic în tărtăcuţele alea ale lor! — Nu mai fi aşa de aspru cu ei Şi tu erai aşa când ai ajuns prima oară în pod Nu înţelegeai nimic şi a durat ceva vreme până să afli că există şi scărmăne-scânduri răi ca acesta De unde să-şi dea bieţii copii seama că el strânge suflete? — În locul ăsta chiar că îţi găseşti odihna veşnică, la propriu Când eşti sătul de lume ca mine, să dormi pentru totdeauna sub un morman de praf nu sună prea rău Dar ei cum să nu-şi dea seama? Mai şi scrie mare „DORMIRE” la intrare Nu mai face nimeni latină în zilele noastre? Mie mi s-a predat latina la şcoală şi am rămas chiar cu semne, drept mărturie — Dar nu scrie „DORMIRE” ci „DORM”, lămuri liliacul — Păi cândva scrisese „DORMIRE” şi locul e plin de giulgiuri, ce vrei mai mult de-atât? — Nici tu nu ţi-ai dat seama la vremea ta, şi pe atunci le numeai bandaje Deci ai de gând să-i scoţi de acolo până nu e prea târziu sau nu? — Dar asta ar însemna să-i ating cu mâinile, spuse tânărul scărmăne-scânduri, înfiorându-se şi simţind că se sufocă sub mască — Eu sigur nu pot s-o fac, sunt doar un liliac — Mai degrabă i-aş lăsa acolo Însă scărmăne-scânduri ştia că n-o va face pentru că încă mai avea în el destulă omenie ca să-şi ajute semenii când erau la ananghie Deşi critica naivitatea copiilor, el îşi aducea aminte că fusese la fel când păşise pentru prima oară în acel loc Podul era plin de capcane, obstacole şi pericole, însă dacă nou-veniţii reuşeau să treacă cu bine peste primele, deveneau, cu timpul, mai prevăzători Oricine se conecta la pulsul podului începea să primească semnale de avertizare când trecea prin preajma vreunei capcane, pe care putea s-o evite fără să ştie măcar cum funcţiona Scărmăne-scânduri ajunsese atât de priceput încât putea să miroasă pericolul încă de la mare depărtare Salvatorul îşi îmbibă una din batiste cu un parfum ieftin dintr-o sticluţă mică şi albastră pe care scria „Evening în Paris”, care să-l ferească de mirosul gazelor adormitoare emanate de scărmăne-scânduri cel rău Şi-o legă în jurul nasului şi păşi în Grădina Odihnei Veşnice, apucându-l pe băiat de picioare Deşi nu-i plăcea, ştia că „dacă ar rămâne cu mâinile în sân“ copiii n-ar mai fi părăsit niciodată acel loc Îl trase afară, departe de gazele care pluteau peste tot prin acel colţ al podului Ca toţi ceilalţi scărmăne-scânduri, şi acesta de aici îşi aduna comorile într-un singur loc, doar că el colecţiona suflete Era o creatură născută din ea însăşi, asemenea lui Katerfelto, cu înfăţişare de om, însă cu mintea şi sufletul unui păianjen De fiecare dată aştepta mişcările pânzei ca să coboare din locul său de pândă şi să-şi înfăşoare victimele din cap până în picioare, apoi îşi atârna colecţia de suflete într-un adăpost secret, prinzându-le în cuie, de grinzi şi lăsându-le să fluture în vânturile venite din cele patru zări Odată ce-l scoase afară pe băiat, scărmăne-scânduri se întoarse binevoitor şi o trase afară şi pe fată, după care îşi şterse repede mâinile de haine, de parcă copiii le-ar fi murdărit cu vreo substanţă lipicioasă De undeva de sus, îngrozitorul colecţionar de suflete privea scrâşnind din dinţi Chloe se trezi cuprinsă de un frig teribil Picioarele îi erau învelite cu un cearşaf murdar pe care îl dădu la o parte scârbită Privi în jur şi descoperi în praf, în urma ei, o dâră lungă rămasă de când fusese trasă afară din culcuş, în timpul somnului Disperată, îl căută pe Alex care stătea şi el întins nu departe de ea, încă dormind Se ridică în picioare şi observă o pictură în ulei, pe jumătate terminată, aşezată cu faţa în sus Când se aplecă să o atingă, observă că încă nici nu se uscase Se recunoscu în portretul dinaintea ei — Ce-i asta? murmură ea, înfiorată Era o pictură înspăimântătoare în care apărea palidă şi lipsită de viaţă, cu ochii închişi şi buzele de un albastru şters, cu capul sprijinit pe o pernă de crini albi ca lacrima, şi având un zâmbet discret îngheţat pe faţă Portretul aparţinea unei fete moarte — Îngrozitor! Îşi feri privirea de propria imagine monstruoasă, uitându-se din nou la fratele ei încă adormit — Alex, trezeşte-te! îl strigă ea — Ce ? zise Alex întorcându-se pe o parte şi deschizând ochii Ce-i cu chestia asta de pe mine? — Habar n-am, şi eu aveam una — Miroase urât, strâmbă el din nas, dând-o la o parte Alex se ridică şi se întinse — Mă doare capul Cred că sunt ceva gaze prin apropiere, simţi? — Nu ştiu, cred ca ar trebui s-o ştergem de aici Nu-i a bună cu locul ăsta! Îşi strânseră bagajele, timp în care Chloe observă urme de paşi în praf Era clar că cineva îi trăsese afară de sub acoperişul jos Să fi fost Jordy? Cu siguranţă nu, altfel ar fi rămas cu ei Atunci vreunul dintre atticani? Totuşi, talpa de la pantofi era foarte mare, mult peste ce ar fi purtat un attican Scoase un oftat Se mai adăugase un mister la acea lume ciudată din scânduri şi grinzi Oricine ar fi fost, salvatorul lor misterios voia să rămână necunoscut – ca un înger păzitor În timp ce-l prindea din urmă pe fratele ei, Chloe văzu ceva care o făcu să se oprească şi să gândească Era un ghem de sfoară ce aştepta cuminte, de unul singur, acoperit de un praf vechi de secole Îl ridică de jos Îi venise o idee pe cât de strălucită pe atât de periculoasă, care ar fi dat însă răspuns unei întrebări foarte importante — Alex, o să cobor prin trapă, spuse ea după ce îşi ajunse fratele din urmă — Nici vorbă, Clo! Nu poţi să ştii ce-i acolo Aceasta îi arătă ghemul de sfoară — O să prind un capăt în jurul meu, iar tu o să mă cobori în casa de dedesubt Aşa o să păstrăm legătura între noi Dacă se întâmplă ceva, urc înapoi la tine Cât timp ţinem amândoi de funie nu avem cum să ne pierdem unul de altul şi aşa o să-mi dau seama pe unde ne aflăm în lumea de afară — Nu-mi place cum sună, Clo — Nici mie, dar trebuie s-o facem! zise ea hotărâta Femeia aia nu semăna cu vreun monstru Cine ştie, poate o să ne ajute, n-avem decât s-o întrebăm Uite, o să-mi leg sfoara de cureaua de la pantaloni aşa acum ajută-mă să ridic uşa trapei Are mâner? Nu, atunci foloseşte briceagul ăla al tău cu care te tot joci din cinci în cinci minute Putem să-l punem la treabă, în sfârşit Se opintiră ceva vreme să ridice trapa dar până la urmă reuşiră În jurul lor se ridicară nori care-i făcură pe amândoi să tuşească Apoi, Chloe îşi scoase lanterna şi lumină pata neagră de dedesubt — Vezi ceva? întrebă Alex aplecându-se peste margine Eu nu văd mare lucru — Cred că sunt scări şi un parchet ca într-o casă obişnuită, răspunse Chloe însufleţită Alex, poate am dat peste o ieşire! — Dar cum rămâne cu Jordy? Într-adevăr, cu Jordy era o problemă — Dacă drumul ăsta duce cumva spre casă, îl căutăm pe Jordy după ce mă întorc, bine? Tot trebuie să găsim ceasul, aşa că n-o să rămânem jos pentru totdeauna, vreau doar să ştiu unde ne aflăm faţă de casa noastră — Bine, Clo Dacă zici tu — Cobor, spuse ea, lăsându-se în jos prin trapă După ce ajung jos o să strig la tine ca să fii sigur că n-am păţit nimic Alex ţinu bine de sfoară cât timp sora lui coborî prin deschizătură şi atinse podeaua de dedesubt — Ai ajuns? — Da, sunt bine, răspunse ea cu o voce îndepărtată Mai dă drumul la funie, te rog! Alex mai desfăcu puţin din ghem, dându-i surorii sale, care păşea cu grijă pe pardoseala de jos, libertate de mişcare În acel moment lui Alex îi trecu prin cap un gând care-l sperie la fel de mult cât ştia că i-ar speria pe Chloe şi pe Jordy Voia, de fapt, să rămână în Attica – nu era încă gata să se întoarcă acasă Ajunsese în acel loc interesant, cu aventuri la tot pasul, plin de creaturi ciudate, care promitea grămezi de bogăţii Nu poţi să te aştepţi să găseşti o comoară fără să treci prin anumite primejdii, altfel n-ar mai avea nicio valoare Primejdiile puteau fi plăcute dacă ştiai la ce să te aştepţi, iar Alex începea să prindă încredere în el însuşi Simţea că e totuşi prea devreme să se întoarcă Podul îl dorea, iar el era pregătit pentru pod, aşa că ce alt loc mai bun să-şi petreacă timpul? Simţi o smucitură şi Alex mai lăsă puţină sfoară în jos — Clo, eşti bine? Niciun răspuns — Clo? O pală rece de vânt ieşi prin deschizătură, purtând după ea o şoaptă slabă Să fi fost vocea ei sau doar vreun foşnet de dedesubt? Fusese o idee proastă s-o lase să coboare acolo şi toată fiinţa lui îi spunea asta — Chloe! strigă el, trăgând încet de sfoară Vino înapoi! Tot nimic, doar acelaşi vânt rece Alex nu putea face altceva decât să stea acolo şi să aştepte cu sufletul la gură Sfoara încă se mai mişca, deci ştia sigur că încă mai era acolo — Pescuieşti? îl întrebă o voce groasă Alex se sperie atât de tare încât sări cât colo 14 O călătorie în lumea de dedesubt Alex îşi ridică privirea şi văzu un străin tânăr şi înalt, purtând o pelerină lungă şi pălărie, încălţat cu nişte bocanci din piele groasă Ducea cu el doi şobolani, care îşi iţeau căpşoarele din câte unul din buzunarele laterale în care fuseseră băgaţi În spate avea un rucsac uriaş, cu un cadru de lemn, special pentru umerii săi laţi, făcut parcă de mână Faţa îi era şifonată, ca o hartă folosită mult timp — N-n-nu se bâlbâi Alex O ţin pe sora mea care a coborât într-una din casele de dedesubt — Proastă idee, mormăi tânărul, dându-şi jos rucsacul Cei doi şobolani îi săriră din buzunare şi se apropiară să privească prin deschizătură — Ai face bine s-o scoţi de acolo cât mai repede, Alex — D-de unde ştii cum mă cheamă? — Seara trecută m-am întâlnit cu fratele tău N-o să-ţi spun prea multe despre mine, doar că sunt un umblă-scânduri Eu ştiu unde duc toate drumurile din lumea asta, Alex Ştiu pe ce căi să o apuc, iar asta nu e una dintre cele sigure Alte trape decât cea de la casa ta duc către locuri şi mai ciudate decât acesta, aşa că scoate-ţi sora de acolo sau s-ar putea să n-o mai vezi niciodată Speriat de ce îi auzeau urechile, Alex trase cu putere de sfoară, care, spre groaza lui, se desfăcu de tot O înfăşură repede, până când ajunse la capătul funiei rupte Chloe rămăsese singură acolo jos O rază de lumină se răsfrângea pe podeaua casei Părea a fi seară, iar Chloe privi printr-o fereastră din apropiere la cerul de un roşu şters Rămase o vreme pe loc, uitându-se în jur la ceea ce părea a fi o casă obişnuită, ca oricare alta Pereţii erau vopsiţi, pe întreg holul şi până în capătul scărilor, într-o culoare ca a ciupercilor, şi pe jos se întindea un covor cam de aceeaşi nuanţă În capătul scărilor stătea o pisică vărgată care se lingea cu spor Auzindu-i paşii, ridică privirea şi scoase un mieunat scurt, apoi îşi reluă ritualul spălării Părea mai prietenoasă decât Nelson De o parte şi de alta a holului străjuiau mai multe uşi, probabil de la dormitoare şi băi, toate vopsite şi îngrijite „Bun, acum să vedem pe cine sau ce găsim jos”, îşi făcu Chloe curaj Se aştepta la o confruntare cu locatarii casei, cărora n-avea cum să le pice bine o astfel de întâlnire neaşteptată Cel puţin era o fetiţă şi nu un bărbat mare şi ameninţător Totuşi, nu voia să înceapă să povestească despre Attica pentru că nimeni n-ar fi crezut-o Se gândi să inventeze un motiv pentru care se afla într-o casă străină şi să meargă mai departe, după ureche Odată ce afla unde se găsea faţă de propria lor casă, avea să urce înapoi la Alex Acolo ar fi lăsat un semn pe trapă şi ar fi plecat după Jordy şi ceas, apoi s-ar fi întors împreună în casă, spre libertate Era ca şi făcut „Dacă mă întâlnesc cu femeia aceea o să-i zic că m-am trezit deodată aici şi că nu îmi mai aduc aminte nimic”, se gândi ea Nu-i plăcea să spună minciuni, dar nu avea altă soluţie mai bună Dacă venea poliţia, măcar ar fi ajuns acasă unde ar fi putut să-i spună mamei tot adevărul – până la urmă ar fi crezut-o Cu Ben ar fi fost ceva mai greu, însă Dipa se pricepea să-l îmbuneze Vocea lui Alex ajunse la urechile ei, parcă de la o depărtare de kilometri Chloe începu să coboare scările, în timp ce pisica se oprise din lins şi se uita la ea cu atenţie Una dintre trepte scârţâi puternic sub greutatea fetei, şi o femeie în jur de patruzeci de ani auzi zgomotul şi apăru dintr-o cameră Era aceeaşi care lăsase cutia în pod Acum o cerceta încruntată, cu o privire caracteristică pentru feţele unor oameni Se holbă la Chloe cu ochi iscoditori Plină de bun-simţ, pisica se retrase în altă cameră, lăsându-i pe oameni să-şi vadă liniştiţi de treburi Chloe rămase pe loc, pregătită pentru o reacţie mânioasă sau şocată, însă lucrurile nu luară întorsătura la care se aştepta În schimb, femeia grăi pe un ton agasat: — Aici erai! Pe unde ai tot umblat, fetiţo? Se răceşte mâncarea Femeia privi în lungul holului — Şi nu ţi-am spus să nu mai laşi aprinsă lumina în hol? Curentul electric costă bani! Deşi uimită de primirea de care avea parte, reacţia spontană a lui Chloe fu să se dezvinovăţească — Dar nu am aprins-o eu! — Te rog, Sarah, nu-mi insulta inteligenţa! N-a urcat nimeni aici, în afară de tine — Ba da, şi tu ai urcat mai devreme în pod — A, da oricum, hai odată! răspunse femeia, cu o faţă încurcată Te aşteaptă toată lumea Ce-ai făcut până acum în cameră? Presupun că ai stat la prostia aia de calculator I-am zis eu lui taică-tu că dacă ţi-l ia n-o să te mai scoată din faţa lui De ce nu poţi fi mai mult ca fratele tău? El stă tot timpul pe afară, la aer curat Femeia destul de slabă, îmbrăcată într-o rochie neagră de seară, cu perle la gât şi pantofi cu toc în picioare, era foarte nerăbdătoare Părul prins strâns în coadă arăta din faţă ca o cască neagră de înot Parcă se pregătise special pentru a petrece seara în oraş Din senin apucă şi trase de capătul funiei legate în jurul lui Chloe — Ce tot faci? spuse ea, văzând sfoara ce atârna de sus, ce ducea către trapa deschisă a podului Ai fost acolo? — Nu, tu ai lăsat-o deschisă Femeia părea într-adevăr încurcată şi enervată — Şi de ce, mă rog, te-ai legat cu funia asta? — Păi am vrut doar să — Eşti un copil foarte ciudat, zise ea, privind-o fix pe Chloe, înainte să continue Ce bine îmi pare că nici tu, nici ceilalţi nu sunteţi ai mei Dacă ar fi după mine Dintr-o cameră se auzi o voce groasă de bărbat: — Veniţi să mâncaţi sau ce tot faceţi acolo? Femeia schiţă un zâmbet şters şi o împinse pe Chloe înainte, spre camera dinaintea ei — Uite-o, iar se juca pe calculator, George! N-ar mai trebui să-i lăsăm pe copii aşa, de capul lor, tot timpul, nu crezi? Încerc să fiu înţelegătoare, dar lor parcă la altceva nu le stă capul — Nu mă jucam la calculator, răspunse Chloe categoric Bărbatul cu un început de chelie, puţin grăsuţ, îmbrăcat în pardesiu, cămaşă albă şi cravată, arătă spre scaunul de lângă el, cu furculiţa pe care o ţinea în mână — Lăsaţi toate astea, o să întârziem la teatru Sarah, stai jos şi mănâncă! Chloe se aşeză, de-a dreptul uimită de ceea ce se petrecea cu ea Până acum se gândise că femeia suferea de vreo boală psihică Dar toate persoanele din acea cameră o acceptau ca membru al familiei, ca una de-a lor Oare erau cu toţii nebuni? Cam greu de crezut Poate ajunsese într-o emisiune la televizor, vreun reality-show Totuşi, nu vedea nici urmă de camere de filmat, cabluri sau orice alt fel de aparatură Şi cine era de fapt Sarah? Oare urma să apară în cameră dintr-un moment în altul – o copie fidelă a lui Chloe? Sau poate nu exista nicio Sarah, ci doar o familie care aştepta să prindă una pe care s-o păstreze, ca un peşte într-o plasă, cu discuţii obişnuite şi cu un cămin primitor pe post de momeală Pur şi simplu nu putea înţelege ce se întâmpla Toate astea o speriau mai mult decât ar fi făcut-o o confruntare directă Simţea că sub aparenţe se ascundea un adevăr care aştepta s-o înghită în acea normalitate afurisită — Sarah, mănâncă-ţi legumele! spuse femeia cu o bunătate falsă în glas Sunt sănătoase În cameră se mai aflau încă doi copii Un băiat cam la jumătate din vârsta lui Chloe şi o fată care nu avea mai mult de trei ani stăteau amândoi aşezaţi la masă Fata, cu codiţe blonde şi zâmbet înfiorător, arăta ca un mic drăcuşor, în timp ce apucase lingura ca pe o bâtă şi se pregătea să lovească fără milă varza fiartă prea mult ce trona în farfurie Băiatul avea faţa plină de pistrui, un nas cârn şi gulerul de la cămaşă murdar Arăta ca un băiat care se juca mult pe afară, căruia îi plăceau pădurile, care se târa pe jos, explora şi plonja pe burtă Toată atenţia sa părea să se îndrepte spre cină, aruncând mâncarea pe gât cu poftă, cu înghiţituri mari Tatăl, George, arăta ca o persoană un pic înfumurată, cam moale şi uşor de ţinut sub papuc, dar părea destul de simpatic Îi aruncă un zâmbet lui Chloe — Ar trebui s-o asculţi pe Jane, zise el Nu-i bine să te uiţi aşa de mult la televizor — Nu la televizor, la jocuri pe calculator! strigă Jane — A, da, calculator se corectă George, ştergându-se la gură cu un şerveţel Nici nu înţeleg ce-i aşa mare lucru de jocurile astea — Asta pentru că n-ai nicio treabă cu ele, îl întrerupse băiatul, cu gura plină Şi nici n-o să ai vreodată — Ajunge! strigă Jane George, de ce le încurajezi neobrăzarea? — Ne-o-bă-saea, gânguri fetiţa cea mică lovind cu lingura în masă NEOB? SAEA! — Gata, Chantelle, spuse George liniştit Mănâncă! Nu-ţi place? Jane a făcut-o special pentru tine — Zice că nu-s cuminte, nu, surioară? rânji băiatul către Sarah Ea tot timpul foloseşte cuvinte de-alea lungi — Care ea, o mamă de pe stradă? întrebă Chloe, aducându-şi aminte de o vorbă veche din familie, dar apoi îşi dădu seama că dăduse cu bâta-n baltă Îmi pare rău — Păi ar trebui să-ţi pară! spuse Jane afectată Uită-te şi tu George! — Ar cam fi timpul să plecăm, să nu întârziem zise George, lăsând jos şerveţelul şi privindu-şi ceasul de la mână Poţi să duci tu copiii la culcare, Sarah? Şi să nu ne aştepţi, o să ne întoarcem pe la unu, două Te descurci, da? Ai numărul meu de mobil, dacă e ce — Nu mă bagă nimeni în pat! bombăni băiatul Pot şi singur! — O să te duci la culcare când îţi zice Sarah! spuse George, apoi ieşi din cameră Jane îşi plimbă privirea rece peste feţele copiilor — Odată şi-odată o să vedeţi voi murmură ea — Noi am fost primii aici! răspunse băiatul Tu ai venit dup-aia! Lui Jane i se aprinseră ochii de furie, dar părăsi câmpul de luptă George apăru în cameră îmbrăcat în palton, aducându-l şi pe cel al lui Jane — Ninge, zise el Ştiam eu ce ştiam Crezi că ar fi mai bine s-o lăsăm pe altă dată? — Nu-i nimic, tati, mergeţi, spuse repede Chloe, aruncând o privire pe geam Nu-i chiar aşa de multă, n-o să se pună Uită-te, cred că deja s-a topit George o mângâie pe cap cu degetele sale grăsuţe şi îi şopti uşor în timp ce Jane se dusese după mănuşi: — Eşti o fată bună, Sarah Ştiu că acum nu-i tocmai uşor, dar o să vezi c-o să se dea pe brazdă Bărbatul încuviinţă din cap spre uşa prin care Jane tocmai ieşise — O cucerim noi, o să vezi, zâmbi el către fata de care era convins că este fiica lui Eşti mare deja şi în curând o să devii şi tu femeie, aşa că vă veţi împrieteni Cred că lui Jane i-ar plăcea să fiţi prietene Să ai grijă de cei doi! Îmi pare rău că trebuie să te las cu ei, dar ştii că nu ieşim prea des şi lui Jane îi place mult teatrul — Nu-i nimic, spuse Chloe Chiar îmi face plăcere — Întotdeauna ai fost o fată cuminte Acum poţi să te duci s-o grăbeşti pe Jane un pic? O să întârziem Cred că şi-a pierdut mănuşile Chloe nu primi cu tragere de inimă sarcina S-o grăbească pe Jane? Femeia nu putea s-o suporte pe Sarah Chloe era însă o fată isteaţă şi îşi dădu uşor seama că la mijlocul certei dintre ele se afla gelozia Probabil că Jane le purta pică copiilor pentru că trăiau de mult împreună cu George, tatăl lor, iar ea locuia cu ei abia de curând Chloe nu credea că Jane era rea la suflet, ci doar că îi venea greu să se lupte pentru un loc într-o familie deja formată Intră în camera în care Jane îşi căuta mănuşile, cu toate acestea în gând — Pot să te ajut? întrebă ea Unde le-ai văzut ultima oară? Jane îşi ridică repede privirea, bănuitoare — Ce tot zâmbeşti atât? Tu le-ai ascuns? — Nu, de ce aş face una ca asta? răspunse Chloe Să ştii ca n-am nimic cu tine Chloe vorbi deschis cu Jane: Tuturor ne este destul de greu Noi, copiii, ne facem griji că n-o să ne placi Cred că de asta ne purtăm atât de urât cu tine Îmi pare rău Am putea să o luăm de la capăt şi să ne împrietenim? Asta l-ar bucura mult şi pe tata, pe George Te rog, Jane, vrei să fii prietena mea? Jane se uită la ea un timp — Eu mă port frumos cu oamenii, dacă şi ei se poartă frumos cu mine, zise ea în sfârşit — Păi, vezi şi tu cum e fratele meu mai mic, râse Chloe E un mic sălbatic şi nu prea avem de unde să cerem prea multă cuminţenie, dar aşa e probabil în orice familie Cât despre Chantelle, pe ea a cam răzgâiat-o tata, dar dacă o să fim hotărâte se va da pe brazdă odată ce ajunge la şcoală Însă noi două suntem cele care trebuie să facem lucrurile să meargă Chloe se opri, gândindu-se până unde să meargă, şi până la urmă îi întinse mâna — Batem palma? Jane privi în jos, cam nesigură — Pare cam prostuţ — Ştiu, dar aş vrea să încerc să fiu şi eu de ajutor, ca să ne înţelegem cu toţii mai bine O strângere de mână ar fi un început bun, nu? Jane o privi din nou un timp, apoi spuse: — Sper că nu te joci cu mine — Nu, promit! răspunse Chloe, sperând ca adevărata Sarah să fie la fel de deschisă ca ea Eu una m-am săturat de certuri Şi-aşa îmi ajunge de câte am parte la şcoală, cu celelalte fete Ochii lui Jane se umeziră — Şi eu, zise ea M-am săturat cu vârf şi îndesat! Dintr-odată îşi strânseră mâinile şi Chloe se bucură de victoria ei „Sper să nu mă dezamăgeşti, Sarah Aşa ţi-ar fi mult mai bine”, se gândi ea George apăru în cameră şi spuse: — Ce tot faceţi aici? O să întârziem Se opri în mijlocul camerei şi privi nedumerit — Ce puneţi voi două la cale? zise el încurcat Faceţi o înţelegere? — Cam aşa ceva, murmură Jane Se apropie de el şi-i aranjă cravata posesiv, dar îşi dădu seama cum arăta gestul ei şi privi speriată către Chloe Însă fata înţelesese că Jane o făcuse din obişnuinţă Se folosea de mult de astfel de mici trucuri şi îi venea greu să se dezveţe de ele cu una, cu două Ambele ştiau ce se întâmplase, însă Chloe era hotărâtă să nu lase acest lucru să strice relaţia pe care tocmai o legase — Să aveţi o seară plăcută! zise ea, cu un zâmbet larg pe faţă Hai, mergeţi, şi nu vă faceţi griji pentru copii Jane se linişti şi zâmbi şi ea — Ţi-am spus eu că-i fată bună! se mândri George — Aşa e, încuviinţă Jane cu un surâs lung până la urechi — Fetele mele cuminţi, zise el plin de afecţiune Haide Jane! Acum chiar trebuie să plecăm! O luară cu toţii în jos pe scări, iar George deschise şi ţinu uşa din faţă, cu geamul îngheţat, pe care era pictat un măcăleandru pe o creangă Mai privi încă o dată zăpada, apoi păşi afară Uşa se trânti în spatele lor şi Chloe se întoarse către băiat — Nu mă duc la culcare! ţipă el violent — Nici nu te-am rugat să te duci Chantelle, care încă mai stătea la masă, îşi izbea varza din farfurie cu lingura, trimiţând bucăţele verzi în zbor peste faţa de masă Pentru un moment, Chloe nu ştiu ce să facă, însă apoi se duse şi luă fetiţa în braţe, în timp ce aceasta dădea din picioare şi se zbătea Până la urmă o lăsă jos, printre zbierete — Pot şi singură! Pot şi singură! — Tu să mergi sus, domnişoară! ordonă Chloe În mod neaşteptat, copilul făcu întocmai cum i se spusese, trăgând în drumul ei de blana pisicii, care tocmai apăruse în încăpere Chloe o urmă, ajungând pe sub trapă şi strigând către Alex: — Mai durează puţin! O spălă pe fetiţă, căută o cămaşă de noapte cu care o îmbrăcă, apoi îi zise să se bage în pat cât lăsa ea apa să se scurgă din baie Chantelle se îndreptă ascultătoare către una din camere şi se aşeză în pat, aşteptând-o pe Chloe cu degetul în gură — Poveste! ţipă Chantelle, scoţându-şi degetul din gură ca să vorbească Ciuboţelele Roşii! Chloe privi în jur, încurcată, dar Chantelle se dădu jos din pat, căută cartea pe care o voia şi i-o puse în mâini Chloe se aşeză pe marginea patului şi citi din paginile ponosite, îndoite la colţuri Era istorioara unui spiriduş care primise nişte ciubote mari şi roşii de ziua lui Chantelle adormi cu mult înainte de sfârşitul povestirii, cu buclele ei aurii răsfirate pe pernă Chloe coborî din nou scările şi-l găsi pe băiat uitându-se la televizor Tot nu ştia cum îl chema — Tu urmezi! spuse ea — Nu încă — O să mergi la culcare când îţi zic eu! — Bine că faci tu pe şefa! Totuşi, îl mai lăsă o vreme în pace, uitându-se şi ea la televizor Era o emisiune cu premii pe care n-o mai văzuse până atunci, dar ea oricum nu urmărea astfel de show-uri pentru că o plictiseau de moarte — Cum se numeşte? întrebă ea — Tu ştii — Nu ştiu, altfel n-aş întreba Cum stătea întins pe jos, cu capul sprijinit în coate, se întoarse către ea — Îi zice „Tu ştii” Aşa se numeşte Ce, te-ai ţicnit? — Nu fii nesimţit! — Mai du-te naibii! — Şi nu mai înjura, că-i spun tatei! — N-ai decât Chloe îşi dădu seama că aşa nu ajungea nicăieri Şi ea avea un frate mai mic care câteodată era la fel de enervant Încercă să-şi adune gândurile şi să-şi ducă până la capăt misiunea pentru care coborâse din pod – să afle unde era situată casa N-avea niciun rost să-l întrebe pe băiat pentru că s-ar fi uitat la ea ca la o nebună În schimb, se ridică de jos şi merse să cotrobăie prin sertarele unui birou aşezat într-un colţ Dacă găsea vreo scrisoare se putea uita la adresă — Alea’s sertarele ei, vorbi băiatul fără să-şi ia ochii de la ecran O s-o păţeşti dacă te prinde Chloe nu-l luă în seamă şi continuă să scormonească prin sertare, însă fără sorţi de izbândă Se duse şi căută în bucătărie, ştiind că majoritatea oamenilor îşi deschid scrisorile la masă, la micul dejun, însă nici acolo nu găsi vreuna În sfârşit, îi veni o idee Se întoarse la băiat şi-l întrebă: — Ai văzut pe undeva scrisoarea pe care am primit-o ieri? — N-am avut nicio treabă cu nicio scrisoare — Nu te-am întrebat dacă ai luat-o, doar dacă ai dat cumva peste ea — Aia de la Jimmy Caghill? — Da, aia e — Ai băgat-o sub saltea Chiar că te-ai ţicnit! Chloe goni până sus şi intră în camera care fără îndoială era a lui Sarah şi, după o lungă căutare, dădu peste scrisoare Din nefericire nu avea un plic O deschise şi citi: „Sarah Io cred că eşti o fată ca lumea Vrei să mergem la film într-o zi? Dacă vrei putem să ne vedem mâine James (Caghill)” Nu era scrisă nicio adresă Lui Chloe i se păru că James Caghill nu ar fi fost de nasul ei, ea nu şi-ar fi călcat niciodată atât de uşor pe mândrie, încât să iasă cu cineva care nu ştia cum să folosească un apostrof şi care scria „într-o” în loc de „într-o” În timp ce ieşea din cameră, fratele ei tocmai urca scările Acum părea mai liniştit — Eu mă duc să mă culc Sarah, ai închis uşa, nu? — Nu se închide singură? — Tre’ s-o şi încui După ce se asigură că băiatul chiar se culcase, coborî repede şi zări cheia lăsată în broască Chloe încuie uşa din faţă, după care se duse şi la cea din spate pe care o găsi bine zăvorâtă Apoi, începu o căutare amănunţită prin casă, însă după o oră de cotrobăit era clar că în casă nu se afla nici urmă de scrisoare, de vreo notă de plată sau extrase de cont de la bancă Din casă lipsea orice urmă de hârtie tipărită şi lângă telefon nu găsi niciun mesaj care să îi dea măcar o idee despre unde se afla Descoperi doar un nume şi o dată, pe prima pagină albă a unei cărţi de poezii de Burns: „Isabel Sutherland, 1932, Dunfermline” Totuşi, cartea era foarte veche şi fusese probabil cumpărată de la un anticariat cu numele deja scris pe ea — Locul ăsta nu aduce a Dunfermline, îşi zise ea În timp ce punea cartea la locul ei pe raft, auzi mişcări lângă uşa din faţă Chloe apucă cel mai apropiat obiect greu – o statuetă din piatră – şi-l ridică pe post de bâtă, pregătită să-l folosească Inima începu să-i bată cu putere Înţelesese că nu putea găsi nimic care să-i fie de ajutor în acea casă, care părea cât se poate de obişnuită, dar era tot pe-atât şi mai mult de ciudată Se putea afla în oricare loc din Anglia, Scoţia sau Ţara Galilor, iar faptul că ceilalţi găseau prezenţa ei normală o speria mai mult ca orice Cine încercase clanţa? Să fi fost vântul sau cineva care voia să între în casă? Putea fi orice, de la monştri mâncători de oameni până la rude venite într-o vizită-surpriză Ambele variante i se păreau la fel de înspăimântătoare în acel moment Sau poate era cineva cu vreo ofertă pentru televiziunea prin cablu – această familie era mult prea obişnuită ca să nu ia seamă la toate crimele şi relele lumii Chloe nu voia să se adâncească şi mai mult în viaţa acestei familii Puse statueta cea grea în buzunarul de la pantaloni şi urcă să vadă dacă totul era în regulă cu copiii Amândoi dormeau duşi Îi trecu prin cap să plece şi să-i lase pe toţi în plata Domnului, dar ceva o împiedică să-i părăsească până nu auzi maşina părinţilor oprind în faţa casei Fugi până jos, deschise zăvorul şi ţâşni din nou în sus pe scări, în timp ce-i auzea cum intrau şi vorbeau în şoaptă Chloe urcă pe scaunul pe care şi-l pregătise sub trapă şi dădu să între înapoi în pod, însă fu surprinsă de femeia care venea în sus pe scări Ea şi Jane schimbară priviri mirate, apoi Chloe se ridică şi dispăru prin deschizătură Odată ajunsă în pod, trânti uşa în urma ei — Da’ repede te-ai mai întors! se miră Alex Ai venit pentru că s-a rupt sfoara? — Dar au trecut ore bune de atunci — Ba nu abia s-a rupt, nu-i aşa? îl întrebă Alex pe băiatul înalt îmbrăcat cu o pelerină lungă de ploaie, o pălărie mare, pleoştită, şi bocanci înalţi A trecut mai puţin de un minut — Dar ea vine de dedesubt, interveni tânărul — Oricum n-am rezolvat nimic, spuse Chloe M-am chinuit ore întregi, dar n-am reuşit să aflu în ce oraş ajunsesem Şi mă aşteptau, Alex Îmi ziceau Sarah şi credeau că sunt de-a casei — Nu poţi să intri oriunde te taie capul, explică tânărul în pelerină, care ţinea în cele două buzunare laterale câte un şobolan E ca şi cum ai arunca o cheie între nişte roţi Pur şi simplu nu-ţi găseşti locul E o minune că ai reuşit să te întorci fără să provoci cine mai ştie ce dezastru Când cobori printr-o ieşire greşită se creează o turbulenţă – e o chestie de materie şi spaţiu Vedeţi voi, în lumea de dincolo există câte o formă goală pentru orice vietate care respiră şi mişcă, de la elefant la şoricel Tânărul prezenta problema folosindu-se de mâini ca să descrie formele fiinţelor de dedesubt — Fiecare elefant umple o formă de elefant, iar acestea sunt în număr limitat Un elefant în plus şi tot universul ar fi dat peste cap La fel şi cu un şoricel, o albină sau un om, ca tine — Vai! se sperie Chloe Cei de acolo îmi tot ziceau Sarah Crezi că am intrat în locul ei? O să-şi mai poată găsi forma? — Cine ştie Chloe începuse să-şi facă griji Pe de o parte credea că oricine era Sarah, i-ar fi fost mult mai bine dacă scăpa de aşa o familie Pe de alta, cine era ea, Chloe, ca să ia o astfel de decizie în locul altcuiva? Poate de aceea se purta Jane atât de urât Nu puteai să intri pur şi simplu în viaţa unei familii şi să începi să împarţi repede totul în bine şi rău Dacă se gândea mai bine, până la urmă era o femeie destul de simpatică — Acum ce-a fost a fost, şi nu mai am cum să repar greşeala, spuse Chloe Oricum, înapoi nu mă întorc — Ar fi o adevărată nenorocire, încuviinţă tânărul în pelerină — Şi tu cine mai eşti? întrebă Chloe acum că se mai linişti — E un umblă-scânduri, explică Alex entuziasmat Îşi ridică vocea pe un ton victorios: Explorează podul şi a dat peste Jordy — Chiar? strigă Chloe fericită Unde e? — Într-acolo, răspunse umblă-scânduri, arătând cu degetul În pădurea de orologii Deocamdată e bine, dar trebuie să vă avertizez că se apropie Curentul de Nord V-a văzut venind de acum ceva zile, dar probabil aţi pierdut drumul drept – nu-i greu, în locul ăsta — Atunci ar fi bine să pornim la drum, hotărî Chloe Haide, Alex! Trebuie să găsim ceasul domnului Grantham! Chloe se aplecă să-şi ridice rucsacul şi simţi ceva ce-i atârna greu în buzunar Era statueta din casa de dedesubt, cea pe care voia s-o folosească ca armă, la nevoie Spera din tot sufletul că faptul că o luase nu va provoca haos în lumea de dincolo sau cine mai ştie ce nenorocire ca schimbarea fluxului, a climei şi a vremii, a fazelor lunii sau a orelor de lumină din timpul zilei Nu-l mai întrebă nimic pe umblă-scânduri, căruia oricum i se potrivea rolul de vestitor al dezastrului Prefera să nu ştie Chloe mută repede figurina de piatră în rucsac Mai târziu, se despărţiră de umblă-scânduri pentru a-şi continua lunga călătorie prin Attica În drum spre pădurea de orologii, Chloe scoase din nou statueta la lumină şi o privi mai atent Abia acum observă că era o frumoasă morsă verde, pe care o admiră o vreme, apoi o puse la loc în rucsac Puţin mai departe dădură peste un cuib de albine într-un geamantan vechi — Mă pricep la asta, îi zise lui Alex, lăsându-şi jos bagajul Ne trebuie nişte bucăţi de carton sau o cutie veche de carton N-ar strica şi nişte ciorapi de damă Lui Alex nu-i fu prea greu să găsească carton – Attica era împânzită cu tot felul de cutii Totuşi, nu era la fel de simplu şi cu ciorapii, dar până la urmă dădu peste o cutie cu perdele din plasă Chloe decise că se potriveau de minune pentru ceea ce voia să facă Îşi puse o pălărie pe cap şi una din perdele pe deasupra, până în dreptul umerilor, apoi îl rugă pe Alex să facă la fel Gătită cum era, Chloe arăta ca o mireasă spaniolă, cu Alex lângă ea, pe post de domnişoară de onoare După ce îşi puseră şi mănuşi, feţele şi mâinile le erau complet protejate de albine Chloe făcu o bucată de carton sul, apoi îi spuse lui Alex să aprindă un capăt cu un chibrit După ce luă foc, îl stinse şi continuă să sufle în capăt, făcându-l să scapere ca nişte cărbuni încinşi Îi ordonă lui Alex să ridice capacul geamantanului şi albinele începură să zumzăie în jurul lor Chloe îşi ridică voalul atât cât avea nevoie să sufle prin celălalt capăt al sulului, făcând din nou capătul încins să strălucească Fumul eliberat se împrăştie peste cuib şi calmă albinele suficient încât Chloe şi Alex să aibă timp să fure din miere fără să fie înţepaţi Mai târziu o mâncară sugând-o direct din fagure Nu avuseseră o masă mai gustoasă în toată viaţa lor — Ce bun a fost, zise Alex, bătându-se uşor pe burtă Nemaipomenit! — Aşa-i, îi dădu dreptate şi Chloe, lingându-se pe degete A fost tare bun Alex purtase o lungă conversaţie cu Makishi despre junglă şi viaţa sălbatică de la tropice Se simţea mulţumit şi împlinit Se aşeză pe spate, cu faţa în sus către cerul brăzdat cu lemne Îi plăcea culoarea roşcată a unora dintre grinzile de sus, de la mare înălţime, dar nu i se păreau urâte nici cele mai negre, din lemn moale, aflate mai jos şi spre margini Era o boltă uriaşă, fără început şi sfârşit, ce se ridica până la înălţimi ameţitoare, de nemăsurat Câtă linişte trebuie să fi fost acolo sus Ce-a fost asta? O pasăre? Semăna mult cu una, cu forma sa neagră ce dădea din aripi de zor, croindu-şi drum prin reţeaua de traverse şi stâlpi Era prea sus ca să-şi dea exact seama, dar, de fapt, nici nu prea conta În timp ce stătea întins, adulmecă o mireasmă purtată de vânt, acel gen de miros care l-ar face pe un aborigen să murmure: „Se apropie ploaia!” Bineînţeles că vechiul Alex habar n-avea ce simţea, însă dinăuntrul său se ivea, puţin câte puţin, un nou Alex Chiar dacă nu era încă destul de copt, îşi dădu frâu liber instinctului şi strigă: „Vine furtuna!” Alex se adăposti sub una dintre coloanele puternice de stejar ce sprijineau acoperişul, ştiind că îi va apăra pe el şi Makishi de natura dezlănţuită 15 Un vânt rece şi o reîntâlnire călduroasă — Ţii minte că umblă-scânduri ne-a prevenit despre vânt, numai că el l-a numit curent, lămuri Alex Îi zicea Curentul de Nord – unul rece Cred că asta vine acum spre noi, aşa că pregăteşte hublourile pentru vreme rea! Nu ştia exact ce însemnau ultimele cuvinte, dar le auzise prin filme şi i se părea că sună îndeajuns de dramatic — Eu aş vrea să ştiu cum ţi-ai dat seama — Pur şi simplu o simt, răspunse Alex neclar Pluteşte în aer Vezi vreun fulg de zăpadă? — Nu-i niciunul Nici n-are cum să ningă într-un pod, nu e destulă umezeală — Sper să ai dreptate, surioară Curentul începuse să bată direct prin mijlocul podului, înteţindu-se din ce în ce mai mult Cu cât devenea mai puternic, cu atât se făcea mai frig, până când Chloe ajunse la concluzia că era mai bine să urmeze exemplul lui Alex şi să mai pună nişte haine pe ea Din fericire, se găseau peste tot din belşug Cu siguranţă nu se ridicau la pretenţiile de modă ale unei adolescente, dar de această dată se hotărî să facă o excepţie Mai bine să renunţe la titlul de cea mai bine îmbrăcată fată din Winchester decât să îngheţe cu totul Chloe îşi legă două fulare în jurul gâtului şi capului, puse pe ea un palton ce fusese probabil al unei bătrânici, nişte mănuşi din blană de oaie şi încă o pereche de pantaloni largi pe deasupra blugilor Acum se simţea pe jumătate pregătită să facă faţă vijeliei ce se îndrepta ameninţător spre ei Şi chiar venea o vijelie Vântul nu aducea zăpadă, după cum se aşteptase, însă era aşa de rece că îngheţă imediat toată umezeala de pe suprafaţa scândurilor şi de deasupra vechiturilor, lăsând în urmă un strat de polei alb La început încercară să meargă împotriva curentului, cu capetele aplecate, însă era prea puternic pentru ei Căutară adăpost şi dădură peste două sau trei mese pe care le întoarseră pe o parte, cu faţa spre direcţia din care venea viforul Se înghesuiră în spatele lor şi se cuibăriră unul lângă celălalt, în timp ce vântul şuiera de o parte şi de cealaltă, suflând şi fluierând prin toate găurile şi crăpăturile Niciun vânt arctic nu se putea compara cu acel Curent de Nord Nici cele mai bune explicaţii date de umblă-scânduri lui Alex nu i-ar fi pregătit îndeajuns pentru vijelia aceea îngheţată Chloe se ghemui acolo, cu spatele lipit de dedesubtul mesei întoarse — Eşti bine? strigă Alex Încearcă să rămâi acoperită, sau o să îngheţi! Fata făcu un semn din cap, deşi era de-a dreptul chinuită Chloe ura frigul din tot sufletul, însă lui Alex nu prea părea să-i pese Privea cu ochii săi castanii de după rândurile de haine, parcă neclintit de natura dezlănţuită Într-adevăr, poleiul se transformase în cristale de gheaţă care scânteiau peste tot în lumina slabă Gheaţa făcea totul să pară mai rece decât era de fapt, ca dimineţile geroase de primăvară care se schimbau în zile aspre de iarnă Chloe se gândi să scoată butelia din rucsac, dar îşi dădu seama că n-ar fi avut nicio şansă să o aprindă pe aşa un vânt nemilos Trebuia să aştepte ca totul să treacă de la sine Lucrurile ridicate de vijelie se loveau zgomotos pe deasupra meselor, unele aruncate de-a binelea peste ele Haine şi alte obiecte uşoare zburau prin aer ca nişte păsări uriaşe ce dădeau neputincioase din aripi La un moment dat, Chloe crezu că aude din depărtare urlete de lupi, dar, de fapt, nu auzea decât Curentul de Nord care se proclama adevăratul stăpân al Atticii — Pun pariu că bate cu mai mult de 100 de kilometri pe oră, zise Alex Probabil are o forţă de 11 pe scara Beaufort De această dată, pe Chloe n-o impresionară cunoştinţele fratelui ei După ce furtuna se mai potoli un pic, Alex îşi îţi capul şi observă că putea să stea din nou în picioare O încurajă pe Chloe să se ridice şi să-l urmeze, deşi sora lui nu avea nici cea mai mică tragere de inimă Înaintară cu faţa spre vijelie, ţinându-şi capul aplecat, în timp ce Chloe îşi târa cu greu picioarele în urma lui Trecură pe lângă cazane cu apă îngheţată şi movile albe sub care probabil se aflau maldăre de vechituri Sub stratul de polei şi de gheaţă, înfăţişarea podului se schimbase cu totul, ca şi cum s-ar fi deghizat cu o mască de in şi dantelă Undeva, de-a lungul drumului, voinicul motan Nelson li se alătură, cu umerii încovoiaţi şi blana înfoiată ca să-i ţină de cald Înainta şchiopătând pe cele trei picioare ale sale, alături de Alex, cu capul întins în suflarea vijeliei, hotărât parcă să arate că nu totdeauna câinele este cel mai bun prieten al omului La scurt timp după ce Chloe urcase înapoi în pod, umblă-scânduri zări nişte creaturi ce veneau pe urmele copiilor Până şi el, un explorator cu experienţă al podului, se cutremură la vederea lor Chiar dacă arătau ca nişte bătrâni simpatici îmbrăcaţi în uniforme cu nasturi cafenii, erau, bineînţeles, Echipa de Eliminare Oamenii tineri care rămăseseră în pod, precum umblă-scânduri şi scărmăne-scânduri, se temeau cel mai mult de Echipa de Eliminare Aceasta îşi trăgea numele de la ocupaţia pe care o avea, şi asta nu însemna că muta mobilă, ci că elimina pe oricine ar fi pus podul în pericol Nou-veniţii trebuiau căutaţi prin haine de spori, ouă de insecte sau seminţe care ar fi putut duce la vreo boală a lemnului Sporii şi ouăle făceau lemnul să putrezească, dădeau naştere la larve care se hrăneau cu lemn, sau produceau cine ştie ce alte nenorociri devastatoare Chiar şi fără să-şi dea seama, oamenii puteau fi periculoşi şi chiar distrugători, cel puţin asta credea Echipa de Eliminare Printre oaspeţii nepoftiţi din pod se zvonea că Echipa de Eliminare băga răufăcătorii în dulapuri pentru vestiare, metalice, vechi şi scoase din uz Odată închise, nu se mai deschideau niciodată, iar prizonierii îşi luau la revedere pentru totdeauna de la lumina zilei sau întunericul nopţii Cu toţii împărtăşeau aceeaşi soartă cu cea a băiatului ascuns într-un cufăr în timp ce se juca de-a v-aţi-ascunselea Ajungeau cu toţii nişte secrete îngrozitoare Deşi era un tânăr înalt, destul de bine făcut, umblă-scânduri ştia că nu avea cum să facă faţă Echipei de Eliminare, aşa că se ascunse într-un morman cu flori uscate, ca de plastic Creaturile acelea erau nemaipomenit de puternice şi dacă voiau îl puteau strivi cu mâinile goale Îl văzu pe unul dintre ei cum ridica un seif greu de metal şi îl aşază deoparte, ca pe o cutie de carton, şi pe altul cum rupea în două un stâlp gros, ca pe un ciot de lemn Umblă-scânduri nu-şi subestima niciodată inamicii Chiar dacă nu-şi aducea aminte să fi făcut ceva rău, hotărî că cel mai bine era să nu se lase „verificat” — Să putreziţi cu toţii! blestemă el Echipa de Eliminare Nasurile să vă cadă şi să vi se înnegrească degetele de la picioare! Ficaţii să vi se facă terci şi limbile să vi se ofilească până ajung ca şireturile de ghete! Să vă Se opri brusc, căci se îndreptau către el Cât trecură pe lângă el, umblă-scânduri îşi ţinu respiraţia, în timp ce florile uscate îi acoperiră mirosul de om După ce se îndepărtară, râse ca pentru sine, fericit că-i păcălise încă o dată După el, Echipa de Eliminare se născuse din frică şi aceasta îi ţinea în viaţă Din când în când le povestea şobolanilor săi că frica, prin ea însăşi, era un lucru periculos care năştea prejudecăţi şi conducea la acţiuni lipsite de sens Umblă-scânduri îşi văzu de drum şi, după ce se asigură că Echipa de Eliminare nu-l mai putea auzi, îşi scoase vioara din cutie şi începu să cânte un dans marinăresc Cei doi şobolani – Arthur şi Harold – săriră bucuroşi din buzunarele hainei şi începură să dănţuiască în jurul său, pe labele din spate Arthur era cel iute de picior şi arta cu care se mişca nu era mai prejos de cea a unui geniu, în timp ce Harold ţinea ritmul excelent, legănându-se în pas cu muzica — „Băieţi veseli sunt cei care trec pe scânduri ca pe mare ”, cântă umblă-scânduri După ce furtuna se potoli în sfârşit, Chloe şi Alex îşi Continuară drumul mai departe, însoţiţi de Nelson, care ţopăia neobosit pe lângă ei Fără să-şi dea seama, se îndreptau spre pădurea de orologii pe calea cea mai grea În acele locuri vremea era întotdeauna neîndurătoare, iar scândurile stăteau mărturie pentru acel lucru În loc să fie drept, terenul era împânzit de hârtoape pe unde scândurile se deformaseră de la căldura şi frigul intens care le contractaseră şi dilataseră într-un timp scurt, făcându-le să se îndoaie până îşi pierduseră de tot forma Umflăturile şi adânciturile îngreunau mersul copiilor, care se împiedicară de câteva ori în scândurile desprinse sau răsucite ca funiile Peste tot se aflau spărturi mari cât să cazi prin ele, pe care Nelson le ocolea fără probleme, sprinten pe cât putea fi un motan cu trei picioare — Ai grijă la aşchii! o preveni Alex Unele scânduri sunt crăpate şi rupte Într-adevăr, din loc în loc se vedea câte un capăt ameninţător de scândură, şi pe jos dădeau la fiecare pas de bucăţele ascuţite de lemn Cuie mari, unele de până la trei sau patru centimetri, ieşeau din podea cu vârfurile în sus, asemenea unor colţi fioroşi Drumul oricum anevoios se îngreunase şi mai mult Trecură printr-un loc unde un cazan cu apă dăduse pe afară, revărsându-se peste scânduri Aici, capetele bucăţilor de lemn se răsuciseră aşa de mult că arătau ca tălpicile de sanie Odată trecuţi de acea porţiune, se întoarseră din nou la gropile săpate de umezeala şi uscarea rapidă Vremea rea părea să vină de la un şir de ferestre lăsate deschise, din acoperiş Prin ele intrau stihiile naturii – vântul şi ploaia, dar şi dogoarea soarelui de vară – şi păsările care se aventurau din lumea de afară — Ce ziceţi? Vă place parcul meu pentru skateboard? Chloe privi în sus şi faţa i se lumină când îl văzu pe Jordy Găsise un skateboard şi se dădea cu el peste valurile din parchet Până şi Alex, pe care îl cam enerva pasiunea lui Jordy pentru sport, rânji când văzu de ce pozne se ţinea fratele lui vitreg Cei trei se strânseră în braţe şi se bătură unul pe altul pe umeri, apoi Jordy îi invită în tabăra lui din pădurea de orologii Ajunşi acolo, cei doi nou-veniţi văzură un cort ridicat de fratele lor dintr-o manta contra prafului, sprijinită în patru pendule Acolo se putea simţi ca acasă La început, Jordy nu se mai oprea din vorbit, istorisind de-a fir-a-păr tot ce i se întâmplase de când rămăsese de unul singur Şi ceilalţi doi povestiră întâmplările prin care trecuseră, iar Jordy păru un pic dezamăgit să afle că aventurile lui Chloe şi Alex erau pe măsură, dacă nu chiar mai ceva decât ale sale — Deci aţi făcut rost de o butelie? se bucură Jordy, dându-i lui Alex laudele binemeritate Facem nişte ceai? — Am putea dacă am avea din ce, răspunse Alex — Lasă îl trimitem pe Nelson să ne aducă Nu-i aşa, Nelson? Jordy scărpină motanul după ceafă — Dragul de Nelson, cum mi-a ţinut el de urât — Şi nouă la fel! strigă Alex mirat Probabil s-a tot plimbat de la unii la alţii Mi-a adus şi un porumbel şi un şoarece I-am jupuit şi i-am fript – aveau gust bun — Ai mâncat un şobolan!? zise Jordy uimit, privindu-l atent pe Alex pentru prima oară de când se reîntâlniseră Ce-i cu toate astea pe tine? — Astea? — Toată costumaţia: paltonul, bocancii, pălăria, masca — A, da pufni Alex în râs fără să vrea Îmi place doar să le port Jordy observă privirea lui Chloe şi nu mai continuă cu întrebările despre îmbrăcămintea lui Alex — Aşa deci, frăţiorul meu a ajuns la vârsta la care începe să se descurce singur, zise Jordy după o vreme Dar cum de s-a întâmplat una ca asta? — Pur şi simplu m-am trezit aşa într-o dimineaţă Dintr-un motiv sau altul, Jordy nu se simţea în largul lui luându-l la întrebări pe fratele său vitreg Îi era frică să nu afle ceva ce nu i-ar face plăcere, deşi nu avea de unde să fie sigur de asta Totuşi, îl neliniştea că dăduse peste un Alex care se schimbase foarte mult într-un timp atât de scurt Nu era ca şi cum Alex se purta diferit, ci doar altfel decât obişnuise Într-adevăr, fratele său vitreg părea la fel de timid şi tăcut ca înainte, acelaşi tânăr retras, care ajunsese însă foarte sigur pe el, schimbare venită parcă din senin, care-l cam speria pe Jordy În plus, hainele lui erau un pic prea ciudate, chiar şi pentru un locuitor al podului Chloe şi le dăduse jos imediat ce trecuseră de furtună, însă Alex încă le mai purta, ca şi cum ar fi făcut parte din fiinţa lui — Umblă-scândură m-a învăţat să mă orientez prin pod, le spuse el vesel celorlalţi doi E cel cu care v-aţi întâlnit la ieşirea din pod — Ciudat personaj, nu? zise Alex, de acord cu Jordy Chiar mi-a plăcut Asta îl irită şi mai tare pe Jordy Alex intra în teritoriul lui Jordy era aventurierul, expertul în orientare, iar Alex trebuia să fie cel interesat de motoare, ştiinţă şi alte astfel de chestii pentru tocilari Îl cam enerva faptul că fratele lui mai mic îl copia şi, din nefericire, o spuse cu voce tare – era uimit să descopere o nouă faţă a lui Alex Acesta îl fulgeră cu privirea şi răspunse la bombănelile fratelui său: — Eu să te copiez? De când ai doar tu voie să te uiţi pe hărţi? Ce ai inventat tu care să poată fi copiat? — Ascultă aici, puştiule sări Jordy supărat, însă Chloe interveni repede — Vă rog, băieţi! Abia ne-am întâlnit şi aţi şi început? Lui Jordy încă îi mai străluceau ochii, dar până la urmă clipi şi reuşi să se stăpânească Pentru câteva momente recunoscu în sinea lui că-şi pierduse cumpătul şi, după ce se gândi mai bine, ajunse la concluzia că nu conta Ce dacă Alex semăna din ce în ce mai bine cu el? Conta chiar atât de mult? Într-un fel, ar fi trebuit să se simtă flatat că fratele lui mai mic îi călca pe urme Îşi zise că dintr-un lider de nădejde ies întotdeauna conducători buni, iar Alex începea să-i urmeze exemplul Bravo lui, cu atât mai bine — Îmi pare rău, Alex, spuse Jordy şi îi întinse mâna Mi-am pierdut cumpătul Ştii şi tu locul ăsta Alex zâmbi şi cei doi băieţi bătură palma — Da, înţeleg Şi eu şi Clo ne-am luat la ceartă de câteva ori – podul e de vină — Dar ce credeţi despre zânele de praf? schimbă Jordy subiectul Aşa-i că-s ciudate? Uite una! Hopa, iar a dispărut! Ciudate, nu glumă Îşi dădu seama după feţele lor că habar n-aveau despre ce vorbea Cei doi priviră de câteva ori de jur-împrejur, apoi se uitară unul la altul şi ridicară din umeri — Zânele de praf! încercă Jordy să-i lămurească, mirat că nu puteau să vadă ceva atât de evident Le-am observat mai de mult, însă umblă-scânduri m-a lămurit ce-i de fapt cu ele Sunt spirite ale podului care hălăduiesc peste tot – printre grinzi, peste scânduri, prin fiecare colţişor al podului Câteodată prind şi forme, se mişcă puţin, apoi fac pufff! şi plutesc la loc pe scânduri asemenea firişoarelor de praf Să nu-mi spuneţi că nu le-aţi văzut! Se uită din nou la feţele lor, apoi adăugă: Hm, voi chiar nu le-aţi văzut — Nu, recunoscu Chloe muşcându-şi buzele Am prins mişcări cu coada ochiului, dar am crezut că imaginaţia ne joacă feste, din pricina luminii ciudate de pe aici Nu era prea încântată la gândul că în pod se putea afla o Ariel, iar Jordy, şi nu ea, fusese primul care să o descopere Uneori, acel loc putea fi destul de răutăcios, mai ales când dezvăluia din secretele sale celor neinteresaţi, în timp ce alţii rămâneau tânjind după ele Lumea aceea de scânduri şi grinzi, întoarsă cu susul în jos, avea un fel de a se juca cu vizitatorii ca un copil cu jucăriile lui În timp ce stăteau de vorbă, din depărtare începură să se audă, din când în când, ceasuri care sunau la întâmplare Ca să nu înnebunească de la ticăit şi bătăi, Jordy oprise, pe rând, toate ceasurile pe o distanţă de o oră în toate direcţiile, aşa că sunetele îndepărtate semănau mai mult cu ţipete de bufniţă, pe care, de cele mai multe ori, creierul lui nici nu le mai percepea Bineînţeles că, dacă asculta atent, erau acolo, dar ar fi putut oricând să nu le ia în seamă — Ţi-am păstrat nişte miere, îi zise Chloe lui Jordy Am dat peste un cuib de albine într-un geamantan vechi — Uau, mulţam! spuse el într-adevăr recunoscător Am mâncat atâta verdeaţă că am început să arăt ca o varză — Ba deloc, îl contrazise Chloe Arăţi chiar foarte sigur pe tine — Mulţumesc Jordy îl văzu pe Nelson cum se furişează şi dispare în spatele umbrelor — Ce-a păţit? se miră el — A auzit ceva, răspunse Alex Ascultaţi! Îşi ciuliră cu toţii urechile — Eu nu aud decât ceasurile, zise Chloe — Sunt din ce în ce mai multe, lămuri Alex Au început să bată destule, iar acum le aud şi ticăitul — Aşa-i, Alex! strigă Jordy Cineva vine spre noi şi repară ceasurile Trebuie s-o luăm din loc! Cu toţii trecuseră deja prin destule pericole în Attica încât să ştie că fiecare nouă întâlnire putea fi periculoasă Bineînţeles că găsiseră şi personaje care le fuseseră de ajutor, precum păpuşile şi umblă-scânduri, dar, de cele mai multe ori, vieţuitoarele cu care se întâlniseră le făcuseră numai rele Acum îi aştepta o nouă încercare pe care era mai bine s-o evite Dacă cel ce se apropia repara ceasurile, putea însemna o primejdie pentru cei car le opriseră O creatură care se ostenea să se asigure că toate ceasurile erau întoarse, chiar dacă arătau ore diferite şi băteau fiecare în legea lui, nu putea fi chiar în toate minţile Jordy îşi trecu mâna prin breteaua de piele a genţii pentru skateboard şi o trase peste umăr, apoi urmă exemplul lui Alex şi al surorii lui şi se apucă, în grabă, să-şi strângă lucrurile Îşi ridicară rucsacii în spinare şi se îndepărtară de locul de care se apropiau îngrijitorii ceasurilor Păduricea în care se aflau semăna cu una de stejari pitici, fără urcuşuri sau coborâşuri, însă cu trunchiuri pătrăţoase care le cam îngreunau înaintarea Ici-colo mai stătea prăbuşită câte o pendulă, ca orice copac căzut din pădurile obişnuite În jurul celor aterizaţi cu faţa în jos se aflau grămezi de cioburi, câteodată şi o limbă sau două, şi în cazurile cele mai grave chiar roţi, rotiţe dinţate, rotiţe cu piedică, câte un pendul mare şi lucios, lanţuri, greutăţi şi alte mecanisme dinăuntrul ceasului Pe feţele orologiilor erau pictate peisaje frumoase de la ţară, cu fete care mânau cârduri de gâşte şi băieţi care arau câmpul Chloe se gândi că dacă ar fi avut un astfel de ceas, nu l-ar fi aruncat într-un pod pentru nimic în lume La ieşirea din pădure, dădură peste două armate uriaşe de soldăţei de plastic, aflate în toiul unei mari bătălii Chiar dacă generalii şi trupele lor nu îi luară în seamă pe copii, ei se întindeau pe scândurile podului în număr atât de mare încât formau un ocean de uniforme de diferite culori Era uimitor câtă gălăgie puteau să facă nişte creaturi atât de mici Însă nu tunurile de artilerie sau focurile de armă făceau tot vacarmul, ci zăngănitul săbiuţelor, al baionetelor şi al altor obiecte metalice, care se loveau de piepturile de fier ale inamicilor Din câte putea Chloe să distingă, soldaţii nu se răneau unii pe alţii, deşi păreau destul de porniţi s-o facă Bineînţeles că generalii stăteau deoparte, trimiţând batalioane şi divizii într-o parte sau alta, având grijă ca cei rămaşi să ocupe orice loc rămas descoperit — Ce creaturi stupide! bombăni ea, încercând să treacă printre ele Dacă o să calc pe vreuna e numai din vina lor În cele din urmă, cei trei călători se gândiră că ar fi mai simplu să-şi croiască drum printre armate, împingând soldaţii de o parte şi de cealaltă, în grămăjoare Prima oară crezură că o să-i supere şi se pregătiră s-o rupă la fugă, dar jucăriile nu erau interesate de răzbunare, ci voiau doar să se întoarcă mai repede la luptă Obiectivele lor strategice păreau a fi un şir de forturi şi castelele aflate de un capăt şi de altul al podelei Chloe prevăzu că luptele se vor sfârşi la egalitate, când, probabil, o tabără va ocupa forturile inamicilor, iar cealaltă va năvăli peste castelele duşmane Pentru ea totul era o mare pierdere de vreme Se întrebă dacă Nelson trecuse prin acel colţ al podului – lui îi plăceau la nebunie lucrurile micuţe mişcătoare, numai bune de fugărit şi lovit cu lăbuţa, dintr-o parte în alta Jordy şi Alex începuseră să-şi ia foarte în serios noile cunoştinţe despre orientarea în pod Ca să meargă drept, aliniau, la o oră fixată, razele de soare care pătrundeau prin ferestrele din acoperiş, totul fiind aproape la fel ca manevrarea unei nave folosind un sextant Tot ca marinarii, ei se ghidau şi după corpurile cereşti Stelele pătrate de deasupra reţelelor înalte de stâlpi şi grinzi le erau de mare ajutor în găsirea direcţiei pe care o căutau Jordy învăţase despre îngrămădirile de ferestre şi constelaţiile din care acestea făceau parte Umblă-scânduri le dăduse o cale de urmat, aşa că acum lui Jordy şi Alex le venea foarte uşor să se orienteze prin pod cu cea mai mare precizie Chiar dacă mai greşiră o dată sau de două ori, îşi corectară repede greşeala, întorcându-se la un loc ştiut şi luând-o din nou de la capăt Încet-încet începură să distingă fiecare constelaţie din podul care îşi schimba fără încetare înfăţişarea Spre fericirea lor, vremea rămase liniştită, mai puţin în dimineaţa în care se treziră înconjuraţi de o ceaţă deasă ce se ridica din cazanele cu apă Deşi ascundea orice pericol posibil de ochii călătorilor, aceştia nu intrară în nicio încurcătură În mare parte, fu doar un lung marş, în timpul căruia Chloe începu să se întrebe dacă vor mai ajunge vreodată acasă Le trebuia mult noroc ca să reuşească să facă din nou acelaşi drum nesfârşit, cu pericole la tot pasul Însă, ca o fată veselă ce era de obicei, Chloe îşi păstră aparenţa de optimism — Hei, voi doi, lungiţi pasul! strigă ea în timp ce ecoul pantofilor suna pe podeaua goală Să ajungem mai repede la destinaţie! — Ştiţi ce? spuse Jordy, ducând mâna către buzunarele laterale ale rucsacului său uriaş Mi-am adus aminte că am nişte skateboarduri pentru voi doi Le scoase şi le arătă Uitaţi, le-am găsit printre alte echipamente de sport Nu vă spuneam eu tot timpul că şi datul cu skateboardul e un sport? Acum aveţi dovada Deşi nu era unul dintre cei mai buni skateboarderi din lume, Alex reuşi totuşi să îşi ia avânt şi să se ţină după fratele şi sora lui Astfel, cei trei călători îşi reluară drumul în viteză, lăsând orice urmăritor departe în urma lor 16 Atticani în uniforme militare — Echipa de Eliminare e pe aproape — Da, ştiu, ştiu! Numai din cauza copiilor care au aprins focul şi i-au adus pe capul nostru — Nu e vina lor, ştii ce hotărâtă e Echipa de Eliminare Până la urmă o să vă vâneze pe toţi, până la ultimul — Nu şi pe mine, zise scărmăne-scânduri Eu sunt aici de la începutul timpului — Da, da, tu ai ajuns pe vremea când străvechile fosilele erau nasturi şi linguri adevărate Dar asta n-o să te ajute la nimic, cum nici masca de carnaval n-o să păcălească Echipa de Eliminare Cu sau fără ea, tot de afară vii şi pentru ei doar asta contează Scărmăne-scândură ştia că liliacul avea dreptate şi că pentru agenţii Echipei de Eliminare nu conta de cât timp se afla o creatură în pod Orice intrus trebuia urmărit îndeaproape şi dat afară la cea mai mică bănuială de fărădelege — Dacă ai avea şi tu o scândură pe roţi, ca nou-veniţii, ai scăpa de fiecare dată uşor de Echipa de Eliminare — E, uite că n-am şi, chiar dacă aş avea una, n-aş ştii cum să merg pe ea — Nu-i aşa că zboară ca vântul şi ca gândul? — Chiar prea repede, dacă mă întrebi pe mine — Vreau doar să spun că dacă ai avea şi tu una ai fi un scărmăne-scânduri zburător Până la urmă cei doi o lăsară baltă Scărmăne-scânduri blestema din tot sufletul bucăţile din lemn pe roţi, care, chiar dacă îi ajutaseră pe copii să scape de Echipa de Eliminare, îl lăsaseră cu câţiva kilometri buni în urmă Cum să-i păzească de pericole dacă erau aşa departe în faţa lui? Cum să-i apere dacă nici măcar nu-i vedea? Atâta agitaţie pentru ce? Lui ce-i ieşea din toate astea? Probabil nimic — În sfârşit, au luat-o în direcţia cea bună! — Unde se duc? — Spre Marele Cazan cu Apă — Şi mai zi-mi o dată, ce caută acolo? — Păi harta, bineînţeles! Oricum, oriunde ar fi ei, oamenii se îndreaptă tot timpul spre malurile întinderilor mari de apă — Chiar aşa? Eu nu fac asta — Tu nu mai eşti om de mult Oricum, toţi ceilalţi asta fac Parcă simt nevoia să vadă şi să adulmece mirosul apelor întinse, pe care abia de le poţi cuprinde cu privirea Asta poate pentru că înainte să se târască pe uscat şi să înceapă să-şi folosească picioarele, au fost şi ei, odinioară, peşti — Uite, străinii vor să înnopteze aici! îşi fac tabăra Vai! Uită-te ce scoate din rucsac fata! Uită-te, uită-te! E o statuetă! O minunată statuetă inuită! Ştiam eu că tinerii ăştia o să găsească până la urmă ceva important – aşa se întâmplă tot timpul cu nou-veniţii Priveşte, e o morsă! Eu nu am nicio morsă O vreau! — De unde crezi că a făcut rost de ea? — De jos, bineînţeles, când a coborât prin trapă până în casa de dedesubt Probabil a furat-o — Se plimbă cu lucruri furate după ea, zise liliacul, înghiţindu-şi cuvintele Pentru una ca asta ar putea fi arestată, şi la fel şi tu Te pot acuza că ai râvnit la obiecte furate Ştii că asta e împotriva legii! — Ba nu e! Nu te poate aresta nimeni pentru că ţi-ai dorit un lucru Oricum, nu-mi pasă, trebuie să am acea statuetă Cum să pun mâna pe ea? — Fă schimb cu băiatul – ştii ce vrea! Scărmăne-scânduri se bucură nespus de idee — Ai dreptate, liliacule! Eşti un geniu! — Te rog, sunt doar îndeajuns de deştept, atâta tot, îl corectă liliacul, scuturând din aripi — E una prin apropiere, ţin minte că am ascuns-o tocmai pentru un astfel de schimb — Cu atât mai bine! — Uite, copiii se pregătesc de culcare! — A, noaptea, noaptea Copiii nopţii Cei trei călători auzeau parcă haite de mii de lupi ce urlau în cor, acoperind sunetul metalic care venea spre ei în valuri Larma îi speria şi îi uimea în acelaşi timp Deşi nu era tocmai ameninţător, nu-şi puteau găsi liniştea până nu aflau ce anume făcea atâta gălăgie — Ascultaţi! spuse Jordy — Da, aud şi eu, zise Chloe Ce ciudat, nu? — Dar ce-o fi de fapt? — Sunt sticle, răspunse Alex Milioane de sticle aşezate în picioare, una lângă alta, care se lovesc — Şi cum rămâne cu urletele? întrebă Chloe — E vântul din pod care bate prin gâturile lor Într-adevăr, acum că cei doi aflaseră ce scotea acel sunet ciudat, admiseră că era posibil să fie aşa Jordy îşi lăsă rucsacul jos, urcă pe o ridicătură din podea, în formă de boltă, şi privi atent spre locul de unde se auzea sunetul De la acea înălţime, reuşi să distingă oceanul de sticle în toate culorile posibile Erau sticle de vin, sticle de lapte, sticle de bere, sticle de suc, flacoane pentru pastile şi tot aşa mai departe, toate strălucind în mii de nuanţe în lumina slabă ce cobora prin ferestre de la mare înălţime Imaginea îi tăie răsuflarea Fără să-şi dea seama de ce, Jordy simţi că vrea să meargă pe deasupra lor – peste acea întindere fără capăt de gâturi de sticlă Arătau atât de îmbietor Alex avusese dreptate şi în privinţa vântului puternic care le făcea să tremure şi să se ciocnească una de alta, producând şi urletul ce le ieşea din gâturi Era genul de privelişte – ca un gheţar din lumea reală sau o formaţiune din piatră neobişnuită – pentru care cineva ar fi călătorit kilometri întregi — Ce grozav! exclamă Chloe, alăturându-i-se — Da, şi am prins şi apusul Acum e cel mai frumos Soarele trecea prin gâturile şi corpurile sticlelor, ca o vâlvătaie de foc, trimiţând sclipiri şi licăriri spre cei doi privitori Ici lua la rând un şir de mai bine de o sută de sticle transparente, colo trecea de la verde, la roşu şi albastru, totul în acordurile clinchetului care era mai ceva decât sunetul valurilor pe o plajă, în timpul furtunii, sau decât foşnetul stufului pe un lac bătut de vânt Cât vedeai cu ochii numai sticle, sticle şi iar sticle, care tremurau încoace şi încolo Toată acea grămadă putea la fel de bine să fie şi însufleţită – un milion de trupuri golite ce produceau cel mai mare zgomot auzit vreodată Jordy privi în spate la Alex, care era ocupat cu aprinderea buteliei — Clo — Vrei să întrebi de unde a ştiut ce producea sunetul, înainte să vadă vreunul dintre noi — Da, aşa-i — Acum e altfel, ridică ea din umeri Pare să ştie lucruri despre Attica din instinct Dacă-l întrebi, o să vezi că nici el n-o să poată să-ţi spună Jordy, îmi fac griji pentru Alex Mi-e teamă că la un moment dat n-o să mai vrea să se întoarcă acasă S-a schimbat foarte mult — Va face ce i se spune, luă Jordy poziţia fratelui mai mare — Nu poţi să-l obligi să asculte de tine, Jordy Ar lua-o pur şi simplu la sănătoasa Nu-l putem ţine legat sau ceva de genul ăsta — Nu dar o să asculte de bunul-simţ — Crezi? Eu n-aş fi aşa sigură Jordy coborî de pe dealul din scânduri, apropiindu-se de Alex care fredona încet o melodie Jordy se gândi că fratele lui semăna cu un sac de rufe, cu pălăria roasă şi veche de pe cap şi îmbrăcat cu încă un palton pe lângă celelalte două pe care le purtase până atunci La asta se mai adăugau toate fularele şi celelalte chestii, şi bocancii plini de noroi, mult mai mari decât piciorul lui Începuse să şi pută, chiar dacă Jordy îi făcuse observaţie De ce nu voia să se spele şi nu-şi curăţa hainele? Oare chiar îi plăcea să-i duhnească de la o poştă tricoul şi şosetele? Şi mai era încă ceva — Ce-i cu liliacul ăla? întrebă Jordy, arătând cu degetul spre creatura ce atârna de o grindă, nu departe de tabăra lor Ne tot urmăreşte! — Ce mă întrebi pe mine? replică Alex cu o figură nevinovată — Te urmăreşte de fiecare dată când mergi să bei din cazanul cu apă Cu noi nu face la fel Alex ridică din umeri şi îl puse pe Makishi pe faţă — Şi? Lui Jordy i se păru că se ascundea sub ciudăţenia de mască africană — Şi ce? zise Jordy pe un ton ceva mai acuzator decât ar fi vrut de fapt Am dreptate? — S-ar putea, cine ştie — Mai bine l-aş omorî, spuse Jordy Alex izbucni imediat, sărind în faţa lui Jordy şi apropiindu-şi faţa sa Makishi de cea a fratelui său — Să-l laşi în pace, auzi? ţipă el cu răutate Cine te crezi? Jordy rămase uimit Alex nu-i mai vorbise niciodată pe un ton atât de ameninţător — Bine, bine, glumeam se scuză Jordy, dând înapoi Chloe coborî şi ea de pe deal De obicei i-ar fi luat partea fratelui ei mai mic, însă de data asta comportamentul lui Alex devenise periculos, aşa că zise împăciuitor: — Linişteşte-te, Alex! Jordy încerca doar să-şi dea seama ce se petrece cu tine — Nu se petrece nimic – aşa sunt eu şi gata! — Ba te-ai schimbat, insistă Chloe Nu mai eşti acelaşi Alex cu care am intrat în locul ăsta! — Sunt doar ceea ce voiam să fiu dintotdeauna, lămuri Alex Asta-i tot, aşa că lăsaţi-mă în pace să fiu ceea ce sunt! Găseşte-ţi alt frate! Acum îl ai pe Jordy Nu-ţi ajunge unul singur? Acum fu rândul lui Chloe să fie uimită Rămase locului, buimăcită şi rănită Ce voia Alex să spună prin „găseşte-ţi alt frate”? — Alex, tu-l invidiezi pe Jordy? Asta e de fapt? Alex oftă, clătinând din cap că nu — Bineînţeles că nu Doar că nu vreau să-mi porţi atât de grijă Nu mă deranjează că Jordy face parte din familie – eu nu vreau să fac parte din ea Vreau să-mi port singur de grijă, fără soră, fără părinţi N-am nevoie de nimeni! Mă am doar pe mine şi pe Makishi şi asta-i tot ce-mi trebuie Nu mai avem nevoie de nimeni altcineva, nu-i aşa Makishi? — Doar noi doi, Alex, răspunse masca Jordy nu-l mai auzise până atunci pe Makishi vorbind şi se albi tot la faţă, făcând încă un pas înapoi Se hotărî că era mai înţelept să nu ia prea mult în seamă masca lui Alex, chiar dacă părea a fi vie Fără îndoială, sora lui se obişnuise cu ideea În schimb, Jordy zise către Chloe: — Ne tot urmăreşte un liliac Clo, Alex a luat-o razna Pentru moment, Chloe nu-l băgă în seamă pe Jordy — Alex, n-ai cum să ieşi dintr-o familie aşa, pur şi simplu Sunt sora ta, Jordy e fratele tău vitreg, iar tu, orice ai face, n-ai cum să schimbi asta Chiar dacă nu vrei să mai stăm împreună, tu tot o să fii fratele nostru Te rog, încearcă să te gândeşti şi la noi, ne facem griji pentru tine — Vezi, la asta mă refeream, spuse Alex liniştit Nu trebuie să vă faceţi griji Mi-e bine şi nu am păţit nimic Vreau doar să nu mă mai dădăciţi atât — Bine, o să te lăsăm în pace, dar trebuie să promiţi că n-o să faci prostii Să nu fugi de noi sau să te ascunzi pe undeva! Acest mic discurs, pe cât de scurt şi simplu, păru să pătrundă până în adâncul sufletului rămăşiţelor din vechiul Alex Îşi privi sora prin găurile măştii, cu ochii săi mari, căprui şi netulburaţi Într-adevăr, pe Alex nu-l tulbura nimic din interior, ci era tot numai linişte şi pace Se simţea cum nu se poate mai bine – ei erau cei care se tot frământau — Bine, îţi promit, surioară, încuviinţă el — Mulţumesc Chloe se întoarse cu spatele şi încercă să-şi găsească ceva de făcut, orice numai să oprească lacrimile care se strângeau şi ameninţau să se reverse peste faţa ei Îşi pierdea fratele Bineînţeles, nu ar fi rămas copii pentru totdeauna – ea ar fi plecat la facultate, ar fi găsit vreo slujbă pe undeva sau poate s-ar fi căsătorit, el ar fi mai stat o vreme cu părinţii, dar până la urmă ar fi plecat şi el, probabil cu o slujbă undeva la celălalt capăt al lumii Nimeni nu putea şti cum ar fi avut loc despărţirea, însă ar fi venit de la sine şi n-ar fi lăsat în urmă răni şi regrete Oriunde ar fi fost, s-ar fi gândit întotdeauna cu plăcere unul la altul, indiferent de distanţa care îi despărţea Acum însă era mult prea devreme, iar lui nu-i păsa că îi făcea una ca asta Pentru el nu contau decât libertatea şi singurătatea „Ei bine, eu n-o să-l las Chiar dacă lui nu-i pasă, mie da Şi eu pot să fiu la fel de hotărâtă şi de egoistă când vreau ceva morţiş”, se gândi ea pentru sine Aşa şi era — Asta-i tot? o întrebă Jordy în şoaptă, mai târziu O să-l laşi să facă ce-l taie capul? Mie-mi place să-l am prin preajmă pe micuţul cerşetor şi n-aş vrea să se transforme într-un pustnic afurisit Lui Chloe îi veni să-l strângă în braţe pe Jordy, dar, bineînţeles, se abţinu — Va trebui să-l dăm pe brazdă fără ca el să-şi dea seama, zise ea Suntem mai mari, mai înţelepţi şi mai isteţi decât el, chiar dacă acum se crede buricul pământului Nu-ţi face griji Jordy, îl salvăm noi pe vechiul Alex! Am eu ac de cojocul lui — Ce tot şuşotiţi acolo? strigă Alex la ei Puneţi ceva la cale? — Ia auzi la mama soacră! răspunse Jordy Vino încoace şi-o să-ţi zicem! — Nici gând De fapt, Alex se simţea cam înghesuit fiindcă fusese nevoit să stea pe lângă ceilalţi doi atâta amar de vreme Nu dură mult până uită că-i promisese lui Chloe să nu fugă sau să se ascundă pe cine ştie unde Când fu sigur că ceilalţi nu îl urmăreau, se îndepărtă de tabără ca să vadă ce lucruri interesante ar fi putut găsi Ceva nu mirosea a bine şi fiecare agent al Echipei de Eliminare simţea asta în aerul din jurul lui În praf plutea ceva foarte, foarte rău Tot podul era în pericol, iar dezastrul se apropia cu paşi repezi Lumea, aşa cum o ştiau, stătea să se prăbuşească peste ei Şi zânele de praf simţeau asta, iar când se iveau pentru scurtele lor călătorii, se purtau ca scoase din minţi Erau cuprinse de panică, deşi nu-şi dădeau seama de ce Fiecare gândac, fiecare şoarece aştepta ceva, tremurând de nerăbdare, şi chiar dacă nu ştiau exact ce, simţeau cum dezastrul se apropia şi asta îi îngrozea Toate inimile băteau cu repeziciune, toţi ochii erau căscaţi în orbite Va veni azi? Poate Va veni mâine? Posibil Va veni în curând? Mai mult ca sigur Dar de ce? Cine urzea toată acea nenorocire? Echipa de Eliminare n-avea nicio îndoială că vinovaţii nu erau nimeni alţii decât nou-intraţii Nu se jucau aceşti oaspeţi nepoftiţi tot timpul cu focul? Nu ei îi băgaseră pe săteni în sperieţi? Nu deranjase unul dintre ei echilibrul fragil al spaţiului şi timpului, coborând în lumea de dedesubt prin ieşirea greşită? Deocamdată nu avusese loc nicio tragedie, însă cu siguranţă ei puneau la cale un lucru atât de malefic, încât imaginaţia lor nu putea să-l cuprindă Echipa de Eliminare se hotărâse să îşi dedice toate forţele ca să-i prindă pe nou-intraţi, înainte ca aceştia să comită îngrozitoarea crimă şi să facă podul una cu pământul În jur erau numai grămezi de vechituri şi, oricum, nimic care l-ar fi interesat pe Alex Dădu peste nişte discuri vechi cu jazz, dar nu avea nimic cu care să le asculte, şi chiar şi aşa n-ar fi fost prea sigur dacă i-ar fi plăcut Găsi şi nişte crose de golf, lăsate într-o traistă putrezită, şi un paravan chinezesc Şterse praful de pe suprafaţa lăcuită şi, în lemnul de dedesubt, descoperi nişte sculpturi frumoase, dar nici acestea nu-l bucurară prea mult Ceea ce voia cu adevărat, ceea ce căuta erau machete de motoare cu abur, altele, ca cel cu tracţiune şi celelalte pe care le căra în rucsac Îşi dorea şi mai multe, ca de exemplu o maşină cu abur Ce i-ar mai fi plăcut una Sau un compresor cu abur, sau poate chiar un motor de tracţiune fix Îşi zise că prin Attica se aflau şi mai multe – cu grămezile – şi că dacă le căuta cu atenţie, dedicându-şi destul timp, ar fi găsit cu siguranţă oricâte, după pofta inimii Nu ştia cât de multe voia, dar în acel moment tânjea după machete de motoare cu abur din oţel şi alamă Alex îşi continuă căutările, fără să mai ţină cont de trecerea timpului sau de fratele şi sora lui care ar fi putut să-l caute — Eu ştiu unde poţi găsi una Alex ajunsese într-un loc în care mai multe raze de soare coborau din acoperiş şi luminau praful de pe podea în pete aurii Privi spre colţurile întunecate din spatele coloanelor de lumină, dar nu reuşi să vadă altceva în afara de aceleaşi grămezi de haine prezente peste tot – nimic care să pară a avea glas Deodată, una dintre grămezi începu să mişte, apoi se ridică şi se târî până în apropierea lui Alex, ca o căpiţă de fân umblătoare La început, faţa arătării i se păru lui Alex înfiorătoare, dar până la urmă îşi dădu seama că privea doar o mască de clovn pictată Pe lângă masca lui, aceasta nici măcar nu arăta ameninţătoare Alex nu se simţea chiar îngrozit, dar îi era frică — Eşti cumva un monstru al hainelor? întrebă el cu o voce tremurândă Vreun fel de coş de rufe umblător? — Nu, vorbiră hainele Sunt un om în carne şi oase, la fel ca tine Alex se uită la el, apoi la arătarea din faţa lui, şi trase concluzia că erau de-o seamă Observă că, de sub falduri, din spatele măştii ceramice, îl fixau doi ochi de om Străpunse cu privirea un lung tunel de ţesătură ca să descopere trăsăturile umane ale unei fiinţe nu prea mai aduceau aşa de mult a om Arăta ofilit şi uscat, ca nucile lăsate prea mult timp nedesfăcute Era greu de spus unde începea şi unde se termina creatura, cu toate capetele de haine ce atârnau de pe ea – mâneci goale pe care le târa în urma lui, craci de pantalon, bucăţi din fulare, cămăşi şi şosete ieşite pe jumătate din buzunare, ce se legănau cu fiecare pas — Şi tu te îmbraci la fel ca mine! strigă Alex însufleţit — Ba nu, tu o să ajungi ca mine, răspunse scărmăne-scânduri Însă nu a venit încă momentul, va mai dura ceva timp Abia ai pornit pe acest drum — Ăla e un liliac, care-ţi atârnă de ureche? O să primesc şi eu unul? — Sunt sigur că deja ai fost ales de o creatură — Am văzut-o cum mă urmărea Sunt animale de companie? Scărmăne-scânduri ridică din umeri de sub straturile de haine — Ai putea să le numeşti şi aşa, ne sfătuim unul pe altul, cred Scărmăne-scânduri scoase un oftat, apoi continuă: Însă, acum că am vorbit cu tine, va trece ceva vreme până când liliacul meu o să poată să-mi zică ceva Ca să porţi discuţii cu liliecii e nevoie să ai mintea pe o anumită lungime de undă Trebuie să fii singur multă vreme, până ajungi să vezi forme care nu există cu adevărat – umbre întunecate care dansează sub clar de lună, cai în raze de lumină care se ridică pe copitele din spate şi nechează în tăcere, gonind prin tot podul Asta se întâmplă numai după ce stai mult timp izolat şi nu vorbeşti cu niciun alt om Înţelegi? — Cred că da, răspunse Alex Dar nu contează — Aşa-i, nimic din toate astea nu contează, fu de acord scărmăne-scânduri Alex privi atent prin tunelul de cârpe — Eşti băiat sau fată? — Nu-mi aduc aminte, dar cred că sunt „el“ şi „lui” — Tu m-ai chemat, spuse apoi Alex — Ah, da, zise scărmăne-scânduri, frecându-şi mănuşile de lână una de alta E vorba de afaceri Fata care te însoţeşte — Sora mea — Da, ea Are o statuetă, o statuetă verde E o morsă Eu strâng astfel de lucruri şi vreau să o am — Atunci va trebui să i-o ceri — Nu, nu adu-mi-o tu! — Nu pot ia stai puţin Ai zis că ştii unde pot găsi una La ce te refereai? Scărmăne-scânduri îşi dădu seama că-l avea pe băiat la degetul mic — Ştiu unde se află încă un motor cu abur — Unde? strigă Alex, în timp ce inima începu să-i bată în piept cu putere şi sângele îi pulsă prin vene cu repeziciune Îl vreau! — E vorba de un schimb N-ai mai făcut unul până acum? — Bineînţeles că am mai făcut, zise Alex plin de dispreţ — Atunci aşa va fi Tu-mi aduci morsa din talc, iar eu motorul, apoi facem schimb — Dar de unde ştiu eu că nu mă minţi? întrebă Alex neîncrezător Poate doar îmi spui că ai unul ca să pui mâna pe statuetă Arată-mi-l! — N-am cum, nu-l am la mine Dar o să mă duc să-l iau Alex încă se mai îndoia Creatura putea să-l mintă, dar la fel de bine putea să-i spună adevărul Un lucru era însă sigur, tentaţia motorului cu abur era foarte mare Nu se mai simţise niciodată aşa – şi-ar fi vândut şi bunica, chiar ambele bunici, pentru o maşinuţă cu abur Era ca şi cum înăuntrul lui se afla un gol care trebuia umplut, un gol în forma unei machete de motor cu abur Tânjea după ea, nu mai putea să trăiască fără ea Îl cuprinse o durere mistuitoare — O să-ţi aduc statueta, se auzi el zicând Oricum, sunt sigur că n-are ce face cu ea — Bun, bun! O mănuşă murdară plină de găuri se ivi dintr-odată prin una din multele mâneci ce atârnau în toate părţile — Bate palma! Alex se uită scârbit la mănuşă — O să te cred pe cuvânt, spuse el, dezgustat de murdăria de pe ea Nu e nevoie să ne strângem mâinile Tocmai atunci, Alex auzi un zgomot de paşi peste scânduri Nişte atticani mari, îmbrăcaţi în uniforme militare cu nasturi cafenii, se apropiau în grabă, căutându-i parcă Pe băiat îl cuprinse panica şi neliniştea când îl văzu pe scărmăne-scânduri cum se prăbuşeşte dintr-odată la pământ, transformându-se într-o grămadă de cârpe Alex îi urmă exemplul, ghemuindu-se şi strângându-se înăuntrul hainelor, căzând, apoi, pe podea Cele două mormane de haine vechi rămaseră nemişcate, aşteptând ca urmăritorii să treacă pe lângă ei Scărmăne-scânduri ştia că era Echipa de Eliminare Îşi blestema neglijenţa şi se ruga pentru un miracol Şi el simţise pericolul din aer şi îi părea rău că îşi prelungise afacerile cu băiatul cel nou mai mult decât ar fi fost nevoie, zăbovind cu el la discuţii despre verzi şi uscate, ca doi moşi pe o bancă Un singur morman de cârpe era oricum de ajuns ca să atragă atenţia Echipei de Eliminare, dar două – prea de tot Ba se mai aflau şi aşa de aproape, că scărmăne-scânduri putea mirosi penele de la pălăria omului Unul dintre urmăritori se opri exact între cele două grămezi, uitându-se repede în stânga şi dreapta – numai haine, multe grămezi de haine Trase cu putere aer pe nări o dată şi încă o dată Nu simţea decât podul Hainele stăteau acolo de multă vreme şi aveau mirosul podului îmbibat în ele Straturile murdare de lână şi bumbac acopereau mireasma fiinţelor de sub ele Creatura ar fi putut să cerceteze prin mormane, dar nu o făcu, preferând să mai adulmece încă o dată sănătos Strănută cu putere, direct peste scărmăne-scânduri, pe care-l stropi cu scuipat, probabil de la vreun fir de praf care-i intrase în nas Apoi, după câteva secunde de coşmar, urmăritorul îşi continuă drumul pentru a cerceta o cutie Paşii bocancilor ce călcau peste scânduri se mai auziră încă mult timp după aceea Alex rămăsese încremenit, mut, cu gândurile în altă parte Îşi imagina cum îi scria Dipei o listă de cumpărături şi se certa cu Ben care era cea mai bună şi cea mai proastă echipă de fotbal, ca şi cum chiar i-ar fi păsat În sfârşit, simţi cum o mână îl atinse pe cap — S-au dus, zise scărmăne-scânduri Bravo, te-ai descurcat bine pentru un începător! — Mulţam, răspunse Alex, nespus de încântat Învăţ şi eu Ei cine mai erau? — Vânători, lămuri scărmăne-scânduri, fără să se mai lanseze în explicaţii de lungă durată Să te fereşti de la ei! — Aşa o să fac — Apropo, îmi place masca ta, spuse scărmăne-scânduri — Mulţumesc, murmură Makishi Nici a ta nu-i rea deloc Cocalino venea din afara Ţinutului Măştilor, deci nu avea darul graiului, aşa că nu făcu niciun comentariu — De când e plecat? întrebă Chloe — Ultima oară când l-am văzut era ora şase, şi acum e puţin înainte de cinci, răspunse Jordy, privind la ceas A trecut aproape o oră Băiatul ridică un deget Pe moment Chloe se uită nedumerită la fratele său vitreg, apoi zise: — A, da am uitat că aici timpul curge invers Jordy îşi lăsă degetul jos — Acum se face fix o oră 17 Atacul drăcuşorilor de cerneală — Când se întoarce să nu începi să-l iei la întrebări Jordy voia să aibă grijă să nu-l supere pe Alex ca să nu-i dea motiv să fugă pentru totdeauna Dacă începeau să se dondănească, fratele lui ar fi plecat şi s-ar fi ascuns cu siguranţă pe undeva Aşa făcea şi acasă, când îl călca cineva pe nervi – dispărea pur şi simplu pe cine ştie unde Jordy îl spunea „bosumflat”, dar el nu putea să priceapă ce stârnea toanele lui Alex În adâncul sufletului, Jordy înţelese că Alex îl scotea din sărite tocmai pentru că nu reuşea să-şi dea seama ce era în capul lui – nimeni nu reuşea, de altfel — Deci ne-am înţeles, încuviinţă Chloe Nu facem mare caz, da? Drept urmare, când Alex ajunse înapoi în tabără, aşteptându-se să iasă scandal pentru că plecase fără să spună nimic, cei doi aproape că nu-l băgară în seamă Şi-l dădu jos pe Makishi şi îl atârnă de sfoară, peste umăr — M-am întors, zise el Chloe îşi ridică ochii din mâncarea pe care o pregătea — A da? Nici nu ştiam că ai plecat, credeam că stăteai în colţul ăla Arătă spre un morman de cârpe dintr-un colţ întunecat — Eu nu port chestii din alea! se supără Alex — Ba bine că nu, răspunse Chloe Te îmbraci cu lucruri chiar mai urâte Alex nu muşcă din momeală şi până la urmă întrebă: — Pornim mai departe, azi? Jordy se apropie de ei cu bagajul gata făcut — Da Din spusele lui umblă-scânduri ar trebui să ne aflăm destul de aproape de Marele Cazan cu Apă Birourile sunt strânse toate pe marginea lacului, păzite de drăcuşorii de cerneală O să găsim harta şi — Şi cum rămâne cu drăcuşorii de cerneală? întrerupse Alex N-o să încerce să ne oprească? — Ce pot să ne facă nişte bieţi drăcuşori, spuse Jordy, râzând O să trecem direct printre ei până ajungem la hartă Trebuie să găsim ceasul domnului Grantham – Frère Jacques – apoi putem să căutăm drumul de întoarcere Acum ştiu să mă orientez şi cred c-o să pot să vă conduc spre ieşire — Simplu ca bună ziua, bombăni Alex Mă întreb de ce n-am făcut asta de la început — Pentru că încă n-am găsit ceasul, mârâi Jordy printre dinţi Nelson îşi făcu apariţia în mijlocul taberei, cu un şoarece în fălci — Cam puţin de mâncare, zise Alex Ştiu că poţi mai mult de-atât, roşcovane! Data viitoare să ne aduci un mistreţ sălbatic de Attica! Nelson îi aruncă lui Alex o privire tăioasă El nu era genul de motan pe seama căruia lumea să se amuze — Bleah, ce bine-mi pare că mai avem legume! spuse Chloe Chiar şi aşa, îl mângâie pe motan, până când acesta se puse pe tors, mulţumit Se prăbuşi la picioarele ei şi începu să se joace cu şoarecele mort, plimbându-l dintr-o parte în alta, până când Chloe îl ridică de coadă şi îl aruncă la o parte Nelson îl urmări cu privirea, dar se hotărî că nu merita să se deranjeze din loc pentru atâta lucru Stătea în dreptul unei raze de lumină care îi încălzea blăniţa şi se simţea foarte bine Se aşezase comod, cu burtica deasupra scândurilor şi, ca oricărei pisici, îi plăcea nespus să stea şi să trândăvească În acel moment, îşi făcură apariţia şase atticani în uniforme, aceiaşi care, cu puţin înainte, adulmecaseră în jurul lui scărmăne-scânduri şi a lui Alex Arătau ca nişte oameni îmbrăcaţi cu haine demodate, mult mai înalţi şi mai bine făcuţi decât sătenii obişnuiţi pe care îi văzuseră până atunci copiii Sub creştetele lor pleşuve şi lucioase se conturau nişte trăsături severe Păreau mult mai vânjoşi decât orice alt sătean şi s-ar fi potrivit la fix într-un magazin de echipamente de uz casnic Puteai să zici că erau cu toţii o grămadă de vânzători obosiţi — Eeerk! strigă unul, arătând cu degetul spre ei — Ba „eeerk“ eşti tu! zise Jordy cu mâinile în şolduri Şi pe tine, mă rog, cum te cheamă? Chloe şi Jordy nu ştiau cine erau personajele, însă nu li se păreau deloc prietenoase Un altul le făcu semn, chemându-i să facă un pas înainte Jordy se gândea să-i zică să se ducă învârtindu-se — Scărmăne-scânduri i-a numit vânători, spuse Alex Par cam periculoşi, Jordy — Am eu ac de cojocul lor! mormăi Jordy Doar să se apropie — Încep să se înfurie, zise Chloe — N-au decât, continuă Jordy, care nu se simţea atât de sigur pe el pe cât ar fi vrut să pară Ei sunt doar şase Văzând că oamenii nu aveau de gând să se supună ordinului dat în grabă de degetul cel strâmb, arătările se apropiară să-i aresteze Până atunci, Nelson abia dacă îi luase în seamă pe oaspeţii nepoftiţi Cum stătea aşa, întins pe o parte, încălzindu-se la lumina soarelui, îşi întoarse capul ca să vadă de unde venea toată tevatura Adulmecă aerul şi, când simţi mirosul ciudat al intruşilor, blana de pe ceafă i se ridică toată Ca multe alte pisici, Nelson era foarte sensibil la mirosurile neobişnuite, iar când arătările se apropiară şi mai mult, motanul sări ca ars pe cele trei labe ale sale Se zbârlise tot, cu cele douăsprezece gheare pe care le mai avea iţindu-se printre perniţe, ca nişte pumnale curbate, sâsâind şi scuipând, arătându-şi colţii Scotea şi un mieunat pe un ton jos, ameninţător Pe scurt, Nelson, un motan destul de mare, era supărat şi, cu tot arsenalul său impresionant de arme, arăta ca o fiară roşcată, ţepoasă şi înfricoşătoare Atticanii se opriră în loc şi se retraseră încet, în timp ce Nelson scuipa şi urla de mama focului Motanul înaintă spre ei cu ochii holbaţi, zgâriind scândurile cu ghearele, pe măsură ce se apropia de intruşi, mârâind şi scoţând tot felul de urlete ameninţătoare, ca şi cum ar fi vrut să zică „Nu mă faceţi să vin la voi!” Oaspeţii nepoftiţi se întoarseră şi o luară la sănătoasa — Vedeţi, s-au speriat până şi de o biată pisică! strigă Jordy Gândiţi-vă doar cât de frică li s-ar face de mine! — Mai degrabă cred că n-au mai văzut nicio pisică până acum, observă Chloe, a cărei variantă se apropia mai mult de adevăr Totuşi, Jordy, păreau destul de periculoşi Eu zic că am avut noroc că li s-a făcut frică de Nelson — E mai ceva ca un câine ciobănesc, spuse Alex, mângâind motanul Hai să plecăm! Să nu mai fie şi alţii prin apropiere Îşi făcură bagajele în grabă şi, în scurt timp, îşi reluară marşul Ajunseră într-o vale largă, unde scândurile se afundaseră, luând forma unui bazin Jordy scoase un strigăt de fericire, îşi lăsă skateboardul jos, sări pe el şi coborî la vale, ca vântul şi ca gândul, până pe cealaltă parte a canionului Îi plăcu atât de mult că repetă traseul de câteva ori Încercă şi Chloe, reuşind şi ea să-şi păstreze echilibrul, apoi, într-un târziu, după ce îşi privise până atunci fratele şi sora, îşi încercă şi Alex norocul Şi el rămase în picioare, însufleţit de toată mişcarea În tot acest timp, strigătele şi ţipetele lor de bucurie atraseră privitori Pesemne că prin apropiere se afla un sat attican ai cărui locuitori, auzind larma, se strânseseră la marginea văii ca să vadă ce era cu toată agitaţia Fură surprinşi să vadă fantome transparente, cocoşate, care se aruncau în bazin şi se întorceau din nou sus, pentru a pluti pe deasupra marginii Una dintre ele făcea încontinuu salturi şi întoarceri, aterizând de fiecare dată în picioare Atticanilor, care nu mai văzuseră până atunci pe cineva să meargă cu mai mult de cincisprezece kilometri pe oră, li se părea că asistau la sfidarea tuturor limitelor de viteză şi îi cam luă ameţeala Toată tărăşenia le depăşea propria experienţă, iar creierele lor nu mai reuşeau să facă faţă şocului — Haideţi şi voi! îi chemă Jordy pe oamenii podului Vă învăţ şi pe voi cum să faceţi Pe unul dintre atticanii care îi priveau pe copii îl luă deodată ameţeala şi alunecă la vale, căzând cu capul înainte Prietenii şi rudele sale scoaseră cu toţii un strigăt de spaimă Săteanul îngrozit, cu chelia transpirată, se chinuia din răsputeri să urce la loc, însă picioarele îi tot scăpau în jos, ajungând să se zbată, ieşit din minţi Jordy se gândi că ar trebui să-i dea o mână de ajutor Coborî în viteză de pe cealaltă parte, apucă săteanul neajutorat şi-l ridică pentru a-l căra până la marginea văii, unde prietenii şi familia se aplecară şi-l prinseră Jordy îl lăsă pe mâinile lor şi coborî din nou, oprindu-se de cealaltă parte a văii Săteanul răsuflă uşurat, văzând că scăpase teafăr şi nevătămat Rudele îl pocniră cu putere în spate şi pe umeri, ridicând tot praful alb de pe hainele sale – aşa îşi arătau ei dragostea şi uşurarea că prietenul lor nu păţise nimic Săteanul le răspundea celor dragi cu aceeaşi monedă, mulţumindu-le pentru droaia de pumni O vreme, din jachetele şi paltoanele atticanilor ieşiră nori deşi de praf alb, apoi, după ce se mai aşeză la loc, se întoarseră cu toţii din nou spre fantome Discutau intens despre grozăvia la care asistau – nu mai dăduseră vreodată peste fantome care să ţâşnească de colo-colo prea repede ca să poată fi prinse Îl felicitară pe săteanul zăpăcit care scăpase viu din mâinile strigoilor şi, într-un sfârşit, pe la apusul soarelui, porniră obosiţi către case, înapoi la şifonierele şi coşurile lor de rufe, ca să mediteze în linişte la misterele lumii spiritelor În dimineaţa următoare Jordy, Chloe şi Alex ajunseră în dreptul unui cazan uriaş cu apă – atât de mare că de jur-împrejur erau sprijinite scări care se ridicau până sus, pe marginile sale Dacă urcai şi priveai în zare, la suprafaţa apei, nu vedeai cealaltă parte, ci numai mii şi mii de kilometri de valuri line care, până la urmă, dispăreau într-o ceaţă lucioasă Deasupra undelor, la mare depărtare, pluteau tot felul de obiecte Se părea că atticanii nu rămâneau tot timpul legaţi de pământ, ci unii mai erau şi marinari — Uau! se minună Jordy Priviţi, e ditamai lacul – poate chiar un ocean! Cine ştie ce-o fi de cealaltă parte Apa din cazan mirosea a proaspăt şi a curat Se simţeau ca pe malul unui lac întins, cu râuri de munte sclipitoare, care curgeau la vale şi umpleau o albie naturală Doar că, în locul râurilor, erau ţevi de apă bine izolate, legate la jgheaburile de pe acoperiş Când ploua în lumea de afară, cum se întâmpla chiar atunci, apa curată se scurgea din jgheaburi, prin ţevi, până în cazan Apa rămasă în plus era trimisă mai departe prin alte conducte, către cazanele de pe tot cuprinsul Atticii, ca să fie folosită de locuitorii ciudatei lumii Astfel, întregul sistem păstra nivelul lacului din Attica la cote potrivite — Nu că e grozav? şopti Alex, cu suflarea tăiată Ce minunăţie a naturii! — Cum adică a naturii? zise Chloe Ce-i aici nu e făcut de natură, Alex Podul ăsta a fost construit de cineva — Da, dar oare de cine? întrebă fratele ei mai mic, uitându-se la ea cu înţeles — De către cine, îl corectă ea fără să vrea, venindu-i să-şi muşte limba când fratele ei îi răspunse cu o privire urâtă Adică, Alex, vreau să spun că Însă băiatul se întoarse cu spatele la ea Inima lui Chloe se făcu din nou cât un purice Cum să-i zică? Cum putea să-l facă să înţeleagă că era îngrijorată pentru că el se gândea la pod ca la un loc creat de natură? Avea şi motive să-şi facă griji, pentru că asta însemna că Alex devenea o parte din acea lume Era încă un semn că începea să-şi găsească un loc în pod – se ataşa de el Chloe se cutremură la gândul că fratele ei se transforma în altcineva Nu era deloc o operă a naturii, ba chiar dimpotrivă Ea şi Jordy trebuiau să-l scoată cât mai repede din acel loc, înainte ca el să se schimbe într-o cu totul altă persoană — Haideţi odată! îi chemă Jordy, fără să-şi dea seama de tensiunea şi energiile rele care apăruseră dintr-odată între Chloe şi Alex, asemenea unei fior rece Să găsim biroaiele alea! Chloe îşi muşcă din nou limba Corect era „birouri” Cei trei ocoliră lacul, mergând pe marginea care părea a fi de formă pătrată Imediat după ce trecură de primul colţ, găsiră ceea ce căutau – o pădure deasă de mese de scris Ar fi putut să fie descurajaţi de priveliştea din faţa lor, la gândul că trebuiau să caute un singur birou în toată îngrămădeală de acolo Nu era însă nevoie, pentru că numai unul strălucea de la depărtare Pe el stăteau aşezate o mulţime de poze frumoase: unele cu păsări cu cozi lungi, altele cu vârfuri de stânci din care se înălţa câte un copăcel prins de margini şi una cu un munte cu culmile acoperite de zăpadă Dar nu acesta era motivul pentru care li se părea nemaipomenit, ci pentru că fusese acoperit cu un strat de lac auriu care – cum stătea în lumina soarelui – strălucea ca o bucată de aur masiv În toată acea pădure fără de capăt, numai acel birou îi atrăgea către el cu frumuseţea care le tăia respiraţia Bineînţeles, nu îi crescuseră ramuri, în schimb avea frunze – tocuri de scris, din pene albe ca zăpada, aşezate pe rafturi, în călimări cu cerneală Pene de gâscă se mai aflau destule şi pe alte birouri, însă nu ca acelea de pe Biroul de Aur, care erau de o puritate ce-ţi oprea inima în loc Fără doar şi poate, fuseseră luate din aripi de înger, iar acum cântau melodii divine, neatinse nici măcar de o singură picătură de cerneală sau fir de praf Cu albul şi graţia lor, erau perfecţiunea întruchipată – fără îndoială, pene sfinte — Harta chiar n-ar avea unde altundeva să fie, nu? zise Jordy Deşi nu precizase la ce se referea şi nu primise niciun răspuns, ceilalţi doi ştiau exact la ce se gândea fratele lor mai mare Spusele lui trecură mai mult drept o întrebare retorică — Haideţi! Să mergem s-o luăm! O apucă la fugă spre pădure, înainte ca ceilalţi doi să-l poată opri Chloe şi Alex şovăiră, aducându-şi amândoi aminte de avertizările primite despre drăcuşorii de cerneală Erau arătări mici, cu corpuri din lichid, de câţiva centimetri înălţime şi cu formă umană, coloraţi în verde, roşu, albastru sau negru, depinzând de culoarea cernelii din care apăruseră În salturile şi dănţuiala lor, nu lăsau nici măcar o urmă pe deasupra scândurilor Ţineau în mânuţe stilouri ca nişte suliţe, cu peniţe ce străluceau ameninţătoare în lumina aurie a podului Demonii coloraţi se apropiară cu zecile, sutele şi miile, încercuindu-l pe Jordy, care scoase un strigăt de disperare înainte să fie asaltat Îl împunseră cu armele lor, fără milă, prin toate locurile unde avea pielea descoperită, în timp ce bietul băiat ţipa de frică şi durere — Trebuie să-l ajutăm! strigă Chloe, căutând ceva care ar fi putut fi folosit pe post de armă Să facem ceva, Alex! Nu găsi însă nimic la îndemână Alex se apropie şi el de atacatori, însă se opri din nou, speriat pentru viaţa lui Arătările îngrozitoare păreau să fie cu milioanele, sărind pe Jordy şi încercând să-l culce la podea Neînduplecat ca întotdeauna, Jordy se lupta cu drăcuşorii cei răi de cerneală, care ajunseseră să-l ciupească de carne cu ghearele lor, ca nişte peniţe Îi lovea cu furie, îi arunca în toate părţile, se chinuia cu ei şi se lupta să se apropie mai mult de Biroul de Aur, deşi îi atârnau de braţe, de picioare şi de tot corpul, în toate culorile curcubeului Ceilalţi doi, care priveau înmărmuriţi, nu se puteau dumiri cum fratele lor încă mai stătea în picioare, sub toată greutatea grămezii de drăcuşori care încercau să-l răstoarne Însă Jordy avea spiritul de luptător al unui sportiv şi nu s-ar fi dat bătut pentru nimic în lume – nu înainte să dea totul din el De fiecare dată când reuşea să mai facă un pas, culegea de pe el câţi drăcuşori îi încăpeau într-o mână, apoi îi azvârlea cu putere, cât mai departe Pe unii îi arunca aşa de tare că se lipeau de biroul din care apăruseră, împroşcându-l de sus până jos La aşa o viteză, contururile le cedau, nemaiavând cum să ţină cerneala strânsă la un loc Se loveau de lemn şi de metal şi se spărgeau ca nişte baloane, lăsând pete roşii, verzi, albastre şi negre care se scurgeau pe părţile din faţă, din spate şi pe lateralul meselor de scris, într-un spectacol sângeros multicolor Toate strădaniile lui Jordy parcă îi mâniau şi mai mult pe cei rămaşi, care veneau în valuri şi îl zgâriau, scoşi din minţi de mişcările sale Unii încercară să ajungă până în dreptul ochilor băiatului şi să-i împungă ca să-l orbească Acesta îşi dădu însă repede seama de noua lor tactică, ferindu-se cu una din mâini, privind printre crăpăturile dintre degete După multe chinuri, ajunse până la urmă în dreptul Biroului de Aur şi se opinti să-i deschidă uşa din faţă — A reuşit! strigă Alex Haide, Jordy, haide! — Vai, sper să nu păţească nimic, şopti Chloe Uită-te ce-i fac! îl zgârie peste tot Nelson, care până atunci privise curios, se avântă înainte, pe cele trei picioare ale sale, şi începu să se lupte cu micile creaturi amuzante care goneau încoace şi încolo peste scânduri Totuşi, după ce plesni cu ghearele vreo doi, trei drăcuşori de cerneală, se întoarse încet, înapoi la Chloe Lui Nelson nu-i plăcea să fie stropit cu niciun fel de lichid, fie el apă sau cerneală Uşa biroului se lăsă în jos şi se deschise, ţinută dreaptă de două balamale laterale Jordy căută înăuntru cu mâna liberă şi dădu peste prespapieruri, timbre de scrisori şi tot felul de alte accesorii Căuta harta podului, care nu se lăsa prea uşor găsită, trecându-şi mâna printre obiecte ca şi cum ar fi fost un păianjen În sfârşit, atinse un sul de pergament pe care îl scoase afară şi-l desfăcu — O diplomă?! strigă el, cu nervii la pământ O nenorocită de diplomă de profesor a unui nene pe nume Potterswaite! Îşi băgă din nou mâna liberă înăuntru, în timp ce drăcuşorii de cerneală îl ciupeau şi-l trăgeau, încercând să-l îngenuncheze Găsi încă un pergament pe care îl apucă strâns în mână De această dată nu avea cum să-l desfacă, pentru că era legat bine cu o panglică roşie Drăcuşorii ştiau că băiatul nu ar fi avut curajul să lase jos mâna cu care îşi ferea ochii, iar el nu putea decât să spere că aceasta era harta pe care o căuta Jordy se întoarse cu spatele la Biroul de Aur şi îşi croi drum înapoi către fraţii lui care îl aşteptau Chloe îl întâmpină grăbită şi începu să-i culeagă drăcuşori de pe umeri, aruncându-i spre pădurea de mese de scris Alex urmă şi el exemplul surorii sale, prinzând laolaltă drăcuşori roşii şi albaştri, verzi şi negri, şi azvârlindu-i departe În cele din urmă, o apucară toţi trei la fugă, luând colţul şi depărtându-se cât mai mult de drăcuşori Din nefericire, în graba mare, Jordy se împiedică, cât pe ce să scape sulul, însă nu-i dădu drumul şi se prăbuşi la pământ cu putere, prinzându-şi mâna dreaptă sub greutatea corpului Un os trosni puternic şi Jordy se albi tot la faţă din pricina şocului Se ridică repede, năucit şi palid După cum îşi ţinea mâna în afară, părea că îşi fracturase chiar mijlocul antebraţului Prin piele se vedea o umflătură urâtă, ascuţită, semn clar că-şi rupsese un os care acum împungea în afară Jordy era pe punctul de a leşina, dar se stăpâni, strângând din dinţi — Doare tare? întrebă Alex, parcă mai mult din curiozitate, decât din milă pentru fratele lui Se simte multă durere? Jordy trase aer în piept, ţinându-şi braţul rănit cu mâna sănătoasă — Nu chiar Adică nu foarte mult Doare ca şi cum ar fi dat cineva cu piciorul în mine Nu e aşa de rău cum ai crede E mai mult un fel de amorţeală Alex îşi găsi o ocupaţie în a storci ultimii drăcuşori care se retrăgeau de pe Jordy, lăsând peste tot pete de cerneală colorată Chloe îi zise să se potolească, apoi se uită mai atent la rănile suferite de fratele ei Făcuse cursuri de prim-ajutor cu antrenorul ei de gimnastică — Trebuie să-ţi punem mâna în atele ca s-o ţii nemişcată, spuse ea Trebuie s-o vadă un doctor, dar, până atunci, o să te doară dacă o mişti sau te loveşti la ea Noaptea asta o să-ţi fie rău, oricum Ştiu sigur, pentru că mi-am rupt şi eu o dată glezna la hochei O să te doară ceva, la noapte — Mulţumesc pentru informaţie, zise Jordy gâfâit Alex găsi bucăţi dintr-o cutie veche portocalie, pe care le puteau folosi drept atele, în timp ce Chloe căută ceva cu care să le lege Dădu peste nişte baticuri numai bune cu care legară antebraţul rupt între trei bucăţi de lemn Chloe făcu o treabă grozavă, reuşind să prindă bucăţile la un loc, astfel încât Jordy să-şi poată mişca întreaga mână, fără a-şi deplasa antebraţul Îi mai legă şi o eşarfă de gât, în care fratele ei să-şi ţină braţul prins în atele Nelson asistă la toate acestea cu o totală lipsă de interes, în timp ce-şi lingea scârbit urmele drăcuşorilor de cerneală de pe blană Jordy îşi mai veni în fire şi se ridică în picioare, încercând să-şi dea seama cât de mari erau problemele pe care le crease pentru tot grupul — Trebuie să mă vadă un doctor până nu mi se instalează cangrena, zise el, încă palid ca pâinea mucegăită Dacă o las să aştepte, ori o să-mi pierd mâna, ori, în cel mai rău caz, o să mor — Să nu te aud! sări Chloe — Îmi pare rău, Chloe, dar nu pot să mă ascund după deget Mulţumesc că m-ai îngrijit, dar acum trebuie să mă întorc acasă, cum-necum Nu sunt sigur ce e o cangrenă sau cum pot să-mi dau seama dacă am una, dar am citit că miroase urât şi se întinde până îţi atinge un organ fără de care nu poţi trăi — Trebuie să ne întoarcem acasă şi să te ducem la spital! spuse Chloe, hotărâtă — Asta voiam şi eu să zic, răspunse Jordy, schiţând un zâmbet, deşi îl îngrijora neliniştea ei Trebuie neapărat! — Păi mai întâi să vedem dacă avem harta sau nu, spuse ea Puţin agitată, Chloe desfăcu pergamentul uriaş pe care Jordy îl furase de la drăcuşorii de cerneală Prima oară inima îi stătu în loc căci i se păru că găsiseră încă o bucată inutilă de hârtie Se aşteptase să vadă linii întortocheate, trase în cerneală de diferite culori, curbe şi multe numere care să reprezinte înălţimi de deasupra nivelului mării În schimb, ţinea în mâini ceva ce semăna mai mult cu o tablă de joc Îşi dădu însă repede seama că harta unui pod nu avea cum să semene cu o hartă a lumii de afară, ci mai mult cu schiţa unei camere Începu să o privească în amănunt şi cu timpul recunoscu o parte din locurile prin care trecuseră — Uite, acolo e Muntele Groazei şi aici Pădurea Orologiilor! mai încolo e locul unde ne-am întâlnit cu păpuşile prietenoase Ia uite! Ia uite! — Ce e? întrebă Jordy, tresărind în vreme ce i se intensifica durerea din braţ Ce-ai găsit? — Aici jos, vezi? strigă Chloe bucuroasă Uită-te aproape de josul hărţii! Pe aici am trecut din podul nostru în Attica Sunt sigură! Recunosc grinzile uşor înclinate care seamănă cu arcadele ce sprijină bolţile catedralelor Sigur îţi aminteşti cum brăzdau cerul de deasupra noastră, când noi rătăceam la întâmplare şi ne întrebam unde ne aflam şi cum să ne întoarcem — Nu ştiu se îndoi Jordy Nu-mi prea spune nimic — Dar trebuie! insistă ea Nu-ţi mai aduci aminte când am zis că seamănă cu catedrala Winchester? — Nu Chloe începea să-şi piardă cumpătul — Dar am zis! Bătu din picior, aşa cum ar fi făcut pe vremea când avea trei ani Sigur am zis! Oricum, ce contează? Ştiu unde trebuie să ajungem şi ar fi bine să pornim cât mai repede — Jordy n-o să reziste până acolo, spuse Alex cu o voce liniştită — Ba o să reziste! ţipă Chloe, aproape izbucnind în lacrimi O să reuşească! — Dacă mergem pe jos n-are nicio şansă Când se întoarseră spre Alex, observară că nu el vorbise de fapt, ci umblă-scânduri care stătea înalt în spatele lor, îmbrăcat cu pelerina care, în lumina slabă, îi făcea umerii să pară uriaşi Aşa mare cum era, se furişase în spatele lor fără ca aceştia să-şi dea măcar seama, iar asta dovedea cât de necopţi erau încă puii de om pentru lumea marelui pod Cei doi şobolani, Arthur şi Harold, îşi iţiseră capetele din buzunarele sale şi priveau atent, mai ales la Nelson, care îi cerceta şi el cu acelaşi interes — Ia vedeţi ce faceţi cu pisica aia a voastră! zise umblă-scânduri Îl jupoi de viu dacă încearcă să se dea la şobolanii mei — N-o să se atingă de ei cât timp îi ţii în buzunar, răspunse Alex Umblă-scânduri făcu un semn din cap Se folosi de arcuşul pe care-l ţinea în mâna dreaptă ca să arate pe hartă — Uitaţi, aici, în colţul întunecat, o să găsiţi ceva care v-ar fi de ajutor, spuse el — Ce anume? întrebă Chloe — Duceţi-vă şi vedeţi singuri Oricum, nu sunt sigur dacă o să reuşiţi să-l faceţi să meargă Eu unul nu l-am văzut niciodată la treabă, dar pe pachet e o poză care arată la ce e bun Dacă-l manevraţi cum trebuie o să prindeţi curenţii calzi, înalţi, care bat spre celălalt capăt al podului, de unde veniţi voi Haideţi mai repede, ar putea fi singura lui scăpare! — Singura mea scăpare? strigă Jordy chinuit La naiba, Chloe, du-te şi vezi ce e! Chloe îi lăsă singuri, luând-o la fugă spre colţul întunecat Alex se apropie de nou-venit cu o strălucire în ochi — Îţi mulţumim, umblă-scânduri! Mulţumesc că i-ai salvat viaţa fratelui meu — Cu plăcere Tu te-ai hotărât până la urmă? Alex făcu semn din cap că da — Cred că da, deşi nu mi-a fost uşor De fiecare dată când mă gândesc la machete de motoare cu abur inima începe să-mi bată cu putere Acum însă te-am întâlnit din nou şi mi-am dat seama că, de fapt, nu sunt chiar aşa de importante — Bun, atunci n-o să ai ce face cu motoarele, nu? Şi n-o să ajungi un scărmăne-scânduri, aşa cum credeai Alex zâmbi şi-şi dădu jos rucsacul, îl deschise şi scoase din el machetele pe care le strânsese până atunci, apoi i le dădu lui umblă-scânduri — O să le ascund într-un loc unde să le găsească un alt scărmăne-scânduri, zise acesta — Mulţam O uşurare de nedescris o cuprinse pe Chloe şi un zâmbet larg i se întipări pe toată faţa — Alex, nu mai vrei să rămâi aici în pod? Vii acasă cu noi? Îmi pare aşa de bine! Următoarele cuvinte ale fratelui ei îi striviră orice speranţă, transformându-i fericirea neaşteptată în durere – acum nu mai încăpea nicio îndoială că Alex nu avea de gând să se mai întoarcă acasă — Ba o să rămân, surioară Dar n-o să mă fac colecţionar Privi spre umblă-scânduri, în timp ce, undeva sus, în înaltul grinzilor, un liliac plin de speranţe oftă, întristat şi dezamăgit că până la urmă nu va mai fi nevoie de el — O să fiu ca el – un călător dornic să descopere misterele podului Voi fi un explorator, un pionier care va cutreiera scândurile de colo-colo, până la sfârşitul zilelor, învăţându-le toate secretele — Când crezi că eşti gata o să vin să te caut, zise umblă-scânduri Trebuie să afli cum, unde şi de ce Ai noroc, pe mine nu a avut cine să mă înveţe Să nu uiţi însă la ce renunţi, pentru că aici în pod n-o să mai dai vreodată peste pajiştile largi de la ţară, ci doar de mobila stricată şi de toate celelalte vechituri Ia-ţi adio de la trandafirul sălbatic sau de la măceşul înflorit şi pregăteşte-te să rămâi doar cu ceasurile şi cuierele Gata cu mirosul de iarbă proaspăt cosită şi cu cimbrul proaspăt, doar praful din nări şi scândurile de sub picioare N-o să mai vezi niciodată stolurile de lebede care pleacă în ţările calde, în schimb o să te întâlneşti doar cu mulţimi de lilieci care o să bată din aripile lor ca de hârtie Nici vorbă de trecerea bruscă de la verde la argintiu sau de frunzele unui plop plutind pe o pală de vânt, doar curentul care trece printre crăpăturile din streşini, care ridică după el păianjenii morţi cu pânzele lor cu tot Nu vei mai avea parte de lumina licuricilor de pe lângă râuri, ci doar de mişcările leneşe ale moluştelor de pe fundul vreunui cazan cu apă stătută — Crezi că poţi să supravieţuieşti într-o astfel de lume? Alex dădu din cap sigur pe el — Dar mai întâi trebuie să găsesc ceasul domnului Grantham! Am promis şi nu pot să dau înapoi — Dacă chiar n-ai de ales — Nu am, spuse Alex Chiar trebuie – va fi ultima mea acţiune ca om! — Oh, Alex oftă Chloe întristată Vedea strălucirea din ochii fratelui ei mai mic şi se lăsă cuprinsă de deznădejde la gândul că îl pierdea, sau că îl pierduse deja de mult – tocmai când agitaţia din jurul lui Jordy o împiedicase să-i acorde întreaga ei atenţie Din păcate, în acel moment Jordy avea mai multă nevoie de ea, aşa că porni să caute pachetul de care depindea viaţa fratelui ei vitreg 18 Regii şi reginele grinzilor Chloe se apropie de locul cu pricina şi dădu cu ochii de un fel de pachet învelit în plastic Să fi fost un cort? Semăna cu unul Se lăsă în genunchi şi lumină, cu lanterna pe care o ţinea în mână, eticheta ce se vedea pe sub învelitoarea transparentă Făcu ochii mari cât cepele Nu era un cort, ci mai degrabă un fel de zmeu Şterse praful de deasupra şi cercetă atent poza – nici zmeu nu era Dăduse peste un planor În timp ce-l ridica de jos, inima începu să-i bată cu putere Deşi mare, nu era chiar aşa de greu Când se întoarse înapoi pe malul lacului, îl găsi pe Jordy de unul singur, oblojindu-şi braţul lovit — A plecat umblă-scânduri? întrebă ea Jordy rămase tăcut, privind furios în depărtare — Şi Alex unde s-a dus? adăugă ea — Mai lasă-l încolo! bombăni Jordy I-a sărit o doagă A luat-o razna de tot — Îl găsesc eu imediat, zise Chloe Deodată, Jordy deveni foarte interesat de ce ţinea Chloe în mâini Fata lăsă pachetul jos — A, ştiu ce-i ăla! strigă el, strângând din dinţi de la durerea provocată de emoţie E un planor! — Ai mai zburat vreodată? Ştii cum merge? — Dacă am făcut planorism? Normal! Am învăţat la cadeţii de armată, înainte ca tatăl meu să se căsătorească cu mama ta Începu să vorbească pe tonul pe care-l lua când făcea pe grozavul Şi mă descurcam destul de bine – zburam prin aer ca o pasăre Observând expresia de pe faţa surorii sale, mai adăugă încurcat un „aşa să ştii” — Dar poţi să te descurci şi cu o mână ruptă? Băiatul privi în jos la eşarfa în care îşi ţinea mâna şi fu cuprins de deznădejde — Nu, nicio şansă spuse el abătut Jordy văzu cum pe faţa lui Chloe apăru o privire hotărâtă — Nu, Chloe! Nu ai cum! — Ba da! Voi reuşi, iar tu mă vei ajuta s-o fac! Am văzut la televizor că pot zbura şi doi oameni odată – cel care-l conduce stă legat în hamuri, iar celălalt atârnat dedesubt Aşa fac de obicei cu începătorii Noi nici măcar nu suntem adulţi, aşa că o să fim destul de uşori Amândoi facem cât un singur om mare, poate puţin mai gras — Da, numai că tu eşti începătoarea, iar eu nu sunt tocmai un profesionist, se împotrivi Jordy Ştiu ce-am zis mai devreme, dar n-am zburat decât de câteva ori O să ne prăbuşim mai mult ca sigur şi atunci o să te mai pomeneşti şi tu cu ceva rupt Nelson ieşi la iveală şi se frecă de piciorul lui Chloe — Şi va trebui să-l luăm şi pe Nelson cu noi — Doamne fereşte! murmură Jordy Fata asta chiar vorbeşte serios! — Bineînţeles! — Şi cu Alex cum rămâne? — După ce te duc acasă, mă întorc şi după el Atunci o să am ceva antrenament şi o să mă descurc mai bine Însă, de data asta, nu mai părea atât de sigură pe ea Poate să ne aştepte aici, lângă cazan — Ştii bine că n-o s-o facă — Cum adică? — Iată-l că vine Uită-te doar cum arată! Alex se apropie de ei şi Chloe observă cu surprindere că se descotorosise de toate veşmintele sale ponosite – de paltoanele mult prea largi, de fulare şi de toate celelalte haine puse una peste alta Chloe ar fi fost de-a dreptul încântată dacă pe lângă aceste schimbări n-ar mai fi fost şi altele Ar fi însemnat că fratele ei renunţase la ideea de a deveni unul dintre acei colecţionari care bântuie podul, cei care se transformaseră din oameni în nişte creaturi care îşi duc zilele prin praf, obsedate să strângă una sau alta dintre comorile podului Însă acum Alex arăta chiar mai rău ca înainte Purta o pălărie cu boruri largi, o pelerină şi bocanci înalţi şi păşea foarte sigur pe el, la fel ca tânărul înalt cu care făcuseră cunoştinţă Pe faţă avea întipărită o privire care îi dădea lui Chloe fiori Pe acest frate al ei nu-l mai văzuse niciodată – noul Alex, care pentru ea era ca un străin — S-a îmbrăcat la fel ca umblă-scânduri, zise ea — Asta se crede mai nou, murmură Jordy — Asta şi sunt, îl corectă Alex, oprindu-se în dreptul lor Am avut-o în mine dintotdeauna şi acum a ieşit la suprafaţă, aşa că iată-mă! Încă îl mai ţinea pe Makishi atârnat în spate — Ba nu eşti niciun umblă-scânduri, eşti un tocilar pasionat de motoare! strigă Jordy la el Dacă ar fi să ajungă cineva un umblă-scânduri, acela aş fi eu! Eu am fost la cadeţi, tu nu! — Tu nu ai mintea formată pentru pod, Jordy, oftă Alex, clătinând din cap Locul meu e aici Simt asta — Dar Alex, eu chiar n-am niciun cuvânt de spus în toate astea? interveni Chloe Sunt sora ta! Cu mine cum rămâne? Ce să le zic lui Ben şi mamei? Nu crezi că eşti un pic cam egoist când faci o astfel de alegere de unul singur? Alex îşi lăsă capul în jos pentru un moment, apoi răspunse încet: — Îmi pare rău, Clo, dar alegerea e a mea În curând o să creştem mari – o să fim adulţi – iar tu o să-ţi găseşti de lucru ca reporter la un ziar sau aşa ceva, sau o să pleci pe cine ştie unde cu vreun tip de care o să te îndrăgosteşti Eu ce o să fac atunci? O să-mi găsesc ceva de lucru prin vreun oraş care nu-mi place, dar în care trebuie să stau pentru că acolo voi avea serviciul Nu-ţi dai seama că mai devreme sau mai târziu oricum o să pornim fiecare pe drumul lui? Eu mi-l aleg doar ceva mai devreme, atâta tot — Nu-i acelaşi lucru Afară ar veni de la sine, ar fi normal să se întâmple Ce vrei tu să faci nu e normal! Fata devenea din ce în ce mai furioasă Şi n-o să ne mai vedem niciodată Dacă te-ai muta în alt oraş aş veni să te vizitez, dar aici nu mai pot să mă întorc – ştii bine asta! S-ar putea să n-am cum, să nu mă lase podul Îl privi în ochi şi-şi dădu seama că vorbele sale îl lăsau rece Bine, atunci du-te! Haide! N-am cum să te oblig să te întorci cu noi N-o să-ţi mai spun nimic niciodată, porcule! Te urăsc! Te urăsc din tot sufletul! Pleacă, să nu te mai văd! Izbucni în plâns şi îi întoarse spatele — Chiar îmi pare rău, Clo O să vă ajut cu planorul şi o să găsesc ceasul domnului Grantham M-am uitat pe hartă şi ceasurile sunt de cealaltă parte a lacului O să navighez până acolo, o să-l iau şi o să-l las lângă trapa casei noastre adică a casei voastre Puteţi să i-l duceţi voi domnului Grantham Chloe se opri din tremurat şi rămase locului câteva secunde, fără să răspundă, apoi se întoarse din nou spre el — Chiar aşa o să faci? — Da, promit! — Bine, poate te răzgândeşti până atunci Viaţa de umblă-scânduri e una singuratică, sunt sigură Ai putea să te răzgândeşti — Se poate, zise Alex Totuşi, observă privirea şireată a surorii lui şi se prinse de planul ei Sigur se gândea să încerce să-l prindă în timp ce le înapoia ceasul L-ar aştepta cu Ben şi Jordy, poate şi cu mama lui, şi ar încerca să-l convingă să se întoarcă acasă, iar dacă tot n-ar fi vrut, l-ar fi luat pe sus şi l-ar fi coborât pe scări, afară din pod, unde l-ar fi ţinut până când ar fi jurat să nu se mai întoarcă niciodată înapoi Îşi cunoştea el bine sora, dar se hotărî să între în joc — Se prea poate Cum ai spus şi tu, e o viaţă în singurătate şi s-ar putea să-mi dau seama că nu-i de mine — Bine, atunci ajută-mă cu asta! Se aplecă şi începu să dea la o parte învelitoarea de plastic, făcând ceva util cu unghiile ei lungi, în loc să le folosească pe fratele ei — Să vedem cum se asamblează Jordy privea dintr-un colţ, zicându-le ce să facă Nu mai zburase niciodată cu un planor ca acela, dar măcar văzuse modelul şi înainte Nu era ca cele noi, ci mai degrabă pe stil vechi, cu un cadru din aluminiu peste care se întindea materialul de formă aproape triunghiulară, cu mai multe vârfuri care ieşeau în afară pe latura din spate Se încurcară de mai multe ori, dar aveau un manual de instrucţiuni şi, cu talentul ingineresc al lui Alex şi cunoştinţele lui Jordy, reuşiră să-l monteze în două ore Se chinuiră un pic până să-i prindă curelele, dar până la urmă se descurcară şi duseră treaba la bun sfârşit O legară pe Chloe în locul pilotului şi se asigurară că hamurile erau sigure — Parcă ai fi Batman, spuse Jordy, rânjind Arăţi gata de acţiune — Nu crezi c-ar trebui mai întâi să fac singură un zbor de probă? îşi întrebă ea fratele vitreg Aşa, ca să-mi intru în mână — Nici vorbă! Ai auzit ce a zis umblă-scânduri – curenţii de aer cald circulă doar într-o parte Chiar dacă reuşeşti să rămâi în aer, n-ai destul antrenament ca să manevrezi planorul O să te ia vântul şi-o să te trimită direct în grinzi sau în cine mai ştie ce Trebuie să fiu şi eu acolo sus cu tine Privi în sus şi continuă: Trebuie să intrăm pe unul dintre curenţii de acolo şi să avem grijă să zburăm prin locurile înalte ale podului ca să nu ne lovim de vreun stâlp sau de alte margini ieşite în afară În multe locuri nici nu poţi să vezi acoperişul, dar uneori ajunge până foarte jos Aşa că nu, Clo, nici vorbă de ture de încercare Decolăm o dată şi bine — Dar de unde? — Păi o să ne luăm avânt de pe marginea cazanului Am văzut că apa e destul de caldă O să ne folosim de aburul de deasupra ca să prindem înălţime Ne luăm zborul peste apă, ne ridicăm şi, când ajungem destul de sus, ne întoarcem la loc pe zona cu scânduri Chloe îl privi cu admiraţie — Tu chiar te pricepi la treburile astea, domnule! — Eh, nici chiar aşa, zise Jordy, neobişnuit de timid — Ba da, chiar aşa e! Nu, Alex? — Frati-miu? spuse el, bătându-l pe spate pe Jordy E meseriaş! — Hei, ai grijă la mână! ţipă Jordy, străfulgerat de o durere ascuţită în braţ Chloe îşi întoarse atenţia către Alex — Dar tu? Cum o să traversezi cazanul? — Mă gândeam să fac o plută Se găsesc peste tot destule cutii de lemn — Ai nevoie de ajutor? — Nu, nu-i nevoie, surioară Mai încolo o să se întoarcă umblă-scânduri să-mi dea o mână de ajutor Mulţumesc, oricum — A da, umblă-scânduri zise ea, întunecându-se din nou la faţă — Ştiu că acum nu-ţi place de el, dar nu din cauza lui rămân aici Alegerea a fost a mea şi oricum nu aş fi plecat Poate aş fi ajuns un scărmăne-scânduri Aşa li se mai zice aici colecţionarilor Atunci m-ai fi urât şi mai mult, nu? Aş fi stat înfofolit în haine murdare, ca un coş cu rufe — Eu să te urăsc? zise ea cu o faţă cam posomorâtă şi cu ochii ei negri înlăcrimaţi Alex, eu te iubesc! Tu eşti fratele meu mai mic Te iubesc aşa de mult că mă doare! — A Alex se simţi ca şi cum cineva îi împlântase un pumnal în inimă De ce a trebuit să zică asta? Fetele sunt întotdeauna atât de sensibile — Păi ştii Pe lângă toate astea, Nelson se apropie de Alex, şchiopătând pe cele trei picioare ale sale şi se uită în sus la el Pe figura motanului se citea nedumerirea amestecată cu puţin dispreţ Oare înţelegea? Alex se simţi un pic jignit de purtarea pisicii lui, mai ales că tocmai Nelson ar fi trebuit să înţeleagă dorinţa lui de a rătăci după bunul-plac Până la urmă pisicile erau cele mai afurisite – se plimbau pe unde voiau Ele nu se legau decât de persoanele care le hrăneau şi în general hoinăreau de unele singure fără să le pese de nimeni şi de nimic Nelson nu avea niciun drept să-l judece, când el încălca şi mai multe reguli — Uită-te cât ai chef! bombăni Alex Şi tu eşti la fel de rău ca mine! Jordy ajunsese deja să se simtă sleit de puteri şi îl luă somnul exact pe locul unde stătea În scurt timp îl urmă şi Chloe, şi ea epuizată după toată apăsarea acelei zile Alex îi privi pe cei doi adormiţi şi deveni foarte melancolic Se hotărâse să nu se mai vadă niciodată cu fratele şi sora lui, iar asta însemna să-i lase baltă şi pe mama lui şi pe Ben Bineînţeles că îşi iubea mama şi, de-a lungul ultimului an, începuse să ţină şi la Ben Nu încerca prea mult să facă pe tatăl cu Alex, totuşi era categoric atunci când credea că e spre binele lui Alex îl respecta mult pe noul soţ al mamei sale, deşi, bineînţeles, se mai revolta din când în când împotriva autorităţii lui — Ei, Makishi, acum am rămas numai noi doi, spuse el — Mă păstrezi, Alex? Umblă-scândurii nu poartă măşti ca scărmăne-scândurii — Cum să abandonez tocmai un vraci bătrân şi urât ca tine? — Mulţumesc, eşti bun cu mine Îţi mulţumesc şi pentru compliment Mă flatezi degeaba, de când mă ştiu am fost doar urâţel — Ba eşti urât de-a binelea! — Frumos din partea ta că-mi spui asta Apoi, Alex îl mângâie pe Nelson pe cap Motanul nu se mai uită la el ca prima oară Alex scoase un oftat Despărţirile nu erau lucru uşor când trebuia să le duci până la capăt Nu crezuse c-o să-i fie atât de greu De fiecare dată când se gândise la asta, se imaginase îndepărtându-se de ei fără nici cea mai mică urmă de regret Cu toate astea, era hotărât să-şi urmeze destinul Ştia că dacă s-ar fi întors acasă cu ceilalţi doi nu ar mai fi pus niciodată piciorul în pod, şi trebuia să-şi vadă de viaţa lui Astfel plecă, fără să se uite înapoi Chloe se sculă din somn şi îl trezi şi pe Jordy — Haide, trebuie să te ducem acasă! Jordy deschise ochii ameţit — Ce? A, da Se ridică şi se frecă mult timp la ochi cu mâna liberă — La naiba, nu-i a bună, Clo A început să mă doară rău, nu glumă — Păi, până nu ţi-o fixează cum trebuie, o să tot doară Atela e doar ca să nu se mişte din loc Eh, acum cum cărăm planorul până pe marginea cazanului? Am nevoie de ambele mâini ca să urc scările — Ne trebuie o sfoară groasă ca să-l tragem, sau mai degrabă, tu o să-l tragi Acum urcă-te sus Alex unde e? Ne-ar fi fost de ajutor — S-a dus, zise Chloe fără prea mult comentarii, în timp ce urca scările Se întoarse cu spatele la Jordy ca acesta să nu-i vadă lacrimile Nu ne mai putem încurca cu el Acum important e să te ducem acasă Odată ajunsă în vârful cazanului cu apă, Chloe prinse, după două încercări, capătul unei funii pe jumătate desfăcute, aruncate de Jordy Îndemânatic cum era, băiatul se descurcă să lege, cu o singură mână, celălalt capăt al sforii de vârful planorului Apoi, Chloe îl ridică pe marginea cazanului, părându-i-se nespus de greu, acum când trebuia să-l tragă de una singură Îl apucă şi-l ţinu bine, timp în care Jordy urcă şi el scările, apucând şi dând drumul cu iuţeală fiecărei bare pe rând, fără vreun pericol de a cădea Era într-adevăr un atlet excelent, mai ales că îl mai căra şi pe Nelson pe unul din umeri Motanul privi temător în jos, la hăul de dedesubt, şi-şi înfipse ghearele sale ascuţite în Jordy — Au! Nelson, bagă-le la loc! Cu toate astea, când Nelson văzu luciul apei, îşi adânci ghearele şi mai mult în carnea lui Jordy, care fu nevoit să şi le scoată din umăr una câte una Ca urmare, băiatul îşi prinse geaca în jurul taliei, cu un capăt îndesat în pantaloni, apoi aşeză motanul roşcat înăuntru Bineînţeles că odată ajuns la căldurică, în culcuşul din pânză, Nelson se simţi mult mai în siguranţă şi adormi pe loc Jordy ajunse sus, lângă Chloe, şi se aşeză pe bucata de lemn, lată de doisprezece centimetri, ce făcea înconjurul cazanului Apucă planorul şi îi spuse lui Chloe să se ridice şi să i-l ia din mână Trecu ceva vreme până când terminară pregătirile Jordy îi arătă cum să-şi lege hamurile, apoi ea i le potrivi pe ale lui Într-un sfârşit, îşi luară poziţiile de zbor, pe marginea strâmtă, unul în spatele celuilalt, cu planorul sprijinit pe umerii lui Chloe Jordy stătea în faţă, întors cu spatele la apă, iar sora lui venea după el, astfel încât atunci când decolau ea să rămână legată de planor, cu faţa în jos, în timp ce el să atârne sub ea Totul era gata şi nu mai lipsea decât un avânt curajos, cam greu de găsit la o asemenea înălţime — Avem cam zece metri pentru manevre, aşa că trebuie să ne iasă din prima, zise Jordy În acel moment, apăru ca din senin grupul care îi atacase mai devreme şi pe care Nelson îl pusese pe fugă Veneau în fugă şi săreau peste grămezile de cutii, apropiindu-se de scara de pe marginea cazanului Echipa de Eliminare era acum pregătită de luptă, toţi îmbrăcaţi în haine de protecţie – paltoane, mănuşi de grădinărit şi tot felul de apărătoare Nicio pisică sălbatică nu le mai putea sta acum în cale, oricâţi dinţi sau gheare ar fi avut ea Erau hotărâţi să-i prindă pe intruşi, înainte ca dezastrul să se producă, şi înaintau cu feţele lor zbârcite şi palide încordate la maximum — Nu-i băga în seamă! porunci Jordy, cu respiraţia tăiată la vederea atticanilor acoperiţi de praf ce se apropiau de jos În curând o să-i lăsăm în urmă Eşti pregătită? Linişteşte-te, avem destul timp Abia încep să urce scările — Sunt gata! strigă Chloe, cu genunchii tremurând Pe bune! — Atunci hai! urlă Jordy Însă Chloe tot nu făcu nicio mişcare Primul agent din Echipa de Eliminare ajunse în vârful scării şi prinse cu degetele sale puternice încheietura piciorului lui Jordy Băiatul îşi păstră cumpătul şi îşi eliberă piciorul din strânsoarea creaturii, dezechilibrând-o Aceasta se prăbuşi, blestemând prin buzele sale hidoase, în timp ce se rostogolea, peste cei care îl urmăreau din spate, luându-i după el Agenţii se prăbuşiră zgomotos pe scânduri, împrăştiindu-se care încotro Un scrâşnet fioros se ridică până la urechile lui Chloe, care ar fi îngrozit-o dacă nu s-ar fi chinuit cu disperare să-şi facă ceva curaj ca să sară de pe cazan — Bine, de data asta sunt gata! îi şopti ea lui Jordy În sfârşit, cei doi se ridicară de la pământ, aproape în acelaşi timp, şi se avântară spre partea cu scânduri pe jos Zdruncinăturile de la decolare îl făcură pe Jordy să ţipe de durere, însă îşi reveni repede şi o asigură pe Chloe că nu păţise nimic Oricum, fata era prea speriată ca să mai ia seama la problemele fratelui ei — Acum ce fac? strigă ea, văzându-i pe cei de jos cum îşi întind gâturile şi cască ochii cât cepele, după ei — În primul rând nu intra în panică şi nu face nicio mişcare bruscă! Dacă greşeşti ceva, stabilizează pur şi simplu planorul! Aici n-ai de ce să te loveşti, nu sunt cabluri electrice sau ramuri de copaci Aşa şi era Între podea şi acoperiş nu îi înconjura altceva decât o întindere largă de aer plin de praf Cei câţiva sori pătraţi ai podului scăldau în lumină noul liliac mare şi ciudat, a cărui umbră întunecată plutea peste scândurile şi obiectele de dedesubt — Fă mişcările uşor, încet şi relaxat! Acum întoarce-te spre cazan! — Cum? Cum? — Aşa cum am vorbit Încă îţi mai e frică Linişteşte-te! Aşa, acum apleacă aripa stângă Nu, încet, încet Aşa Acum întoarce-te uşor pe deasupra apei! Nu coborî prea brusc! Sus, sus, încă puţin Bravo, Clo, te-ai descurcat destul de bine! Eşti făcută pentru asta Agenţii din Echipa de Eliminare se uitau în sus la ei, cu feţele lor înfiorătoare, în timp ce umbra planorului se unduia pe deasupra lor Fie că ultimele cuvinte ale lui Jordy erau adevărate sau nu, ele îi dădură lui Chloe încrederea de care avea nevoie şi, odată ajuns deasupra apei, planorul începu să fie ridicat de aerul cald O vreme îl ţinu drept, urcând puţin câte puţin, până când Jordy îi aduse aminte că trebuia să se rotească în cerc, ca să nu apuce vreo direcţie greşită Îi dădu indicaţii cum să-l manevreze, explicându-i cu calm, pas cu pas În scurt timp, Chloe ajunse să facă exact ce era nevoie, adică să se învârtă în cercuri, ca un vultur care urca spre înaltul cerului Se simţea mai plină de viaţă ca oricând Era nemaipomenit cum curentul făcea valuri prin materialul planorului şi îi răcorea faţa Şi ea îşi dădea seama că se descurca de minune Privi în jos şi văzu o ambarcaţiune care străbătea suprafaţa apei Avea un singur pasager care se uită în sus, luat prin surprindere de umbra care trecea pe deasupra bărcii sale Era Alex care trecea cu iuţeală peste valuri, spre zările îndepărtată ale cazanului cu apă La început păru că şovăie, dar până la urmă le făcu cu mâna celor doi aşi ai aerului Văzându-l, Chloe aproape pierdu controlul şi, când vru să stabilizeze planorul, trase atât de tare că mai lipsi doar puţin să-l prăbuşească în apă Trecură atât de aproape de suprafaţa lacului, că stropi dintr-un val îi atinseră geaca, cât pe ce să-l lovească pe Jordy drept în faţă Speriat, Nelson îşi îţi capul afară şi scoase un mieunat, apoi se afundă înapoi în adâncul hainelor Chloe reuşi să ridice planorul în ultimul moment, scăpându-i pe toţi de la un sfârşit rece şi umed Când se uită din nou după Alex, acesta dispăruse în ceaţa deasă la cârma plutei sale — Dumnezeule! — Nu, eu nu sunt Dumnezeu, doar profesorul tău de planorism De fapt şi asta ar fi o minune, pentru că şi eu am zburat doar de câteva ori, şi-acum iată-ne unde am ajuns! Ar fi timpul să ieşi peste parchet Încet, încet Excelentă întoarcere! Suntem pe drumul spre casă! Să mă uit pe hartă Căută cu mâna în geacă şi găsi harta, caldă de la blana lui Nelson care stătuse lângă ea, împăturită destul de strâns ca să se poată urmări drumul ales — Trebuie să evităm grinzile joase, orice ar fi, îi spuse Jordy surorii lui Ţâşniră pe deasupra Echipei de Eliminare, ai cărei agenţi priveau în sus, uimiţi şi neputincioşi, la prada care le scăpase printre degete — Ce, n-aţi mai văzut pe nimeni zburând până acum? strigă Jordy la ei Bineînţeles că nu mai văzuseră — Ia uite! se miră el Suntem deasupra unui sat attican! Umblă-scânduri a zis că tot drumul până acasă ne va lua vreo patru ore Hainele le fluturau în vânt, plutind pe unul dintre cei mai rapizi curenţi din pod – un strat de aer rapid, aflat la mare înălţime, care circula paralel cu vârful acoperişului Vântul nu era unul dintre cele care aduceau vreme bună sau rea, ci unul care bătea încontinuu, intrând printr-o crăpătură dintr-un capăt şi ieşind prin alta din capătul opus — Mai ridică aici! hotărî Jordy, când ajunseră în cele din urmă deasupra unei câmpii presărate cu o mulţime de cutii pentru ceai Şi mai sus! Ştiu că e greu şi că aerul e mai rarefiat, dar aici se află Hopa! Uite-le că vin! Sub ei se agitau mii de scânteieri şi licăriri — Vai, ce frumos! exclamă Chloe fără să se gândească la vreun pericol Ce spectacol minunat! Însă Jordy ştia mai bine ce primejdie îi păştea Un stol uriaş de foarfece se ridicase din cuiburi şi se înălţă bătând din aripile ascuţite şi ameninţătoare Perechile de cuţite gemene, legate la mijloc, tăiau aerul printre razele de soare încărcate cu fire de praf şi se avântau în sus, către planorul celor doi Dacă i-ar fi ajuns din urmă, tăişurile lor ar fi făcut bucăţele pânza aparatului de zbor, însă, din fericire, îngrozitoarele păsări de metal se dovediră prea grele pentru aerul rarefiat de la acele înălţimi Chiar dacă se străduiau din răsputeri, ele începură să se prăbuşească una câte una Doar câteva forfecuţe de unghii, mai uşoare decât foarfecele de bucătărie sau de tuns părul, reuşiră să se apropie la câţiva metri de ei, însă nici ele nu avură destulă putere ca să ajungă până la planor — Era cât pe ce să dăm de bucluc, zise Jordy, răsuflând uşurat Frumuseţile alea ne-ar fi ciopârţit de tot — Acum îmi dau şi eu seama, răspunse Chloe speriată Am crezut că sunt zâne atticane — Mai degrabă demoni Cei doi goneau ca vântul şi ca gândul, uneori atât de repede că pe Chloe o apuca ameţeala Sub ei se perindau pe rând locurile cunoscute pe unde trecuseră şi, după mai bine de două ore, ajunseră în dreptul Muntelui Groazei – grămada teribilă de arme unde sălăşluia monstrul umbrelor, Katerfelto, spaima întregului pod Pe Chloe zborul o făcea să se simtă nemaipomenit – o cuprinsese o senzaţie minunată de libertate, o uşurime şi o descătuşare de toate greutăţile care o ţinuseră legată de pământ Parcă o ancoră de plumb dinăuntrul ei se preschimbase deodată într-o pană, iar lumea îi dăduse drumul în voia vântului Prinsese aripi şi zbura prin aer Era atât de norocoasă că se născuse într-o lume a invenţiilor moderne şi că se putea bucura de un astfel de miracol al ştiinţei – să poată pluti în înaltul cerului doar cu o bucată de pânză şi câteva bare de aluminiu Simţea cum o forţă blândă luase formă înăuntrul fiinţei sale şi o umplea de bucurie — Aşa trebuie să se simtă şi păsările, strigă ea, atentă la bătaia vântului, la schimbările bruşte de viteză şi înălţime şi la micile vârtejuri şi curenţi Şi îngerii — Îngeri, zici? îi răspunse Jordy Uite, am lângă mine un drăcuşor care tocmai s-a trezit din somn Nelson îşi scoase capul prin gâtul gecii şi privi în jos Ochii săi de felină se făcură mari de frică, şi în următorul moment se întoarse cu spatele şi se înghesui cu nasul în burta lui Jordy, cu inima bătându-i să-i sară din piept — Nu prea cred că-i place, zise Jordy amuzat N-o să-l mai vedem la faţă cât o să zburăm Chloe îşi pierdu concentrarea în acelaşi moment în care întâlniră un curent lateral care venea din partea întunecată a streşinii Planorul se clătină şi vârful aripii drepte se înclină pe neaşteptate La început părea că o să se răstoarne şi o să înceapă să se învârtă în cercuri până jos, spre podeaua dură de la mare distanţă Ca să fie şi mai rău, în faţă li se ivi o încrengătură de grinzi joase Chloe reuşi să treacă prin primul triunghi din lemn, cât pe ce să rupă una din aripi, şi prinse un stâlp vertical, înclinat la unghi drept, cu una din barele de aluminiu ce ţineau fix scheletul planorului Începură să piardă foarte repede din înălţime — Ridică-l! spuse Jordy cu o voce calmă, dar categorică Nu foarte brusc încet, încet Ţine-o aşa! Îndreaptă-i! Lasă grinzile, n-o să le lovim! Şi chiar trecură pe lângă ele, la distanţă de câţiva centimetri Dintr-odată, Jordy fu uimit să vadă o fată care se căţăra prin reţeaua de grinzi Părea zveltă şi puternică, cu părul foarte lung şi îmbrăcată cu o bluză zdrenţuită Fata apucă o frânghie şi se legănă pe ea de pe o grindă pe alta, ferindu-se să fie lovită de planor Privirile celor doi se întâlniră pentru câteva secunde, apoi el şi Chloe se îndepărtară, lăsând în urmă încrengătura din acoperiş şi pe locuitorii ei În timpul acelei teribile secunde, Jordy se îndrăgostise de fată, iar acum simţea o durere îngrozitoare, de nesuportat Ştia că de acum încolo va căuta acea amazoană a junglei din pod în toate fetele cu care urma să se întâlnească şi că niciuna dintre ele nu se va ridica vreodată la frumuseţea făpturii ei sau la inteligenţa pe care i-o citise în ochi Jordy voia să-i spună lui Chloe că înţelesese în sfârşit — Ce naiba tot faci? strigă Chloe speriată O să ne prăbuşim, zevzecule! Ce fac? Jordy se mobiliză pentru a rezolva dilema în care se aflau Dădu nişte comenzi de urgenţă, pe care Chloe le îndeplini cu sfinţenie — Acum îndreaptă-i cum trebuie! Aşa, înclină-l într-o parte! Perfect Ai grijă la grinda aia! Pfiu, a fost cât pe ce, domnişorică! — Nu-mi mai zice domnişorică! — Scuze Bun, acum mai vine încă una Treci uşor prin dreapta, aşa! Acum coteşte ceva mai mult decât de obicei! Nu chiar aşa de mult! Aşa, aşa, e bine, aproape am ieşit din ele Doamne, a fost cât pe ce! Ultimul, pe dedesubt, înclină la babord! Babord! Întoarce la stânga! Aşa Super tare, păpuşă scuze, scuze, Chloe Super tare! Acum îndreaptă-i din nou şi ţine-ţi privirea pe punctul negru din zare! Foarte bine Jordy studie din nou harta, apoi se uită la peisajul de dedesubt — Da, e bine, mergi direct spre locul ăla! „Locul ăla“ era o zonă slab luminată care se schimba treptat în întuneric beznă — Cred că mai avem puţin şi ajungem acasă, zise el cu uşurare Ai obosit, Clo? — Sunt epuizată! recunoscu Chloe, care naviga planorul de aproape patru ore Simt că-mi cad mâinile — Acum urmează partea cea mai grea, dar să nu-i spui lui Nelson — Aterizarea? întrebă Chloe — Da Uite ce vreau să faci Îi dădu instrucţiuni limpezi şi clare Desigur, nu aveau să fie uşor de urmat, dar Chloe nu putea să spună că fratele ei nu-i explicase desluşit Acum numai de ea depindea să aterizeze cu planorul şi să scape amândoi întregi, numai cu o mână deja ruptă Jordy mai trecu încă o dată, pe rând, prin îndrumările pentru aterizare, în timp ce coborau încet, aproape de pământ Însă Chloe calculă greşit şi se relaxă – pentru că era destul de uşor să te laşi dus de impresia că ajungi să atingi podeaua cu picioarele, când e de fapt destul de departe sub tine Planorul se lăsă brusc în jos şi cei doi se loviră pe neaşteptate de podea Din fericire, Chloe reuşi să aterizeze în picioare şi continuă să alerge de-a lungul scândurilor cu mare viteză, împleticindu-se în picioarele lui Jordy Până la urmă, amândoi se prăbuşiră unul peste altul, alunecând în faţă, cu aripa planorului deasupra lor Îşi încheiară cursa claie peste grămadă, într-o canapea veche, care dacă nu ar fi fost acolo, s-ar fi lovit de o coloană masivă din lemn de stejar O vreme rămaseră prinşi sub sforile încâlcite, pânza ruptă şi barele de aluminiu îndoite, până când reuşiră, cu chiu cu vai, să se elibereze Nimeni nu păţise nimic Până şi Nelson scăpase fără lovituri, pentru că Jordy avusese grijă să alunece pe spate Acum se furişă afară din hamacul în care stătuse cuibărit, făcându-şi o ieşire demnă, pe trei picioare, în întunericul spre care oricum se îndreptau cu toţii — Uau, asta chiar a fost o călătorie pe cinste! exclamă Jordy, desfăcând un ultim nod dintr-o sfoară care îi atârna în jurul gâtului Bună treabă, fato! Foarte bună! Chloe se holbă la el — Ce? se apără el De data asta ce-am mai zis? — Nimic Arată-mi braţul rupt! Jordy se uită mai atent şi observă că îşi scosese braţul rănit din atele şi îl mişca la fel de uşor ca pe cel sănătos – ambele erau în ordine Rana dispăruse fără să lase vreun semn Cumva, totul începea să revină la normal, acum că se aflau din nou în podul lor — Uite, şi limbile ceasului meu au început să se mişte din nou spre dreapta! I-l arătă lui Chloe – într-adevăr mergea din nou cum trebuie — Acum hai să coborâm! spuse el, scoţând lanterna din buzunar şi păşind în întunericul podului lor Să plecăm odată de aici! Chloe rămase pe loc — Ce e? întrebă Jordy Alex, nu? — S-ar putea să nu ne mai întâlnim niciodată cu el, răspunse Chloe, pe care tristeţea începuse să pună din nou stăpânire O să-l mai vedem vreodată, Jordy? — Nu ştiu, răspunse el cu voce slabă, apoi continuă pe un ton mai ridicat Dar sunt sigur că n-o să păţească nimic E ca un cal sălbatic, frati-tu ăsta, nu? Şi ştiu că are curajul să-şi urmeze visurile Nu am crezut că ar fi fost vreodată în stare de aşa ceva Da, îmi dau seama că vrem amândoi să se întoarcă, dar asta trebuie să fie alegerea lui Pun pariu c-o să se plictisească să se joace de-a umblă-scânduri şi o să se întoarcă repede înapoi — Eu nu sunt aşa sigură, zise Chloe E foarte încăpăţânat — Sunteţi acolo sus? Ce tot faceţi prin pod? Vocea Dipei ajunse până la ei prin trapa deschisă — Coborâm acum! răspunse Chloe, nerăbdătoare să-şi vadă mama Imediat! O auziră pe Dipa spunându-i ceva lui Ben, cu o voce nervoasă — Păi, am face bine să coborâm şi să ne încasăm păruiala, mai devreme decât mai târziu, îi zise Chloe fratelui ei Jordy o luă înainte Înainte să-l urmeze, Chloe mai aruncă o privire în întunecime şi ia te uită! — din lumina slabă ieşi prima şi ultima zână de praf pe care avea s-o vadă vreodată Ţâşni din întunericul Atticii în zona podului lor, apropiindu-se de ea Era o arătare cenuşie, lipsită de formă, de mărimea unei veveriţe Apoi, sub ochii ei, făcu puff şi pluti înapoi pe scânduri, într-un nor de firişoare Podul te necăjea şi te sâcâia până când, într-un sfârşit, îţi arăta ceea ce voiai să vezi — Rămas-bun, spirite ale podului! spuse Chloe hotărâtă Nu cred că o să mă mai întorc vreodată Coborâră scările şi se pregătiră să-şi reîntâlnească părinţii, aşteptându-se ori să fie aspru pedepsiţi, ori să fie întâmpinaţi cu lacrimi în ochi, după o lungă despărţire În schimb, Ben se uită la ceas şi zise: — Ieşim şi noi afară într-o după-masă şi voi dispăreţi cu toţii Ce tot cotrobăiţi pe acolo sus? Jordy, tu nu aveai nişte teme de făcut azi? Şi Alex pe unde umblă, nu-i cu voi? — A, Alex începu Jordy să explice cu o voce şovăitoare Păi Şi, deşi la început Jordy vru să le spună părinţilor lui tot adevărul, el dădu înapoi în ultimul moment E e acolo sus N-o să 19 Călătorie peste Marele Cazan cu Apă Umblă-scânduri şi scărmăne-scânduri îl ajutară pe Alex să-şi construiască pluta din sticle de plastic, bucăţi de lemn şi frânghie Deşi, după ce o terminară, arăta ca o îngrămădeală de vechituri puse una peste alta, putea fi folosită Rămânea deasupra apei şi suporta cu uşurinţă greutatea lui şi a catargului cu o pânză pătrată, făcută dintr-un cearşaf de pat Cei trei erau destul de mulţumiţi de treaba pe care o făcuseră şi se aşezară cu toţii la o masă festivă, înainte ca Alex să ridice ancora Cei doi tineri pionieri atticani îi oferiră marinarului provizii de drum, pentru care acesta le mulţumi din toată inima — Să ai grijă cu Echipa de Eliminare! îl sfătui umblă-scânduri, strângându-i mâna pentru ultima oară Urâte arătări mai sunt — Iar dacă se întâmplă să dai peste începu scărmăne-scânduri — nişte sculpturi în talc, îi termină Alex propoziţia şi zâmbi Da, o să le strâng şi-o să le las în locul ăsta A, să nu uit, asta-i pentru tine Am şterpelit-o din rucsacul soră-mii Nici nu cred că-şi mai aduce aminte de ea Alex căută în buzunar şi scoase morsa din talc, pe care i-o dădu lui scărmăne-scânduri Acesta o privi de sub masca sa, cu ochii mari, şi o primi cu smerenie, mângâind-o încet, apoi o ascunse sub multele sale rânduri de zdrenţe, de diferite culori — Liliacul şi cu mine îţi mulţumim din suflet, zise grămada de cârpe din faţa lui Cei doi locuitori ai podului îi făcură cadou lui Alex o tolbă plină cu prespapieruri strălucitoare, pe care să le dea la schimb în cazul în care s-ar fi întâlnit cu vreo creatură de la care ar fi avut nevoie de ceva Alex ridică pânzele cam în acelaşi timp în care Chloe şi Jordy urcau scările cazanului, cu planorul după ei Nici el nu scăpă de o întâlnire cu Echipa de Eliminare, de care reuşi să fugă în ultimul moment Îi lăsă pe agenţi pe malul apei, fluturându-şi pumnii Alex le răspunse cu un gest grosolan care ar fi şocat-o pe mama lui Cu toate astea, urma de ruşine pe care o simţea era blocată de sentimentul de victorie pe care îl avea pentru că scăpase de Echipa de Eliminare şi îi atrăsese departe de umblă-scânduri şi scărmăne-scânduri, permiţându-le celor doi să fugă în regiuni mai libere, unde erau la adăpost de prigonitorii de oameni Urmă sperietura pe care o trăsese când îi văzu pe Chloe şi Jordy zburând pe deasupra lui La început crezuse că încercau să-l aducă înapoi, însă după aceea îşi dădu seama că nu îl urmăreau, ci doar foloseau aerul cald de deasupra apei ca să zboare prin înălţimile podului Îi privi cum se avântau printre razele de lumină pline de praf şi îi făcu cu mâna lui Chloe, când observă că sora lui îl văzuse, pe urmă îşi potrivi pânzele şi porni cu viteză mai departe La suprafaţa cazanului se adunară valuri puternice care, foarte curând, îl purtară pe cursul unui curent, scoţându-l din raza vizuală a planorului — Pa, surioară! strigă el, întrebându-se dacă-l auzise Pa, Jordy! Însă pluta lui începuse să ia direcţia curenţilor, ceea ce îi solicita toată atenţia Îşi dădu jos paltonul cel gros, pălăria şi bocancii Îi era mult mai uşor să navigheze în pantaloni scurţi şi cu picioarele goale Îşi îngrămădi hainele în micuţa cabină pe care o construiseră în mijlocul plutei pentru mâncarea uscată Avea şi unde să doarmă acolo – pe un pat de campanie pe care îl găsiseră Mai avea încă nişte obiecte care i-ar fi fost de mare folos dacă, aşa cum zisese Jordy după ce se uitase pe hartă, traversarea cazanului urma să dureze câteva zile bune Deşi umblă-scânduri nu făcuse niciodată acel drum, el vorbise cu alţii care îl parcurseseră şi îi împărtăşise lui Alex cele auzite — Trebuie să urmezi constelaţia asta, cum apar ferestrele la orizont, una câte una, şi să ai grijă să ţii stelele de aici tot timpul în dreapta, iar pe cea de aici, în stânga Dacă navighezi între cele două, nu ai cum să greşeşti drumul Mai sunt şi valurile mari care vin tot timpul dinspre stânga cazanului şi te vor duce acolo unde vrei să ajungi, numai să ai grijă să nu dai peste vâltoare — Vâltoare? repetă Alex — Ă un vârtej, un vârtej uriaş care se află prin mijlocul cazanului E o gaură de scurgere, lungă de aproape doi kilometri, prin care trece apa care ajunge prin toate colţurile podului Dacă te înghite, s-a zis cu tine Aşa că trebuie să fii cu ochii în patru! Să ai grijă şi la alte obstacole, ca stânci scufundate sau bancuri în care te poţi împotmoli – nu se văd de la suprafaţa apei Poţi să-ţi dai seama de ele dacă eşti atent la norii de praf de deasupra lacului În ei se reflectă, cât de cât, ce e dedesubt Dacă dai peste ceva, printre firişoarele aurii din norii de praf apar umbre negre — Ce sunt de fapt stâncile şi bancurile? — Păi, cel mai des, tot felul de ţevi şi mai sunt şi resturi plutitoare, aruncate în apă de tot felul de bădărani cărora nu le pasă de nimic Oricum, dacă-ţi ţii ochii în patru n-ar trebui să ai probleme — Mulţumesc, şi vreo caracatiţă uriaşă sau vreun submarin? spuse Alex în glumă — A, dacă dai peste una prefă-te nebun Alex rămase interzis Faţa lui umblă-scânduri se strâmbă, de parcă cineva ar fi mototolit-o ca pe o foaie de hârtie — Ha, te-am păcălit! zise el Nu sunt nici caracatiţe, nici submarine, însă acum că ai adus vorba, în cazan chiar trăieşte un fel de monstru — Lasă, nu mă păcăleşti şi a doua oară! spuse Alex, atenţionându-l cu degetul — Nu, de data asta vorbesc serios E un fel de creatura-pătură gigantică, mare cât un teren de fotbal, care se ridică din străfunduri, cu valuri uriaşe, şi se aruncă peste marinarii luaţi prin surprindere, înfăşurându-se în jurul bărcii lor Nici nu ştiu cum poate fi evitată – din nou, trebuie să fii atent Se încolăceşte în jurul navelor şi se scufundă cu tot cu ele pe fundul cazanului — La naiba! Atunci ce-i? Este vie? — Seamănă cu un covor de alge, dar nu este plantă, ci o vieţuitoare ca toate celelalte, doar că şi-a dezvoltat instinctul de a ucide Are mintea unui prădător, la fel ca rechinii, dar gândeşte, fără îndoială Când vânează, pluteşte, imitând suprafaţa apei, şi se năpusteşte purtată de valurile înalte ce se prăbuşesc peste biata corăbioară Partea bună ar fi că e doar una singură Orice nouă creatură covor-de-alge care apare în cazan e înghiţită destul de repede de acest monstru şi devine parte din el – de-aia şi e atât de mare Lui Alex i se opri un nod în gât — Şi de unde vine? Cum a apărut? — E o creatură din vremuri de demult, care a crescut hrănindu-se cu organismele vii din cazan – organisme unicelulare care s-au căutat unele pe altele şi s-au unit la un loc, ca să se apere de animalele ce se hrăneau cu ele, dar au dat chiar ele naştere unui prădător înfricoşător Până la urmă, cu toţii ne datorăm viaţa unei aglomerări de celule – chiar dacă suntem tigri, cobre, oameni sau orice altă vietate Masa asta fără formă clară, pe care noi, cei din pod, o numim Plătica Iubitoare, înfăşoară suflete nefericite în corpul său ca o aripă şi le trage la fund ca să le digere pe nemestecate După această ultimă avertizare, Alex îşi înghiţi cu greu nodul din gât — Plătica Iubitoare – ce nume ciudat pentru aşa o arătare îngrozitoare — Te iubeşte până când moartea vă va despărţi Cu toate sfaturile despre navigaţie, monştri şi furtuni în minte, marinarul nostru avea la ce se gândi în timp ce îşi cârmea barca improvizată peste suprafaţa apei din cazan În prima noapte, asistă la una dintre acele furtuni electrice de praf – pe cât de uimitoare, pe atât de periculoase – la fel ca cea pe care o văzuse pe podeaua uscată a Atticii Fulgerele brăzdau cerul în jurul lui Alex, iar valurile se stârniseră şi se agitau din pricina vremii rele Cu toate valurile care se ridicau înalte şi se spărgeau pe punte, scurgându-se printre găurile din sticle şi din scândurile de lemn, băiatul se gândi că dacă, în acel moment, ar fi apărut Plătica Iubitoare, nu ar prea fi avut ce face ca să se salveze Furtuna ţinu toată noaptea, însoţită de şuieratul vântului, care sufla atât de tare de parcă ar fi ieşit printre buzele ţuguiate ale unor demoni gigantici, cât pe ce să lase pluta fără pânze Alex reuşi să strângă cearşaful înainte să fie rupt în bucăţele de curentul puternic care agita apele Cu toate loviturile pe care le încasa, pluta reuşi să se ţină bine, în special pentru că era foarte flexibilă, şi fusese dinadins legată cu frânghii elastice prinse în noduri strânse Dacă ar fi fost mai fixă, cu siguranţă ambarcaţiunea ar fi pierit în faţa vijeliei, în acea noapte plin de stropi albi orbitori, căderi de apă adânci, parcă fără fund, şi cu înteţiri teribile ale vântului, care loveau pe neaşteptate, învârtind pluta ca pe un titirez, în timp ce Alex se ţinea cu mâinile şi picioarele cât mai strâns de punte Dimineaţa îl găsi ud leoarcă, sleit de puteri, dar întreg: fulgerele brăzdaseră cerul peste tot deasupra capului său, luminând din când în când întreg podul pentru scurtă vreme, dar reuşise să scape fără a ajunge un morman de cenuşă; valurile înalte cât munţii aproape că-l înghiţiseră de viu, însă, din fericire, trecuseră mai departe, lăsându-l zdrobit şi cu suflarea tăiată; vântul aprig, ieşit din gurile raiului şi ale iadului, fusese cât pe ce să-l smulgă din loc şi să-l arunce în pântecele teribilelor valuri, dacă ar fi putut să-i desprindă mâinile încleştate Şi toate astea cu gândul că Plătica Iubitoare – un nume atât de frumos pentru aşa o arătare îngrozitoare – ar fi venit şi s-ar fi înfăşurat în jurul lui Cu toate astea, monstrul nu apăru de nicăieri După toate chinurile, Alex încă mai respira, în timp ce naviga încet pe oceanul cu apă dulce, care acum parcă se îmbrăcase în haine de sărbătoare şi se pregătea să plece la slujba de duminică Era calm şi liniştit, într-o zi numai bună pentru a te usca în razele de soare, printre firele călduţe de praf, cu gândul la capriciile naturii Pe la amiază, un indicator vopsit în alb şi scris cu negru se apropie încet pe apă, până lângă plută Pe el era scris: ATENŢIE! Visatul interzis! Doritul interzis! Scăldatul interzis! — Ce ciudat, murmură Alex Foarte ciudat Văzu două ambarcaţiuni care călătoreau împreună şi care trecură pe lângă el la o distanţă tocmai bună ca să audă vocile pasagerilor Prima era o masă întoarsă pe dos, cu picioarele pe post de catarge şi cealaltă un dulap pentru cărţi, aşezat pe spate, la care marinarii de la bord vâsleau cu lopeţi Aceştia îi făcură cu mâna şi zâmbiră Erau fără îndoială atticani ai mării – oameni mici şi negricioşi, care se mişcau repede, graţios şi cu uşurinţă – cu totul diferiţi de cei de pe uscat, plini de cucuie şi neîndemânatici, obişnuiţi cu munca într-un mediu ostil Cei de aici semănau cu vânturile liniştite – nişte fiinţe pline de viaţă cu ochii luminoşi şi zâmbete pe feţe, gata oricând să salute pe orice străin Alex le răspunse la salut şi strigă: — Ce faceţi aici în larg? Unul dintre marinari ridică o undiţă ruptă şi un mic năvod pentru prins raci, ca şi cum ar fi înţeles — Pescuiţi? întrebă Alex Era destul de clar că da, însă, pe lângă asta, atticanii mărilor aveau pe dulapul lor şi o grămadă de bunuri, cu care probabil făceau negoţ Pe punţi stăteau aşezate şaluri din pene şi alte astfel de obiecte Alex îşi aduse pluta lângă una dintre bărci şi le dădu de înţeles că ar fi vrut să dea la schimb una sau două dintre prespapierurile lui rare Avea piramide din onix, jumătăţi de sfere din sticlă, cu curcubee înăuntru şi animale fantastice din bronz, pe care atticanii le găsiră nemaipomenite Mulţumiţi de afacere, îi dădură o tunică groasă în schimbul a două dintre comorile lui Alex nu avea nevoie de tunică, dar întâlnirea cu alte fiinţe vii îi făcea plăcere În acel moment îşi dădu seama că, din când în când, simţea nevoia tovărăşiei altor persoane Asta nu mai era însă o problemă, pentru că avea unde să şi-o găsească Ca un umblă-scânduri nu mai era nevoit să se transforme într-un pustnic După ce le făcu cu mâna de la revedere navigatorilor cazanului cu apă, ridică din nou pânzele şi porni la drum, pe o zi cu cerul aproape liber de nori de praf şi cu ferestrele numeroase ce-i luminau calea ca nişte reflectoare uriaşe Marinarii îi făcuseră cadou o undiţă, cu care băiatul începu să dea la peşte, folosind bucăţele de alge pe post de momeală Cu toate acestea, nu reuşi să prindă nimic – ori nu avea momeală bună, ori nu se pricepea Alex ajunse la concluzia că pescuitul în larg nu era treabă uşoară Dintr-odată, îşi aduse aminte că avea de fapt un tovarăş cu el, aşa că îşi petrecu o oră sau două stând de vorbă cu Makishi, care, deşi era foarte dornic de conversaţie, nu avea prea multe de zis pentru că nu făcuse mai nimic în timpul vieţii Ştia multe lucruri despre jungle, păduri tropicale şi tot felul de furtuni de prin părţile lui, dar îi povestise lui Alex, deja, despre multe dintre acestea şi începuse să se repete După o vreme, discuţia se stinse şi între cei doi se lăsă din nou tăcerea După-masă, Alex se hotărî să se culce Mai întâi îşi legă cârma de catarg, pentru ca pluta să urmeze drumul drept, îşi verifică direcţia de mers cu ajutorul reperelor date de umblă-scânduri, apoi căzu într-un somn adânc, fără vise Furtuna din timpul nopţii îl obligase să rămână treaz, iar el nu era genul de persoană care se mulţumea să doarmă puţin Îl trezi cârma care se tot lovea de genunchiul lui Se ridică în picioare, speriat să vadă cârma ieşită din legătură şi pluta lui purtată de apă, în voia sorţii De asemenea, părea că fusese prins la marginea unui vârtej uriaş de apă, care îi rotea ambarcaţiunea încet, în cercuri largi — Vâltoarea! strigă el, apucând cârma Într-adevăr, era vâltoarea din mijlocul cazanului Undeva sub el, la mare adâncime, se afla o gură de scurgere prin care trecea apă cu miile de litri Dacă nu reuşea să se elibereze din forţa sa, urma să fie tras la fund şi folosit pe post de dop Nu numai că s-ar îneca şi ar putrezi printre algele de dedesubt, dar, dacă scurgerea s-ar fi înfundat cu corpul lui, cazanul ar fi dat pe afară şi ar fi inundat podul, iar apa ar fi luat după ea vieţile a şi mai multe vieţuitoare Bineînţeles că, pe moment, lui Alex îi păsa mai mult de viaţa lui decât de a altora, însă dacă nu reuşea să se salveze, ar lăsa în urma lui o nenorocire cumplită – numai moarte şi distrugere — La naiba! Puse mâna pe cârmă şi încercă speriat să scoată pluta în afara curentului, însă fără sorţi de izbândă Se rotea întruna, purtată de şuvoi, descriind cercuri din ce în ce mai mici pe apă Blocă din nou cârma, apucă una dintre lopăţicile pe care le folosea pe post de vâsle şi încercă să scoată pluta afară din vârtej De data asta reuşi să facă ceva, însă nu îndeajuns, pentru că pluta nici nu ieşea, nici nu se adâncea mai mult în vâltoare – rămânea doar pe loc Însă, după o vreme, braţele începură să-i obosească şi să-l doară, şi, la cât de slăbit era, băiatul îşi dădu seama că n-o să mai poată s-o ţină aşa prea mult timp — Ajutor! ţipă el, speriat de moarte Vă rog, ajutaţi-mă! E cineva prin apropiere? Ajutooor! În jurul lui nu se vedea nici urmă de barcă sau alte forme de viaţă — O să mă înec dacă nu mă ajută nimeni, strigă Alex către pod Asta şi vrei, nu? Nu? Să mai scapi de un musafir nepoftit Ei bine, atunci o să ţi se îndeplinească dorinţa Se trânti cu spatele pe punte şi privi spre cerul din acoperiş, în timp ce durerea punea stăpânire pe inima lui, umplând-o de venin — Te urăsc! Vă urăsc pe toţi! Nu-i venea să creadă că urma să moară Nu i se părea corect Doar făcuse toate astea ca să-l ajute pe domnul Grantham Pluta se mişca din ce în ce mai repede, învârtindu-se şi rotindu-se spre o cădere de ape care dispăreau într-o scurgere În mijlocul acelui mare vârtej se afla o gaură mare plină doar cu aer, iar el urma să cadă în ea, până jos, fără să-i atingă măcar marginile, fără să se ude vreun pic Odată atins fundul, apa l-ar înconjura în şuvoaie şi s-ar revărsa peste el, sufocându-l şi umplându-i plămânii până ar plesni Ar fi urmat creierul care i-ar exploda şi el, în lumini strălucitoare Ca mai toţi copiii încercase şi el o dată şi ştia ce înseamnă să-ţi ţii respiraţia mult timp şi cât de tare durea Era o moarte îngrozitoare De fapt, orice moarte i se părea îngrozitoare Un vierme uriaş, gras şi plin de cute, zbură pe deasupra plutei Era colorat cu roşu, verde şi auriu Avea şi mustăţi Apăru şi dispăru într-o clipită Alex se ridică repede şi privi în jur Ce văzuse? Oare începuse să vadă năluci? Nu, iată-l îndreptându-se în zare Chiar era un vierme, cel puţin cu asta semăna din unghiul din care privea el — Hei, nu pleca! strigă el cuprins de panică Întoarce-te! începu să fluture din mâini şi să strige din nou, mânios Întoarce-te aici, afurisitule! De data asta, creatura-vierme păru să-l ia în seamă Zbură prin aer cu mişcări unduite, agitându-se în sus şi jos, ca un şarpe Când se întoarse cu faţa spre Alex, băiatul îşi dădu seama că era un dragon ca aceia pe care chinezii îi plimbau pe străzi de sărbători Era lung şi tubular, cu ochii şi capul ca al celor din mitologia orientală Pluti prin aer ca un zmeu şi se întoarse la plută, clipind din ochi Când trecu din nou pe deasupra lui Alex, acesta se apucă cu mâinile de capătul uneia din codiţele lungi ce atârnau de pe corpul arătării fantastice, aşteptându-se ca aceasta să se oprească Totuşi, animalul nu se sinchisi de băiat şi aproape că-l trase de picioare Alex îi legă repede una din codiţe de catarg şi se dădu la o parte, aşteptând plin de speranţă Dragonul zburător scoase un răcnet ca să-şi adune forţele, apoi trase cu putere Încet-încet, pluta începu să iasă din apele învolburate în care fusese trasă de vârtej Într-un târziu, salvatorul reuşi să o scoată departe de furia vâltorii şi la adăpost de pericol, în strigătele de încurajare ale lui Alex Până atunci, cele mai multe dintre obiectele ce prinseseră viaţă în pod fuseseră duşmănoase cu nou-veniţii, dar părea că acum băiatul dăduse peste unul care – la fel ca Punch şi Judy – părea de-a dreptul mulţumit să-i dea o mână de ajutor Ca peste tot, podul avea atât bune, cât şi rele şi, cu fiecare clipă petrecută în el, Alex devenea din ce în ce mai legat de acel loc nemaipomenit Odată scăpat, băiatul desfăcu codiţele şi creatura fu din nou liberă să-şi continue drumul spre misterioasa ei destinaţie „Trebuie să am grijă să nu mai dorm adânc De data asta am avut noroc, dar cine ştie dacă va fi la fel şi data viitoare? Trebuie să fiu mai atent!”, îşi zise Alex Din nefericire, era singur şi mai avea, din când în când, nevoie şi de somn În zilele următoare, Alex se mai întâlni şi cu alţi pescari tuciurii, ca aceia cu care făcuse schimb cu puţin timp în urmă Îi zâmbeau aproape de fiecare dată, îi făceau cu mâna şi strigau urări de bine De câteva ori primi mâncare pentru prespapieruri, care păreau a fi la mare căutare La un moment dat, fusese şi unul mai ursuz care trecuse pe lângă pluta lui fără să-l bage în seamă, vâslind de zor într-o canoe improvizată dintr-o jumătate de capotă de maşină, însă asta era o raritate În general, omuleţii paşnici păreau dornici să cunoască o lume nouă şi să-i ajute pe ceilalţi când li se cerea sprijinul Bineînţeles că până la urmă Alex adormi din nou – pentru că trebuia să se mai şi odihnească – însă de această dată nu mai avu parte de nicio surpriză neplăcută Într-o seară îşi bucură ochii cu ceva ce semăna cu aurora boreală, care venea din partea de nord a podului Părea a fi luna a cărei lumină pătrundea prin marginile înclinate ale ferestrelor din acoperiş Sticla şlefuită funcţiona ca o prismă care descompunea lumina albă în culorile ei naturale, care erau apoi trimise în fâşii prin cerurile podului De afară se auzea vântul care bătea cu putere, făcând geamurile să se trântească, iar dungile colorate se mişcau într-o mulţime de feluri – tremurau, se răsuceau şi se unduiau Aurora boreală din pod era aproape la fel de minunată ca şi cea din lumea reală În timp ce admira priveliştea, simţi o mişcare uşoară ce venea de sub picioarele lui Se uită în jos la plută, dar nu fusese vreun val, ci altceva care o atinsese de dedesubt Privi peste marginea din lemn şi rămase cu gura căscată când îi căzură ochii pe un şarpe sau ţipar – mai mare decât oricare altul pe care-l văzuse până atunci în viaţa lui Băiatul răsuflă uşurat când îşi dădu seama că monstrul nu era Plătica Iubitoare, ci altă arătare, lată cât corpul unui avion de pasageri, ce se mişca prin apă încet şi fără zgomot Avea nişte fălci uriaşe, pe jumătate căscate, din care străluceau mii de colţi albi, ascuţiţi Deşi Alex nu putea să vadă coada creaturii, era destul de sigur că în capătul ei se afla o înotătoare Şarpelui îi luă o veşnicie să treacă pe sub el şi, chiar după ce dispăru, Alex mai rămase cu privirea aţintită spre locul pe unde văzuse arătarea cea lungă şi verde, ca un curent în mişcare, din largul mării Întâmplarea îl cutremurase În apă se aflau şi alţi monştri de care nu fusese prevenit, deşi poate foarte puţini ştiau de ei Umblă-scânduri şi scărmăne-scânduri probabil nu se întâlniseră niciodată cu vreunul Era posibil ca până şi pescarii de pe lac să nu vorbească despre ei decât în legende, fără să-i fi văzut vreodată Sau poate se afla printre puţinii oameni care avuseseră onoarea să asiste la o asemenea apariţie rară — Mă întreb de ce nu mă simt onorat, zise el cu voce tare — Eu în locul tău aş fi, interveni Makishi Arăta nemaipomenit! Makishi stătea aşezat pe catarg, unde îl pusese Alex ca să ţină de strajă, după întâmplarea cu vâltoarea Până atunci nu zărise nimic ieşit din comun şi nu putea fi învinuit că nu anunţase apariţia monstrului din adâncuri, pentru că treaba lui era să fie atent la pericolele de la orizont Comentariile pe care le mai făcea din când în când, ca cel dinainte, îl mai linişteau pe Alex, care ducea din ce în ce mai mult lipsa unui tovarăş — Mulţumesc, Makishi Atunci mă voi simţi onorat Ajunseră în dreptul unor arhipelaguri de insule şi insuliţe împodobite cu colivii pentru păsări şi suporturi de umbrele de plajă, din bambus Pe o insulă stingheră dădură peste un mic copil attican care tremura de mama focului Îl salvară, luându-l cu ei la bord Din nişte desene pe care le făcu în praf, copilul îi transmise lui Alex că fusese abandonat acolo de piraţi Piraţi? De ce nu fusese prevenit că mările erau colindate de piraţi? Pe o altă insulă, cu colivii tapetate cu pene, găsi locuitori – alţi pescari – care foloseau crose de cricket ca să-şi vâslească canoele şi becuri plutitoare ca să le ghideze spre ţărm Copilul părea că îi cunoaşte, aşa că Alex îl lăsă în grija lor Oaspetele petrecu noaptea alături de ei, bucurându-se de o seară de dansuri şi cântece pe voci scârţâite, la lumina slabă a felinarelor de hârtie, prin care observă că se agitau roiuri de licurici Acolo apăru, pe neaşteptate, dragonul salvator, care se avântă din înălţimi şi înghiţi un şir lung de felinare, ceea ce-i făcu pe săteni să iasă din colibe În următoarea oră se chinuiră cu toţii să gonească creatura, aruncând cu pietre în ea şi, deşi li se alătură şi Alex, nimeni nu băgă de seamă că nu se chinuia prea tare să-şi lovească ţinta Când îl văzu, dragonul îi aruncă o privire rănită Băiatul se simţi un pic ruşinat, ştiind că îi datora acelei creaturi ciudate viaţa După ce goniră dragonul, atticanii supăraţi scoaseră la iveală o maşinărie ciudată Se părea că uitaseră să pornească sperietorile de dragoni care păzeau felinarele, în timp ce ei petreceau Sperietorile erau făcute din piese de bicicletă, aspiratoare, radiouri vechi, maşini de tuns iarba, tacâmuri de gătit, unelte de grădinărit şi ventilatoare electrice, toate puse cap la cap pentru a crea nişte vehicule uriaşe care se mişcau la cea mai mică pală de vânt Nişte rotiţe începeau să se învârtească şi puneau în funcţiune braţele, pârghiile şi celelalte mecanisme care făceau, la rândul lor, ca sperietorile să dea din mâini şi să rotească din capete, ca nişte fiinţe vii În alt arhipelag, Alex văzu o pădure de brazi de Crăciun artificiali, împodobiţi cu beteală şi ghirlande de hârtie Acea imagine îi lăsă un gol în stomac, pentru că îi aducea aminte de familia lui, aflată acum departe Pe o astfel de plajă îl atacară păpuşi Guy Fawkes, pe care la început le confundă cu nişte sperietori de ciori Fu salvat de îngeraşii din pomii de Crăciun, care zburară înaintea lui, ca un stol de rândunici, şi încetiniră atacul păpuşilor, dându-i băiatului timp să îşi lanseze pluta la apă Într-o dimineaţă se trezi şi observă că apele erau ceva mai calme decât de obicei şi că la orizont se zărea o linie neagră şi subţire – se apropia de sfârşitul călătoriei sale pe mare Acea linie delimita cealaltă margine a Marelui Cazan cu Apă, iar dincolo de el se vedeau de la mare depărtare formele şterse ale obiectelor În apele din apropierea malului, pe care umblă-scânduri le numise Căile îndepărtate, Alex se întâlni cu o altă plută ce mergea în sens opus, şi semăna foarte mult cu ambarcaţiunea lui improvizată La cârma ei nu se aflau atticani, ci un băiat puţin mai mare decât el şi o fată cam de vârsta lui Cei doi purtau îmbrăcăminte marinărească, ca nişte adevăraţi oameni ai mării – băiatul avea o pălărie albă de căpitan, cu o emblemă de ancoră în partea din faţă, iar fata purta un tricou cu dungi albe şi albastre şi pantaloni trei-sferturi, bleumarin — Hei! strigă băiatul Chiar eşti om? — Da! strigă Alex Dar voi? — Suntem oameni ca şi tine Ne-am rătăcit — Şi eu cel puţin înainte — Ciudat loc, nu? — Căutam podul de unde am venit, interveni fata Alex nu ştia ce să le zică Bineînţeles că nu avea idee unde se afla ieşirea din podul lor — Căutaţi un umblă-scânduri sau un scărmăne-scânduri, spuse Alex în timp ce treceau unii prin dreptul altora Ei o să vă poată ajuta — Mulţumesc, răspunse băiatul Un umblă-scânduri zici — Da, unul ca mine — Ne-am întâlnit cu un băiat din pod care îşi zicea rege al grinzilor şi se urca pe undeva pe acolo, îi strigă fata, ridicând ochii spre tavan Ne-a spus că şi el a fost om într-o vreme, dar până la urmă nu ne-a ajutat prea mult Se pare că sunt mai mulţi ca el în acoperiş Ne-a povestit că stă de atâta timp acolo sus încât şi-a făcut până şi o colibă în acel loc Devenise rege al grinzilor ca să scape de Echipa de Eliminare Tu ştii cine mai sunt şi ăştia? — Da, sunt atticani uriaşi îmbrăcaţi în uniforme militare N-aţi vrea să daţi peste ei Băiatul se aplecă, ţinându-se cu mâinile de catarg — Ce-s ăia atticani? — Sătenii — Hei, nu vrei să vii cu noi? se însenină deodată fetiţa — Nu, îmi pare rău, răspunse Alex clătinând din cap Cei doi copii făcură nişte feţe dezamăgite — Atunci, drum bun! — Şi vouă! Căutaţi o hartă! Sunt sigur că trebuie să fie mai mult de una singură O să vă ajute să vă întoarceţi acasă — Mulţumim Îşi urmăriră, mult timp, cu privirea unii altora bărcile, până când acestea deveniră doar puncticele în depărtare — Ce oameni cumsecade, spuse Makishi mai apoi Lui Alex gândul de a deveni rege al grinzilor i se păru nemaipomenit Ce să aleagă să fie – scărmăne-scânduri, umblă-scânduri sau rege al grinzilor? câţi alţii s-or mai fi aflat prin acea lume de lemn care era podul? Să fi fost şi merge-traverse, hoinari-de-acoperiş sau poate chiar cazan-călători? Nu, se hotărâse – va rămâne un umblă-scânduri Alex navigă spre mal toată dimineaţa şi, până la urmă, atinse marginea cazanului Dădu drumul ancorei, fără să fie sigur dacă urma să mai folosească pluta sau nu, şi se îmbrăcă din nou în hainele lui de umblă-scânduri Acum era pregătit să păşească pe ţărm Coborî pe mal şi călcă pe marginea din lemn, deşi simţea că i se împleticesc picioarele şi că pământul de sub el se mişca în toate părţile Cu toate astea, i se părea doar – era ceva normal după atâtea zile petrecute pe o plută care se legăna fără oprire Acum se afla din nou pe uscat şi îşi dădea seama că se apropia de sfârşitul căutărilor În timp ce cobora scările de pe marginea cazanului, observă că în faţa lui tronau mormane uriaşe de unelte de fierari, precum vătraie, cleşti, perii sau lopeţi, peste care urcă fără nicio problemă În spatele acestora dădu peste un zid masiv de piane culcate pe o parte, care semănau atât de mult cu nişte fortificaţii încât Alex se întrebă dacă nu cumva intrase pe un teritoriu ostil Oare toată acea apărare fusese făcută de cineva care se ascundea în spatele ei – vreo fiinţă atât de neajutorată şi neplăcută că avea nevoie de ziduri ca să îşi ţină duşmanii la distanţă? Sau oare pianele erau aşezate astfel ca să ţină pe cineva prins înăuntru? Să fi fost vreo maimuţă uriaşă sau creaturi sălbatice care, dacă ar fi fost eliberate, ar fi terorizat întreg podul? „Ai grijă, Alex”, îşi zise el Se urcă pe unul dintre piane ca să-şi arunce privirea peste ţinutul de dincolo de ele 20 Muzicanţii atacă! — Sper că n-ai venit să-mi furi ceasurile Alex se întoarse şi fu surprins să vadă o fetiţă bondoacă şi scundă, îmbrăcată în cârpe şi zdrenţe ca un scărmăne-scânduri Totuşi, aceasta nu prea semăna cu scărmăne-scânduri care strângea statuete inuite În primul rând purta o mască de carnaval destul de atrăgătoare, poleită în auriu, care îi acoperea numai partea de sus a feţei şi din vârful căreia ieşeau trei pene de un roşu-aprins viu Rochia de pe ea era şi mai înzorzonată, în culori obraznice, plină de ciucurei şi panglici ce atârnau în jos Roşul şi violetul, verdele şi albastrul, galbenul şi portocaliul erau toate puse laolaltă, ducând cu gândul la un parc de distracţii În locul unui liliac care să-i atârne de ureche, pe umărul ei de scărmăne-scânduri şedea o mică bufniţă care îl privea atent pe Alex, cu ochi rotunzi şi serioşi — Ceasuri? întrebă Alex Care ceasuri? — Să nu crezi că nu mi-am dat seama! — Ţi-ai dat seama de ce? — De ce te afli aici Nimeni nu trece din întâmplare prin locul ăsta Deci ai venit ca să-mi furi ceasurile Când tânăra scărmăne-scânduri se apropie mai mult de el, Alex observă că aceasta era cam de aceeaşi vârstă cu el, cel mai probabil cât Jordy Cu toate astea, în privirea ei se întrezărea mai multă înţelepciune decât la Alex, Jordy şi Chloe, puşi la un loc Avea pielea ca un pergament neted, pe care se înşira întreaga istorie a vieţii ei Alex se gândi că trecuseră mulţi ani de când fata se stabilise în pod şi că de atunci avusese destul timp să îi înveţe lecţiile, să-i observe anotimpurile, nenumăratele lui schimbări şi capricii Fără îndoială, văzuse luna prin fiecare bucată de sticlă din acoperiş şi admirase de sute de ori soarele care se perinda dintr-o fereastră în alta Stătea în faţa unui veteran al podului – un bătrân înţelept — Te întrebi de cât timp mă aflu în pod — Da, zise Alex — De-o sută de ani — Ai inventat şi tu ceva la întâmplare, spuse Alex — Ba nu, răspunse ea serioasă Sunt aici de o sută de ani Nu ştii că pentru noi, cei din pod, timpul din afară stă pe loc şi corpurile noastre rămân prinse într-un fel de prag dintre două lumi? N-ai văzut orologiile şi ceasurile? — Toate merg înapoi — Iar în lumea din care venim merg înainte Alex se gândi că ar fi trebuit să tragă nişte concluzii din cele spuse mai înainte şi până la urmă îi veni şi răspunsul — Aha, am înţeles! strigă el Merg în sensuri opuse şi aşa păstrează timpul pe loc — Aşa-i, numai şi numai pentru cei veniţi de afară! zise fata scărmăne-scânduri Acum îmi spui odată ce cauţi aici? Să nu mă minţi, pentru că oricum o să te prind mai devreme sau mai târziu Ai venit după ceasuri, nu? Vrei să-mi furi comoara Te-a trimis Organistul, nu? Recunoaşte! Alex se hotărî să nu mintă — Caut doar doar unul dintre ceasurile tale — Unul face cât toate, unul înseamnă toate! — Ai putea să te lipseşti de unul singur – e pentru o cauză nobilă Chiar, pe unde sunt? Le ţii închise pe undeva? Alex privi mai atent prin jur — Ai vrea tu să ştii, băieţaş — Nu sunt un băieţaş, ci un umblă-scânduri, spuse Alex, luând o poziţie demnă Nu-ţi dai seama când stai de vorbă cu unul? Fata îl studie din cap până-n picioare, sfidătoare — Eşti îmbrăcat ca un umblă-scânduri, dar ai haine noi şi prea curate — Trebuie să începi de undeva, nu? zise Alex iritat Şi tu ai pornit de undeva Nu poţi să le înveţi pe toate într-o singură zi Se opri puţin, apoi încercă să o îmbuneze — Uite, am nevoie de un anume ceas pentru că i-ar fi de mare ajutor unui domn bătrân L-a aruncat în pod, la supărare, acum mulţi ani, dar acum acum nu mai are prea multe zile de trăit şi vrea să se împace cu amintirile sale Înţelegi, nu? Am găsit şi o scrisoare, dar, de fapt, pentru ceas am urcat în pod Alex rosti ultimele cuvinte căutând cu mâna peste buzunarele pantalonilor săi — Şi după asta o să te întorci din nou jos? — Nu, nu prea cred, zise Alex, după ce luă o gură mare de aer Vreau să dau scrisoarea şi ceasul fratelui şi surorii mele, ca să se ocupe ei de restul, dar eu vreau să rămân aici Alex se uită în jurul lui arătând cu mâna — Îmi place locul ăsta, şi probabil şi ţie, altfel n-ai fi rămas La fel şi ceilalţi scărmăne-scânduri şi umblă-scânduri Podul e un loc nemaipomenit, nu-i aşa? Odată ce ştie că nu mai vrei să pleci, aproape că simţi cum începe şi el să te placă Fata se plimbă prin jurul lui, privindu-l din cap până-n picioare, din toate unghiurile — Eşti sigur că vrei să rămâi aici, sus? — C cred — Hmmm, a crede nu înseamnă a şti — Îmi dai ceasul până la urmă? Tânăra scărmăne-scânduri se cutremură şi făcu un pas înapoi — Nu pot Ceasurile astea sunt ca şi copiii mei, dacă aş pierde măcar unul inima mi-ar sta în loc Toate fac parte din comoara mea şi am nevoie de fiecare dintre ele Dacă ar dispărea unul, ştiu sigur că m-aş prăpădi de dorul lui, la fel şi toate celelalte ceasuri Am fi cu toţii nespus de trişti, iar mie nu-mi place să fiu tristă Renunţă la căutarea ta şi spune-i bătrânului că n-ai reuşit să-i găseşti ceasul – că e pierdut pentru totdeauna — Uite cum facem, lasă-mă să-ţi văd colecţia Fata îşi întoarse privirea, aproape gata să refuze, însă apoi se însenină şi păru că se răzgândeşte Pe faţă îi apăru un zâmbet până la urechi, pe care Alex îl găsi mai frumos decât oricare altul pe care îl văzuse până atunci — O, îmi place la nebunie să o arăt lumii! Chiar mă bucur să-mi prezint colecţia celor care n-au mai văzut-o Sunt nişte ceasuri nemaipomenite – cele mai bune din pod Uite, lasă-mă să-ţi pun asta Îi legă un batic peste ochi, apoi zise: Haide, vino după mine! — Nu te văd, spuse el, bâjbâind Cum să vin dacă nu văd nimic? Simţi o mânuţă subţirică şi călduţă cum se strecoară într-a lui şi sângele începu să-i fiarbă în vine, ca uleiul încins Tânăra scărmăne-scânduri arăta foarte emoţionată, şi Alex se gândi că nici nu era de mirare Nu există nimic pe lume care să-i placă mai mult unui scărmăne-scânduri decât să-şi prezinte colecţia unui străin interesat, cineva care să se mire la fiecare dintre lucrurile sale de preţ şi să îl flateze cu complimente de genul: „Ce noroc pe tine!”, „Ce minunat e!” sau „Unde ai mai dat şi peste ăsta?” şi altele de acest fel Cuiva căruia colecţionarul să-i povestească ce greu i-a fost să găsească unele dintre piese şi care, ca în cazul de faţă, să observe mecanismele, arcurile, regulatoarele şi alte detalii nepreţuite care făceau ceasurile să funcţioneze Fata scărmăne-scânduri îl conduse într-un loc necunoscut, apoi îi dezlegă baticul Alex stătea în faţa uneia dintre uriaşele coloane care era acoperită cu ceasuri de mână şi de buzunar Fuseseră toate atârnate în cuie, de curelele şi lanţurile lor, şi formau, peste pilon, o mască groasă în trei straturi de ceasuri, pe o înălţime de doi metri Fiecare ticăia pe limba lui, făcând împreună o larmă îngrozitoare, arătând toate aceeaşi oră, în timp ce se roteau în sens invers Erau ceasuri de argint, de aur, negre, albe şi de orice altă culoare imaginabilă Scânteiau, licăreau, luminau şi pâlpâiau în razele strălucitoare ce veneau dinspre o fereastră îndepărtată Aveau curele din piele de şarpe, lanţuri din aur şi brăţări elastice din argint Pe feţele unora stătea scris cu mândrie „17 Jewels”, pe altele „Waterproof” Aveau cifre romane sau arabe Alex recunoscu unele mărci scumpe, altele destul de ieftine şi multe alte mii de care nu auzise niciodată Unele ceasuri de buzunar erau cu uşiţele deschise, altele cu ele închise Câteva aveau carcase din plexiglas prin care se putea vedea cum se învârtesc rotiţele dinţate din alamă şi arcul de deschidere a capacului, care tremura pe lângă ele Lui Alex îi veni o idee — N-ai niciun ceas digital? Privirea ei îi spunea că aveau păreri comune despre ceasurile digitale — Cum reuşeşti să le întorci pe toate? bolborosi el Trebuie să fie pe puţin o mie cu totul Cum te descurci singură? — În fiecare zi stau cam două ore să le întorc pe cele care rămân în urmă În fiecare clipă o mie de secundare fugeau de zor, o mie de minutare ticăiau liniştit şi o mie de orare se târau leneşe — Minunat! zise Alex, trăgând de timp, în aşteptarea orei fixe care se apropia cu repeziciune Cântă vreunul dintre ele? — Câteva, răspunse ea Ăsta, ăsta şi încă altele Îţi plac ceasurile care cântă? — La nebunie! În sfârşit se făcu ora fixă, dar bineînţeles că melodiile nu porniră toate în acelaşi timp Unele începeau şi se terminau înainte ca altele să apuce măcar primele acorduri Majoritatea doar sunau, fără o melodie anume, de care se bucurau doar câteva Însă prin mulţimea de clinchete, Alex nu reuşi să descopere niciunul care cânta „Frère Jacques” Era oare posibil ca ceasul domnului Grantham să se afle acolo, dar ca mecanismul său de sunat să-şi fi dat de mult duhul? Într-adevăr, ceasul avea o vârstă înaintată şi se putea să fi încetat să mai bată Ce ghinion, să ajungă atât de aproape şi să nu-l găsească Oricum, chiar dacă şi-ar fi cântat mica sa melodioară franţuzească, a-l găsi printre confraţii săi ar fi însemnat o adevărată pedeapsă venită direct din iad Era ca şi cum ai fi căutat acul în carul cu fân Alex riscă pentru totul sau nimic şi zise: — Ai ai avut cumva vreodată şi un ceas care cânta Frère Jacques? Tânăra scărmăne-scânduri se încruntă — „Frère Jacques” nu, niciodată — Eşti sigură? — Păi, cred că ar trebui să ştiu destul de bine, nu? se aprinse ea — Da, scuză-mă, spuse el posomorât Atâta drum pentru nimic Atunci, capul bufniţei se roti spre spate — Eeerch! ţipă ea Eeerch, eeerch! Fata scărmăne-scânduri o rupse la fugă, înapoi spre zidul de piane, fără să mai stea să-l lege pe Alex la ochi — Suntem atacaţi! strigă ea Graniţele ne sunt asaltate! — Da, sigur, răspunse Alex, urmând-o fără să aibă nici cea mai mică idee despre ce se întâmpla — Iată o ocazie bună să-mi câştigi încrederea, îi zise ea, după ce acesta reuşi s-o prindă din urmă Ajută-mă să mă apăr de Muzicanţii trimişi de Organist! — Ce muzicanţi? — Ei sunt duşmanul, o să vezi Ţine asta! Alex primi o sabie şi un scut, ca cele purtate de cavaleri în lupte sau turniruri Fata se înarmă şi ea, apoi sări cu agilitate pe un pian şi îl îndemnă pe Alex să facă la fel Băiatul fu nevoit să se caţere până sus şi, până la urmă, se alătură comandantei Cei doi stăteau acum unul lângă altul, înarmaţi şi gata de luptă, scrutând întunericul Bineînţeles, bufniţa era şi ea alături de ei, privind cu atenţie şi ciripind neîncetat din adâncul gâtului, ca şi cum ar fi ţinut-o la curent pe scărmăne-scânduri cu toate mişcările ce se petreceau în depărtare — Eşti sigură că suntem atacaţi? întrebă Alex, aşezându-şi-l pe Makishi pe faţă, pentru protecţie Nu se aude nimic prin întunericul de afară Oricum, cine mai sunt şi Muzicanţii ăştia? Ca un răspuns, o săgeată ţâşni din bezna neagră ca cerneala de dincolo de zid, lovindu-se de scutul lui Alex Doar că, odată căzută la pământ, Alex observă că nu era deloc o săgeată, ci un arcuş de vioară Fu urmată de una mai mare, care trecu aproape de urechea lui – un arcuş de violoncel Apoi se auzi un zgomot îngrozitor, ca nişte pisici arse de vii, iar băiatul văzu cu surprindere şi teamă nişte păianjeni uriaşi care ieşeau pe rând din întuneric şi se avântau spre el în grabă, cu călăreţi în spinări Aceştia din urmă erau copii din sate, angajaţi ca mercenari de Organist Atticanii nu stăteau, de fapt, călare pe păianjeni, ci pe cimpoaie mecanice Gurile acestor armăsari cu picioare lungi conduceau călăreţii, aşezaţi pe sacii de stofă în carouri, spre zidul de piane Aceştia mânuiau viori, viole şi contrabasuri pentru a-şi lansa săgeţile Viorile deveniseră arcuri, iar arcuşurile săgeţi Un flaut şuieră pe lângă capul lui Alex, suflat dintr-un trombon, ca un proiectil printr-o ţeavă, în timp ce naiuri se loveau zumzăind de piane Pe flancuri se apropiau călăreţi sprinteni, ce înaintau alergând pe deasupra tobelor mari şi a tobelor cu feţe duble Trompetele trâmbiţau ameninţătoare, tobele tunau dându-se de-a dura, piculinele fluierau ascuţit, mânioase Într-adevăr, aşa-zişii Muzicanţi nu se încurcau cu gluma – proiectilele zburau peste tot prin aer, iar zgomotul pe care-l făceau nu putea fi mai infernal nici dacă ar fi năvălit pe elefanţi şi armăsari — Ai grijă! strigă Alex Un călăreţ pe un cimpoi încerca să se urce pe unul dintre piane şi s-o apuce pe scărmăne-scânduri, însă fata se aplecă şi împunse sacul cimpoiului cu vârful sabiei, iar acesta scoase un şuierat şi se desumflă imediat Călăreţul se prăbuşi, blestemând în cădere, iar fata râse agitându-şi sabia către inamic Un altul încercă acelaşi lucru, dar colorata scărmăne-scânduri avu ac şi de cojocul lui În cele din urmă, Alex îşi dădu seama că trebuia să se apere şi începu să taie şi el în cimpoaie şi să se protejeze cu scutul de „săgeţile” buclucaşe — Fii atent la cornete şi suflători! strigă viteaza scărmăne-scânduri Încearcă să ne ia prin învăluire Alex se întoarse şi văzu instrumente muzicale, ca nişte şerpi, care se îndreptau spre el, şuierând prin aer Le veni de hac cu tăişul sabiei sale, trimiţându-le înapoi peste rândurile de flaşnete săltăreţe Talgere uriaşe se înfigeau în piane cu marginile lor ascuţite, ca tăişurile cuţitelor Ocarinele din lut, aruncate ca nişte grenade, explodau deasupra pianelor, trimiţând cioburi ceramice mortale peste picioarele lui Alex Băiatul reuşi să despice în două şi o suliţă-oboi care se îndrepta în viteză spre capul lui — Păzea! strigă fata Duşmanul împinsese la vale un pian culcat pe o parte, care se prăbuşea de-a dura, venind cu repeziciune către Alex Cu toate acestea, poate din pricina rotiţelor slăbite, instrumentul cu clape îşi schimbă direcţia iniţială şi se opri într-una dintre coloanele mari de stejar, care se clătină de la izbitura puternică şi tot felul de rămăşiţe de pe grinzile de deasupra căzură la pământ Alex se uită speriat în sus, însă doar încheieturile fuseseră puţin slăbite, în timp ce stâlpul de susţinere rămase bine fixat, îndeplinindu-şi de minune munca de a despărţi cerul de pământ, în ciuda slăbiciunii de moment — Ai grijă la coloane! strigă Alex la scărmăne-scânduri Dacă pică una, toată lumea se prăbuşeşte odată cu ea — Exagerezi, râse ea, ferindu-se de o săgeată-flaut — Ba deloc! Nu mă crezi? Dacă cedează una, o să urmeze şi celelalte, una câte una Greutatea ar fi prea mare ca să reziste — Dacă zici tu, răspunse ea enervată Mai bine fii atent la flancuri, vor să ne ia prin surprindere! Băiatul se întoarse cu faţa spre locul de unde se apropia pericolul Până la urmă, Alex şi tânăra scărmăne-scânduri respinseră atacul Se aflau într-o poziţie defensivă bună, care dăduse multe bătăi de cap forţelor inamice Pe deasupra, aveau şi bufniţa cu privirea ei ageră, care prindea în aria vizuală fiecare colţişor al câmpului de bătălie şi îi prevenea pe cei doi de orice tactică şireată pe care ar fi încercat-o duşmanul Alex şi fata ajunseseră să lupte unul cu spatele la celălalt, tăind cu săbiile în stânga şi în dreapta şi apărându-se cu scuturile Astfel, cei doi luptători ai scândurilor îşi puseră duşmanii pe fugă În timp ce rivala lui era ocupată cu respingerea atacatorilor, Organistul se strecură până aproape de marea coloană, ţinând în mâini un obiect învelit în hârtie maronie, contra grăsimii În buzunarul lui se afla o broşură din anul 1917, prost tipărită, cu titlul Cum să faci o bomba simplă, plină de greşeli de scriere şi gramaticale, ce fusese redactată de un grup de anarhişti care preferau să se ocupe cu distrugerea de clădiri şi nu cu folosirea corectă a limbii engleze Organistul era un tânăr înalt, palid şi viclean, înfăşurat în mantii negre, din cap până-n picioare Purta o mască lunguiaţă şi tristă, pe care o purtase de aşa mult timp că i se lipise de faţă, iar acum nu şi-o mai putea da jos Mâinile sale gălbejite, cu degete lungi, erau singurele părţi din corp care i se vedeau prin întunericul podului În ele ţinea bine bomba artizanală pe care o pregătise – foarte puternică, deşi făcută în casă – cu destul explozibil ca să rupă pilonul în două şi să distrugă, odată cu el, toate ceasurile Organistul îşi dădea seama că Echipa de Eliminare va auzi bubuitura şi va veni să caute făptaşul, însă bomba ar fi explodat pe teritoriul fetei, nu al său, deci vina ar fi căzut pe umerii ei Odată ajuns la colecţia ei, dădu la o parte ceasurile de la baza coloanei şi legă bomba în jurul ei, acoperind-o apoi la loc Transpira din greu şi mâinile lui frumoase tremurau în neştire Până atunci nu mai făcuse niciodată ceva atât de îngrozitor, dar ajunsese la capătul răbdării Dacă nici de data asta nu scăpa de fată, şi-ar fi ieşit cu siguranţă din minţi de supărare Ea fusese blestemul vieţii lui Venise peste el şi se instalase pur şi simplu pe teritoriul său, fără să-i ceară măcar permisiunea O ura din tot sufletul De ce nu voia să plece odată? Din vina ei era nevoit să apeleze la astfel de mijloace disperate – ea îl obligase s-o facă Lucrurile nu stătuseră aşa dintotdeauna La început, când fata păşise pentru prima oară pe acele meleaguri, cei doi fuseseră prieteni, chiar prieteni buni Însă, după o vreme, totul se întorsese pe dos şi ea îi refuzase prietenia, acuzându-l că nu-i respecta libertatea şi dreptul la singurătate Se certase cu ea şi îşi apărase punctul de vedere, dar ea continua să o ţină pe a ei cum că dorea să fie lăsată în pace Orice ar fi făcut sau ar fi zis, ea nu mai voia să îl asculte şi nici să mai aibă de-a face cu el S-o ia naiba! Un geniu ca el nu putea fi pur şi simplu trecut cu vederea Cine se credea ea că era ca să ignore aşa un muzicant nemaipomenit ca el? Doar nu era un nimeni lipsit de valoare El avea ultimul cuvânt! Potrivi cronometrul – un ceas de mână – astfel încât bomba să explodeze în câteva zile, la amiază Se va detona la ultimul sunet al cântecului său În sfârşit, de undeva din ţinuturile îndepărtate ale Atticii, se auzi o singură notă lungă, gravă, urmată de ecou, care făcu să vibreze toate instrumentele cu coarde Un asalt organizat în grabă se opri locului, iar cimpoaiele-păianjen făcură stânga-mprejur şi se depărtară de ziduri Sunetele joase, provenite, fără îndoială, de la o orgă uriaşă de capelă, se mai auziră de încă două ori Păreau a fi semnalul ca instrumentele muzicale şi călăreţii lor să se retragă în locul de unde veniseră, aşa că toate cele care nu fuseseră rupte sau rănite se strecurară înapoi în întuneric Unii dintre mercenari se dădură jos din spatele instrumentelor pe care le conduceau şi ridicară răniţii de jos, întorcându-se doar pentru a-şi arăta pumnii către amazoana ce trona deasupra zidului de piane, de pe care atârnau cârpe şi şnururi care fluturau, ca nişte drapele de victorie, în vântul ce bătea din adâncul podului Fata râse la blestemele lor piţigăiate, în timp ce-şi agita sabia prin aer — N-o să mă goniţi niciodată de aici! strigă ea, bucuroasă şi triumfătoare Spuneţi-i stăpânului vostru că mă găseşte aici până la sfârşitul lumii! Bufniţa huhăi batjocoritoare către inamicul în retragere Alex coborî de pe pianul pe care stătea şi îl dădu jos pe Makishi, apoi îşi şterse sudoarea de pe frunte cu o cârpă — Ce-au cu tine? întrebă el — Sunt trimişi de egoistul ăla de Organist E ca toţi băieţii – vrea tot colţul ăsta din pod numai pentru el şi instrumentele lui muzicale Ei bine, n-are decât să-şi pună pofta-n cui, pentru că acum sunt eu aici şi nu plec pentru nimic în lume! Unii oameni, dacă le faci puţin loc, vin cu totul peste tine Nu ascultă de vorbă bună şi pace Eu am ales să rămân aici N-am să mă las gonită şi cu asta basta! Şi nu, nu-ţi dau niciun ceas, îmi trebuie toate! Alex trecu cu vederea vorbele „ca toţi băieţii”, deşi se încruntase de nervi — Te gândeşti dacă poţi să-mi furi ceasurile, acum că ştii unde sunt, nu-i aşa? N-are rost să te agiţi, mi-am dat seama ce-ţi trece prin cap Nici n-o s-ajungi până la jumătatea lacului c-o să fiu pe urmele tale mai repede ca glonţul — N-o să fur nimic de la nimeni! zise Alex cu mândria rănită — Nici măcar de la o fată de peste o sută de ani? — Nici măcar de la tine! Cu toate astea, Alex voia să se pună din nou bine cu ea, aşa că încercă s-o măgulească — Colecţia ta e splendidă! spuse el, chinuindu-se să-şi culeagă din memorie câteva cuvinte pe care le folosea de obicei Chloe Ceasurile astea sunt dintre cele mai alese! — Da, exact aşa sunt! strigă ea ascuţit, începând să ţopăie în toate părţile şi să bată mulţumită din palme, smucind periculos bufniţa de pe umărul ei Ce bine-mi pare că ne-am întâlnit! Eram sigură că există un cuvânt care să le descrie atât de bine! Chiar sunt alese, nu? Pur şi simplu alese – splendide şi alese O făcuse, fără îndoială, să se simtă bine, dar tot trebuia să încerce să găsească ceasul domnului Grantham – doar pentru asta venise — Şi chiar ai o sută de ani? spuse el, privind în ochii ei albaştri, strălucitori Tot îmi vine greu să te cred — Chiar mai mult de atât, adăugă ea Am ajuns aici pe când învăţam la o şcoală, departe de casă, unde mai toţi colegii râdeau de mine pentru că nu-mi cunoşteam tatăl Aşa m-am hotărât să rămân în pod Şi, de atunci, pe aici îmi duc zilele Fata îşi întoarse privirea într-o parte Aş putea să mă întorc Ar fi ca şi cum n-aş fi plecat niciodată Dar m-am săturat să-şi tot bată joc lumea de mine — Dar au trecut o sută de ani! — Da, ştiu că o sută de ani într-un pod prăfuit ţi se par groaznici, oftă ea, înduioşată de atenţia băiatului Dar aici este casa mea şi ţin la ea Ţi-ar fi greu să înţelegi — Dar înţeleg foarte bine, zise Alex, fără să vrea — S-ar putea să mă întorc într-o bună zi — Ar trebui, cred că mamei tale îi e dor de tine — Tocmai că nu, asta-i toată frumuseţea Cu timpul oprit între lumi, aş lipsi de acasă doar câteva secunde Ai crede că, de când lipsesc, am fost căutată peste tot, în lung şi-n lat Îşi schimbă vocea într-una teatrală Vai, unde e Amanda? Unde s-a dus draga mea fată? apoi reveni la vocea ei normală Însă nimeni nu strigă, nimeni nu ştie, pentru că, de când am plecat, timpul a rămas în loc Aici suntem prinşi între două minute, nemişcaţi, ca praful dintr-o cutie — Amanda – frumos nume — Pe tine cum te cheamă, întrebă ea, strângându-şi genunchii în braţe — Alex Alexandru — Alexandru, ţie nu ţi-e dor de părinţii tăi? De ce vrei să rămâi în pod? — Păi, nu ştiu ridică el din umeri Poate pentru că e aşa un loc interesant — Dar o să rămâi? Chiar o să rămâi? Alex se desumflă, aproape la fel de mult ca unul dintre cimpoaiele pe care, mai devreme, le tăiase cu sabia — Chiar nu ştiu Aş vrea Credeam că vreau — Aici nu e totul doar praf magic sub clar de lună, e şi foarte, foarte multă singurătate — Încep să-mi dau şi eu seama de asta — Singurătatea te încolţeşte încet-încet sau te loveşte pe neaşteptate şi trage din tine toată viaţa, până ajungi gol şi pustiu — Da, cam aşa e, zise Alex, pe care îl trecură fiori, apoi încuviinţă din cap — Ar trebui să te gândeşti bine Dacă aştepţi prea mult, n-o să mai poţi să pleci Cu timpul, podul pune din ce în ce mai mult stăpânire pe tine Te prinde în mâinile sale delicate şi nevăzute, dar puternice Eu ştiu cel mai bine, Alexandru Câteodată mi se pare că mă aflu aici aproape din aceleaşi vremuri ca praful Dacă n-ar fi colecţia mea, m-aş întoarce acasă şi mâine Fata spuse ultimele cuvinte cu o voce visătoare Cei doi îşi petrecură următoarele câteva ore împreună Amanda ajunse la concluzia că, din cauza pagubelor mari pe care cei doi le pricinuiseră, va mai trece destul timp până la următorul atac al armatelor Organistului Astfel, amândoi aveau timp destul să se bucure de compania celuilalt, în momente pe care tânăra scărmăne-scânduri le găsea minunate şi care urmau să rămână întipărite pentru totdeauna în memoria noului umblă-scânduri — Ştii să navighezi? — Păi, am venit până aici pe mare — Da, dar ai zis că pe o plută Poţi naviga cu o barcă? — N-am mai încercat până acum — Vino cu mine! Fata îl scoase pe Alex pe apele cazanului, într-o mică barcă cu pânze Bufniţa îi părăsi pentru prima oară umărul şi se aşeză pe catargul din vârful prorei, poate pentru a o lăsa pe Amanda să se mişte liber, fără să fie incomodată Odată ajunsă în largul lacul cel mare, Amanda se transformă într-un căpitan tiranic şi începu să ţipe la Alex, fie să întindă pânzele, fie să le strângă De fapt, băiatul îşi imaginase deja că va deveni un sclav sub comanda fetei, dar, când se plânse că e muncit ca un rob, aceasta îl lămuri că dacă nu-i asculta ordinele cu cea mai mare stricteţe şi nu le ducea la îndeplinire cât mai repede, s-ar fi răsturnat amândoi cu barcă cu tot — Tu eşti matelotul şi trebuie să înveţi să te mişti repede Acum treci la trincă Se grăbi să se execute, deşi habar n-avea care mai era şi trinca Totuşi, îşi dădea seama că Amanda nu era genul de fată pe care puteai să n-o iei în seamă Chiar şi aşa, lui Alex îi plăcea să stea pe lângă ea şi, din câte îşi dădea seama, şi ea îi împărtăşea sentimentele Dar, cu fiecare zi care trecea, începea să îşi pună serioase întrebări dacă viaţa din pod era pentru el Chiar dacă acum, de când avea un tovarăş, îi era de mii de ori mai bine, începuse să se cam plictisească şi nu se mai simţea deloc mulţumit cu sine Înţelegea de ce umblă-scânduri cu care se întâlnise, şi care-l ajutase, hoinărea neîncetat – era un suflet neîmpăcat, ca toţi ceilalţi umblă-scânduri Aşa şi trebuia să fie ca să nu-şi piardă interesul, iar ţinuturile neexplorate, noile aventuri şi zările nemaivăzute erau toate necesare pentru a goni plictiseala molipsitoare — Sunt cei făcuţi pentru pod şi cei care speră să devină ca ei, îi zise fata într-o zi, după ce observă goliciunea din ochii lui Tu faci parte din al doilea grup Nu mă îndoiesc că vrei cu adevărat să rămâi şi probabil că dacă ai face-o ai şi reuşi să te descurci, dar tu nu eşti la fel ca mine Eu aş putea să trăiesc şi o mie de ani în locul ăsta şi tot nu mi-aş pierde interesul Sunt una dintre acele persoane care se bucură să stea singură-cuc Bineînţeles, o mai am şi pe bufniţă, dar ea îmi e de ajuns Bufniţa clipi din ochi şi părăsi capul stăpânei sale, apropiindu-se de Alex şi începând să-l privească direct în faţă Asta îl făcu pe băiat să se fâstâcească, aşa că încercă să n-o bage în seamă, deşi niciodată nu e uşor să ignori pe cineva, când ştii că eşti în centrul atenţiei lui Bufniţa continua să se holbeze, fără vreo urmă de şovăială — Mai uită-te şi-n altă parte! bombăni el Hai, valea! Toţi trei şedeau împreună pe marginea cazanului cu apă, privind la undele în care se strânsese o lumină violetă Pasărea stătea, de fapt, în picioare, deşi, la cât era de cocoşată şi cu penele înfoiate, părea că se ghemuise — Şi asta vrei să fii – un pustnic? întrebă Alex, continuând discuţia — Nu-mi place cuvântul ăsta, strâmbă ea din nas Sună bătrân şi plictisitor Eu nu sunt aşa — Da, ai dreptate, zise el, prinzând curaj Eşti cea mai interesantă persoană pe care am cunoscut-o vreodată Bufniţa îşi mişcă gâtul, ca şi cum s-ar fi bucurat, apoi se cocoţă la locul ei, pe capul Amandei Amanda îi aruncă o privire pe furiş lui Alex — Vai Alex — Nu nu vreau să zic că aş vrea să fii prietena mea, adăugă el Cred doar că eşti o fată beton Nu era prima oară când Alex folosise cuvinte sau expresii al căror sens ea nu îl pricepea cu adevărat — Sper că o să putem fi prieteni, chiar dacă sunt fată — Da, păi nu asta voiam să spun — Şi nu vreau să fiu prea „beton” cu tine, dar trebuie să înţelegi că o fată ca mine are nevoie să păstreze o anumită distanţă, să fie independentă Organistul a priceput asta — Am vrut doar să spun că îmi place de tine şi că mă bucur că ne-am întâlnit, se chinui Alex să explice — Mulţumesc, e un compliment frumos, răspunse ea, cu un zâmbet poznaş pe faţă Un vânticel răcoros trecu, pe neaşteptate, pe lângă Alex, plimbându-şi degetele invizibile prin dreptul feţei sale Aducea cu el multe parfumuri şi miresme, cât şi mirosuri ceva mai puţin plăcute, însă unul anume îi captă atenţia şi îl făcu să se ridice în picioare Simţea un iz fin de curry Să fi fost într-adevăr curry? Da, sigur! I se făcu dintr-odată dor de mesele pregătite de mama lui Dipa ştia să facă un curry ce-i lăsa gura apă, chiar înainte de prima îmbucătură Dacă ar fi rămas în pod, n-ar mai fi gustat niciodată mâncarea de curry a mamei lui După gândul acelei pierderi îl năpădiră multe altele – lucruri care îi hrăneau dorul de casă şi de familie, lucruri de care nu s-ar mai fi bucurat niciodată, dacă nu-şi părăsea viaţa de umblă-scânduri Ţinea la mama şi la sora lui, începuse să-i placă de Ben şi de Jordy şi avea nevoie de Marmite pe pâine de dimineaţă, mai ceva ca de aer — Crezi c-o să te mai întorci vreodată acasă? o întrebă el pe Amanda, în timp ce bufniţa se învârti în loc, pe capul ei — Nu, răspunse ea Nu mai pot Sunt aici de prea mult timp — Deci podul te ţine legată? — Mă ţine cu putere şi eu nu mă opun, adăugă ea repede Eu am ales să rămân aici Pe tine încă nu te-a înrobit, dar cu cât stai mai mult, cu atât o să-ţi fie mai greu să pleci Trebuie să te hotărăşti mai repede dacă pleci sau rămâi A, văd că-ţi lucesc ochii, Alexandru cel Mare! Te-ai hotărât deja — Aşa-i, zise el, privind în depărtare, peste apele cazanului Nu pot s-o fac Am crezut că pot, dar m-am înşelat Trebuie să mă întorc acasă Ştiu că timpul meu şi al lor a stat în loc, cum mi-ai zis, dar am în cap imaginea mamei plângând, dând anunţuri în ziar şi căutându-mă peste tot Mintea mea nu poate să priceapă cu adevărat cum jos totul a rămas pe loc Timpul ar trebui să treacă, până la urmă, iar eu nu voi fi acolo Pricep că totul a stat pentru mine, dar nu văd cum s-a oprit şi pentru ei Pur şi simplu nu mi se leagă în cap, indiferent de câte ori mi-ai spune care e adevărul — Da, e cam greu de imaginat, fu ea de acord Nu se prea împacă cu fizica învăţată la şcoală, nu? Ei bine, Alexandru, dacă trebuie să pleci, ai face bine să te grăbeşti Ştiu cum să te duc înapoi, repede şi uşor, fără să dai peste prea multe pericole 21 Salvatorul lumii de lemn — Nu ştiu să zbor cu aeroplanul, dacă la asta te gândeşti, spuse Alex Judecând după privirea ei, Amandei nici măcar nu-i trecea prin cap aşa ceva — Habar n-am ce îndrugi tu acolo, răspunse ea Voiam doar să spun că te pot duce cu barca peste Marele Cazan cu Apă mult mai repede decât ţi-ar lua ţie cu pluta Te-aş conduce prin pod pe drumurile cele mai scurte şi sigure, ca să nu dai peste vreun munte îngrozitor sau peste vreun stol de foarfece — Ai face tu una ca asta pentru mine? o întrebă Alex mirat Dar nu trebuie să rămâi să-ţi păzeşti ceasurile? La auzul cuvântului „ceasuri” bufniţa îşi roti capul, mai întâi la 360 de grade într-o parte, apoi înapoi în cealaltă, în două cercuri complete Pasărea păru dezamăgită că nu vedea niciun ceas prin preajmă şi îi aruncă lui Alex o privire supărată, ca şi cum ar fi crezut că băiatul încerca să o păcălească — Eh, din când în când trebuie să mai şi plec Afară sunt încă multe ceasuri de strâns Ar fi doar o colecţie ca oricare alta dacă n-aş încerca s-o măresc şi s-o fac cea mai mare care a existat vreodată în pod De obicei, plec imediat după ce am respins un atac al Muzicanţilor Organistul ăla nesuferit are nevoie de ceva timp ca să-şi strângă şi să-şi regrupeze trupele şi să lanseze un nou atac — Dar dacă ar veni şi ţi-ar fura din ceasuri, apoi le-ar ascunde? — A mai încercat şi asta, dar le găsesc tot timpul Mă iau după ticăit — Atunci de ce nu le sparge, pur şi simplu? Fata clipi din ochi de câteva ori, apoi se holbă la el, de parcă băiatul tocmai i-ar fi spus că era de acord cu crimele — Dar aşa un vandalism îngrozitor ar fi strigător la cer! zise ea Nicio făptură în toate minţile nu s-ar gândi la una ca asta Oricum, sunt o mie de ceasuri Cum să le care pe toate? N-ar avea când să le strice înainte să-l prind şi să-i scot ochii din orbite cu mâinile mele — De cât timp vă războiţi? — De ani şi ani — Şi dacă Organistul ăsta a devenit atât de obsedat să scape de tine încât şi-a pierdut minţile de tot? — Nici nu pot să-mi imaginez una ca asta, spuse ea Tăcură amândoi o vreme, timp în care lui Alex i se păru că aude un sunet cunoscut, undeva în depărtare Însă fata îi întrerupse repede şirul gândurilor — Alexandru cel Mare, ar cam trebui să facem planul de drum Să nu crezi cumva că nu m-aş pricepe la explorat Nu doar umblă-scânduri ştie să-şi găsească drumul prin lumea asta, şi scărmăne-scânduri se descurcă Poate nu la fel de bine, dar pe-aproape Cât de repede poţi să fii gata? Ce zici, plecăm mâine-dimineaţă? — Aşa de repede vrei să scapi de mine? Bufniţa dădu din cap cu un aer înţelept — Alex, ţi-am spus, dacă nu cobori cât mai repede din pod, nu mai cobori deloc, zise Amanda, privindu-l fix în ochi (deşi era greu s-o iei în serios cu o bufniţă aşezată pe cap) Fiecare zi contează! Cu fiecare clipă pe care o laşi să treacă, podul pune din ce în ce mai mult stăpânire pe sufletul tău — Dar încă n-am găsit ceasul domnului Grantham — Nu e de partea asta a cazanului, Alex, îl lămuri ea Crede-mă, am răscolit locurile astea pe toate părţile Va trebui să-l căutăm pe drumul spre casă şi dacă nu-l găsim nici aşa, atunci sigur e pierdut De cealaltă parte a Marelui Cazan cu Apă se află o întindere fără margini, pe care nimeni n-a explorat-o de la un capăt la altul – pare să meargă la nesfârşit Îmi pare rău — Nu-i nimic oftă el Sunetul cunoscut ajunse din nou la urechile lui Era o melodie dintr-un cântec popular, care se auzea slab în depărtare Să fi fost doar în capul lui sau chiar aievea undeva? Poate începea şi el să fie obsedat de gândul de a găsi ceasul domnului Grantham Cântecul se opri Ciudat Bufniţa ţipă tare, trezindu-l pe Alex din visare Amanda se aruncă peste o umbră care se furişa în întuneric Se luptă cu ea o vreme, apoi apăru din nou, în licărirea serii ce se strecura prin ferestre, trăgând după ea, de ureche, un copil sătean – unul dintre mercenarii care îi atacaseră călare pe păianjenii-cimpoi Băiatul se strâmba, revoltat de-a binelea — E un spion! zise Amanda, mulţumită de descoperirea ei Mi se părea mie că aud ceva pe acolo Băiatul avea cam jumătate din statura ei Nu mai dădea din picioare şi se oprise din zbătut, ţintuindu-şi ochii în pământ Amanda începu să-l descoasă, ceea ce lui Alex îi sună ca scârţâitul unei porţi Mai auzise acea limbă până atunci şi îşi dădea seama că cei doi vorbeau în atticană Băiatul îi răspundea sfidător, înfruntându-i privirea, arătând întruna spre întuneric, în direcţia de unde năvăliseră Muzicanţii Parcă se abţinea să-i destăinuie un secret Până la urmă, Amanda eliberă urechea tânărului attican, care mai rămase câteva momente, scâncind încă puţin, apoi o rupse la fugă — Ei bine? întrebă Alex Ce-ai scos de la el? — Artificii — Artificii? se miră Alex Ca cele în aer liber, noaptea? — Puşlamaua aia mică mi-a zis că Organistul a făcut o pocnitoare foarte mare, dar eu nu-l cred, spuse ea arătând cu mâna spre copilul care se îndepărta în grabă — De ce nu? — Păi n-ar avea sens Odată a explodat o cutie de artificii şi a fost groaznic, chiar dacă Echipa de Eliminare s-a ocupat repede de problemă Focul s-a întins cât ai clipi şi dacă nu am fi avut norocul să fim aproape de un cazan cu apă, nu l-ar mai fi stins nimeni, iar tot podul ar fi ajuns scrum Dacă treci acum prin locul ăla, trei zile în şir dai numai peste lemn ars şi grinzi negre ca tăciunele De atunci, Echipa de Eliminare e cu ochii în patru după orice cutie cu artificii sau petarde şi, când găsesc una, o aruncă în cel mai apropiat cazan cu apă — Dar nu văd cum o singură pocnitoare ar putea face mare lucru — Atunci ce rost ar mai avea? ridică Amanda din umeri Alex se gândi puţin apoi continuă: — Probabil că depinde şi cât de mare e — Iscoada zicea că Organistul a pus pe ea baterii de lanternă — Asta nu sună prea bine, recunoscu Alex Dar cum a ajuns băiatul ăla să-ţi povestească tocmai ţie despre una ca asta? — Spunea că îi e frică, că tuturor le e frică Copiilor din sat nu le plac zgomotele puternice Zicea că Organistul se lăuda că o să facă cea mai mare bubuitură pe care a auzit-o vreodată podul Mi-a povestit cum ceilalţi copii l-au trimis pe el ca mesager, fără ştirea stăpânului lor Fata oftă — Nu cred niciun cuvinţel din ce mi-a turnat E încă una dintre şmecheriile lui — S-o aştepta să fugi speriată de artificii? Fata ridică din nou din umeri — Unul ca el ar încerca orice Acum hai să ne culcăm, dimineaţă pornim la drum lung Alex îşi găsi un loc comod şi se ghemui, încercând să adoarmă Totuşi, ceva nu-i dădea pace Îi tot reveneau în minte bateriile şi pocnitoarea cea mare La miezul nopţii, se trezi brusc din somn cu gândul la ceva îngrozitor – un lucru de-a dreptul teribil Se apropie de locul unde stătea întinsă Amanda şi o trezi din somn — Amanda! A pomenit ceva de un ceas? — C cine? Ce? Care ceas? — Băiatul a zis ceva despre vreun ceas? Se ridică în capul oaselor şi se frecă la ochi Bufniţa, care stătea de veghe pe o grindă de deasupra capului lui Alex, se uită în jos la el, nemulţumită — A, pocnitoarea răspunse Amanda adormită Da, asta a fost treaba cea mai gogonată Băiatul mi-a zis că Organistul a legat un ceas de pocnitoare Se opri puţin ca să-şi amintească mai bine, apoi continuă: — Bănuiesc că Organistul a furat vreun ceas din colecţia mea Crezi că vrea să mi-l lanseze până în grinzile cele înalte pe vreo rachetă? — Nu, zise Alex privind-o fix în faţă Cred că a făcut o bombă cu ceas! — O bombă? spuse Amanda clătinând din cap a neîncredere N-ar face una ca asta! — De ce nu? N-ai zis că-i nebun? — Un pic de fapt, un pic mai mult Amanda se uită la Alex de sub mască, cu ochii larg deschişi — Chiar crezi că ar fi în stare să facă o bombă? Parcă numai anarhiştii se ocupau cu aşa ceva, nu? — Noi le zicem terorişti Tocmai atunci, Alex simţi cum îl apucă nişte mâini puternice Se zbătu să scape, dar îl prinseseră strâns, iar când se uită în spate văzu că îl ţineau doi atticani înalţi, în uniforme Îşi dădu seama că erau aceiaşi pe care Nelson îi gonise de cealaltă parte a Marelui Cazan cu Apă Ceilalţi stăteau şi ei prin preajmă – cu toţii şase la număr Unul dintre ei răsturnă şi goli rucsacul lui Alex, iar printre obiectele ce căzură din el fu şi mica butelie pentru drumeţii, alături de cutiile de chibrituri — Daţi-mi drumul! strigă Alex Cine vă credeţi? — Sunt Echipa de Eliminare, răspunse Amanda cu o voce şoptită Alex, chibriturile astea sunt ale tale? — Le-am folosit doar ca să aprind butelia Am nevoie de ea ca să-mi frig mâncarea — Vai, Alex spuse ea cu o voce deznădăjduită Chiar ai intrat într-o mare încurcătură — Dar cu bomba cum rămâne? Amanda se adresă Echipei de Eliminare şi unul dintre ei – un bărbat cu ochii foarte întunecaţi – îi răspunse Îl privi aspru pe Alex, apoi le zise ceva celor doi care îl ţineau Aceştia îi lăsară braţele libere Îl strânseseră atât de tare încât băiatul fu nevoit să şi le frece pentru a-şi repune circulaţia în mişcare Amanda continuă să vorbească cu şeful Echipei de Eliminare, arătând şi gesticulând spre locul de unde veniseră Organistul şi Muzicanţii săi — Se pare că Organistul a fugit, îi spuse Amanda lui Alex Echipa de Eliminare te căuta pentru că simţeau că podul e în mare pericol Ei cred că un dezastru e pe cale să se producă şi bineînţeles că te-au bănuit pe tine, ca nou-venit Când au ajuns aici, Organistul i-a văzut, s-a speriat şi a fugit Oh, Alex, iartă-mă! îl privi prin găurile din mască Mai înainte mă îndoiam de tine, dar acum te cred Organistul n-ar fi părăsit niciodată locul ăsta dacă n-ar fi fost vinovat de ceva îngrozitor — Cine zice că a plecat? — Ei, spuse Amanda, încuviinţând din cap către Echipa de Eliminare, care stătea ca un zid nemişcat în faţa lui Alex Au trecut pe lângă tabăra lui şi, când i-a văzut că se apropie, a fugit ca un şobolan fricos Oricum, n-o să ajungă prea departe, o să-l prindă mai devreme decât s-ar aştepta Dar agenţii sunt îngrijoraţi de bomba de care vorbeai Eşti sigur că asta e, Alex? — Bineînţeles că nu, răspunse el Mă gândeam doar că ar fi o posibilitate Oricum, cu baterii de lanternă şi un ceas, sigur e mai mult decât o simplă pocnitoare Amanda, trebuie s-o găsim înainte să explodeze! Tu-l cunoşti cel mai bine, unde ar fi putut s-o ascundă? Se văzu cum partea din faţa Amandei care nu era acoperită de mască se făcu albă ca varul — Nu ştiu, zise ea în şoaptă Poate într-unul dintre piane, ca să mă lase fără apărare? — Păi am face bine să ne punem pe căutat Cine ştie cât de puternică e bomba pe care a făcut-o Pun pariu că nici el nu ştie sigur Dacă e bun la muzică, probabil că nu se pricepe mai deloc la ştiinţă Spune-le nesuferiţilor ăstora că mai bine ne-ar ajuta să căutăm în loc să mă bată, dacă asta se gândesc să facă Amanda le vorbi în grabă, pe limba scârţâită, după care Echipa de Eliminare se puse repede pe treabă, pentru a da o mână de ajutor Toţi cei şase îi urmară în fugă pe Amanda şi Alex, către zidul de piane, şi începură să le ridice capacele şi să caute înăuntrul lor După ce le terminară pe toate, încercară şi în alte locuri, cercetând colţurile întunecate şi cutiile de pantofi suspecte, răsturnând cutii şi uitându-se sub capacele cuferelor Erau atât de multe locuri unde Organistul ar fi putut să ascundă bomba! Grămezi de haine fură întoarse pe toate părţile, se inspectară dedesubturile meselor de joc şi se căută chiar prin scaunele cu fundul împletit Echipa de Eliminare se duse până şi în sat ca să pună întrebări celor care luptaseră în armata Organistului, însă locuitorii insistară că nu ştiau mai mult despre petardă decât ce îi povestise băiatul Amandei Amanda se gândi că ar putea fi în barca ei şi fugi până la chei să se uite, însă bomba nu se afla la bord — Unde e? Unde e? Unde e? strigă ea Trebuie s-o găsim! La un moment dat, în timp ce căutau de zor, un sunet se întoarse să-l sâcâie pe Alex – era melodia slabă care îl tot bântuia Cu toate astea, nu reuşea să-şi dea seama de unde venea O auzea ca pe bâzâitul unei insecte ce zumzăia prin aer, undeva la marginea conştiinţei sale, fără să se poată hotărî dacă exista într-adevăr sau doar şi-o închipuia Până la urmă, n-o mai luă în seamă, gândindu-se că era mult mai important să găsească bomba şi că alte lucruri mai puţin presante trebuiau lăsate pentru vremuri mai liniştite, când ar fi avut mintea mai clară Ceilalţi se aşezară în cerc, nu departe de colecţia de ceasuri a Amandei Alex îşi trecu privirea peste fiecare, pe rând – şase luptători de wrestling chelioşi, îmbrăcaţi în uniforme militare, lângă o fată gătită cu panglici multicolore şi tot felul de pene, cu toţii foarte obosiţi Oare umblau cu toţii după potcoave de cai morţi? Ei nu păreau să creadă asta, altfel ar fi abandonat misiunea şi l-ar fi tras după ei, spre o pedeapsă teribilă Trebuia să recunoască faptul că Echipa de Eliminare era organizată ca o armată troiană Se lupta neîncetat cu grămezile de vechituri şi cu teancurile de nimicuri, căutând necontenit Acum, însă, părea că epuizaseră toate variantele posibile şi până şi Alex începea să creadă că toată tărăşenia nu era altceva decât o glumă proastă Să fi făcut Organistul o bombă falsă, pe care, apoi, a dezasamblat-o şi a împrăştiat-o peste tot? Atunci de ce-ar mai fi fugit? N-ar mai fi avut nicio noimă Se luptase cu Amanda pentru acel teritoriu timp de atâţia ani Ce sens avea să-l cedeze doar pentru că Echipa de Eliminare se afla prin preajmă? Dar atunci unde era bomba? Căutaseră peste tot Tocmai atunci, ceasurile Amandei începură să sune de oră fixă Se făcuse amiază Printre melodiile care începură să clincăne, se auzi şi cel care îl bântuise pe Alex până atunci Adăugă cuvinte peste acordurile armonioase: „Frère Jacques, Frère Jacques ” Era acelaşi! Unul şi acelaşi sunet enervant „ dormez vous? dormez vous? ” — La o parte! strigă Alex, ţâşnind de jos şi sărind peste capetele agenţilor Echipei de Eliminare Goni către coloana cu ceasuri „ sonnez les matines, sonnez les matines ” Toate ceasurile cântătoare erau în plină desfăşurare, împrăştiindu-şi cu veselie acordurile „ dingy dangy dong ” Alex scormoni la baza pilonului, aruncând pe scânduri, într-o parte şi în alta, piesele preţioase din colecţia Amandei „ ding ” Uite bomba! Acolo era ceasul domnului Grantham! Şi acolo, bateriile! „ dang ” Alex rupse firele şi eliberă ceasul „ dong ” Alex căzu pe spate, ud leoarcă, cu ceasul în mână Se simţea sleit Ridică ceasul de mână şi îi privi limbile Acul orar fusese îndoit spre înăuntru ca să atingă cifra 12, din metal, când ajungea în dreptul ei Nişte sârmuliţe subţiri cât un fir de păr erau legate câte una de fiecare capăt Încă puţin şi ar fi ajuns fix la amiază Atât de puţin Dacă cele două capete din metal s-ar fi atins, circuitul s-ar fi închis şi bomba ar fi explodat Cât de aproape trecuseră pe lângă dezastru! După o vreme, observă cercul de feţe care îl priveau de deasupra Amanda zâmbea – îi vedea conturul gurii pe sub mască Vedea şi strălucirea din ochii ei, ochi care îl priveau ca pe un erou — Alex, ai reuşit! Ai găsit bomba! Eşti aşa de isteţ Luă, cu grijă, ceasul din mâna lui — Era melodia, lămuri el Toată ziua am auzit-o venind din depărtare, dar abia acum mi-a picat fisa Cânta „Frère Jacques”, iar tu îmi spuseseşi că nu ai niciun ceas care să sune aşa — Şi chiar nu aveam, chiar nu aveam! Probabil că Organistul a dat peste el, în timp ce căuta instrumente muzicale Alex se ridică în picioare — Melodia călugărului francez era cât pe ce să ne facă felul Dacă bomba apuca să explodeze, sigur dărâma coloana Alex bătu cu palma în stâlpul gros de lemn Şi dacă se prăbuşea ăsta, ar fi urmat, pe rând, şi celelalte Atunci acoperişul lumii ar fi căzut peste capetele noastre Alex spuse ultimele cuvinte cu privirea îndreptată în sus După ce îşi termină explicaţia, Amanda îi tălmăci vorbele pentru agenţii Echipei de Eliminare, care încuviinţară cu toţii din cap Bătură şi ei coloana cu palma, dându-i dreptate — Sunt de acord cu tine, spun că ai salvat tot podul de la distrugere, îi zise Amanda lui Alex, întorcându-se spre el Se citea în ochii ei cât de mândră era să se afle în compania unuia ca el Oh, Alex — Oricine ar fi făcut la fel, ridică el, modest, din umeri — Ba nu-i aşa, nu i-ar fi dus capul! N-ar fi avut mintea unui inginer Totuşi Se opri, privind în jos abătută — Ce e? întrebă Alex — Mi-au spus că nu poţi rămâne Trebuie să pleci, să te întorci de unde ai venit Eşti un pericol pentru pod pentru că îţi place să te joci cu focul Fata se uită din nou în ochii lui Dar n-o să te aresteze Eşti liber să pleci când crezi de cuviinţă — Vai, ce drăguţ, zise el ironic Eh, ce să-i faci, nu te poţi pune cu Echipa de Eliminare O să te lase să mă conduci? — Da, au încredere în mine — Atunci e foarte bine Alex se întoarse cu spatele, un pic dezamăgit Se gândea că salvatorul podului ar fi meritat o petrecere, în schimb ei voiau ca el să plece Încălcase regulile, legile podului, şi era pregătit să-şi primească pedeapsa, deşi ştia că tocmai făcuse una dintre cele mai bune fapte din viaţa lui Măcar asta nu i-o putea lua nimeni Era momentul lui de glorie şi cu toţii îşi dădeau seama de asta — Adio! spuse el, întorcându-se să le strângă, pe rând, mâinile Să aveţi numai eliminări la fel de simple ca asta Agenţii păreau miraţi, şi băiatul se gândi că nu erau obişnuiţi să-şi strângă mâinile unii altora Poate că ei se salutau altfel Oricum, arătau mulţumiţi Ei erau străjerii podului, cei care aveau grijă, printre stâlpi şi scânduri, de tot lemnul şi de viaţa acelui loc, iar el, Alex, le strânsese mâinile Nu mulţi oameni se puteau mândri cu aşa ceva Apoi, cei şase plecară în grabă, probabil pe urmele Organistului Oare şi el urma să primească aceeaşi pedeapsă – exilul din pod – sau pe el l-ar fi întemniţat cu ceilalţi criminali, în cufere strâmte sau dulapuri de vestiar? Nu prea-i venea a crede ca agenţii să fie în stare de una ca asta dar, până la urmă, aici lucrurile nu se petreceau ca în lumea din care venea Alex – aici se afla în pod Amanda îl lăsă singur şi se duse spre chei, ca să pregătească barca de plecare Băiatul îşi dădu seama că fata încă nu-i înapoiase ceasul domnului Grantham Oare voia să-l păstreze, până la urmă? Porni spre chei, în urma ei — Hei! îşi anunţă el venirea, apropiindu-se de locul unde micuţa barcă sălta uşor pe valuri Suntem gata de drum? Bufniţa se uită la el şi dădu uşor din cap — Nu prea-mi place de bufniţa ta, îi spuse el Amandei, în timp ce-şi lăsă rucsacul pe punte Sau mai degrabă ei nu-i place de mine — Eh, e doar geloasă De obicei ea e în centrul atenţiei — Păi, în curând o să fii numai şi numai a ei Odată ajunşi cu toţii în barcă, bufniţa părăsi capul Amandei şi se aşeză la proră, apoi porniră, împinşi din spate de vânt, peste valurile line, cu o viteză care îl bucură nespus pe Alex Picăturile îi săreau pe faţă şi îi curgeau pe obraji în pârâiaşe Cei doi marinari brăzdau coloanele de lumină aurii şi îşi croiau drum printre şirurile de umbre întunecate De câteva ori, Amanda dăduse câte un ordin şi Alex fu nevoit să sară să-l îndeplinească fără ezitare pentru a nu o supăra Chiar şi aşa, chit că se purta cu el mai rău decât un boier cu servitoarele din bucătărie, întreaga aventură îl însufleţea Îi plăcea grozav şi se simţea ca şi cum un vânticel liniştitor îi purta spiritul până spre cele mai înalte culmi ale podului — Sunt liber! strigă el, în timp ce bărcuţa ţâşnea peste întinsul apei, cu vela din faţă întinsă semeţ în vânt Liber ca pasărea cerului! Bufniţa îşi întoarse capul şi căscă ochii — Cel puţin ca unele păsări, adăugă încet Alex Cele care chiar sunt libere Înaintau foarte bine Amanda îl învăţă şi mai multe despre sorii şi stelele din acoperiş, completându-i cunoştinţele Ea se pricepea mult mai bine a urma cursul valurilor şi atingea atât de uşor cârma, încât abia se simţea că o ţine şi, bineînţeles, când încercă şi Alex, se observă clar că barca nu se mai mişca la fel Tânăra căpitan se orienta fără probleme după formele norilor de praf, după culoarea valurilor şi colţurile grinzilor din înaltul cerului, şi, într-adevăr, priceperea ei în arta navigatului era, aşa cum spusese, aproape la fel de mare ca a unui umblă-scânduri Pe lângă asta, mai avea şi o îndemânare supraomenească în a evita obiectele plutitoare care i-ar fi putut strica barca Câteodată, Alex se întreba, în sinea lui, dacă fata nu era cumva vreo vrăjitoare Ajunseră, în scurt timp, pe cealaltă parte, în ciuda ceţei care îi întârziase într-o parte mai aglomerată a cazanului, cunoscută sub numele de Calea Ruginei, unde fata povesti că mulţi atticani căzuseră de pe catarge în valurile învolburate, spre o moarte teribilă Bufniţa îi ajută să se orienteze prin ceaţă, ţipând pentru a atenţiona alte ambarcaţiuni de manevrele pe care le făceau — Măcar eşti şi tu bună la ceva, îi şopti Alex bufniţei, cât timp Amanda era atentă la altceva Bufniţa trase un vânt Odată ajunşi la mal, îşi începură călătoria pe uscat, care dură zile bune – uneori plictisitoare, alteori foarte interesantă Ocoliră satele pline de atticanii cucuiaţi şi acoperiţi cu tencuială, care conduceau maşini de cusut; evitară zone periculoase ca munţii de arme; traversară deşerturi de scânduri, cu dune de haine vechi şi vaduri din cazane cu apă puţină, de la marginea câmpiilor de lemn aflate în întuneric Trecură şi prin păduri cu specii felurite de copaci, prin văi pline de praf şi alei de cutii Uneori erau primiţi de localnici cu ospitalitate şi întâmpinaţi cu mâncare, alteori Amanda evita orice întâlnire, ştiind că zonele erau periculoase atât pentru oamenii locului, cât şi pentru trecători Drumul era dificil, parcă fără sfârşit, şi totuşi, într-un fel, Alex n-ar fi vrut să se termine vreodată Bufniţa îi însoţea pretutindeni, câteodată aşezată pe capul Amandei, alteori pe unul din umerii ei Alex observă cu surprindere că fata purta discuţii cu ea, întotdeauna când el nu se afla prin apropiere Oare pasărea îi răspundea? Aşa se părea, dar nu putea fi sigur Asta îi aducea aminte că Amanda îşi pierduse din latura umană şi că nu mai era o persoană obişnuită, ci altceva – un fel de fiinţă parte spiriduş, parte om, parte creatură a podului Chiar dacă ar fi rămas alături de ea timp de o sută de ani, tot nu ar fi reuşit să o înţeleagă pe de-a-ntregul Aşa cum spusese, Amanda ştia foarte bine pe ce căi să apuce Îl conduse prin locuri aparent necălcate de picior omenesc, unde praful se adunase, neatins de vreun bocanc sau gheată Fiecare pas se imprima în urma lor şi, după spusele Amandei, urmau să rămână acolo o mie de ani, strângând mai mult praf în scobiturile călcâielor şi adânciturile tălpilor — Sunt exact ca urmele astronauţilor pe Lună, îi zise el, uimind-o cu explicaţia lui N-ai auzit niciodată de Neil Armstrong şi de Buzz Aldrin? Ei au fost primii oameni care au călcat pe Lună — Oamenii au pângărit suprafaţa Lunii? Titaniei şi lui Oberon n-o să le placă asta! spuse ea, de parcă zânele din piesa lui Shakespeare ar fi fost persoane în carne şi oase Cum au putut să întineze colbul auriu al Lunii cu picioarele lor de pământeni? Cuvintele acelea i se părură foarte poetice lui Alex, care se chinui să reţină fraza ca să i-o spună şi surorii lui, când se vor reîntâlni Într-o dimineaţă, se pomeniră acoperiţi de chiciura adusă de un vânt rece ce se pogorâse din înalturile podului şi transformase orice urmă de umezeală în cristale care străluceau în lumina razelor timide ce coborau prin ferestre Iarna le dădea târcoale, dansând tiptil peste cutii, scânduri şi alte fleacuri Alex se trezi şi împinse la o parte pătura care se transformase în scoarţă, pentru a putea să-şi dezmorţească picioarele cu mâinile Fusese o noapte rece şi în ultima oră tremurase ca varga Se uită la bufniţa care părea că-i zâmbeşte făcându-i în ciudă, căci penele ei înfoiate îi ţinuseră de cald — Ai grijă, atâta-ţi zic! bombăni Alex De când mă aflu aici, am mâncat porumbei pe nerăsuflate şi nu cred că aş spune nu unei frigărui de bufniţă — Ce tot bolboroseşti acolo? întrebă Amanda, în timp ce se întindea căscând şi ridicându-şi braţele într-un Y mare Cu mine vorbeai? — Nu, îi ziceam doar bună dimineaţa bufniţei tale În acel moment, Alex observă ceva pe jos, la douăzeci de metri depărtare — Recunosc grămada aia de cârpe! spuse el, ridicându-se în picioare Şi-a făcut rost de o blană de vulpe pe post de ciucure Se apropie de maldărul de haine şi îl împunse cu degetul mare de la picior — ’Neaţa, scărmăne-scânduri! salută el Frumoasă pălărie Colecţionarul de statuete inuite tresări În timpul nopţii, îşi legase o blană de vulpe în jurul capului Privi în sus spre Alex, cu botul vulpii atârnând peste nasul măştii sale şi cu o strălucire în ochii săi negri Lui Alex i se păru că stă de vorbă cu un băiat cu două capete Umblă-scânduri arăta cu vreo sută de kilograme mai gras decât înainte, dar nu adăugase decât mai multă căptuşeală, adică încă alte straturi de zdrenţe Liliacul cel negru care atârna de ureche şuieră ceva, iar tânărul scărmăne-scânduri îi răspunse: — Acum îl întreb Se întoarse către Alex Ai găsit vreo ştii-tu-ce pentru mine, pe cealaltă parte a lacului? — Nu, am fost cu ochii în patru, dar n-am dat peste niciuna Liliacul şuieră din nou şi umblă-scânduri oftă — Eh, asta e Măcar ai căutat — Chiar aşa am făcut, să ştii Acum mă întorc acasă Hei, trebuie să-ţi fac cunoştinţă cu un scărmăne-scânduri ca tine – prietena mea de acolo Ea strânge ceasuri de buzunar Dar se întâmplă un lucru ciudat Cei doi scărmăne-scânduri refuzară să se privească unul pe celălalt Niciunul dintre ei nu rosti vreun cuvânt şi rămaseră nemişcaţi, ignorându-se complet Alex nu reuşi să se hotărască dacă de vină era timiditatea sau vreo rivalitate, sau poate chiar puţin din amândouă Oricum, cu siguranţă era ceva ce ţinea de felul de a fi al celor din specia scărmăne-scânduri, care nu se luau în seamă unii pe alţii pentru nimic în lume – un obicei de neîncălcat, chiar şi în cazul unui prieten comun Primul scărmăne-scânduri îi ură lui Alex drum bun şi îşi luă la revedere, iar cel de-al doilea îi strigă că se făcuse timpul să o pornească din nou la drum Alex îi promise vechiului său prieten că dacă va da peste statuete în lumea de dedesubt, le va arunca în pod, unde ştia că vor fi îngrijite cu multă dragoste — Hai odată! îl chemă Amanda din nou pe un ton ţâfnos, fără să se uite la vreunul dintre ei Trebuie să plecăm! — Vin, vin! Înainte ca băiatul să se întoarcă spre ea, scărmăne-scânduri cu care vorbise până atunci se apropie de el şi-i lăsă în mâini trei pachete mici — Un cadou pentru sora ta, unul pentru fratele tău şi unul pentru tine, şopti el Ca mulţumire pentru că m-aţi ajutat să găsesc o nouă comoară — Al meu ştiu ce e, zise Alex rânjind, cântărind în mâini pachetul cel mai mare Mulţumesc! Mulţumesc mult! Alex îi strânse mâna, care se simţea la atingere ca o bucată de hârtie mototolită Îşi puse cadourile în rucsac Se întoarse unde îl aştepta Amanda şi îi zise: — Era un vechi prieten — Hm, nu poate fi chiar aşa vechi Abia dacă ai stat cinci minute în pod — Oricum, m-a ajutat la fel de mult ca şi tine — Cui îi pasă? se răsti ea Alex ar fi vrut ca cei doi scărmăne-scânduri să fie prieteni, dar era clar că lor nici nu le trecea prin cap aşa ceva I se păru trist că în pod se aflau atât de puţini jumătate-oameni şi că cei care rămăseseră nu puteau să vorbească între ei Deşi, dacă se gândea mai bine, acesta era şi motivul pentru care se aflau acolo – căutau cât mai puţine întâlniri cu alţi oameni Îl trecu un fior de groază când înţelese că şi el avea o astfel de latură întunecată, că şi el îşi dorise să rămână în pod Era ca ei, unul dintre cei care voiau să fugă de oameni şi să se transforme în singuratici De unde venea acea dorinţă? De ce se săturase atât de mult de ceilalţi oameni? — Tatăl meu, asta m-a dat gata, îşi zise el întristat — Ce? întrebă Amanda Ce ai zis? — Tatăl meu a murit N-a avut nicio şansă Pe Alex îl podidiră lacrimile când îşi aduse aminte de figura tatălui său, cu ochii lui adânci, blajini şi grijulii, conturaţi de cearcăne negre de la orele de muncă până seara târziu — S-a întâmplat aşa, pur şi simplu, continuă el, pocnind din degete Într-o clipă stătea la coadă într-un magazin, în cealaltă era întins pe trotuarul de afară Nimeni n-a ştiut ce să facă Ben ar fi ştiut, şi mama la fel, în schimb toţi cei de acolo n-au fost buni de nimic Alex spusese ultimele cuvinte cu o mânie sălbatică — Ţi-ai pierdut tatăl? — Da, a făcut atac de cord A murit pe jos Cu toţii nişte nimicuri Da, bineînţeles că au chemat o ambulanţă, dar a ajuns prea târziu ca să mai poată face ceva Au stat pur şi simplu şi s-au uitat Nenorociţii au stat deoparte şi n-au mişcat un deget! Amanda se opri şi se uită la el — Tu ai fi ştiut ce să faci? — Eu sunt doar un copil — Alex, majoritatea oamenilor habar n-au ce să facă în astfel de momente – pur şi simplu n-au destulă pregătire Eu am o sută de ani şi tot n-aş fi ştiut cum să procedez — Da, dar tu ai trăit într-o altă epocă – pe atunci oamenii nu descoperiseră atâtea lucruri, zise el, nevrând să renunţe la furia ce-l cuprinsese — Ba ştiu la fel de multe ca şi tine! ripostă ea aprins, provocându-l La zi-mi, care e capitala Ceylonului? — N-am auzit niciodată de aşa ceva Nici nu există! — Ba da, şi are capitala la Colombo, domnule ştie-tot! — Ha! Colombo e capitala statului Sri Lanka, nu a Ceylonului tău — Sri Lanka? Ce-i ăla? L-ai inventat tu acum! Îşi Continuară drumul spre podul lui Alex, unul lângă celălalt, aruncându-şi din când în când priviri încruntate Până la urmă, după o vreme, Amanda se mai îmblânzi — Vreau doar să spun că nu trebuie să te aştepţi ca oamenii obişnuiţi, din mulţime, să ştie să salveze un om de la un atac de cord, zise ea, renunţând la poziţia sa sfidătoare Chiar dacă se simţea groaznic, Alex fu nevoit să-i accepte spusele El crescuse într-un cămin unde se vorbea tot timpul despre lucruri legate de medicină şi se gândi că alţii trăiau în case unde afacerile bancare sau construcţiile de case erau subiectele principale discutate la masa de seară Totuşi, nu-i fusese uşor, căci îşi pierduse tatăl, atât de fulgerător şi fără milă Îi venea greu să trăiască într-o lume în care o persoană atât de dragă putea fi răpită atât de repede şi uşor din sânul familiei Dacă mama ar fi fost următoarea? Sau Chloe? Sau Ben şi Jordy? Nu era drept! Cineva trebuia să rezolve acea problemă, căci ea ar fi făcut pe oricine să părăsească o astfel de lume pentru totdeauna şi să rămână pe veci în Attica, unde nu existau astfel de întâmplări dureroase – pe cine să pierzi, dacă nu aveai pe nimeni prin preajmă? — Iartă-mă, Amanda, spuse el, plecându-şi capul Bufniţa cloncăni şi îşi înfoie penele — Nu-i nimic, îl îmbărbătă ea Câteodată e bine să-ţi aduci aminte de tatăl tău, dar încearcă să te gândeşti la momentele frumoase Asta ar vrea şi el, nu crezi? Chiar dacă a murit în câteva minute, până atunci a trăit mulţi ani fericiţi, nu? — Cam aşa — Atunci de ce să rămâi doar cu acele câteva minute, oricât de groaznice au fost ele, când ai o viaţă întreagă de amintiri plăcute? — Nu ştiu Doar că de fiecare dată când mă gândesc la el îmi vine în minte imaginea lui stând întins pe trotuar, cu ochii căscaţi şi speriaţi – pur şi simplu nu pot să scap de ea De-aia prefer să mi-l scot din cap — Înţeleg asta, Alex, dar tu ai un spirit puternic şi poţi să te forţezi să ţi-l aminteşti aşa cum a fost el de fapt Râdea mult? — Da, foarte mult, dar câteodată se mai şi supăra, când luam note mici la şcoală Punea mare preţ pe educaţie şi pe mine asta mă cam enerva Dar spunea nişte glume trăsnet — Te lua la pescuit? — Nu era un tată din acela Muncea prea mult ca să ne vadă cât ar fi vrut, dar, câteodată, când avea timp, mergeam împreună la Muzeul de Ştiinţe din Londra sau prin alte locuri asemănătoare Îl pasionau motoarele, ca pe mine Şi îi plăceau şi cărţile, la fel ca lui Chloe Făceam multe lucruri împreună Amandei îi sclipiră ochii — Poate nu-i plăceau nici motoarele, nici cărţile, ci îl interesau pentru că vă pasionau pe voi doi Mie-mi sună ca un tată bun de care ai apucat să te bucuri Eu nu mi-am cunoscut tatăl, aşa că tu ai avut, oricum, mai mult noroc decât mine Alex o privi atent pe Amanda, dându-şi seama de ce alesese să se facă scărmăne-scânduri — Da, cred că ai dreptate, zise el, încercând să-şi imagineze cum ar fi fost viaţa fără un tată, nici măcar un tată vitreg, ca Ben N-ai avut o viaţă prea grozavă, nu? — N-ar fi fost aşa de rea dacă nu m-ar fi bătut atât de des răspunse ea Tremura de supărare, agitându-şi panglicile colorate şi cârpele ponosite pe care le purta – mici steguleţe de furie ce fluturau în vijelia trecutului Alex se gândi că bătăuşii erau chiar mai răi decât oamenii care nu făceau nimic pentru un om căruia inima i se oprise în loc Şi el avea la şcoală nişte copii care puteau să-ţi transforme viaţa într-un coşmar În aceste vremuri, mulţi copii rămăseseră fără taţi şi nimeni nu-i prea lua în seamă, dar bătăuşii continuau să fie la fel de răi, ca întotdeauna Dacă nu te strigau pe o poreclă, se gândeau la una nouă şi se legau de culoarea pielii tale, de pistruii şi de părul roşcat, de ochelarii de pe nas sau de orice altceva Şi, dacă cu batjocura nu mergea, de multe ori ajungeau să te ameninţe sau să te lovească Dacă nu-i înfruntai, bătăuşii deveneau încă un motiv pentru care să vrei să scapi de lume — Ei, uite că am ajuns! zise Amanda, scoţându-l din visare Băiatul îşi ridică privirea — Unde? întrebă el, surprins — Trebuie să intri prin pata aia întunecată — Acolo e casa mea? spuse Alex, clipind nedumerit — De acolo ai venit — A Venise vremea să-şi ia la revedere Alex îşi dădu jos masca africană de pe umăr — Makishi, bătrâne, nu pot să te iau cu mine Acolo jos ai deveni doar o decoraţiune de interior — Alex, nu vreau să mă despart de tine, dar nici nu vreau să atârn pe un perete — Poţi să ai tu grijă de el? o rugă Alex pe Amanda, înmânându-i-l pe Makishi — O să-l port din când în când, zise ea, încuviinţând din cap — De fapt e o mască de băiat, dar sunt sigur c-o să-i placă mai mult aici decât jos, în lumea mea — Şi noi trebuie să ne luăm rămas-bun, Alex — Da, păi atunci la revedere, spuse Alex încet — Ba nu, din păcate n-o să ne mai vedem niciodată, dar mi-a făcut plăcere să te cunosc, Alex, răspunse ea, foarte serioasă N-am mai vorbit de nu mai ştiu când cu un om şi m-am simţit bine cu tine Acum trebuie să ne întoarcem fiecare la lumea căreia îi aparţinem — Să fii atentă să nu se întoarcă Organistul ăla! zise el hotărât Să-i ţii pe Muzicanţii ăia pe jar! — Aşa o să fac! râse ea şi îi atinse obrazul cu vârfurile degetelor Adio, Alex Apoi se îndepărtă – o fiinţă frumoasă în cârpe multicolore, gonind peste scânduri spre o pădure de lămpi de birou Ascunsă în adâncul pădurii, se întoarse şi îl privi pe băiat cum stă pe loc, până când, în sfârşit, dispăru în pata întunecată din spatele lui — Ce-a mai fost şi asta? întrebă bufniţa — E, ştii tu Ce-ai face dacă te-ai întâlni cu o altă bufniţă? — I-aş scoate ochii cu ghearele! — Ba n-ai face-o Ducea cu el mirosul acela de dedesubt – parfumul fin al lumii reale Mi-e dor de mama şi de bunica — Poţi să cobori, dacă asta vrei — Şi să vă las pe tine şi ceasurile mele minunate? Nici gând! Dar era un băiat drăguţ, nu? Foarte exotic Cred că are strămoşi din Orient Fata oftă şi îşi aduse aminte de unul dintre ceasurile ei preferate, care era acoperit cu stele şi planete şi venea din acel colţ de lume — Mie nu mi-a plăcut, spuse bufniţa apăsat Mi s-a părut cam moale Nu prea ştia de capul lui — Aşa e când sunt tineri Tu eşti bătrână de atâta timp, că nu-ţi mai aduci aminte cum e să fii aşa — Oricum, îmi pare bine că a plecat — Chiar nu ţi-a plăcut deloc de el? Bufniţa rămase puţin pe gânduri şi rosti un mic adevăr: — Păi, uneori era destul de amuzant Te făcea să râzi — Pe tine, nu? — Doar puţin Bufniţele nu râd 22 Sfârşitul începutului Odată intrat în întunericul din podul său, Alex văzu pătratul de lumină care ducea către lumea reală Se opri la marginea lui, uitându-se în jos, văzând capătul scărilor noii sale case Auzi nişte voci slabe, aşa că se lăsă pe vine pentru a privi mai atent înăuntru Simţi cum ceva i se loveşte de coapsă – ceva din buzunarul hainei Căută în el cu mâna stângă şi scoase un obiect lucios care îl făcu să scape un strigăt de bucurie Era ceasul de buzunar al domnului Grantham — Amanda, şopti el Amanda mi l-a pus în buzunar Coborî scara şi ajunse în hol, la capătul căruia se aflau Jordy şi Chloe, alături de Ben şi Dipa Prinse la fix sfârşitul ultimei propoziţii a lui Jordy Jordy zicea: — întârzie prea mult — Aici sunt, spuse Alex, zâmbind timid, dându-şi seama că ieşise din Attica doar la câteva secunde după fratele şi sora lui Veneam în spatele lor Alex nu putu să nu observe cum feţele celor doi copii se luminară de fericire şi uşurare când îl văzură Meritase să se întoarcă în lumea reală, fie şi numai pentru a-şi da seama cât de mult ţineau la el Dacă avusese vreodată o urmă de îndoială că era iubit, ea îi dispăru în acel moment Acum se afla alături de familia lui Chiar dacă nu trecuse prea mult timp de când se despărţiseră, amândoi îi simţiseră lipsa, mai ales Chloe Îi venea să se ducă spre ea şi s-o strângă în braţe, dar bineînţeles că nu putea să o facă – nu în faţa părinţilor, care nu aveau nici cea mai mică idee despre aventurile prin care trecuseră cei trei Poate că peste o săptămână o să vrea să-şi strângă sora de gât, dar acum îi era cea mai dragă fiinţă din lume — Ce-au tot făcut acolo sus? întrebă Dipa, încrucişându-şi mâinile în sân şi privind spre Ben Uită-te doar la ei! Alex, unde ai găsit hainele astea murdare? Iar voi doi arătaţi ca nişte saci de rufe umblătoare Dipa rosti ultimele cuvinte, întorcându-se spre Chloe şi Jordy — Nu sunteţi cu toţii puţin cam mari ca să vă mai costumaţi? zise Ben, cu o privire întrebătoare — Voiam doar să ne amuzăm un pic, răspunse Jordy Ne distram şi noi — Şi cu rucsacii ăştia ce-i? ceru Dipa explicaţii — A, rucsacii i-am găsit şi noi zise Alex Şi uite, am dat şi peste ceasul domnului Grantham! Îl ridică semeţ, iar Chloe şi Jordy începură să strige felicitări precum: „Bună treabă, meştere!” şi „Eşti cel mai tare!” — Ceasul domnului Grantham? întrebă Ben, aruncându-i o privire Dipei Ce mai e şi cu el? — Nu te uita la mine, nu ştiu nimic despre asta, spuse Dipa, strângându-şi mai mult mâinile încrucişate în jurul pieptului — Pe vremea când era tânăr, domnul Grantham a pierdut un ceas în pod, îi lămuri Chloe I-am promis că îl vom căuta şi până la urmă Alex a reuşit să-l găsească — Am mai dat şi peste o scrisoare de la vechea lui prietenă, adăugă Alex Scoase plicul din buzunar şi îl arătă — Sper că nu l-aţi deschis, zise Dipa Nu-i frumos — Unde, pe întunericul de acolo? sări Jordy, care se pricepea mai bine decât ceilalţi doi la vândut gogoşi — Păi, mă bucur şi sunt mândru că Micii Cercetaşi s-au ţinut de fapte bune, spuse Ben nerăbdător Domnul Grantham sigur o să vă rămână îndatorat Dar acum cred că ar fi mai bine să vă duceţi toţi în camerele voastre şi să daţi jos zdrenţele astea de pe voi Ben se uită la Alex Dumneata, tinere, miroşi ca scos din canal! De fapt, cu toţii duhniţi Sunteţi mai ceva ca o adunătură de cerşetori şi vreau să vă văd curaţi şi apretaţi în următoarea oră! Mama o să ne prepare curry la cină Nelson apăru, ca din senin, de după una din uşile de la dormitoare, şchiopătând până în mijlocul camerei şi scoţând un mieunat chinuit Îi plăceau la nebunie resturile de după masă şi, dintre toate, în vârful listei se afla curry-ul, urmat de sardine şi cârnaţi din carne de vacă Nelson învăţase doar câteva cuvinte în engleză, iar „curry“ era unul dintre ele — Da, ştim, ştim zise Alex, aplecându-se să-şi mângâie motanul roşcat, ce-l scosese nu de mult din bucluc Păpica e foarte importantă, nu? Nelson începu să toarcă Copiii se duseră fiecare în camera lui, dar imediat după ce Dipa şi Ben coborâră scările, se strânseră toţi în camera lui Jordy — Deci, l-ai găsit? îi şopti Chloe lui Alex — Nu mi-a fost uşor, răspunse Alex, arătându-le încă o dată ceasul din argint Îl întoarse la fix şi începu să cânte puţin Frère Jacques, apoi îl închise la loc — A trebuit să traversez cazanul cu apă şi Le făcu un scurt sumar al aventurilor lui, de când se despărţise de ei, pe malul cazanului — Oricum, până la urmă Amanda mi-a lăsat ceasul în buzunar – nici măcar n-am apucat să-i mulţumesc — Probabil aşa s-a gândit că e mai bine, spuse Chloe — Amanda, zici zâmbi Jordy complice, dându-i un ghiont fratelui său E clar, ăştia cuminţi vrăjesc toate fetele — N-a fost ce crezi tu! E mai mare ca mine, oricum — Păi ai spus că doar cu vreo sută de ani Un fleac pentru o relaţie puternică aşa ca a voastră — Ia mai taci, Jordy! i-o tăie Chloe Privirea lui Jordy se întristă şi băiatul fugi cu gândul spre fata-Tarzan pe care o văzuse căţărată printre grinzi — A, m-am întâlnit şi cu celălalt scărmăne-scânduri – cel cu liliacul atârnat de ureche, îşi aduse aminte Alex Mi-a făcut un cadou – cred că e încă o machetă de motor cu abur Alex îşi dădu jos rucsacul şi căută înăuntru — Şi astea sunt pentru voi doi Uite, Chloe, pentru tine Şi ăsta-i pentru tine, Jordy, deşi mi-a spus că nu-l meriţi, la cât de mare pacoste eşti — Ba nu ţi-a zis nimic! se răsti Jordy, primind pachetul mic şi rotund Mă întreb ce-o fi Îl desfăcu şi scoase la iveală o minge roşie din piele O minge veche de cricket observă Jordy dezamăgit, dar după ce o întoarse, strigă de bucurie E semnată de Nasser Hussein! Uau, şi de bătrânul ăla, Ian Bothan, şi de încă câţiva Să vezi când le-oi arăta colegilor de la şcoală! — Mişto, o minge de cricket, spuse Alex, total neimpresionat Hei, văd că-ţi arată mai bine mâna Jordy îşi încordă braţul şi i-l prezentă lui Alex — Ca nou Chloe îşi dezlipi hârtia maronie de pe cadou şi fu rândul ei să scoată un strigăt de fericire Era o carte mică de poveşti pentru copii, cu titlul Regele Râului de Aur – sau Fraţii Întunecaţi – Legendele Stiriei — N-am auzit, mormăi Jordy E ceva de capul ei, Clo? — E prima ediţie, îşi adună Chloe cuvintele, fermecată de cadoul primit, în timp ce îl frunzărea cu grijă E un roman de colecţie, rar, de John Ruskin Uitaţi-vă la desene, sunt minunate! „Ilustraţii de Richard Doyle” E o comoară – costă probabil o grămadă de bani — Să nu exagerăm, surioară, interveni Jordy Nu face mai mult de câteva lire — Nici nu mă gândesc s-o vând! zise ea, strângând cartea la piept Cu toţii ne-am întors cu comori minunate din pod, nu-i aşa? O voce feminină se auzi din josul scărilor — Aţi face bine să vă spălaţi şi să vă schimbaţi! — Da! răspunseră toţi în cor, apucând-o care-ncotro Venim! A doua zi, domnul Grantham răspunse la uşă, enervat şi nedumerit să dea cu ochii de cei trei copii Se vedea clar că, până să audă sunetul soneriei, dormise într-unul din fotoliile sale — Da? zise el tăios Ce este? — Am fost sus, răspunse Chloe Fu nevoie doar de un minut ca expresia sa iritată să dispară şi ochii săi bătrâni, pe jumătate închişi, să se lumineze — Cum vi s-a părut? — Era cât pe ce să ne facă felul, mormăi Jordy, întunecat — Păi, trebuia să fie periculos, doar nu vreţi să vă trăiţi toată viaţa în puf! La vârsta voastră e nevoie şi de puţină aventură Bătrânul îi privi din cap până-n picioare — Oricum, mă uit la voi şi vă văd în stare — El era cât pe ce să rămână acolo, nu-i aşa? spuse domnul Grantham, arătând spre Alex Are privirea aceea — V-am găsit ceasul, zise Alex, apropiindu-se de el Poftiţi! Aşeză ceasul din argint în mâna cea zbârcită a bătrânului domn şi lăsă lanţul să se încolăcească în palma sa deschisă Domnul Grantham îi deschise uşiţa şi privi cadranul, bucuros Îi întoarse limbile la oră fixă şi un Frère Jacques începu să cânte jucăuş Apoi, se uită la fotografia ştearsă, decupată ca să încapă în capac, şi faţa i se umplu de tristeţe — După toţi anii ăştia a rămas la fel, oftă el Dar bineînţeles că nu s-a schimbat, ea e Susan a mea cea care ţinea la mine, nu cea care acum e pe altundeva Îşi ridică privirea şi se uită din nou la copii Vă mulţumesc! Ştiu că aţi trecut printr-o aventură, şi eu am avut una când eram de vârsta voastră, dar probabil aţi ghicit asta deja Aţi mai dat şi peste altceva cât aţi colindat pe-acolo, pe sus? — A, da, spuse Alex, băgându-şi mâna în buzunar Am găsit şi scrisoarea asta Mai bine citiţi-o când sunteţi singur – e plină de lucruri personale! Abia apoi, băiatul îşi dădu seama că se dăduse de gol şi adăugă: Doar am aruncat un ochi pe ea — Nu-i nimic, şopti domnul Grantham, luând scrisoarea şi scoţând-o din plic Poţi să păstrezi asta, tinere Bănuiesc că eşti colecţionar de timbre, nu? Alex nu avu curajul să refuze — Mulţumesc, domnule Grantham — Cu foarte mare plăcere Se uită din nou la ceas, zâmbind de bucurie, şi se întoarse către Chloe: Iar tu ai fost foarte bună cu un biet bătrân, zise el, trecând, apoi, la Jordy Îţi mulţumesc şi ţie Sunt sigur că şi tu ai jucat un rol important în toate astea Nu mă îndoiesc că toţi aţi avut mult de muncă acolo sus, să te plimbi prin pod nu e tocmai floare la ureche Se schimbă tot timpul, nu? Sper că spre mai bine Sunt sigur că într-o zi o să-mi mulţumiţi cu toţii pentru ce am făcut pentru voi — Puteaţi totuşi să ne avertizaţi! spuse Jordy ţâfnos — În niciun caz, răspunse domnul Grantham V-aş fi stricat toată distracţia, nu credeţi? Care ar mai fi fost provocarea? Jordy o lăsă aşa, deşi nu prea era de acord cu metodele domnului Grantham Copiii îl lăsară pe bătrân şi se întoarseră la părinţii lor, mândri de ei înşişi În seara aceea, Ben îi duse pe toţi la restaurant ca să sărbătorească o mărire de salariu Când Chloe se duse la bufetul cu salată, aproape că se lovi de o familie de cinci membri care-şi umpleau farfuriile Pe patru dintre ei îi recunoscu: băiatul cel obraznic, care se uita îmbufnat la sfeclă şi se strâmba la ceapa verde, tatăl lui, George, Chantelle – fetiţa cea răzgâiată care TREBUIA SĂ FIE AUZITĂ – şi, bineînţeles, Jane Băiatul cel mic şi murdar plescăia sfidător, vorbind cu gura plină, după ce începuse să mănânce direct din bufetul cu salată, cufundându-şi degetele în sfeclă şi ceapă — N-am luat nicio morsă! Ce să fac eu cu o prăpădită de morsă veche? S-a pierdut pe undeva sau a luat-o altcineva Poate a explodat sau a înotat prin scurgerea de la chiuvetă, până înapoi la eschimoşii de unde a venit Începu să râdă răguşit, însă nimeni nu i se alătură Tot nu terminase cu cearta, aşa că îşi reluă bombănitul — Cine ştie ce s-a întâmplat? Eu unul, sigur n-am luat-o Ce-mi trebuia mie o vechitură prăfuită? Tot timpul daţi vina numai pe mine, pe ele de ce nu le luaţi la întrebări? Băiatul arătă cu furculiţa spre cele două surori ale lui Poate că a mâncat-o ea, zise el, zăbovind cu privirea pe Chantelle Ea mănâncă tot ce apucă Ar înghiţi dintr-o îmbucătură Big Ben-ul şi parlamentul dacă i le-ai băga într-un sendviş Chantelle, care acum se afla în braţele tatălui ei, scoase limba la fratele ei, împrăştiind scuipat peste bufetul cu salată Chloe îşi acoperi farfuria din reflex, apărând-o de fântâna arteziană Chloe îşi aminti de statueta-morsă şi se întrebă unde ajunsese până la urmă, admirând, în acelaşi timp, felul ingenios în care vorbise băiatul Până la urmă, puştiul fu redus la tăcere de tatăl lui, care spuse că nu mai voia să audă nimic despre afurisita de morsă Statueta dispăruse şi gata Îi va cumpăra alta la fel de scumpă şi de frumoasă lui Jane Dacă găseau o morsă, bine, dacă nu, Jane va trebui să se mulţumească şi cu o focă, un leu-de-mare sau altceva asemănător Cât timp tatăl vorbea, Chloe se uită atent la sora mai mare a băiatului Era cam de vârsta ei, dar nu semănau deloc — Bună, Sarah, îi şopti Chloe, apropiindu-se de fata de lângă bufetul cu salată Ce mai faci? Sarah privi în sus, mirată — Ne cunoaştem? întrebă Sarah Nu cred — Doar un pic, răspunse Chloe, care nu-şi putu abţine un zâmbet Ai putea zice că drumurile noastre s-au intersectat o dată ca niciodată Sarah rămase în continuare încurcată şi, până la urmă ridică din umeri şi se îndepărtă, alăturându-se familiei Mai încolo, Chloe fu bucuroasă să le vadă pe Sarah şi Jane, care-şi zâmbeau şi râdeau amândouă – era clar că se simţeau bine împreună Şi pe faţa lui George se putea citi mulţumirea, în timp ce-şi privea familia — Mă întreb dacă eu i-am ajutat să ajungă aşa, îşi zise Chloe în gând Mi-ar plăcea să cred că da Între timp, Jordy se uita în ochii unei tinere chelneriţe subţirici, care-i lua comanda, dar, din nefericire, îi găsi nemulţumitori La şapte săptămâni după ce copiii părăsiseră Attica, domnul Grantham muri liniştit în patul lui În testamentul său îi lăsa lui Alex ceasul de buzunar — Tot el a primit şi timbrul vechi de pe vremea războiului, ţinu Jordy să precizeze Până la urmă, timbrul se dovedi a fi foarte valoros, pentru că fusese francat de Poşta Engleză, de Poşta Elveţiană (care funcţionase ca intermediar între ţări în timpul războiului) şi, în sfârşit, de Deutsche Bundespost Susan ar fi putut să trimită scrisoarea prin Crucea Roşie dar, în schimb, din cauza stării sufleteşti în care se afla, o expediase prin poştă Probabil că stătuse câţiva ani buni prin vreun cotlon al unui departament de sortare străin şi îi fusese înapoiată abia prin anul 1948, câţiva ani după încheierea războiului Această ultimă menţiune fusese scrisă şi datată de un factor poştal Alex primi, la licitaţie, atâţia bani pe timbru încât ajutară întregii familii Cumpărară şi cealaltă jumătate a casei de la rudele domnului Grantham, având astfel mai mult loc, doar pentru ei Jordy fu primul care-şi felicită fratele, care le fusese un adevărat talisman norocos — Bravo ţie, puştiule! zise el Poţi să-mi ceri oricând împrumut apărătoarele de cricket Alex îi mulţumi din suflet fratelui său, dar îl refuză politicos Chloe îl strânse în braţe şi îi spuse că-l iubeşte, ceea ce-l făcu pe băiat să se simtă prost Dipa şi Ben erau nespus de mulţumiţi de toţi copiii lor, dar, oricum, aşa fuseseră dintotdeauna 